
BEVEZETÉSÜL. 

Körülbelül  tíz  év  előtt  kezdtem  foglalkozni 
azzal  a  gondolattal,  hogy  gyermek-  és  serdülő- 
éveim  emlékeit  mintegy  korképbe  foglalva  leírjam. 
Hol  szeretettel  és  vágygyal  vonzódtam  ehhez  a 
gondolathoz,  hol  kételkedve  húzódoztam  tőle. 
Igyekeztem  lehetőleg  tárgyilagos  álláspontról 
vizsgálni  tervem  indító  okait,  czélját,  kivitelének 
nehézségeit  és  sikerültének  föltételeit.  Minden 
ember  könnyen  hajlandó  túlbecsülni  azt,  a  mit 
maga  átélt  és  másoknál  érdeklődést  föltételezni 
az  ii'ánt,  a  mi  rá  nézve  érdekes ;  visszaemléke- 
zések vonzó  erejének  megítélésénél  mindig  nehéz 
megkülönböztetni  azokat  a  dolgokat,  melyek 
saját  tartalmuknál  fogva  számíthatnak  figyelemre 
és  rokonszenvre,  azoktól,  melyek  csak  akkor 
válnak  közérdeküekké,  ha  egészen  kivételes,  rend- 
kívüli egyéniségek  közelebbi  megismerésének 
kulcsai.  Vájjon  minden  író,  vagy  csak  a  Goethék 
és  Chauteaubriandok  vannak-e  arra  a  véleményre 
jogosítva,  hogy  „a  legszebb  dolgok,  melyeket  egy 
író   könyvbe    foglalhat,  az   ifjúkor   első    éveinek 


emlékeiből  származó  érzelmek?"  E  csábítással 
szemben  tapasztalták  azt  már  mások  is,  hogy 
gyermekkori  benyomásokat  és  érzelmeket,  melyek 
akkor  öntudatos  kifejezés  formáját  nem  is  ölt- 
hették,  az  érett  vagy  épen  élemedett  ember 
nyelvén  kifejezni  vajmi  nehéz,  sőt  gyakran  visszás 
is  és  megvallom,  habozva  gondoltam  arra  is, 
hogy  saját  legkedvesebb  s  azért  legféltöbben 
őrzött  emlékeimet,  elköltözött  kedveseim  emlékét, 
életét  a  nyilvánosságnak  adjam  át;  gyakran  úgy 
érzem,  mintha  ez  amaz  emlékek  iránti  gyöngéd- 
telenség  volna,  megfosztása  azoknak  attól  az 
intim  bájuktól  és  érdeküktől,  melyet  csak  nekünk 
s  csak  addig  tárnak  föl,  a  míg  azt  másokkal 
megosztani  nem  akarjuk. 

A  mint  azonban  az  anyag  nőtt  kezeim  alatt, 
a  mint  atyám  naplójában,  szüleimnek  rendkívül 
kiterjedt  s  a  mai  korban  szinte  megfoghatat- 
lannak látszó  gondossággal  megőrzött  levelezé- 
seiben megkaptam  a  kommentárt  ahhoz,  a  mit 
a  maga  idejében  csak  félig  értettem  meg,  a  mint 
a  képet,  melyet  csak  visszaemlékezéseim  egy- 
oldalú és  homályosuló  fényében  láttam  eddig,  a 
maga  teljes  világításában  megpillanthattam,  a 
multak  igézete  mindinkább  erőt  vett  rajtam,  aggá- 
lyaim is  mindinkább  oszlottak  s  czélom  mind 
tisztábban  állott  előttem. 

Czélom  főkép  az,  hogy  a  midőn  életem  leg- 
tisztább s  nekem  legbecsesebb  emlékeinek  oltá- 
rán áldozom,  visszaemlékezésem  meleg  színeivel 
fessek    képet    a    múlt    század    ötvenes-hatvanas 


éveinek  érzelemvilágáról,  úgy  a  mint  az  egy,  a 
forradalom  viszontagságaiba  több  tagja  által  beié- 
vont,  a  nemzeti  ügy  mellett  mindenkor  kitartott, 
magyar  szellemű  felvidéki  gentry-család  körében 
megnyilatkozott ;  e  jelenségben  vannak  vonások, 
melyek  igazi  nemzeti  psychénk  megismerése 
szempontjából,  azt  hiszem  nem  közönyösek  s 
melyeket  talán  tárgyilagosabban  itél  meg  az,  ki 
azoknak  csupán  reflexképeit  vette  föl  lelkébe  s 
kora  miatt  még  akkor  semmi  szerepet  sem  vihe- 
tett. De  e  mellett  társadalmi  és  kulturviszonyaink 
—  különösen  a  felvidékiek  —  amaz  idő  óta 
oly  óriási  változáson  is  mentek  kérésziül,  hogy 
a  múltnak  ez  a  megrögzítése  talán  már  ebből  a 
szempontból  sem  érdektelen.  Általán,  nem  hiszem, 
hogy  lett  volna  hazánkban  eddig  nemzedék,  a 
melynek  életében  a  bennünket  környező  élet- 
viszonyok, maga  a  közélet,  nemkülönben  a 
közlekedés  és  a  szellemi  élet,  a  kényelmi  és 
fényűzési  igények  annyiszor  és  annyira  változtak 
volna,  mint  azéban,  a  melylyel  én  nőttem  föl. 
Attól  a  korszaktól  ma  bennünket  sok  tekintetben 
nagyobb  távolság  választ  el,  mint  a  mely  amaz 
időt  a  nem  egy  félszázad,  de  egy  évszázaddal 
megelőzőtől  elválasztotta. 

Nem  akarom  azonban  tagadni,  hogy  első  sor- 
ban érzelmi  indítékok  hatása  alatt  közeledtem  a 
tárgyhoz,  melylyel  foglalkozni  akarok.  Elfogott  a 
vágy  azt  az  időt  gondolatban  még  egyszer  átélni, 
„azokkal  időzni,  a  kik  másszor  voltak"  s  beszélni 
azokról,  a  kikkel  már  nem  beszélhetek.   A  múlt 


emlékeivel  szemben  úgy  érzünk  mint  halottaink 
iránt;  borzadozunk  attól,  a  ki  még  a  ravatalon 
fekszik,  csak  szívtépö  fájdalommal  tudunk  gon- 
dolni arra,  a  kit  az  imént  vesztettünk  el;  de  a 
ki  régen  elköltözött,  az  a  megdicsőülés  engesz- 
telő fényében  áll  előttünk,  arra  emlékezni  ked- 
ves, többé  nem  fájdalmas  nekünk.  Ép  így  a 
múlt  is ;  a  közelmúltba  —  ha  szép  volt  —  köny- 
nyezve  tekintünk  vissza,  mert  csak  azt  érezzük, 
hogy  a  sors  már  elragadta  tőlünk  és  hogy  soha 
többé  vissza  nem  hozhatjuk;  ellenben  a  távo- 
labbi múlt  a  maga  emlékeivel  szellemi  birtokunk 
kiegészítő  részévé  lesz,  melyet  előveszünk  a  mikor 
akarjuk,  hogy  gyönyörködjünk  benne,  nem  is 
gondolva  többé  arra,  mily  jó  volna  a  valóságban 
bírni  azt,  a  mitől  már  annyira  eltávolodtunk. 
Ilyen  értelemben  az  ember  utóvégre  mindent  meg 
tud  szeretni,  még  fájdalmát  is  és  néha  úgy  érzi, 
mintha  az  élet  még  akkor  is  szép  lehetne,  ha  nem 
volna  sem  jelene,  sem  jövője,  csak  —  emlékei. 
A  mi  ennek  az  érzelemnek  még  éltetőbb  tápot 
adott,  elnémítva  az  aggályokat,  melyek  emlékeink- 
nek a  részvéttelen  közönség  előtti  feltárása  ellen 
emelkedni  szoktak,  az  az  a  gondolat  volt,  hogy  e 
visszaemlékezéseim  lapjain  azoknak  az  elköltözöt- 
teknek  is  szerény  emléket  állíthatok,  a  kiknek 
sírja  fölött  már  csak  kévésünk  emlékezete  virraszt 
és  a  kik  talán  nem  érdemlik  meg,  hogy  poraikkal 
emiékezetök  is  elenyészszék.  Mintha  tartoznám 
nekik  ezzel,  azoknak  a  jó  embereknek,  a  kik 
között  boldog  gyermekkoromat  tölthettem:  egyik- 


nek  határtalan,  önfeláldozó  szeretetéért,  mely 
gyermekkorom  melegítő  napja  volt,  másiknak 
bölcseségeért,  melyben  első  lépteim  útmutatóját 
birtam,  a  harmadiknak  szívnemességeért,  melyet 
oly  kevesen  ismertek  fel  egészen;  ennek  szenve- 
déseiért, amannak  reményeinkért,  melyek  korai 
sírba  szálltak  vele ;  egynek  korjellemzö  tulaj- 
donaiért, melyek  a  homályban  vesztek  el,  más- 
nak eredetiségeért,  melyre  nivelláló  korunkban 
visszagondolni  oly  jól  esik  .  .  .  Hiszen  az  emlé- 
kezet az  egyedüli,  a  mi  halottaink  tulajdona,  a 
mit  ök  még  birnak  e  földön,  a  mi  őket  még  az 
élethez  és  az  élőkhöz  köti,  és  ebből  az  egyetlen 
birtokukból  is  mily  szűk  marokkal  részesítjük 
őket!  Mily  nehezünkre  esik  az  élet  tolakodó  köve- 
teléseivel szemben  egy-egy  órát,  egy-egy  perczet 
megmenteni  halottaink  emlékezete  számára ;  nem 
illő,  nem  méltányos-e,  hogy  annak  legalább  hal- 
vány visszfényét  maradandóvá  tenni  igyekezzünk  ? 

Nem  tartom  ezenkívül  fölöslegesnek  tárgyam  jel- 
lemzésére és  szándékom  világosabb  megismerte- 
téhére már  itt  rámutatni  még  némely  körülményre. 

A  gondviselés  úgy  akarta,  hogy  gyermekkoro- 
mat egészen,  serdülő  éveimet  is  nagy  részökben 
falun  töltsem ;  ki  sem  mondhatom,  mennyire  hálás 
vagyok  ezért  a  végzéseért,  s  mennyire  sajnálok 
minden  gyermeket,  kinek  nem  ugyanez  jutott 
osztályrészéül.  Mit  tud  egy  városi  gyermek  a 
természet  életéről,  a  ki  az  eget  egy  szűk  utcza 
korlátai  közt,  gyárkémények  füstjén  át  látja,  a 
ki  előtt  a  szabad   természet   egy   feszes   közkert 

tilalomfái  közt  vagy  egy  szűk  játéktér  kormos 
porondján  határolódik  s  a  ki,  ha  jobb  viszonyok 
közt  él,  legfölebb  egy  fürdő-  vagy  nyaralóhelyen 
élvez  rövid  néhány  hétig  drága  pénzen  kibérelt 
nyári  örömöket?  És  ha  még  csak  érzéki  gyönyö- 
rök volnának  azok,  melyektől  a  sors  így  meg- 
fosztja s  melyekért  talán  bő  kárpótlást  is  nyújt 
a  város  zajos  életével,  vakító  fényével,  kényez- 
tető ingerei  nyughatatlan  változatosságával;  de  a 
legsanyarúbb  a  dologban  az,  hogy  a  városi  élet 
kábító  és  kápráztató  hatásai  annyira  rabbá  teszik 
a  gyermek  érzékeit,  hogy  képzelete,  melyet  csak 
a  szabad  természet  öle  tud  igazán  dajkálni,  idő 
előtt,  fejletlenül  fonnyad  el. 

Csak  a  falusi  élet  és  csak  a  gyermekkor  képesek 
az  ember  lelke  és  a  természet  élete  között  a  meg- 
értésnek, a  kölcsönhatásnak  és  közösségnek  azt 
a  teljességét  megteremteni,  melyet  másutt  vagy 
később  többé  semmi  sem  pótolhat. 

A  teljesen  szabad  mozgás  a  természetben,  a 
természet  lassú,  napról-napra  való  átalakulása  az 
évszakokkal,  a  dermedés  és  ébredés,  a  viruló  és 
gyümölcsöző  élet  és  a  sejtelemteljes  hervadás 
váltakozó  jelenségei  feltárják  a  gyermek  fogékony 
érzékei  előtt  a  természet  nagy  műhelyében  folyó 
zajtalan,  szakadatlan  munka  minden  titkát,  melyet 
az  ő  élénk  képzelődése  még  csodásabb  színekkel 
és  élettel  ruház  fel. 

A  gomolygó,  úszó,  kergetődző  felhők,  a  nap  és 
hold,  a  hajnal  és  alkony  változó  fényében 
szinte   beszélő    alakot   öltenek,    megjelenítve   azt 

az  életet,  melylyel  a  gyermeki  hit  az  eget  benépe- 
síteni tudja.  A  nagy,  komoly  fák  titokzatosan 
suttogó  lombsátora  a  benne  fészkelő,  röpködő, 
csevegő  madarak  társaságával  egész  mystikus 
világgá  válik,  melyben  csak  a  gyermeki  képzelet 
érzi  magát  otthonosnak.  Télen  a  hó  az  a  pompás 
anyag,  melyből  házakat,  alakokat  lehet  formálni; 
a  hóolvadáskor  lefutó  vízerek  hatalmas  folyamok 
a  gyermek  szemében,  melyekre  hajóit  bízza, 
melyeket  lefutni  lát  a  tengerbe;  a  madár,  a 
pillangó,  melyet  elfognia  sikerül,  tollai,  szárnyai 
színpompájával  mind  egy-egy  fölfedezés  rá  nézve; 
a  mesgye  hegy,  a  rajta  növő  kóró  árnyékos  fa, 
a  bokor  mélye  kalandos  rejtekhely,  a  szikla  vár- 
fal, a  nyári  estén  a  hegyoldalakon  kigyuladó 
pásztortüzek  mögött  regényes  rablóélet  jelenetei 
lappangnak  . .  .  Óh,  a  gyermekképzelet  szabadon 
eresztve  minden  zugban  világokat  hódít  meg 
kedélyéletünk,  szellemünk,  emlékezetünk  számára 
a  melyek  a  természettel  való  benső  és  folytonos 
érintkezéstől  elzárt  emberi  léleknek  mindenkorra 
fölfedezetlenek  maradnak. 

A  falusi  otthon  azonban  nemcsak  a  termé- 
szettel való  bensőségteljes  együttélés  módját  adja 
meg,  hanem  a  családi,  a  házi,  a  szűkebb  társas 
élet  intimitását,  melegét,  mélységét  és  gazdag- 
ságát is  határtalanul  fokozni  képes.  Falun  a 
gyermek  igazán  a  családban,  a  család  pedig  a 
házban  s  a  maga  rokoni,  baráti,  szomszédi  társas 
körében  él.  Ez  a  légkör  át  meg  áthatja  a  gyer- 
meket is,  majdnem  minden  idegen  elem  behatása 

nélkül,  e  körnek  érzelmei,  gondolatvilága,  vissza- 
emlékezései, reményei  és  aggodalmai  lesznek 
legfőbb  táplálóivá  a  gyermek  lelki  és  szellemi 
életének,  csekélynek  látszó  élményei,  eseményei 
határjelzőivé  és  irányozóivá  lelki  és  szellemi  fejlő- 
désének. Csak  falun  élő  családban  lehet  a  szülő 
valódi  nevelőjévé  gyermekének. 

Ezt  ma  is  elmondhatjuk  a  falusi  életre,  szemben 
a  városival,  de  még  sokkal  fokozottabb  mérték- 
ben volt  ez  tapasztalható  abban  az  időben,  a 
melybe  az  én  gyermekkorom  esett.  Mikor  az 
első  vasutakat  még  vármegyék  választották  el  az 
otthontól,  mikor  a  postát  hetenkint  iegfölebb 
kétszer  hozta  küldöncz  a  megyeszékhelyről,  mikor 
hidak  hiányában  néha  még  a  szoinszéd  községbe 
is  csak  lóháton  lehetett  eljutni:  akkor  a  magánélet 
körei  sokkal  szélesebbre  nyúltak  s  életünk  foh'ását 
a    külvilág    behatásai    sokkal    kevésbé  zavarták. 

Ehhez  járult  az  ötvenes-hatvanas  évek  politikai 
viszonyainak  befolyása,  mely  a  mily  mértékben 
nyomta  el  a  közéletet  és  köztevékenységet,  oly 
mértékben  élénkítette  a  magánéletet  és  az  érzel- 
mek cultusát,  a  mennyire  korlátozta  szabad- 
ságunkat, annyira  fokozta  egyetértésünket,  össze- 
tartásunkat s  vele  a  kisebb  társaskörök  élénk  és 
szoros  együttélését  is. 

„Deus  nobis  otia  fecit;  ráérünk  sok  holmire, 
kutatni  porló  emlékek  s  elhalványodott  papirosaink 
közt";  írhatta  még  a  hatvanas  évek  elején 
Kazinczy  Gábor.  Ránk  szakadt  az  „olcsó  időnek 
hasztalan  soka*',  apáink  akkor  gazdasággal  foglal- 

koztak,  mert  nem  foglalkozhattak  politikával, 
könyveket  olvastak,  mert  újságot  ritkábban  lát- 
hattak s  a  mikor  láttak,  akkor  sem  találták  benne 
azt,  a  mit  kerestek,  a  szomszédok,  jó  barátok 
sürün  fölkeresték  egymást,  hogy  bizalmas  társa- 
ságban a  házi  tűzhely  mellett  el-elmondják  haza- 
fiúi bánkódással,  kétkedő  reménységgel  azt,  a  mit 
nyilvánosan  elmondani  nem  volt  szabad  s  az 
egymástól  távolabbra  szakadtak  hosszú  leveleket 
Írogattak  egymásnak,  mert  ráértek  irni  és  olvasni 
is  és  mert  a  levélírás  akkor,  —  habár  az  absolut 
korszakban  bizonyos  óvatosságot  igényelt,  —  a 
fejletlen  és  elnyomott  napisajtó  mellett  mégis 
sok  tekintetben  a  hírszolgálatot  is  pótolta. 

Egészen  1860  végéig  nem  volt  tulajdon- 
képen közélet ;  azután  jött  egy  kis  derű,  egy  kis 
remény,  egy  bátortalan  kísérlet;  annak  is  vége 
volt  hamar  s  beköszöntött  a  provisorium,  a  mely 
már  az  ötvenes  évek  sűrű  éjszakájához  képest 
olyan  volt,  mint  a  szürkület,  melyen  át  mindig 
láttuk,  vagy  legalább  sejtettük  a  hajnalt.  S  végül 
megvirradt;  az  én  gyermek  és  serdülő  éveim 
kora  még  felöleli  annak  a  hatalmas  ébredésnek, 
szervezkedésnek,  munkába  állásnak  a  benyomá- 
sait, a  mikor  megint  szükség  volt  azokra  a 
hazafiakra,  a  kik  az  elnyomatás  ideje  alatt  tétlen- 
ségre voltak  kárhoztatva,  a  mikor  mindnyájan 
telve  voltunk  nemes  ideahsmussal  és  optimis- 
mussal,  bíztunk  bölcseinkben  és  nem  hittük,  hogy 
valaha  csalódhassunk  intézményeinkben  és  — 
önmagunkban. 

A  miért  pedig  —  mikor  ezekkel  az  emlékekkel 
foglalkozom,  —  a  gondviselésnek  különösen  hálát 
kell  adnom,  az  az,  hogy  a  körülöttem  lezajlott 
sok  változás  közepett  megtartanom  engedte  ezt 
a  rögöt,  a  melyen  születtem,  a  melyen  gyermek- 
koromat átéltem,  a  mely  maga  beszéli  el  nekem 
azokat  az   emlékeket,  melyeket    leírni    készülök. 

Itt  most  is  szüntelenül  azoknak  a  képei  és 
emlékei  környeznek,  a  kik  már  elköltöztek  és 
azoknak  ifjú,  söt  gyermekkori  képmásai,  kikmost 
mint  koros  vagy  vén  emberek  élnek  körülöttem, 
s  a  kikkel  valamennyivel  ezen  a  helyen  éltem 
együtt  vagy  találkoztam  leggyakrabban.  A  hegyek 
alakzata,  a  nap  színjátéka  rajtuk  ugyanaz,  mint 
régen,  a  folyó  zúgása  is  ugyanazt  a  dallamot 
hallatja,  az  esti  harangszó,  a  kolompok  hangja, 
az  aratók  dala  sem  változott  ...  és  ráismerek 
minden  régi  fára,  bokorra,  igaz,  hogy  néhány 
már  elpusztult  azok  közül,  a  melyeket  oly  sokáig 
láttam,  némelyik  fölmagasodott  és  többet  föd  el 
most  az  égből  mint  régen,  némelyik  elvénült  s 
mintha  már-már  búcsúzni  akarna,  de  e  helyett 
van  olyan,  a  melyet  mint  csemetét  láttam  és  a 
melynek  most  a  törzse  akkora,  mint  a  derekam  . . . 

És  ép  úgy  az  emberek  .  .  .  vasárnaponkint  a 
templomban,  mikor  az  „offera"  után  elvonulnak 
a  padom  mellett,  egyenkint  ismergethetem  az 
arczokat:  ezt  mint  nyalka  férfit  ismertem,  most 
reszketeg  aggastyán,  ezzel  katonásdit  játszottam, 
most  kopaszodó  telkesgazda,  ki  talán  már  két- 
szer is  megjárta  Amerikát,    ezt    az    asszonyt,  ki 

most  felnőtt  leányában  mintha  megifjodnék,  akkor 
ölében  hordozta  az  édes  anyja  .  .  . 

Bizony  sok  változott  meg  itt  is,  de  ezt  a  válto- 
zást keresztüléltem  magam  is,  s  ezért  hozzám 
itt  most  is  minden  a  régi  nyelven  beszél,  mert 
idegen  élet,  idegen  akarat,  idegen  szellem  nem 
férkőzött  be  közém  és  e  hely  közé. 

Megpróbálom  leírni,  a  mit  ennek  a  régi  hely- 
nek régi  nyelve  beszél,  mielőtt  elmegyek  magam 
is  a  többiek  után  és  nem  lesz  többé  senki,  a  ki 
ezt  a  nyelvet  megérti  .  .  . 

Berzeviczén,  1905.  évi  szeptember  elején. 


I. 

Az  atyai  ház. 

Az  Arany  költeményében  nagy  reményekkel 
üdvözölt  s  Tompától  sanyarúságaiért  utólag  keserű 
hangon  megénekelt  1853-iki  év  júniusának  hetedik 
napján  estve,  a  sárosmegyei  Berzeviczének  felső 
végén  levő,  jobboldali  curiában  nagy  volt  az  öröm. 
Gyermek  született  és  pedig  fiú,  az  első  fiú,  a  kit 
már  várva  vártak,  annál  inkább,  mert  két  leány 
előzte  meg,  és  annál  is  inkább,  mert  a  kis 
családra  nézve  fontos  vagyoni  kérdések  szeren- 
csés megoldását  jelentette  a  fiúgyermek  meg- 
születése. 

Az  öröm  tehát  kétségkívül  nagyobb  volt,  mint 
a  milyennel  fogadtak  volna,  ha  véletlenül  leánynak 
születtem  volna,  de  a  szeretet,  melylyel  már  a 
bölcsőben  találkoztam,  bizonyára  akkor  sem  lett 
volna  kisebb. 

Az  anyai  szeretetnek  az  a  határtalansága, 
a  mely  engem,  a  mint  világra  jöttem,  körülfogott, 
valóságos  mennyországgá  varázsolta  gyermek- 
koromat és  ezért  soha    el  nem  múló    hálám   és 

Berzeviczy  Albert :  Régi  Emlékek.  2 

kegyeletem    adója    legyen    első   szava    gyermek- 
koromra való  visszaemlékezéseimnek  is. 

Ha  most  visszagondolok  anyám  barna  szemei- 
nek szelid  tekintetére,  ez  a  puszta  visszaemlé- 
kezés is  mintha  megerősítene,  fölemelne,  új 
életre  keltene  lelkemben  minden  jobb,  nemesebb 
indulatot.  A  világ  minden  jósága  azokban  a 
szemekben  látszott  lakni,  onnan  látszott  kiáram 
lani,  szinte  elképzelhetetlen  volt,  hogy  azon  a 
bűvös  körön  belül,  a  meddig  azoknak  a  szemeknek 
a  sugara  terjedt,  valaha  a  világ  gonosz  erői 
diadalmaskodni  lettek  volna  képesek.  Fiatal 
korában  nagyon  szépnek  mondták  anyámat,  de 
gyermekkoromban  beteges  volt,  tudom,  hogy 
néhány  évvel  születésem  után  életét  komolyan 
féltették;  azután  is  gyakran  láttam  szenvedni  és 
rendesen  halvány  volt,  arányos,   magas  termetét 

—  mely  fiatal    korában   ritka   nyúlánk    lehetett, 

—  az  akkori,  ma  rútnak  látszó  divat  sem  tudta 
elékteleníteni.  Valami  csodás  adomány  volt  nála 
az  az  anyai  szeretet,  melylyel  gyermekeit  elárasz- 
totta ;  nevelés  gyümölcse  nem  volt,  mert  ő  maga 
már  nyolcz  éves  korában  vesztette  el  anyját  az 
1831-iki  cholerában,  s  azután  franczia  és  német 
nevelők  és  nevelőnök  kezei  alá  jutott,  sokáig  nem 
is  volt  a  szülői  háznál. 

Huszonegy  éves  korában  ment  férjhez  anyám 
s  azóta  atyámmal  itt  laktak,  abban  a  házban, 
melyben  születtem.  Emlékszem  egy  régi,  tarka 
spanyolfalra,  melyet  szüleim  egybekelése  alkal- 
mából valószínűleg  gyöngéd  meglepetésül  állított 

Össze  valami  vidéki  amateur,  teleragasztván  azt 
a  Biedermeyer-korszak  Ízlésének  megfelelő  kép- 
quodlibetekkel ;  legtetején  pedig  kék  mezőben 
váltakozó  arany  és  ezüst  betűkben  fonódtak 
össze  a  mátkapár  nevei:  „A.  T.  M.  I,  Á.  V.  L. 
A.  I.  D.  A.  A.  R.",  vagyis:  Amália,  Tivadar.  És 
becsben  tartottuk  mindig  azt  a  fekete  játszóasztalt, 
mely  nagyapám  házából  került  ide  s  a  mely 
mellett  ültek,  mikor  atyám  megkérte  anyámat. 
Ugyanez  időből  való  arczképeiket  valami  Klement 
nevű  festő  készítette  •  atyám  a  Bentham  egy, 
akkor  nálunk  sokat  olvasott  müvét  tartja  rajta 
kezében,  mely  kedvencz  olvasmánya  volt ;  anyám 
képét  menyasszonyi  diszben  a  festő,  elutazni 
lévén  kénytelen  befejezetlenül  hagyta. 

Az  egybekelés  1844  július  havában  történt, 
egy  pár  hónappal  azután,  hogy  atyám  is  elvesz- 
tette anyját ;  anyját,  a  ki  fölnevelte  sok  gonddal, 
bajjal  küzdve  egyedül  s  meg  nem  érhette  egyetlen 
fia  családi  boldogságát. 

„Hogy  egy  bús  özvegy  neveltje 
Soh'sem  lehet  sors  kedveltje." 

Irta  atyám  önmagáról  egy  fiatalkori  versecskéjé- 
ben ;  ö  atyját  nem  is  ismerte,  két  éves  volt,  mikor 
az  meghalt,  1819-ben,  még  csak  39  éves  korában; 
nagyatyámat  a  magyar  fölkelő  sereg  egyik  legszebb 
tisztjének  mondták,  mint  főszolgabíró  buzgó  volt 
és  közkedveltségnek  örvendő,  mint  barát  hü  és 
önfeláldozó.  Egy  sok  jóakarattal,  de  kevés  költői 
tehetséggel  bíró  tisztelője  sírverset    írt  emlékére, 

melyet    atyáin    sárgult  iratai    között    találtam,    s 
melyben  azt  mondja  róla: 


és  tovább 


„Berzeviczy  József  vala 
Dísze  nemzetségének." 

„Mag\'ar  ember,  hazafinak 
Tiszteljed  itt  porait, 
Tárcza-vize  főbírának 
Tündöklő  virtusait." 

Atyai  nagyanyám,  Kolosy  Johanna  Pándon 
született  Pestmegyében  a  Szilassy  nemzetségből 
való  anyától,  s  férjhez  menvén,  az  egyetlen 
reformáta  lélek  volt  Berzeviczén ;  az  ö  révén 
atyám  fiatalabb  korában  gyakran  járt  a  pest- 
megyei és  a  zemplénmegyei  rokonok  körébe, 
különösen  Zemplénbe,  a  hol  anyai  jusson  birtoka 
is  volt  neki    és    egyetlen   nővérének,    Máriának. 

Az  özvegyen  maradt  anya  féltő  gonddal  nevelte 
gyermekeit,  annál  inkább,  mert  megelőzőleg  többet 
kicsi  korban  vesztett  el,  és  mert  különösen  atyám 
oly  gyöngéd  szervezetű  volt,  hogy  egyszer  tanul- 
mányait is  félbe  kellett  szakítania.  Ez  azonban 
nem  gátolta  abban,  hogy  igen  korán  lépjen  köz- 
pályára; már  20  éves  korában  esküdtté  lett  s 
21  éves  korában  megyei  aljegyzővé.  1839-ben 
a  pozsonyi  országgyűlésre  került  föl  mint  Pulszky 
Ferencz  akkor  először  megválasztott  sárosmegyei 
követ  mellett  országgyűlési  irnok  és  egyúttal 
Gróf  Wolkenstein  Trostburg  Ernőnek  „absentium 
delpgatus"-a;  egy  évvel  később  kitűnő  ügyvédi 
diplomát  szerzett  s  azontúl  a  megyénél  szolgált. 

legutóbb  1849-ben  mint  a  forradalmi  kormány 
által  kinevezett  főjegyző,  a  miért  természetesen 
azok  sorába  jutott,  a  kiket  az  absolut  kormány 
gyanús  szemmel  kísért. 

Fiatal  korában,  anyjához  írt  levelei  at^'ámat, 
mint  ideális  gondolkozású,  nagy  rátörő  ifjút  tün- 
tetik föl ;  nemes  idealizmusát  élete  végéig  nem 
vesztette  el,  de  ambitióját  szerénysége,  szigorú 
önbírálata  és  mások  iránti  engedékeny  jósága 
alig  hagyta  érvényesülni.  Irodalmi  hajlamait 
sem  ápolta  későbbi  korában,  pedig  fiatalságában 
komolyan  készült  a  toll  szolgálatára,  s  szefnélyes 
vonzalma  is  többnyire  literátus  emberekhez 
csatolta.  Ifjú  korában  kötött  barátsága  később  is 
bensőségteljes  kölcsönös  megemlékezésben  nyil- 
vánult Sárosy  Gyulával,  az  „Arany  Trombita'^ 
költőjével,  ki  vele  egyidejűleg  volt  jegyzője 
Sárosmegyének,  PulszkyFerenczczel,  Tóth  Lőrincz- 
czel,  Várady  Gáborral,  a  két  Vachottal  és  Remellay 
Gusztávval. 

Első  gyermekéveim  emlékei  atyám  nyájas, 
derült  arcza  mellett  egy  zordonságában  is  jóságos, 
galambősz  aggastyán  képét  jelenítik  meg  előttem, 
a  kit  atyám,  atyja  helyetteseként  tekintett,  én 
pedig  —  kinek  születésekor  nagyszüleim  egyike 
sem  élt  már  —  mint  nagyapát  tartoztam  tisztelni 
s  az  ő  nevét  kaptam  a  keresztségben  is. 

Ez  az  öreg  úr  atyám  nagybátyja  volt,  Berzeviczy 
Albert  Volstán,  a  ki  már  az  én  születésemkor 
78-ik  évében  járt,  akkor  még  Kassán  lakott,  de 
sok  időt  töltött  házunknál,    mely   tulajdonképen 

az  ö  háza  volt,  itt  is  halt  meg  84  éves  korában. 
Hogy    miképen    jutott  a    Volstán    melléknévhez, 
mely  sírkövére  is  rá  van  vésve,  azt  magam  sem 
tudom ;  családfánk  bővelkedik  az  exotikus  nevek- 
ben: Rutker,  Ricolf,  Kakas,  Moko,  Detre,  Stapinus, 
Jósua,  Titus,  Raymund,  Kajetán,  Ezechiel,  írnák 
olvashatók  rajta ;  de  ezek  vagy  régibb  ősök  nevei, 
vagy  másutt  is  használatosak;    a  Volstán    nevet 
azonban  tudtommal  csak  ez  a  nagybátyám  viselte. 
Nagyatyámnak  első  izén  unokatestvére  volt   s 
már  fiatal   korában  szép  műveltségre  téve  szert, 
sokat   járt   a    világban.  Az    1818 — 20.    években 
beutazta    majdnem  egész    Európát,    a  mi  akkor 
sokat  jelentett.  Utazásáról  rideg  objectivitással  és 
kategorikus    rövidséggel    írt   naplóját  a   földrajzi 
társaság   közleményeiben    feldolgozta   Szádeczky 
Lajos  és  irodalmi  téren  megemlékeztem  róla  már 
magam  is.  Nemrég  került  kezembe  a  „Tudományos 
Gyűjtemény"   1820-iki  évfolyama,    melyben    egy 
I.  betű  mögé  rejtőző  czikkíró  terjedelmes  ismer- 
tetést közöl  azokról  a  „magyar    Hazánkat    illető 
és  a    külföldi    könyvtárakban    található    Jelessé- 
gekröl,  melyeket  Rerzeviczy    Albert    úr,    Szepes, 
Sáros    és  több    T.   Vármegyéknek    Tábla    Bírája 
1818,  19  és  20  esztendőben  folytatott  utazásában 
szemlélt    és    feljegyzett",    s    melyekről    a    czikk 
„rövid    előadást    és    vékony    rajzolatot"    nyújt; 
addig    is,    míg    Berzeviczy  —  mint    mondja  — 
„önnön    óhajtása    szerint    Utazásának    környül- 
állásos  leírását  velünk  közölheti,    szolgállyon    ez 
Olvasóinknak   ditső    példára,    és  ösztönre,    hogy 


hasonló  környülállásokban  helyheztetvén,  nem 
tsak  itthon,  de  mindennemű  idegen  Éghajlatok 
alatt  is  a  Hazafiúság  buzgó  Lángja  által  egyaránt 
ösztönöztessenek  —  Hazájok  javára,  —  Nem- 
zetjek  díszére  törekedjenek."  A  körülményes 
közlemény  —  tudtommal  —  elmaradt,  nagy- 
bátyám irataiban  sem  tudtam  eddig  nyomára 
jönni,  de  a  „Tudom.  Gyűjteménye'  ismertetése 
is  igazolja,  hogy  Albert  Volstán  becsületes  munkát 
végzett  s  a  római  vatikáni  és  öt  más  könyv-  és 
levéltárban,  továbbá  a  firenzei  —  mint  akkor 
írták :  ílorencziai  —  turini,  milanói,  párisi,  tondoni 
és  stuttgarti  nagy  gyűjteményekben  számtalan 
fontos,  s  akkor  bizonyára  nagyobbrészben  isme- 
retlen magyar  vonatkozású  könyvrégiséget  és 
okmányt  fedezett  föl  s  hívta  föl  rá  tudós  világunk 
figyelmét. 

Albert  Volstán  takarékos,  számító,  majdnem 
zsugori  ember  lévén,  kinek  kedvencz  mondása 
volt:  „krajczárból  lesz  a  forint",  nagy  utazásai 
daczára  gyarapította  vagyonát,  s  miután  leg- 
közelebbi rokonságában  az  egyetlen  fiúivadék 
atyám  volt,  öt  szemelte  ki  örököséül  s  ezért 
kétszeres  gonddal  ügyelt  maga  is  nevelésére, 
erősen  gyámkodva  nemcsak  fölötte,  de  némikép 
még  nagyanyám  fölött  is;  mikor  pedig  atyám 
megnősült,  beültette  őt  a  saját  birtokába  is, 
mely  majdan  reá  volt  szállandó,  de  ridegen 
megszámoltatta  évenkint,  úgy  hogy  atyám  még 
férfikorában  is  nehéz,  függő  helyzetben  volt, 
melyet  még  kényesebbé  tett  az,  hogy  a  maga  és 

családja  jótevőjével  állott  szemben.  E  mellett 
nagybátyám  mindig  majorátus  létesítésének  a 
tervével  foglalkozott  s  türelmetlenül  várta  a  fiú- 
örökös  születését,  úgy  hogy  atyám  szinte  kérlelő 
hangon  jelentette  be  neki  különösen  második 
leánygyermeke,  Rózsi  születését. 

Említettem,  hogy  a  ház  is,  melyben  laktunk, 
életében  nagybátyám  tulajdona  volt ;  nem  ö  épí- 
tette, nem  is  örökölte,  gondolom  valami  zálog- 
perrel váltotta  magához;  a  „László  udvarának" 
hívták  még  gyermekkoromban,  épen  úgy,  mint 
a  szemben  fekvő,  már  akkor  is  hozzátartozót, 
a  János  udvarának.  A  László  és  János  édes 
atyja  építette  valószínűleg  mind  a  kettőt,  Sándor, 
a  kinek  felesége  Máriássy  Magdolna  volt  s  a  ki 
mintegy  tizennyolcz  gyermeket  hagyott  hátra. 
Házunkban  egy  régi  fölírás  rá  is  vall  Sándorra, 
mint  építőjére,  de  a  hibás  chronostikonból  nem 
lehet  az  évszámot  világosan  kivenni;  valószínű, 
hogy  a  XIX.  század  elején  épült,  nagy  ebédlő- 
termének méreteit  úgy  látszik  az  egykor  szép- 
atyám, Berzeviczy  Ricolftól  lakott  XVIL  század- 
beli még  meglevő  régi  kastély  terméhez  alkal- 
mazták. Az  ilyen  ebédlőszobákat  a  nép  nálunk 
is  „palota" -nak  nevezi,  a  kőoszlopos  verandát 
„altáná"-nak  hívtuk  mindig,  a  kerek  toronyszobát 
pedig  rundellának. 

A  régi  ház  inventárczikkei  közül  már  első 
gyermekéveimben  egypár  elsötétedett  kép  hatott  leg- 
élénkebben képzeletemre;  az  egyik  a  régi  családfa 
volt,  a  melynek  alján   szokás    szerint   az   ősapa 

nyugszik,  kezére  hajtott  fejjel,  mintegy  átkarolva 
a  fát,  mely  bordájából  látszik  kinőni.  A  piktor, 
a  ki  festette,  nem  törődött  vele,  hogy  Comes 
Rutkerus  a  XIII.  században  milyen  ruhát  viselt, 
felöltöztette  olyanba,  a  minő  a  XVIII.  század 
végén  volt  divatos,  s  természetesen  görbe  kardot 
kötött  az  oldalára.  Ennek  az  ősapának  inkább 
szomorú  mint  szigorú  arczával  hamar  megbarát- 
koztam ;  félelmesebb  tekintélylyel  bírt  előttem  egy 
másik  kisebb,  szintén  olajfestésü  kép,  melyet 
meglehetős  biztonsággal  lehet  a  múlt  század 
első  felében  gróf  Szirmay  hívására  az  északi 
felvidéken  időzött  Kozina  Sándor  müvének  tekin- 
teni s  a  mely  egy  bozontos  szemöldökű,  astrachan- 
prémes  fekete  mentébe  öltözött  komoly  és  szigorú 
tekintetű  koros  férfit  ábrázolt :  anyai  nagyatyámat 
Szinyei  Merse  Lászlót. 

Pulszky  Ferencz  önéletleírásában  megemlékszik 
e  nagyatyámról,  ki  az  1831-iki  cholera  idejében 
alispán  volt,  s  kinek  erélyes  föllépése  hárította 
el  a  megyéről  a  parasztlázadás  iszonyait.  Magam 
is  hallottam  gyakran,  hogy  Szinyei  a  megyei 
közgyűlés  által  hirtelenében  elhatározott  statá- 
riumot a  maga  felelősségére  rögtön  alkalmazta 
is  és  a  Branyiszkó  táján  fekvő  Nagy- Vitézen  a  két 
főizgatót  fölakasztatta,  a  miért  József  nádorhoz 
rendelték  ad  audiendum  verbum ;  a  nádor  hiva- 
talosan megdorgálta  a  szabálytalan  eljárásért,  de 
azután  bizalmasan  megdicsérte  az  erőskezű 
alispánt.  Nagyatyámat  egyébként  inkább  tartóz- 
kodó, óvatos  természetű    emberként   jellemezték 


előttem,  a  politikában  is  inkább  conservativ, 
aristokratikus,  kissé  aulikus  gondolkozású  volt, 
bár  tiszta  magyar  érzelmű  ;  gróf  Dessewffy  József 
egy  akadémiai  beszédjében  öt  „nagyon  érett 
itéletünek  s  szabad  lelküséggel  teljes'*-nek  mondja. 
Családja  még  most  is  bectben  tartja  s  unokáról 
unokára  adja  a  „nagyapai  pálczát",  melyet  a 
hatalmas  termetű  férfi  sétáinál,  gazdaságában 
használt,  mikor  jernyei  vagy  szinyeujfalvi  birtokán 
időzött.  Egyideig  mint  követ  is  működvén, 
később  váltótörvényszéki  elnök  lett  Eperjesen 
s  ott  lakott  szép  leányaival,  a  kik  esténkint 
a  Münchener  Allgemeine  Zeitungot  olvasták  föl 
neki,  mely  akkoriban  nagyon  kedvelt  volt  Magyar- 
országon, a  hol  a  belföldi  lapok  —  ép  úgy  mint 
az  ausztriaiak  is  —  a  monarchia  belviszonyaira 
nézve  úgyszólván  csak  sugalmazott  közleményeket 
hozhattak. 

Idősebb  nővérem,  Ninon  mint  kis  gyermek 
még  láthatta  nagyatyánkat  Pesten,  a  hol  utolsó 
éveit  töltötte;  ott  is  halt  meg  1850-ben  tüdő- 
gyuladásban,  de  halálát  az  a  miatti  nyugtalanság 
és  boszúság  siettette,  hogy  a  forradalmi  ese- 
mények miatt  őt  is,  mint  egy  rebellis  tábornok 
és  alispán  apósát  vallatóra  fogták. 

Hozzá  sokban  hasonló  volt  nővére,  Szinyei 
Anna,  báró  Berzeviczy  Vincze  özvegye,  a  kit  mi 
családunkban  rendesen  a  daróczi  nagymamának 
neveztünk  s  a  kivel  e  lapokon  még  sokat  fogok 
foglalkozni ;  az  erős,  szinte  fürtös  szemöldök,  az 
élénk    tüzű    szemek,     az    érczes    hang    valami 

feltétlen  tiszteletet  parancsoló  elemet  vegyitettek 
ennek  a  rendkívüli  lelkülettel  megáldott  matró- 
nának  a  lényébe,  a  kinek  lelki  ereje  ép  annyi 
csodálatot  érdemelt,  mint  a  mennyi  hódolatot  és 
szeretetet  szivnemessége.  Ö  is  egyike  azoknak 
az  alakoknak,  a  kik  gyermekkorom  legelső  emlé- 
keibe vegyülnek ;  tapasztalatát,  bölcseségét  minden 
rokoni  házban,  különösen  a  hol  gyermekek  neve- 
lése forgott  szóban,  nagyrabecsülték  s  gyakran 
hallottam  tőle  magától,  hogy  mikor  gyönge 
szervezetem  kételyt  támasztott  életben  maradásom 
iránt,  ő  volt  az,  a  ki  szüleimet  biztatta,  hogy  én 
nem  fogok  oly  könnyen  elpusztulni. 

A  terület,  melyen  nővéreimmel  együtt  legelső 
gyermekéveimben  mozoghattam,  körülbelül  apám 
kettős  belsőségének  a  határfalánál  végződött. 
Legfölebb  a  kis  kápolnáig  vezettek  el  néha,  a  mely 
a  falu  végétől  egykét  száz  lépésnyire,  a  hol 
a  mezőség  kezdődik,  a  Feketehegyről  lefutó 
csermely  mellett,  két  jegenyefa  között  áll,  olyan 
búcsúztató  és  üdvözlő  symbolum  a  jövök  és 
menők  számára.  Fülkéjében  régi  szentkép  állott, 
egy  töviskoszoruzott  ülő  alak,  mely  a  szenvedő 
Megváltót  ábrázolta  volna,  de  valójában  azon 
látszott  búsulni,  hogy  őt  ilyen  éktelenül  faragták 
ki  a  türelmes  fából.  Szerencsére  a  mezei  munká- 
ból jövő  leányok  a  faszentet  úgy  teleaggatták 
mindig  virággal,  pántUkával,  hogy  alig  lehetett 
belőle  valamit  látni. 

Lakóházunk  terjedelmes  udvarát  egy  a  kertészet- 
ben igen  járatos  és  ügyes  rokonunk  Berzeviczy  Ber- 

nát  angol  kertfélévé  alakította,  melynek  azonban 
födísze  az  a  százados  hársfa  volt  a  kapu  köze- 
lében, a  melyet  —  korhadt  lévén  —  e  nyáron 
tört  le  a  szélvész.  Ettől  eltekintve  a  többi  kert- 
területeket  —  mint  vidékünkön  a  legtöbb  nemesi 
curiában  —  ha  voltak  is  sétautak  bennök,  inkább 
gyümölcsösnek  tekintették;  egy  pár  szép,  régi 
díszfa  csak  elvétve  fordul  bennök  elö.  A  helységen 
végigvezető  út  túlsó  oldalán  a  lakóházzal  szemben, 
az  úgynevezett  János  udvarában  kertészkedtünk 
mi  gyermekek  legszívesebben,  a  veteményes 
kertben  számunkra  kijelölt  kis  mezőn,  a  melyet 
aztán  a  különféle  termények  számára  néhány 
arasznyi  négyszögekre  osztottak. 

Mialatt  ott  kapálgattunk,  gyakran  hitt  egy 
nyájas  hang  az  udvarháznak  a  kertre  nyiló 
ablakaihoz,  melyek  tele  voltak  rakva  cserepek- 
ben dúsan  virágzó  sárga  violával  és  muskát- 
lival s  a  virágok  mögül  egy  bodros  főkötős, 
pápaszemes  arcz  nézett  felénk ;  a  pápaszem  csak 
a  kötéshez  kellett  neki,  ránk  rendesen  a  pápa- 
szem fölött  nézett.  A  jó  öreg  Tóni  néni  volt, 
nekünk  Tóni  néni,  a  többi  világnak  Péchy  Tóni 
kisasszony,  valóságos  prototypusa  egy  öreg- 
kisasszonynak; soha  ránczosabb,  összeaszottabb 
arczot  és  kezeket  nem  láttam,  de  a  kedélye  az 
szelid  volt  és  vidám,  s  ha  a  napfény  a  régi 
ház'  kis  ablakain,  a  virágok  közt  átszűrődve 
elárasztotta  a  szobát,  melyben  minden  olyan 
ósdi,  olyan  békés  és  olyan  rendes  volt  mint 
alakója,  a  nagy,  faragványos,  aranyozott  directoire- 

Óra    ketyegése    mellett     csöndesen     elhallgattuk 
akár  meddig  az  öreg  néni  elbeszéléseit. 

Hogy  volt-e  és  milyen  rokoni  kötelék  közte 
és  szüleim  között,  azt  nem  tudom,  de  nagyon 
bizalmas  volt  a  viszonyuk  s  ö  öreg  éveinek 
legnagyobb  részét  apám  e  mellékudvarában, 
szüleimmel  folytonos  közösségben  töltötte ;  reá, 
meg  egy  Sváby  Irma  nevű  fiatal  kisasszonyra, 
a  ki  rokon  is  volt,  társalkodónő  is,  a  ház  veze- 
tésében is  segítője  anyámnak,  voltunk  mi  gyer- 
mekek bízva,  ha  szüleim  elutaztak  valahová, 
a  mi  akkor  még  nehézkesebb  és  hosszadalmasabb 
dolog  volt,  mint  most. 

Anyám  akkori  betegeskedése  miatt  házi  orvo- 
sunk is  sokat  látott  alakja  volt  gyermekkoromnak. 
A  kedves,  élénk  öreg  urat  dr.  Bartsch  Edének 
hívták,  Sárosmegye  tiszti  főorvosának  állását 
viselte  s  ezért  az  öt  mérföldnyire  levő  Eperjesen 
lakott;  az  ötvenes  években  egy  kis  füzetben 
megírta  Sárosmegye  monográfiáját.  Házunknak 
régi  barátja  volt,  mert  apámat  még  gyermek- 
korában gyógykezelte,  értelmes  és  buzgó  orvos, 
kinek  atyám  hite  szerint  egyízben  anyám  életének 
megmentését  köszönhettük  s  mi  gyermekek 
egyébként  is  szívesen  láttuk,  mert  nyájas  volt 
irántunk  és  mert  néha  még  gyönyörű  metszeteket 
is  hozott  magával,  füzetekbe  gyűjtve,  a  melyeket 
nagy  élvezettel  nézegettünk. 

Az  első  hely,  melyre  szüleim  az  atyai  házon 
kívül  már  kicsi  koromban  elvittek,  Pétermező 
volt,  atyám  egyetlen  nővérének,  Mari  nénémnek 

birtoka.  Néném  néhány  hónappal  az  én  szüle- 
tésem elölt  ment  másodszor  férjhez,  már  nem 
épen  fiatalon;  első  férje  Dobay  Ferdinánd  volt, 
a  második  is  egy  Dobay  lett :  Dobay  József  a  for- 
radalmi honvédezredes  és  későbbi  honvédkerületi 
parancsnok.  Berzeviczén  kívül  velők  állottunk 
legsűrűbb  összeköttetésben;  Pétermezőn  nagyon 
otthonos  voltam  gyermekkoromban  s  útban  lesrén 
Eperjes  és  a  távolabbi  világ  felé,  rendesen  első 
állomásul  szolgált  valahányszor  útra  kelt  a  család. 

Dobay  József  bátyám,  —  bár  legújabb  keletű 
nagybátyám  volt  —  tartott  keresztvizre  is,  habár 
csak  helyettesképen ;  és  itt  meg  kell  emlékeznem 
arról,  hogy  az  én  megkereszteltetésem  határo- 
zottan forradalmi  auspiciumok  között  ment  végbe. 
Keresztatyám  báró  Luzsénszky  Pál  volt,  atyám 
jóbarátja,  a  forradalmi  kormánynak  1849-ben 
főkormánybiztosa  Sárosmegyében,  a  ki  várfog- 
ságra Ítéltetvén  csak  1856-ban  kapott  kegyelmet,  s  a 
kit  e  miatti  távollétében  Dobay  József  helyettesített, 
a  49-iki  honvédezredes  és  a  Bem  kedvencze,  a  ki 
alig  egy  évvel  előbb  szabadult  ki  az  olmützi  vár- 
börtönből. Keresztanyám  pedig  anyám  legked- 
vesebb s  nálunk  akkor  sokat  időző  nővére  vala, 
Szinyei  Merse  Emma,  az  Aradon  kivégzett 
Dessewffy  Arisztid  tábornok  özvegye. 

Nem  vehetem  megindulás  nélkül  tollamra  ezt 
a  nevet.  Nyomában  emlékek  kelnek,  melyek  egy 
€mberéletet  áthidalva  bevilágítanak  gyermekkorom 
leghomályosabb  távolába  s  csodásan  üde,  új 
életre  ébresztik  a  gyermekszív   öntudatlan  érzel- 

meit.  Pislogó  olajmécsest  látok  a  sötét  gyermek- 
szobában, künn  megmegujuló  sírását  hallom  a 
szélnek,  mely  félelmes  nyugtalanságban  tart  ébren ; 
és  ezt  a  nyugtalanságot  varázsosan  csillapítja 
egy  lágy  női  kéz,  mely  homlokomon  játszik,  egy 
még  lágyabb,  ezüst  csengésű  hang,  mely  egy 
bohókás  szavú  s  mégis  oly  bánatosan  hangzó 
dalocskát  zeng  halkan  fülembe: 

„Jere  hozzám  holnap  estve,  hajahop  ! 
Muzsikaszó  lészen  nálam,  hajahop  ! 
Macska  dudál,  veréb  sípol, 
A  pipis  sármánynyal  tánczol,  hajahop  !" 

Elhiszem,  a  mit  gyakran  hallottam,  hogy  néném 
leánykorában  elbájolóan  énekelt,  nagy  énekes 
miséknél  áhítatos  elérzékenyülés  vett  erőt  a  hall- 
gatókon, mikor  hangja  megszólalt.  Tiszta  csen- 
gésén és  bársonyos  lágyságán  kívül  volt  benne 
valami,  a  mi  csak  a  fájdalom  adománya  lehet; 
a  sorstól  szenvedésre  teremtett,  az  élet  Golgotháján 
végigüldözött  szív  megnyilatkozása  a  hangban, 
a  dallamban.  Akkor  még  nem  értettem  meg  ezt  a 
fájdalmat,  de  vonzódtam  hozzá,  kívántam  átérezni. 
Később  már  megértettem  és  az  a  fájdalomtól  gyöt- 
rött szív,  a  mely  engem  második  anyaként  szeretett, 
tárta  föl  előttem,  a  gyermek  előtt  a  születésem 
előtt  hazámon  átviharzott  gyászos  és  mégis  dicső 
idők  emlékezetének  világát. 


n. 

A  forradalom   emléKezete. 

Talán  mentségre  szorul  az,  hogy  e  fejezet 
czimében  a  ^forradalom"  szót  használom,  az 
újabban  általánosan  elfogadott  s  a  történelmi 
fogalomnak  mindenesetre  megfelelőbb  „szabadság- 
harcz"  helyett,  a  mi  a  maga  felfogásának  és 
kifejezésmódjának  érvényesítésében  rendesen  kissé 
türelmetlen  ifjabb  nemzedék  részéről  néha  a 
nemzeti  eretnekség  gyanúját  szokta  fölidézni? 

Ezzel  szemben  csak  arra  hivatkozhatom,  hogy 
gyermekkoromban  a  48 — 49-iki  korszakot  min- 
dig ily  néven  nevezték  s  ezért  gyermekkori 
emlékeimben  is  csak  e  néven  szerepelhet; 
így  nevezték  akkor  a  legsúlyosabb  megpróbál- 
tatásokat kiállott  hazafiak  s  hogy  ez  az  általános 
gyakorlatnak  felelt  meg,  annak  bizonysága,  hogy 
b.  Kemény  Zsigmond  is  az  ötvenes  években 
megjelent  híres  röpiratát  így  czimezte  :  „A  forra- 
dalom után''  s  hogy  a  hatvanas  években  köz- 
kézen forgott,  Petőfi  arczképével  díszített  s  ama 
hőskor   költői   hagyatékát   tartalmazó    anthologia 

„A  forradalom  költészete"  czimét  viselte.  Talán 
Horváth  Mihály  volt  az  első,  a  ki  más  kifejezést 
kezdett  használni;  ö  „Magyarország  függetlenségi 
harczának  történetét**  írta  meg. 

Tehát  a  forradalom  emlékeiről  akarok  írni, 
a  mint  azok  gyermekkoromat  —  néhány  közbe- 
eső év  szomorú  csöndjétől  nem  gyöngítve  — 
egészen  át  meg  áthatották,  mindnyájunk  kedélyét 
s  az  én  gyermekképzeletemet  megtöltötték,  annál 
elevenebben,  mert  a  hozzánk  legközelebb  állók 
sorsának  sanyarúságához,  végzetes  fordulataihoz 
fűződtek.  Róluk  beszélt  a  bizalmas  családi  körben 
mindenki,  felőlük  kérdezősködtem  magam  is ; 
amaz  események  nyomait  láttam,  hallottam  magam 
körül,  képeiket  mohó  figyelemmel  néztem,  s  mikor 
olvasni  kezdtem,  ama  kor  írott  emlékeinek  olva- 
sása vonzott  legerősebben,  mikor  rajzolgatni 
kezdtem,  azoknak  a  dicső  napoknak  a  csatáit  pró- 
báltam gyermeki  módon  papírra  vetni. 

Szüleimet  a  családi  élet  első  örömei  közt 
találták  a  nagy  események ;  anyám  1848  január- 
jában szülte  első  gyermekét  s  betegágya  mellett 
a  daróczi  nagynéni  s  még  hajadon  nővére  Emma 
voltak  segítségére,  mialatt  atyámat  megyei  főjegyzői 
hivatala  —  bár  még  akkor  állandóan  nem  kötötte 
a  megyeszékhelyhez  —  mégis  sürün  és  hossza- 
sabban is  elvonta  hazuról. 

Sárosmegye  általában  nem  volt  kedvező  talaja 
a  hatalmasan  ébredező  új  korszellemnek.  Uralmon 
jobbára  azok  voltak,  kiket  —  bár  köztük  sok  kifo- 
gástalan hazafi  Í3  volt  —  pecsovicsoknak  nevezett 

a  közszólás,  de  voltak  lelkes  hívei  a  liberálisabb, 
nemzetiebb  iránynak  is.  Ezek  élén  állott  Ujházy 
László,  budaméri  birtokos,  ki  már  előbb,  az 
országcryülési  ifjak  ügyében  tartott  tüzes  beszéd- 
jével felségsértési  pörbe  keveredett  s  később 
főispán  lett  és  kormánybiztos,  a  komáromi  kapi- 
tuláczió  után  pedig  Amerikába  vándorolt ;  hozzá 
szitottak  a  Bánók,  különösen  a  már  akkor  jeles 
szónokként  ismeretes,  ma  is  élő  Bánó  József, 
továbbá  a  későbbi  képviselő  Pillér  Gedeon,  Gróf 
Haller  Ferencz,  Bujanovics  Rudolf,  valamint 
a  Berzeviczy  Edmund  édes  atyja,  Emil,  atyám 
sógorai,  Máriássy  Ágoston  s  a  későbbi  alispán, 
majd  főispán  Szinyei  Merse  Félix,  s  maga  édes 
atyám. 

Azonban  a  márcziusi  események  vihara  magával 
ragadta  a  tétovázókat  is.  Márczius  21-én  nagy 
örömünnepet  rendeztek  Eperjesen,  mindenki 
föltüzte  a  nemzeti  kokárdát,  a  templomtoronyra 
fölhúzták  a  nemzeti  zászlót,  Kerényi  Frigyes, 
az  eperjesi  származású  költő,  Petőfi  barátja 
lelkesítő  költeményt  szavalt,  bankett  volt,  kivilá- 
gítás és  fáklyászene,  melynek  végeztével  a  Caraffa 
áldozatainak  emlékére  állított  Mária-szobor  mellett 
a  Rákóczi-induló  hangjai  közt  égették  el  a  fáklyá- 
kat. A  pártok  egyszerre  kibékültek  egymással,  a 
kik  pár  héttel  előbb  a  Kossuth  nevétől  is  borzadtak, 
most  nemzeti  ajándékot  akartak  indítványozni 
részére.  A  lelkesedést  fokozta  az,  hogy  a  hirtele- 
nében forgalomba  jött  miniszteri  hstákon  — 
mert   biztos   akkor   még    csak    a   gr.    Batthyány 

Lajos  miniszterelnöksége  volt,  —  a  Deák  Ferencz, 
Kossuth  Lajos,  Szemere  Bertalan,  b.  Eötvös  József, 
továbbá  gr.  Batthyány  Kázmér,  Szentkirályi  Móricz, 
Nyáry  Pál  nevei  mellett  ott  szerepelt  a  Sáros- 
megye követéé,  Pulszky  Ferenczé  is,  még  pedig 
pénzügyminiszteri  minőségben. 

Természetesen  nem  hiányzottak  az  aggodal- 
maskodók sem,  söt  olyanok  sem,  a  kik  leikök 
mélyében  remélték,  hogy  a  nagy  lendülettel 
keresztülvitt  reformok  hosszú  életűek  nem  lesznek 
s  a  kik  csak  lestek,  hogy  honnan  indul  meg  az 
ellenhatás  a  forradalmi  vívmányokkal  szemben. 
Ezek  minden  bokorban  lázadást  szimatoltak  s  a 
mi  derék  tót  népünket  annyira  féltették  az  izga- 
tóktól, hogy  az  állandóságba  helyezkedett  megyei 
bizottmányban  keresztül  is  vitték  egy  kiáltvány 
kibocsátását,  mely  a  népet  fölvilágosítani  volt 
hivatva  az  országgyűlés  és  megyebizottmány 
határozatainak  és    szándékainak  üdvös    voltáról. 

Valójában  azonban  a  nép  feltűnően  nyugodt 
volt,  söt  csodálatosan  közönyös,  úgy  hogy  a  reform 
barátait  is  némileg  elkedvetlenítette  annak  látása, 
hogy  a  volt  jobbágyok,  kiknek  felszabadítása 
érdekében  a  földbirtokos-osztály  az  új  reformok 
által  oly  nagy  áldozatot  hozott,  e  fölött  még 
csak  valami  nagy  megelégedést  vagy  örömet 
sem  tanúsítanak,  bár  a  békétlenségnek  semmi 
jelét  sem  adták.  Vidékünkön  a  leghazafiasabb 
érzelműek  tisztában  voltak  azzal,  hogy  a  föld- 
birtokososztályra válságot  hoznak  a  reformok, 
melynek  kimenetelét  senki  sem  képes  előrelátni ; 

de  e  fölött  az  érzelem  fölölt  uralkodott  a  nemzet 
életerejébe  és  vezéreibe  vetett  bizalom  s  a  csodá- 
lattal vegyes  elismerés  király  és  országgyűlés 
iránt,  kik  a  nemzetélet  e  nagy  pillanatában  meg- 
értették egymást  s  egy  bátor  és  elhatározó  tett 
magaslatára  tudtak  emelkedni. 

Azt  természetesen  mindenki  ösztönszerűen 
érezte,  hogy  a  helyzet  veszélyekkel  van  telve. 
Eperjesen  már  az  örömünnep  napján  újra  szer- 
vezték a  „polgári  örsereget"  ;  e  néven  ugyanis 
létezett  a  városban  már  előbb  is  egy  polgár- 
gárda, mely  sötétzöld  frakkban,  veres  hajtókával 
vonult  föl  és  adott  dísz-sortüzet  űrnapján  és  a 
király  születésnapján ;  ez  most  attilát  öltött, 
nemzeti  színű  karszalagot  és  kokárdát  tűzött  fel 
s  „minden  becsületes  embert"  csatlakozásra  hitt. 
A  megyében  is  sietve  szervezték  a  nemzetőrséget; 
a  lovas  nemzetörök  parancsnoka  gróf  Haller 
Ferencz  lett;  az  egyes  vidékek  tekintélyesebb 
földbirtokosai  vállalták  magukra  a  nemzetőr- 
csapatoknak az  előszabott  gyakorló-könyv  szerint 
való  betanítását.  Roskoványban  Bánó  József, 
Daróczon  Szmrecsányi  Ödön,  Dobón  Dobay 
Ferdmand,  Berzeviczén  atyám  körűi  csoportosult 
a  nemzetőrség  s  bizonyára  az  ő  személyes 
tekintélyöknek  és  kedveltségöknek  is  volt  tulaj- 
donílható,  hogy  tót  népűnk  hűségesen  részt  vett 
a  gyakorlatukban  s  általán  az  egész  forradalmi 
idő  alatt,  a  hol  csak  maga  az  űri  osztály  meg 
nem  oszlott,  tűrhetetlenül  földesuraimellett  s  tehát 
a  nemzeti  űgy  mellett  állott. 

Azonban  a  megye  vezetői  és  értelmisége  köré- 
ben az  egyetértésnek  hamar  vége  szakadt.  Ujházy 
Lászlónak  főispánná  való  kinevezése  a  két 
alispán  részéről  nyílt  ellenséges  magatartással 
találkozott  s  zavaros  tüntetések  előidézője  lett. 
Az  izgalom  fokozódott  a  megindult  képviselő- 
választási mozgalmak  hatása  alatt ;  a  főispánt 
korteskedéssel,  sőt  izgatással  vádolták  a  conser- 
vativek  s  keresztülvilték,  hogy  a  megyei  bizott- 
mány bizalmatlanságot  nyilvánított  iránta  s 
eltávolítása  érdekében  fölírt  a  kormányhoz,  aminek 
következménye  kormánybiztos  kiküldése  lett. 

Időközben  a  zöld  asztal  körüli  harczokat 
fölváltotta  a  fegyverek  zaja.  Az  országgyűlésnek 
szentesítést  már  nem  nyert  határozatához  képest 
megindult  a  honvédek  toborzása,  atyám  is  fárad- 
hatatlanul járt  el,  mint  a  megye  egyik  kiküldöttje ; 
a  „haza  oltárára"  folytak  az  adakozások,  a  daróczi 
kastély  nagy  szobájában  garmadára  rakták  az 
utolsó  báró  Berzeviczytöl  maradt  mindenféle  becses, 
részben  művészi  kivitelű  ezüstnemüt,  a  nagy- 
asszony mind  fölajánlotta  a  nemzeti  védelem 
czéljaira.  Semsey  Pál  főjegyző'  lelkes  kiáltványt 
írt,  melyet  a  megyei  közgyűlés  határozatából 
októberben  bocsátottak  ki  „Sárosnak  lelkes  fiai- 
hoz", s  mely  egyebek  közt  ezt  az  emlékezetes 
fölszólítást  is  foglalta  magában : 

„Felejtve  legyenek  örök  időkre  azon  viszályok, 
melyek  ezen  szép  megye  fiait  legközelebb  egymás 
ellenében  elidegenítették,  felejtve  a  netalán  tapasz- 
talt   félreismerések    minden    keserűségei,    baráti 


38 


kezet  nyújtsunk  egymásnak  és  vállat  vetve 
egyesült  erővel,  egyesült  akarattal  siessünk  halni 
a  hazáért  ha  kell,  vagy  dicsőén  élni,  ha  az  Isten 
úgy  akarja." 

A  kiáltvány  fegyverre  szólította  a  hazafiakat 
a  Simunich  vezérlete  alatt  állott  császári  sereg 
fenyegető  betörésével  szemben  s  arra  is  kitanította 
a  népet,  hogy  rejtse  el  vagyonát,  hajtsa  el 
marháit  az  erdőbe,  hogy  az  ellenség  „éhséggel, 
nyomorral  küzködve  tengődjön  mindaddig,  míg 
a  magyarnak  boszúálló  karja  megsemmisítve 
elérni  fogja  őket." 

Irányi  Dániel  kormánybiztos  az  ép  akkor  az 
olasz  háborúból  hazasietett  Pulszky  Sándor 
őrnagyot  bízta  meg  a  megyében  összeszedendő 
fegyveres  erő  vezényletével,  s  november  1-én 
atyám  is  elindult  a  sárosi  mozgó  nemzetőrséggel 
mint  önkénytes  Kassára,  katonai  felszerelésének 
némely  maradványát  —  persze  nem  a  fegyvernemüt, 
mert  azt  elkobozták,  —  gyakran  láttam  gyermek- 
koromban. A  nemzetőrség  vezénylete  mindjárt 
kezdettől  nagyon  tervtelennek  látszott ;  Gömör- 
megyébe  Bejéig  hajszolták  őket,  csak  azért,  hogy 
mindjárt  visszatérjenek  Kassára  s  onnan  Eper- 
jesre, így  csakhamar  visszatérhetett  atyám  is 
családjához,  mert  Berzeviczén  és  a  környéken 
a  népfölkelést  kellett  pár  nap  alatt  szerveznie  ; 
deczember  8-ikán  már  ismét  útnak  indultak 
Kassa  felé,  a  hol  a  rosszul  fegyverezett,  soha 
csatát  nem  látott,  szervezetlen  magyar  sereg  föl 
akarta  tartóztatni  a  Schlik  hadtestének  előnyomu- 

lását.  A  szerencsétlen  kassai  ütközetnél  —  a  mely 
voltaképen  nem  is  volt  ütközet,  csak  futás,  — 
atyám  tűzbe  nem  jutott,  mert  ágyukért  küldték 
s  mire  azok  megérkeztek,  már  a  visszavonulókkal 
találkozott ;  de  közvetetlenül  a  csata  után  élete 
majdnem  nagyobb  veszélyben  forgott,  mint  a 
minő  a  kassai  hegyen  környezte  volna. 

Szomszédunkkal  és  rokonunkkal,  Szmrecsányi 
Ödönnel,  ki  szintén  nemzetör-tiszt  volt,  az  álta- 
lános bomlás  és  szökés  közepette  szekeret  fogad- 
ván, a  Hegyalja  felé  vették  utjokat.  Tályán 
azonban  a  kassai  vereség  miatt  felbőszült  magyar 
nép  bennök  főtiszteket  s  a  vereség  okozóit  vélvén 
megpillantani,  letartóztatta  őket,  fegyvert  fogott, 
összegyülekezett  s  oly  fenyegető  magatartást 
tanúsított,  hogy  ha  Füleky  főszolgabíró  idejében 
közbe  nem  lép,  a  két  ártatlan  családapa  és  jó 
hazafi  valószínűleg  magyar  kezektől  vesztette 
volna  el  életét.  Megmentésökben  főrésze  Szmre- 
csányi Ödön  bodrog-keresztúri  intézőjének  egy 
Hizsnay  nevű,  félig  megmagyarosodott  sárosi 
tótnak  volt,  ki  a  vidéken  meglehetős  tekintélyben 
állott  s  látván  a  népcsődületet,  maga  is  kíváncsi 
volt  a  síralomxházban  levő  delínquensekre.  „Hisz 
ez  a  zenyím  zuram!"  kiáltott  föl  rémülten, 
mikor  Szmrecsányít  fölismerte  s  az  ő  felvilágosító 
rábeszélése  tartóztatta  föl  a  veszélyt  a  főbíró 
közbelépéséig. 

Rövid  hadi  kalandja  után  atyámnak  sikerült 
a  Hegyaljáról  nemsokára  Miskolczra  s  onnan 
a  szepesmegyei    Márkusfalvára   jutnia,    a  hol    a 

sok  Mállott  aggodalom  után  anyám  ismét  ölel- 
hette öt;  kis  lányával  ugyanis  ott  időzött  akkor 
sógoránál  Máriássy  Ágostonnál  s  ott  várták  be 
a  rettentő  1849-iki  év  beköszöntét,  aggodalmasan 
nézve  a  jövendő  elé. 

Atyámat  nemsokára  Berzeviczére  szólították 
gazdaságának  ügyei,  meg  a  testvéri  kötelesség 
is,  hogy  a  közeli  Dobón  nővérét  Dobaynét  vigasz- 
talja, a  kitől  a  búcsúzó  év  végnapjai  egyetlen 
gyermekét  ragadták  el ;  anyám  azonban  majdnem 
a  hónap  végéig  a  Szepességen  maradt  s  onnan 
magával  hozta  legifjabb  nővérét  Görgey  Constantnét 
is  Sárosba. 

Ebben  az  időben  már  a  Szepességen  is  meg- 
jelent a  háború  réme.  Schlik  „fötábornok"  — 
a  ki  tudvalevőleg  félszemére  vak  volt  s  a  ki  a 
felvidéken  annyiban  mindenesetre  maradandó 
emléket  hagyott  hátra,  a  mennyiben  az  ő  szerep- 
lése óta  a  tótok  sokáig  minden  félszemű  embert 
Schlik  melléknévvel  ruháztak  föl,  —  Schlik, 
mondom,  indítva  érezte  magát  Kassáról  egy 
zavaros  tartalmú  proclamatiót  intézni  „Magyar- 
ország népeihez",  a  melyben  előbb  nagy  jóaka- 
rattal inti  a  népet,  hogy  fenyegetőleg  ne  lépjen 
föl  a  falusi  nemesség  ellen,  —  a  mire  legalább 
nálunk  semmi  szükség  sem  volt,  —  azután 
ugyanazt  a  népet  fölbíztatja,  hogy  fogja  el  és 
hozza  főhadiszállására  mindazokat,  kik  az  ő 
parancsai  ellen  cselekszenek  s  végül  népet  és 
urat  megfenyeget  egyaránt,  hogy  vele  „a  törvény 
egész  szigorával"  fog  elbánni. 

Erre  a  furcsa  kiáltványra  „Magyarország  népei" 
a  honvédek  szuronyaival  adták  meg  a  választ, 
melyek  akkor  már  a  Görgei  Arthur  vezérlete 
alatt  közeledtek  a  bányavárosok  felöl  a  Berze- 
viczétöl  alig  két  óra  járásnyira  fekvő  Branyisz- 
kóhoz.  Egy  örszemlére  küldött  kis  csapata  a  Görgey 
hadtestének  egy  nappal  a  branyiszkói  ütközet 
előtt  Berzevicze  közelében  Balázsvágásra  vetődvén, 
egy  közbirtokos  társunk,  a  ki  mint  katonaviselt 
ember  s  a  lipcsei  ágyúkereszt  birtokosa,  úgy 
látszik  érdemeket  akart  szerezni  Schlik  előtt, 
fölbúj togatta  a  nép  egy  részét  s  kaszás  tömeg 
élén  megtámadta,  elfogta  s  Eperjesre  kisérte  a 
tizenegy  szál  honvédet.  Ez  roppant  felháborodást 
keltett  a  hazafias  érzelmüekben',  különösen  atyám 
valóságos  szennyfoltnak  tekintette,  mely  vidé- 
künket érte,  de  nagy  rémületet  is  okozott  Berze- 
viczén,  mert  senki  sem  tudhatta,  hogy  ki  lesz 
holnap  a  győztes,  s  e  félelem  hatása  alatt  atyám 
családját  Daróczra  küldte,  hogy  ott  várják  be  az 
eseményeket. 

Ezalatt  végbement  a  branyiszkói  csata,  az 
osztrákok  kiürítették  Eperjest,  melybe  győzel- 
mesen vonultak  be  a  magyar  csapatok.  E  fordulat 
valóságos  anarchiától  szabadította  meg  Eperjest 
és  a  megyét,  mert  az  osztrákok  bennléte  alatt 
a  tisztviselők  annyira  meggyérültek,  hogy  a 
megyeház  és  a  rabok  valósággal  a  hajdúk  becsü- 
letére voltak  bízva ;  de  annál  nagyobb  lett  e 
fordulattal  szemben  azoknak  a  félelme,  kik  a  mi 
vidékünkön    a    honvédek    elfogásában    részesek 

voltak,  s  ezeket  csak  nehezen  sikerült  a  befolyá- 
sosabbaknak  a  béke  kedvéért  a  komoly  követ- 
kezményektől megóvni.  Általán  a  forradalmi 
időszakban  megyénkben  egymást  ért  politikai 
változásoknak  sajátságosan  jellemző  vonása  volt, 
hogy  az  ellenkező  irányzatok  követői  a  mennyiben 
különben  rokonok  vagy  jóbarátok  voltak,  annyiban 
fenntartották  ezt  a  viszonyt,  hogyha  az  egyik  bajba 
került,  a  másik  szívesen  vette  védelmébe,  míg 
neki  kedvezett  a  szerencse.  így  atyámnak  is  volt 
olyan  rokona,  ki  hozzáfordult  kíméletért  és 
védelemért,  mikor  a  magyarok  kerültek  felül 
s  a  ki  aztán  viszonzásul  szívesen  vette  oltalmába 
atyámat  az  osztrákok  üldözése  ellenében.  De 
viszont  sok  csúnya  gyűlölködést  és  vádaskodást 
is  hozott  felszínre  az  az  idő  s  a  magánboszú 
gyakran  használta  föl  a  pohtikai  zavart  is  a  maga 
kielégítésére. 

A  branyiszkói  csata  előtt  Sárosban  legkeve- 
sebben bíztak  a  magyarok  győzelmében ;  gróf 
Szirmay  István  nagysárosi  földbirtokos  —  a 
Rákóczi-féle  javak  örököse  —  szabad  csapatot 
szervezett  az  osztrák  sereg  támogatására,  Eperjesen 
pedig  egy  magyar-gyűlöletéről  ismert  alezredes 
nyilvános  helyen  nagy  garral  fejtegette  épen  egy 
úri  társaság  előtt,  hogy  az  osztrák  sereg  branyisz- 
kói állásának  bevétele  a  magyarok  részéről 
stratégiai  lehetetlenség,  a  mikor  hírül  hozták, 
hogy  a  megvert  csapatok  már  hátrálva  köze- 
lednek Eperjeshez  ;  az  alezredes  elképedve  ugrott 
föl  székéről,  a  derék  öreg  Szinyei  Merse  Mihály 

pedig   odaszólt  neki:   „fütyülök  én  az  úr  straté- 
giájára !" 

Mikor  délután  3  óra  tájban  bevonultak  a 
ma,?yarok  a  városba,  a  hirtelen  fordulat  hatá- 
sától elbódult  lakosság  eleinte  csöndben  foc^adta 
őket ;  a  harangokat  sem  húzták  meg  üdvöz- 
lésökre. Guyon  odalovagolt  a  főtemplommal 
szemben  levő  plébánia  elé  s  megállítva  topor- 
zékoló lovát  és  egy  félreérthetlen  mozdulatot  téve 
a  nyaka  körül,  fölkiáltott  az  ablakokba:  „Láuten 
oder  hangén!"  Néhány  perez  múlva  csakugyan 
megszólaltak  a  harangok. 

Eperjesen,  Kassán  azután  lelkesen  ünnepelték 
a  honvédeket,  különösen  Görgeit,  kinek  hadmű- 
veleteiben Ujházy  László  is  részt  vett  fiaival  és 
guerilla-csapatával.  Atyám  Kassáig  elment  utánok, 
hol  a  vele  régebben  ismerős  Görgei  Istvánnal, 
Arthur  öcscsével  is  találkozott.  A  honvédsereg- 
elvonultával  azonban  Eperjes  ismét  játéklab- 
dájává lett  a  hadi  mozgalmak  véletleneinek ; 
kétszer  osztrák  csapatok  tartották  megszállva, 
egyszer  a  Hurbán  tótjai,  egyszer  a  Benyiczky 
Lajos  mozgócsapatának  sikerült  megszállania  a 
várost.  Márczius  folyamában  szüleim  jobbára 
a  Szepességen  tartózkodtak,  27-én  azonban  már 
azt  írhatta  atyám  nagybátyjának  Kassára:  „Vidé- 
künk, hála  Istennek,  nyugodt  már,  csak  politizálni 
nem  szabad  " 

Ezalatt  folytak  le  azok  a  meseszerű  győzelmek, 
melyekkel  a  honvédek  az  ország  szívéből  kiszorí- 
tották   az     ellenséget;     ezekről     többek     között 

atyámnak  egy  Ruzsitska  Bertalan  nevű  tiszttar- 
tója is  sokat  beszélt  nekem,  ki  állítólag  a  hires 
piros  sipkás  kassai  zászlóaljhoz  tartozott  s  elbe- 
szélése szerint  egyszer  egyedül  maradt  a  csata- 
téren leöldöklött  társai  között,  a  mi  egészen 
elragadta  a  képzeletemet.  Hogy  mennyi  volt 
belőle  igaz,  azt  nem  tudom,  de  annyi  kétség- 
telen, hogy  én  mint  gyermek  előbb  lelkesedtem  a  mi 
honvédeink  véres  diadalaiért,  mintsem  a  Leonidas 
^s  Miltiades  hőstetteivel  megismerkedtem  volna. 
Április  elején  foglalta  el  a  Sobrival  azonosnak 
tartott  gróf  Vay  József  guerilláival  ismét  Eperjest, 
a  város  hazafias  érzelmű  lakosai  részéről  értesítve 
lévén  az  osztrákok  távozásáról;  májusban  azután 
alapos  rendet  csinált  a  megyében  b.  Luzsénszky 
Pál,  mint  fökormánybiztos.  Egy  dörgedelmes 
kiáltványban,  mely  az  osztrák  csapatok  előtt  meg- 
hunyászkodott tisztviselőket  honárulóknak  minő- 
sítette, kijelenté,  hogy  az  „önálló  Magyar- 
ország felelős  kormánya  által  reáruházott  teljes 
hatalomnál  fogva"  Sárosmegye  összes  tisztikará- 
nak és  bizottmányának  joghatóságát  megszünteti 
s  helyökbe  nyomban  kinevezett  új  bizottságot 
■és  új  tisztikart;  egy  másik  kiáltványában  pedig 
ugyanúgy  bánt  el  a  várossal.  Ilyen  kinevezés 
alapján  első  alispán  lett  anyám  sógora,  Máriássy 
Ágoston,  másod-alispán  Bánó  József,  főjegyző 
atyám,  főügyész  pedig  Hodossy  Eduárd  —  az 
Imre  nagybátyja;  Eperjes  polgármestere  Vida 
Pál  lelt  és  főbírája  Pap  Samu.  A  közönséghez, 
sőt  a  nőkhöz  is  volt  Luzsénszkynek    szava;    ez 

utóbbiakat  lelkes  fölhívásban  szólította  föl,  hogy 
a  honvédek  számára  fehérneműről,  a  sebesültek 
részére  kötésről  és  tépésröl  gondoskodjanak  ;  a 
felhívás  e  szavakkal  végződött:  „A  fényes  süker 
lemosand  e  megyére  némely  gyávák  s  több 
hűtlenek  által  hozott  szennyfoltot,  enyhítendi 
a  közös  anyánk,  Hazánk  szívén  ejtett  mély  sebet 
8  új  koszorút  tüzend  Sárosnak  ősi  s  magasztos 
magyar  nevére."  A  felhívás  nem  maradt  visszhang 
nélkül ;  tevékeny  nöbizottság  alakúit,  melynek  név- 
sora élén  a  Szinyei  Merse  Emma  neve  állott,  ki  már 
akkor  jegyben  járt  Dessewffy  Arisztiddel ;  a  Szinyei 
Merse  Félix  neje,  Jekelfalusy  Valéria  pedig  maga 
is  fölhívást  intézett  a  sárosi  nőkhöz  a  sebesült  hon- 
védek ápolása  érdekében,  ő  vette  át  a  sebesül- 
tek kórházának  igazgatását,  s  a  megye  levéltárá- 
ban őrzött  Rákóczi-zászlót  ily  felírású  szalaggal 
ékesítette:  „Isten  segíts.  Szabadság  Istene!" 

A  kormánybiztostól  kinevezett  tisztviselők  csak 
súlyos  aggodalmak  közt,  szigorú  hazafiúi  köte- 
lességérzetből vállalták  el  a  reájok  bízott  teen- 
dőket ;  tudták,  hogy  a  maguk  és  családjaik 
nyugalmát,  biztonságát,  szabadságát  és  jövőjét 
teszik  koczkára ;  azt  is  érezhette  mindenki,  a  ki 
önámítás  nélkül  ítélte  meg  a  viszonyokat,  hogy 
a  forradalomnak  egyfelől  a  nemzet  elkeseredé- 
sétől, másfelől  a  diadalok  mámorától  dagasztott 
árja  túlcsapott  medrén,  midőn  a  Debreczenbe 
menekült  országgyűlés  a  függetlenségi  vagy  inkább 
trónvesztési  nyilatkozat  által  a  visszatérés  és 
kibékülés  utolsó  hídját  is  fölégette  maga  mögött. 

Egyelőre  mindenki  ujjongott  Budavár  vissza- 
vétele fölött.  Máriássy  János,  ki  már  eredetileg 
is  rokonunk  volt  s  később  nagynénémet  Dessewffy 
Arisztid  özvegyét  vévén  nőül  még  közelebbi  sógor- 
ságba jutott  velünk,,  miután  egy  ideig  a  magyar 
testőrségnél  is  szolgált,  a  honvédségbe  lépett  be 
s  a  szabadságharcz  folyamában  ezredességig 
vitte ;  ö  volt  egyike  az  elsőknek,  a  kik  a  május 
21-iki  ostrom  alkalmával  a  „névtelen  hősök" 
élén  megmásztak  Budavár  falait.  Az  ő  élénk 
temperamentumával  még  java  korában  elbeszélt 
élményei  mélyen  bevésődtek  emlékezetembe. 

Az  utolsó  roham  alkalmával  sem  sikerült 
mindjárt  a  falak  párkányáig  jutniok  a  támadók- 
nak; a  lajtorját  a  rajta  mászókkal  együtt  egy 
párszor  ledöntötte  a  magát  kétségbeesetten  védő 
örsereg.  Máriássy  is,  ki  a  Nagy  Sándor  hadtes- 
tének egyik  hadosztályát  vezényelte  az  ostromnál, 
nagyot  zuhant  egyszer,  úgy  hogy  egy  ideig 
kábultan  ülve  maradt  a  sánczárokban;  mikor 
fölocsúdva  nedvesnek  érezte  homlokát  s  végig- 
törülte kezével,  tenyere  megtelt  véres  agyvelővel ; 
zavart  eszméletével  a  saját  agyvelejének  tartotta, 
míg  meggyőződött  róla,  hogy  egy  bajtársának 
szétlocscsaat  agya  hullott  az  ő  fejére.  Talpra 
állott  újra  és  folyt  a  harcz,  a  míg  a  magyar 
lobogót  a  várfokon  lengette  a  reggeli  szellő. 

A  várfalnak  azt  a  részét  olasz  katonák  védték, 
a  kik  valószínűleg  semmi  kedvet  sem  éreztek 
Ausztriáért  meghalni,  de  mert  ki  volt  adva  a  jelszó, 
hogy  „nincs  pardon",  eldobálva  puskáikat  térdre 


47 


estek  és  könyörögve  kiáltozták:  „Siamo  buoni 
patriotti!"  Máriássy,  a  ki  fiatal  katona  korában 
járt  olasz  földön,  egyet  gondolt  s  rámutatva 
a  hágcsókra,  azt  monda:  „Bene,  ma  andate 
a  basso!"  Nem  kellett  ezt  kétszer  mondani  a  jó 
taliánoknak,  legott  lerohantak  fegyvertelenül 
azokon  a  hágcsókon,  a  melyeken  a  magyarok  fel- 
jöttek, ott  azután  nem  kellett  velők  tovább  törődni. 
A  királyi  palota  közelében  egy  csapat  osztrák 
katonát,  a  kik  megadták  magukat  és  fegyver 
nélkül  állottak,  a  honvédek  —  a  szigorú  parancs 
értelmében  —  felkonczolni  készültek;  Máriássy 
közbelépésére  abbahagyták  a  vérengzést.  Később 
látta  ágyán  a  haldokló  Hentzit  és  találkozott 
Görgeivel,  kinek  földije,  régi  ismerőse  volt  s  a 
kinek  arczát  a  diadal  ellenére  borongónak  találta ; 
bizonyosan  tudta  már  mi  készül  Oroszországban. 

Mindezek  a  részletek  képzeletemben  életteljes 
képpé  szövődtek,  s  kiegészítették  azt  a  benyomást, 
melyet  Pettenkoffennak  szüleim  házában  levő, 
s  Budavár  ostromát  ábrázoló  színes  kőmet- 
szetéről  nyertem. 

Június  elején  Eperjesen  és  környékén  nagyobb 
számú  honvédség  volt  elhelyezve ;  Dembinszky, 
gr.  Vay  József,  Dessewffy  Arisztid  időztek  akkor 
ott;  a  Szekcső  mentén  fölfelé,  Kapi  és  Deméte 
mellett  megerősített  sátortáborok  keletkeztek  s  a 
víg  honvédek  táborozását  nézni  seregestől  mentek 
ki  az  eperjesiek.  Atyám  is  ott  járt  nöiokonaival 
s  olyan  honvédekkel  is  találkozott,  a  kik  a  múlt 
évben  az  ő  kezére  csaptak  föl  katonának.  A  Vay 

lobogó  ingujjú,  fehér  gubás,  árvaleány- hajas 
guerillái  azonban  féktelenségökkel  galiDát  is 
okoztak  néha  A  honvédek  tiszteletére  rendezett 
bál  fényes  volt ;  akkor  avatták  föl  Eperjes  mostani 
szép  táncztermét,  bár  falai  a  nemzeti  színű  dísz 
alatt  még  csak  durván  voltak  vakolva.  A  táncz- 
vigalom  egyik  legünnepeltebb  jelensége  Szinyei 
Emma  volt,  s  a  honvédsereg  legnépszerűbb  hőse, 
vőlegénye  Dessewffy  Arisztid,  a  kire  mint  megye- 
belire is  büszke  volt  a  közönség :  fáklyásmenettel 
is  tisztelték  meg  öt,  a  Kern-ház  előtt,  melyben 
lakott,  jövendőbeli  apósánál,  nagyapámnál  s  az 
ünneplés  vége  megint  a  fáklyák  összehányása 
lett  a  Mária-szobor  mellett;  a  szurokmáglyát 
vígan  tánczolták  körül  a  honvédek. 

Pedig  már  akkor  közel  volt  a  „vég  kezdete*. 

Luzsénszky  kormánybiztos  egy  pünkösd  vasár- 
napján kiadott  rendeletében  Statárium  elé  állítással 
fenyegette  meg  az  álhírek  terjesztőit.  Ez  való- 
szíQÜleg  az  oroszok  jövetelére  vonatkozó  híresz- 
telések ellen  irányúit,  a  melyek,  fájdalom  csak 
nagyon  is  alaposaknak  bizonyultak. 

Június  4-én  írta  alá  Varsóban  a  magyarokhoz 
ialézett  proclamatióját  Eriwani  Paskewitz  gróf, 
Varsó  herczege,  kijelentve  benne,  hogy  csapatai 
nem  ellenségként  lépnek  magyar  földre,  de  a  ki 
mint  olyat  fogadja  őket,  az  érezni  fogja  hatalmukat. 

A  mi  vidéKüuk  volt  az  első,  melynek  alkalma 
nyilt  az  oroszokkal  való  ismeretségre.  A  Sáros 
határához  közel  fekvő  Szepes-Ófalunál  lépte  át 
június    15-éü   a   Rüdiger    tábornok    csapatja  — 

a  kozákok  elöreküldésével  —  elsőként  az  ország- 
határt, s  Lubló  felöl  a  Poprád  völgyét  a  Tárcza 
folyóvidékétöl  elzáró  s  európai  vízválasztóul 
szolgáló   alacsony   hegységen  jöttek  át    Sárosba. 

Szüleim  kis  leányukkal  már  akkor  Eperjesen 
voltak,  útban  Pest  felé,  mint  menekülök  is, 
s  azért  is,  hogy  Emma  néném  esküvőjében 
vegyenek  részt,  miután  nagyapám  időközben 
szintén  a  fővárosba  vonult. 

Odautazott  Szmrecsányi  Ödön  is  Daróczról, 
neje  s  anyósa  az  özvegy  Berzeviczy  bárónő,  az 
akkor  már  szám  szerint  nyolcz  gyermekkel  otthon 
maradtak.  Egyszer  csak  ebéd  alatt  azt  jelentik 
a  cselédek,  hogy  a  poprádvölgyi  Palocha  felöli 
dombokról  lovas  katonák  közelednek,  bizonyára 
muszkák.  A  nagyasszony  megnyugtatni  igyekezett 
mindenkit,  hogy  ezek  csak  magyar  csikós-guerillák 
lesznek,  de  mégis  fölment  a  kertbe,  a  honnan 
a  lejtős  mezőkre  lehet  látni.  Sietve  s  elkomo- 
rodott arczczal  tért  vissza:  biz  ezek  kozákok! 
Megtartva  lélekjelenlétét,  első  teendője  volt, 
mindazokat  az  írásokat,  melyek  vejét  compromit- 
tálhatták  volna  úgy  szintén  a  kis  nemzetiszínű 
zászlókat,  melyekkel  a  gyermekek  a  nemzet- 
őrséget utánozva  katonásdit  játszottak,  eltüntetni. 
Néhány  perez  múlva  már  az  udvarban  termett 
egy  szakasz  doni  kozák  s  lovaikat  a  ma  is  meglevő 
akáczfához  kötvén,  szállást  és  ellátást  követeltek. 

Kinézésük  eléggé  mord  volt ;  kék  egyenruhát 
viseltek,  szürke  prémes  piros  sipkát,  széles 
tüszöj ükről  handzsár  lógott  le  és  kancsuka^  kékre 

Berzeviczy  Aliért:  Régi  Emlékek.  4 

festett  hosszú  lándzsájukkal  vágtatás  közben 
csak  úgy  játszva  szúrták  le  az  útjokba  kerülő  — 
tyúkokat.  Fegyelmezve  azonban  jól  voltak,  nem 
követeltek  többet  kelleténél  s  ha  azt  megkapták, 
rendszerint  minden  garázdaságtól  tartózkodtak; 
a  fősúlyt  lovaik  zabjára  helyezték,  a  legénység 
maga  nem  volt  válogatós  kosztjában ;  a  nyers 
tésztát  és  faggyút  szerették  legjobban.  Feltűnt, 
hogy  mindenütt  a  házi  urat  kutatták  s  távol- 
létében nem  akartak  hinni,  vagy  legalább  annak 
okaiban  kételkedtek :  úgy  látszik  a  muszkaveze- 
tőkül  fölcsapott  gyászmagyarok  jelölték  meg 
előttük  a  gyanús  földesurakat,  különös  azonban, 
hogy  a  muszka  tisztek  mégis  inkább  ezek  iránt 
tanúsítottak  rokonszenvet,  mint  árulóik  iránt. 

A  daróczi  nagyasszony  határozott  és  bátor 
föllépése  még  egyes  rakonczátlankodókat  is  féken 
tudott  tartani.  A  fősereg  elvonulása  után  egy 
szállingózó  kisebb  csapat  tért  be  a  faluba  s  mikor 
az  euyik  katona,  kivel  megegyezni  nem  lehetett, 
pisztolyt  szegezett  a  bárőnő  mellének,  ez  nyugodtan 
monda :  „Lelőhetsz,  de  téged  is  föl  fognak  akasztani 
érte!"  A  kozák  duzzogott,  de  lőni  nem  mert. 

A  hívatlan  jövevényekkel  való  érintkezést  meg- 
könnyítette a  tót  és  orosz  nyelv  rokonsága, 
lehetővé  tevén  a  kölcsönös  megértést.  A  tisztek 
közül  különben  többen  tudtak  németül  vagy 
francziáúl  is  és  egészen  kedélyes  társalgásba 
bocsátkoztak.  A  daróczi  verandán  egy  magas, 
szemüveges  curlandi  hetman  beczézve  vette 
ölébe    a  ház    egy    bájoló    kis   gyermekleányát  s 

elérzékenyülve  bizonygatta,  hogy  neki  otthon 
épen  ilyen  kis  leánykája  van  .  .  .  Két  nappal 
később  a  vörösalmai  csatában  az  a  tiszt  elesett, 
holttestét  elásták  az  erdős  halmok  alatt  jeltelen 
sírba  és  az  ő  kis  leánya  hiába  várta  haza  atyját, 
a  ki  elment  idegen  földre  meghalni,  nem  tudva 
maga  sem :  miért  ?  .  .  . 

A  muszkák  Berzeviczén  is  nagy  meglepetést 
okoztak ;  a  forradalmi  kormánytól  szervezett 
megyei  hatóság  adószedői  épen  javában  működtek, 
a  mikor  egy  bajorvágási  parasztember  jött  azzal 
a  hírrel,  hogy  itt  vannak  a  kozákok,  jó  lesz 
menekülni !  Menekültek  is  a  tisztviselők  és 
családja  rimánkodásának  engedve  elmenekült 
végre  kerülő  úton  a  Szepességen  át  a  magyar 
sereghez  Berzeviczy  Emil  is,  kit  az  udvarában  egy 
szotnya  élén  megjelent  kozák  hetman  különös 
buzgalommal  keresett  s  eleinte  oly  ijesztő  szigorral 
lépett  föl  az  otthon  maradt  úrasszonynyal  szemben, 
hogy  annak  kisebbik  íia,  Pál  rémületében  térdre 
borulva  könyörgött,  hogy  ne  bántsák  az  anyját! 
A  nagy  garral  föllépő  muszkákat  egy  arra  jövő 
alsó-szalóki  seprüárús  futásnak  indította  azzal 
a  puszta  kiáltással,  hogy  „Vengri  idu!"  —  jönnek 
a  magyarok ;  másnap  azonban  visszatértek  és 
megindult  a  requisitió.  Atyám  gazdaságából  egy 
csapat  szarvasmarhát  elhajtottak,  a  Szmrecsányi 
Ödön  embereinek  volt  idejök  az  egész  csordát 
kihajtani  az  erdőbe,  úgy  hogy  a  lefoglalási  parancs 
nem  volt  végrehajtható.  Jernyén  a  Szinyeiek 
kitűnő  hegyaljai  borokkal   telt  pinczéjét   egészen 

kifosztották,  Ujházy  László  kastélyát,  gazdaságát 
kipusztították.  Az  efféle  garázdálkodások  azonban 
inkább  a  muszkavezetö  hazafiaknak,  mint  maguk- 
nak a  muszkáknak  voltak  tulajdoníthatók. 

A  mi  házunkban  egy  furcsa  epizód  is  fordult 
elö  muszka-járáskor.  Volt  egy  ötletes,  agyafúrt 
szakácsunk,  a  ki  uraságát  hűségesen  óvni  akarván 
minden  bajtól,  s  tudván,  hogy  a  Kossuth  képe 
legveszélyesebb  jele  volna  a  házi  úr  politikai 
érzületének,  másrészt  nem  is  kételkedvén  benne, 
hogy  az  atyám  házában  valahol  ott  kell  függnie 
a  Kossuth  képének,  keresésére  indult,  neki  esett 
a  szegény  Kölcsey  Ferencz  fekete  attilás,  kardos 
arczképének  s  elrejtette  azt  —  mint  legbiztosabb 
helyen  —  a  szemétdombon.  A  képről  ennek  a 
meg  nem  érdemelt  bujdoklási  kalandnak  a  nyomait 
sohasem  lehetett  egészen  eltüntetni,  magán  viselte 
mindig,  mint  szintén  a  forradalom  emlékét. 

A  Berzeviczétöl  tiz  kilométernyire  fekvő  Héthárs 
és  Pétermező  alatt.  Vörösalmán  innen,  a  Kis- 
Szeben  és  Eperjes  felé  vivő  országút  mellett 
elterülő  dombsoron  ment  végbe  június  20-án  az 
orosz  haderő  első  összeütközése  a  honvédséggel, 
melvnek  következtében  aztán  a  magvarok  siettek 
végleg  kiüríteni  Szebent,  Eperjest,  s  egészen 
Túráig  szembe  sem  szállottak  többé  az  új  ellen- 
séggel. A  csata  helyét  az  elesett  honvédek  emlé- 
kére állított  kőoszlop  jelöli  meg  most. 

Rokonunk  Berzeviczy  Edmund,  akkoriban  a 
kis-szebeni  kegyesrendi  convictusban  diákoskodván 
szemtanuja      volt     az     oroszok     bevonulásának 

Szebenbe  a  Héthárs-vörösalmai  ütközet  után, 
s  élénken  beszélte  el  nekem  benyomásait,  A  csata 
napján  késő  éjjelig  hallották  a  beszállított  sebe- 
sültekjajveszékelését. Másnap  aztán  megkezdődött 
az  oroszok  bevonulása  s  tartott  majdnem  egy 
hétig,  míg  a  sok  ágyú,  társzekér,  poggyászos 
kocsi  is  áthaladt ;  ez  idő  alatt  egyszer  egy  magas, 
vörös  í^zakállas  muszka  tábornok  —  Sassnak 
hívták  —  ott  is  ebédelt  a  piaristáknál,  a  nagy 
refectoriumban,  egy  asztalnál  a  convictorokkal. 
A  kegyesrendi  kolostor  a  főutcza  közepét  fog- 
lalván el,  lakói  ablakaiból  jól  láthattak  volna 
mindent,  de  mégis  csak  lopva  nézhettek  ki, 
mert  az  oroszok,  valószínűleg  attól  félve,  hogy 
lőni  fognak  rájuk,  fölemelt  puskával  riasztottak 
el  mindenkit  az  ablakoktól.  Az  orosz  gyalogság 
csúnya  volt  hosszú,  világosbarna  köpenyeiben, 
csúcsos  sisakjaival,  vad  arczulatával ;  annál  szebb 
volt  a  lovasság,  csapatonkint  egyszínű,  pompás 
lovaival.  Minden  hadoszlopot  egy  énekes-előcsapat 
dalolva  vezetett ;  ezek  voltak  a  „spivákok",  a  sereg 
énekesei,  a  kik  mindig  ugyanazt  a  vad,  rémes, 
egyhangú  csatadalt  hallatták,  mely  aztán  hetekig 
csengett-bongott  a  kis  diákok  fülében. 

Mialatt  curiáikat  az  oroszok  lakták  meg,  a 
vidékünkben  atyafiság  férfitagjai  szüleimmel  s 
ezek  kis  leányával  együtt  Pesten  voltak  és  ott 
lakodalomra  készültek;  nagyon  jól  tették,  hogy 
feljöttek,  mert  minden  jel  arra  mutatott  s  később 
írott  bizonyítékát  is  bírtuk,  hogy  a  kiküldött 
császári  biztosnak  —  a  ki   pedig   rokon  volt  és 

testvére  a  Budavár  bevételénél  hősi  dicsőséget 
szerzett  Máriássynak,  —  utasítása  különösen  a 
Szinyeiek,  Dobay  Ferdinánd,  Szmrecsányi  Ödön, 
Máriássy  Ágoston,  Berzeviczy  Emil  és  atyám 
megsanyargatására  irányúit,  a  mi  távoliétökben 
csak  requisitió  alakjában  nyerhetett   kifejezést. 

A  már-már  reménytelenné  váló  küzdelem 
fegyverzaja  közepett  július  5-én  ment  végbe 
Pesten,  az  akkori  lipótvárosi  templomban  Dessewffy 
Arisztid  tábornok  és  Szinyei  Emma  néném 
esküvője,  Kürthy  István  huszár  alezredes,  Szmre- 
csányi Ödön  és  a  vőlegény  öccse,  Dessewffy 
Dénes  huszárszázados  tanúskodása  mellett. 
Dessewffy  Arisztid  húsz  évvel  idősebb  volt  ará- 
jánál s  özvegy  ember,  de  szerelmesebb  vőlegényt 
ritkán  lehetett  látni,  s  hogy  mily  odaadással 
viszonozta  mátkája  az  ö  vonzalmát,  azt  az  az 
elhatározása  tanusítá,  hogy  oltárhoz  lépett  egy 
férfival,  a  ki  kétségbeesett  élet-halálharczba  volt 
legközelebb  indulandó.  Rövid  mézeshetek  voltak 
azok,  melyek  alatt  a  szerelem  lángjának  a  halál 
árnyékát  kellett  oszlatgatnia. 

Szüleim  a  krisztinavárosi  kékgolyó-utczában, 
nagyapám  Szinyei  László  a  Svábhegyen  lakva 
szemlélték  maguk  körül  a  rohamosan  váltakozó 
eseményeket :  a  magyar  katonaság  elvonulását, 
az  osztrákoknak,  azután  az  oroszoknak  jövetelét; 
egyik-másik  rokonuk  rövid  időre  fogságba  is 
került,  s  csak  mikor  a  hadmozgalmak  fejlődése 
megnyitotta  észak  felé  a  közlekedést,  válthatott 
atyám  levelet  Berzeviczén   a  gazdaságra   ügyelő 

nagybátyjával;  Alberttel,  szorongó  kebellel  kérve 
híreket  az  otthon  maradt  rokonok,  a  szenvedett 
károk  felöl,  mert  a  Pesten  szárnyaló,  részben 
túlzott  hírek  apósának  és  sógorának  Máriássy 
Ágostonnak  —  a  forradalmi  alispánnak  —  egész 
vagyona  zár  alá  vételéről  s  a  hazajövök  összefogdo- 
sásáról  szólottak.  A  világosi  katasztrófa  legalább 
arra  nyitott  —  szomorú  —  kilátást,  hogy  most  már 
béke  lesz  ;  olyanféle  béke,  a  minőt  a  sír  szokott  adni. 

Nagybátyám  szeptember  1-én  már  azt  írhatta 
hazulról  Budára,  hogy  atyám  jöhet,  jelentkezzék 
csak  bátran  a  megyefönöknél,  Semsey  Albertnél 
és  gróf  Szirmay  Sándor  kerületi  biztosnál,  nem 
lesz  bántódása;  sógora  Dobay  is  hazajött,  azt 
sem  bántották,  csak  az  öreg  Szinyeinek  és  Máriássy 
Ágostonnak  nem  tanácsos  még  mutatkoznia. 

Anyám  élénken  kívánkozván  haza  s  mert  az 
otthon  maradt  nőrokonoknak  sem  volt  bántó- 
dásuk, atyám  —  mint  Noeh  a  galambját  — 
feleségét  és  kis  leányát  küldte  előre  a  háború 
özönvizétől  már  elhagyott  otthon  felé  ;  őket  anyám 
testvérbátyja  Szinyei  Félix  volt  elkísérendő.  Szep- 
tember 1-én  hagyta  el  anyám  Pestet,  de  9-ike 
lett,  mire  több  helyen  időzve  Kassára  ért,  a  hol 
sok  rokonnal,  ismerőssel  találkozott,  s  a  hol  akkor 
fényes  kivilágítást  rendeztek  a  Paskevitz  berezeg 
születésnapja  tiszteletére,  mert  a  város  tele  volt 
a  visszafelé  vonuló  orosz  katonasággal. 

Ez  a  találkozás  az  orosz  sereggel  majdnem 
végzetessé  vált  anyámra  s  akkor  másfél  éves 
nővéremre     nézve;     elhagyván    Kassát,    mialatt 

Budamér  és  Berettö  között  haladt  kocsijuk,  épen 
az  orosz  tüzérség  egy  hosszú  oszlopának  porfel- 
legébe jutottak ;  hogy  megelőzzék  az  ágyúkat,  az 
út  szélére  szorultak  s  a  lovaknak  valami  hirtelen 
ijedelme  következtében  a  nehéz  zárt  kocsi  kifor- 
dult az  útárokba  s  darabokra  tört.  Anyám  súlyos 
sérüléseket  szenvedett,  melyek  arczát  egészen 
vérrel  borították  el,  a  kis  lány  pedig  kezében 
tartott  ivópoharától  kapott  halántékán  sebet, 
melynek  nyomát  még  ma  is  viseli.  Segítségökre 
sietett  nemcsak  anyám  testvérbátyja,  ki  kocsi- 
jával előttük  haladt,  de  a  nyomban  megállított 
orosz  seregből  nagyszámú  katonatiszt  és  katona- 
orvos is  nyomban  ott  termett,  s  a  legnagyobb 
előzékenységgel  és  gyöngédséggel  igyekezett  a 
baleset  következményeit  enyhíteni.  Nővérem  kisebb 
sérülése  hamar  gyógyult,  de  anyám  három  napot 
volt  kénytelen  Eperjesen  ágyban  fekve  s  orvosi 
kezelés  alatt  tölteni,  s  még  október  elején,  mikor 
atyám  hazakerült,  egészen  el  volt  éktelenítve 
arcza  a  zúzódásoktól. 

Sok  viszontagság,  baj  és  kár  után,  de  legalább 
otthon  volt,  együtt  volt  és  szabad  volt  a  család ; 
szorongó  szívvel  gondoltak  azonban  minduntalan 
anyámnak  oly  forrón  szeretett  testvérére,  Emmára, 
kinek  alig  egy-két  hónap  előtt  vele  egyesült  férje, 
Dessewffy  Arisztid  a  fogoly  tisztek  között  az  aradi 
várban  várta  a  haditörvényszék  Ítéletét. 

A  kilátások  eleinte  a  közhit  szerint  eléggé 
aggasztóknak  mutatkoztak.  Máriássy  János  bátyám 
beszélte,  hogy  mikor  őket  a  világosi  fegyverletétel 

után  beszállították  Aradra,  a  várkapu  előtt  a  lassan 
haladó  szekerek  sorát  körülvette  a  város  német 
polgársága,  nemcsak  részvéttelen,  de  majdnem 
kárörvendő  szemekkel  nézve  a  foglyokat.  Máriássy 
kedélyesen  odaszólt  az  egyik  bámészkodónak 
németül :  „Mit  gondol,  mit  fognak  velünk  csinálni? 
agyonlőnek  vagy  fölakasztanak?"  „Eins  von  beiden 
gewiss!"  válaszolt  nagy  megelégedéssel  a  szólított. 

Dessewffy  Arisztid  könnyű  szerrel  menekül- 
hetett volna,  mert  a  fegyverletételkor  Lúgoson 
volt;  fiatal  neje  utáni  vágyódása  okozta,  hogy 
bizva  Lichtenstein  Ferencz  herczeg  lovassági 
tábornoknak,  ki  mint  kapitányt  nagyon  szerette, 
hatalmas  pártfogásában,  visszatért  és  neki  megadta 
magát.  Neje  augusztus  végén  Lúgosra  és  Aradra 
utazott,  meglátogatta  férjét  is  börtönében  s  Ígéretet 
nyert  a  herczegtöl,  hogy  őt  meg  fogja  menteni. 
Ez  az  örömhír,  melyet  néném  szeptember  közepén 
hozott  Pestre,  hol  akkor  beteg  atyját  kellett  ápolnia, 
fölvidította  az  egész  rokonságot.  Atyám  is  egy  még 
Pestről  irt  levelében  oly  csodálatosan  nyugodtnak, 
békére  vágyónak  jellemezte  az  ország  hangulatát, 
hogy  már  e  körülmény  is  erősíthette  azt  a  szívesen 
táplált  hitet,  hogy  a  megtorlás  és  elijesztés  legirtó- 
zatosabb  eszközeihez  nem  fognak  nyúlni. 

Maga  a  fogoly  férj  forró  szerelemtől  sugalt  leve- 
leket küldött  nejének,  melyekben  a  heves  vágyódás, 
a  borongó  sejtelmek  hangját  mindinkább  egy  hősi 
léleknek  sorsában  való  fenséges  megnyugvása  vál- 
totta föl.  Október  4-én  azt  jegyezte  utóiratként 
levele  végére;  „mindennap  várjuk  elitéltetésünket". 

Nos,  nem  kellett  már  soká  várnia. 

A  sors  kegyetlensége  úgy  hozta  magával,  hogy 
október  6-ika  szerencsétlen  néném  születésnapja 
volt.  Az  ö  születésnapjának  hajnala  lett  férje 
vértanú-halálának  órájává. 

A  még  itéletöket  váró  foglyoknak  megenged- 
ték, hogy  elitélt  bajtársaikat  még  egyszer  meg- 
látogathassák. Máriássy  János  mint  barátját  és 
neje  révén  rokonát,  a  kivégzés  előtti  napon 
meglátogatta  Dessewffy  Arisztidet;  meglepően 
nyugodtnak  találta  s  ez  azt  a  hitet  keltette  benne, 
hogy  ő  is,  úgy  mint  Máriássy  maga,  a  halálos  Ítéletet 
csak  ijesztésnek  tartja,  mely  végrehajtva  nem  lesz  ; 
épen  nejének  írta  -—  az  utolsó  levelet;  fölkelt  aszta- 
lától s  derülten  rázta  meg  a  Máriássy  kezét. 

Csodálatos  végzése  az  a  sorsnak,  mely  ama 
találkozás  két  részesét  összefűzte :  az,  a  kinek 
az  egyik,  a  halálba  menő,  búcsúlevelét  írta, 
nyolcz   év  múlva  a  másiknak  hitvesévé    lett  .  .  . 

Azt  a  búcsúlevelet  néném,  az  én  tudomásom 
szerint  magával  vitte  a  sírba,  de  egy  másik, 
melyet  az  áldozat  a  kivégzés  napjának  reggelén  írt 
unokaöcscséhez,  Dessewífy  Lajoshoz,  az  megvan  ; 
oly  szilárd,  biztos  vonásokkal  van  írva^  oly  nyugodt, 
határozott  intézkedéseket  tartalmaz,  mintha  az,  aki 
írta,    csak  egy  rövid   utazásra   készült  volna  .  .  . 

Mondják,  hogy  bízott  még  megkegyelmezésé- 
ben ;  igaz,  hogy  a  foglyok  mind  osztották  e  hitet, 
csak  mikor  a  puskalövések  eldördültek  a  sáncz- 
árokban, akkor  ébredtek  a  helyzet  véres  komolysá- 
gának   tudatára.    Hogy    egyébiránt    e    felöl  még 

hatásosabb  meggyőződést  szerezzenek,  a  vár- 
parancsnok valamivel  később  felkísértette  őket  a 
várfal  legfelsőbb  járatára,  onnan  lenézhettek  a 
síkra  s  ott  láthatták  egy  sorban  a  kilencz  bitófát  a 
még  rajtok  függő  áldozatokkal. 

De  hogy  Dessewffy  Arisztidnak  nem  csak  hiá 
remény  edzette  meg  a  lelkét,  annak  bizonysága, 
hogy  élete  végperczeig  megőrizte  hősies  nyugal- 
mát és  kedélye  derűjét;  ezt  bizonyítják  Bal6 
Benjámin  akkori  aradi  református  lelkésznek,  ki 
az  elitéltet  a  vesztöhel^Te  kisérte,  az  özvegyhez 
irt  levelei,  melyekben  egy  együttérző  kebel  meleg- 
ségével s  egy  hivatását  átérző  lelkész  engesztelő 
és  vigasztaló  jóakaratával  irta  le  részletesen  a 
kimúlt  társaságában  töltött  fájdalmas  perczeit 
s  nemes  szolgálatkészséggel  tovább  is  segítségére 
volt  nénémnek  férje  hátrahagyott  ingóságainak 
emlékképen  való  megszerzése  körül. 

Az  aradi  kivégzések  hirére  a  rémület  és  elke- 
seredés félig  elfojtott  följajdulása  tört  ki  a  nem- 
zet elkínzott  szívéből.  A  mi  családi  és  rokoni 
körünk  egyik  büszkeségét,  szeretett  testvért,  egy 
mindnyájuk  szívébe  zárt  nemes,  nagy  lelket  vesztett 
el  ama  borzasztó  reggelen,  de  mindnyájuk  veszte- 
ségének panaszszava  elhallgatott  az  Emma  néném 
megsemmisítő    fájdalmának  gondolatánál. 

A  daróczi  nagymama,  a  kihez  anyám  és  testr 
vérei  mint  korán  elvesztett  anyjok  igazi  helyet- 
teséhez ragaszkodtak,  s  ki  különösen  meleg, 
odaadó  anyai  szeretetének  megszámlálhatatlan 
jeleivel  halmozta  el  szorongattatásának  napjaiban 

boldogtalan  nénémet,  Dessewffy  Arisztidnek,  ki 
róla  még  utolsó  leveleiben  is  oly  melegen  emlé- 
kezett meg,  kegyetlen  megöletését  egy  sebzett 
anyaszív  egész  önfeledt  kétségbeesésével  és  fel- 
böszülésével  vette  hirül.  0,  a  ki  maga  volt  a 
vallásosság,  maga  az  önmegtagadó,  önfeláldozó 
szeretet,  a  hír  hallatára  térdre  rogyott,  összekul- 
csolt kezeit  égre  emelte  s  irtózatos  átkot  mon- 
dott a  szeretett,  hös  rokon  halálának  okozóira; 
unokái  néma  rettegéssel  nézték  végig  a  holtiglan 
emiékezetökbe  vésődött  jelenetet. 

Tudvalevő,  hogy  Lichtenstein  berezeg  csak- 
ugyan minden  befolyását  latba  vetette  Dessewffy 
megmentése  érdekében,  Ígéretet  is  kapott,  s  hogy 
mikor  a  megtörtént  kivégzésről  értesülvén,  fel- 
háborodott hangon  tett  szemrehányást  Haynau- 
nak,  ez  azt  válaszolta :  hiszen  kegyelmet  kapott, 
büntetése  kegyelmi  úton  kötélhalál  helyett  löpor- 
és  golyóra  lett  változtatva.  A  berezeg  meleghangú 
levelet  intézett  nagynénémhez,  melyben  őszinte 
fájdalommal  biztosította  róla,  hogy  nem  az  ő 
igyekezetén  múlt,  ha  férjét  megmenteni  nem 
lehetett  s  hogy  ö  vigasztalhatatlan  a  sors  ama 
végzése  fölött,  mely  neki  kettejük  életpályájába 
oly  balsikerü  beavatkozást  juttatott  szerepül ;  leg- 
nagyobb készségét  nyilvánította  mindenben  való 
szolgálattételre,  a  mivel  fájdalmát  enyhítheti,  vagy 
kívánságát  teljesítheti.  Néném  a  maga  számára 
nem  kért  többé  semmit,  —  mit  is  kérhetett 
volna?  de  nemes  szíve  még  akkor  is,  mikor 
mindenét  elvesztette,  megemlékezett  jó  rokonairól 

s  a  berezeg  pártfogását  kérte  ki  ama  hozzátar- 
tozói részére,  kik  a  forradalmi  időkben  a  sereg- 
nél vagy  a  megyénél  tett  szolgálataik  által  kom- 
promittálva, üldözésnek  néztek  eléje.  Lehet,  hogy 
e  közbenjárás  okozta  legtöbbjük  sorsának  eléggé 
enyhe  alakulását. 

Mihelyt  néném  annyira  felocsúdott  kétségbe- 
eséséből, hogy  utazni  képes  volt,  feljött  Pestről 
Daróczra,  a  jó  nagynéni  karjai  közé,  ott  és  csak 
ott  remélhetve  némi  enyhülést.  Anyám  eléje 
ment  Abosig,  a  hol  nővérüknél  Máriássy  Ágoston- 
nénál  találkoztak,  azután  felkisérte  Daróczig. 
A  kik  pár  hónap  előtt  mint  boldog  menyasszonyt 
látták,  azok  rá  nem  ismertek,  oly  szörnyű  nyo- 
mokat hagytak  rajta  a  kiáltott  lelki  szenvedések. 

A  megnyugvás  idővel  megjött,  de  lelkének 
fiatalkori  derűje  —  soha  többé.  Vannak  gyógyít- 
hatatlan sebei  a  léleknek  is.  Azok  az  idők  elmultak, 
a  fájdalom,  a  mit  okoztak  enyhült,  a  dicsőségnek^ 
a  melyet  hoztak,   „nőttön-nő  tiszta  fénye"  .  .  . 

,Le  saog  disparait  —  la  gloire  seule  luit!. 

Mi  azt  mondjuk :  nagy,  dicső  idők  voltak^ 
lelkesedjünk  emlékezetükön  .  .  . 

De  ne  feledjük  azt  sem,  hogy  zordon,  véres, 
rettentő  idők  voltak,  a  minőknek  visszatérésétől 
óvja  meg  az  Isten  szegény  hazánkat! 


III. 

,,Es  Magyarország  újra  csendes." 

A  forradalom  le  volt  verve. 

A  nemzet  vezérei,  hősei  elvéreztek,  vagy  bör- 
tönbe kerültek,  vagy  külföldre  menekültek ;  a  ki 
bármi  szerepet  vitt  a  nemzeti  küzdelemben,  az 
bujdosni  volt  kénytelen,  mert  minden  órában 
várhatta  elfogatását  vagy  katonául  való  besoroz- 
tatását.  A  nemzet  alélt  testére  a  diadalmaskodó 
hatalom  minden  ellenállás  nélkül  rakhatta  rá  a 
Mincseket. 

Nem  is  késett  rárakni,  mert  tudta,  érezte, 
hogy  az  a  test  még  egyszer  megmozdulhat  és 
próbáját  adhatja  erejének.  Tudta,  érezte,  hogy  a 
hallgatás  még  nem  feledés,  hogy  a  kik  távol 
vannak,  azok  még  visszatérhetnek,  hogy  a  remény 
csalódhatik,  de  az  óhajtás  megmarad.  Tudta, 
érezte,  hogy  a  levert  küzdelem  emlékeiből  a 
kétségbeesésen  es  rémületen  kivül  maradt  még 
valami  egyéb  is  a  szívek  mélyében  :  egy  elfojtott, 
de  még  egyszer  kitörendő  s  a  nemzeteket  fölrázó 
tiltakozás    a    „szent   eskü,    szent  kötéssel  vedel- 

mezett  népjognak"  eltiprása  ellen,  egy  kísérteties 
föltámadási  üzenet,  mely  a  győztes  álmát  nyug- 
talanítani s  a  halottaikat  siratókba  új  reményt 
önteni  képes. 

Szálló  igeként  kelt  akkor  szárnyra  ez  a  német 
anagramma,  melynek  szavai  az  aradi  tizenhárom 
neveinek  kezdőbetűit  adták  : 

„Pannónia,  vergiss  deine  Todten  nie !  als 
Kláger  lében  sie." 

A  győztes  hatalom  első  berendezkedése  ennek 
a  félig  börtönőri,  félig  halottvirrasztói  feladatnak 
felelt  meg.  Hevenyészett  volt  és  tökéletlen,  mert 
a  kínálkozó  erőket  kellett  igénybevenni,  azok 
pedig  nem  voltak  elsőrendüek,  de  hát  a  hol  a 
közigazgatási  apparátus  elégtelennek  látszott,  ott 
úgyis  kisegített  —  a  katonai  hatalom. 

Magyarországot  a  bécsi  minisztérium  kormá- 
nyozta, melynek  névleges  elnöke  Schwarzenberg 
Félix  herczeg,  mozgató  ereje  a  barrikádok  hőséből 
absolutístikus  miniszterré  átidomult  dr.  Bacb 
Sándor  volt ;  Pesten  egy  katonai  és  polgári  főkor- 
mányzóságot  és  egy  ideiglenes  helytartóságot 
szerveztek ;  az  országot  beosztották  öt  kerületre 
és  a  szerb  vajdaságra  s  temesi  bánságra  ;  Erdély, 
Horvátország  egészen  külön  tartományok  voltak. 
Ennek  a  beosztásnak  megfelelően  szervezték  a 
törvénykezést  is,  megfosztván  azt  is  önállóságától, 
a  mennyiben  a  hétszemélyes  táblát  a  bécsi  leg- 
főbb bíróságba  olvasztották  be.  A  megyék  pusztán 
közigazgatási  területekké  váltak  s  a  mennyiben 
nagyságuk  kényelmetlennek  mutatkozott,  két,  sőt 

három  megyére  daraboltattak  ;  a  kerületek  élén 
kerületi  főispánok  állottak,  a  megyék  élén  pedig 
megyefönökök,  a  járások  igazgatása  járási  biz- 
tosokra volt  bízva. 

A  mi  vidékünk  a  kassai  kerülethez  tartozott, 
a  mely  gróf  Forgách  Antalt  kapta  kerületi  főispánul; 
megyefőnök  Sárosban  Semsey  Albert  lett ;  a  legfőbb 
katonai  hatalmat  Kassán  Bordolo  tábornok  gya- 
korolta. 

Atyámnak  és  atyafiságunknak  akadt  mindjárt 
az  első  időben  dolguk,  mely  őket  ezekkel  az  új 
hatalmasságokkal  érintkezésbe  hozta. 

Az  ostromállapotnak  megfelelően  atyámnak 
hazajövetele  után  térítvényt  kellett  kiállítania, 
melyben  megjelölte  azt  a  helyet,  a  hol  tartóz- 
kodni kivan  s  kötelezettséget  vállalt  a  hívásra 
bármikor  személyesen  megjelenni.  Mikor  anyám 
1850-ben  haldokló  édes  atyjához  Pestre  utazott, 
útlevéllel  kellett  magát  ellátnia  s  azt  szabály- 
szerűen láttamoztatnia  ;  még  1851-ben  is  atyám 
csak  a  megyefönöktől  aláírt  „Passirschein"-al 
zsebében  mehetett  a  10  mértföldnyire  fekvő 
Kassára,  s  ezen  a  nevezetes  okmányon  még  a 
használandó  lovak  száma  is  meg  volt  jelölve. 

Sok  utánajárásába  került  atyámnak  és  Albert 
bátyánknak  míg  az  oroszok  részére  requirált 
marha  fejében  valami  gyönge  kárpótláshoz  jutottak. 
Az  új  kormányzat  azonban  mindjárt  ellenköve- 
telést is  támasztott.  Az  eperjesi  törvényszék, 
melynek  elnöke  a  forradalom  kezdetén  első  alispáni 
állást  viselt,  a  kormánybiztostól  kinevezett  tisztvise- 

löket  Kossuth-bankókban  fölvett;  nagyon  csekély 
fizetéseiknek  osztrák  pénzben  való  visszatérítésére 
Ítélte,  söt  fennforgott  a  veszély,  hogy  a  kor- 
mányzatuk alatt  behajtott  adók  és  a  központi 
kormánytól  a  megyének  kölcsönzött  összegek 
visszafizetésével  is  őket  fogják  egyetemlegesen 
megterhelni.  A  zaklató  kihallgatások  egymást 
érték,  atyámnak  felrótták  azt  is,  hogy  a  Szemere- 
minisztériumnak  a  megye  részéről  küldött  hódoló 
föhratot  mint  főjegyző  ő  irta  alá;  unokatestvére 
Dessewffy  Gyula  csak  nagy  nehezen,  az  új  kormány 
előtt  kedvelt  rokonok  közbenjárásával  menekült 
a  besoroztatástól.  Pesten  nagyatyám,  Szinyei 
Merse  László  ellen  heteken  át  vizsgálat  folyt  az 
Újépületben  székelő  hadbíróság  előtt. 

Vidékünknek  egyik  legtekintélyesebb  földbir- 
tokosa, Berzeviczy  Emil,  egészségét  az  1849-iki 
zavarok  és  zaklatások  következtében  veszítette 
el  teljesen ;  az  oroszok  elől  menekülve  a  leg- 
nagyobb sietségben  Gyöngyösre  utazott  nővéréhez, 
Almásynéhoz,  a  debreczeni  nemzetgyűlés  elnöké- 
nekédes anyjához,  onnan  pedig  Párádra.  Útjaiban 
meghűlt  s  járási  képességét  teljesen  elvesztvén, 
állandóan  betegeskedett  s  már  1853-ban  meghalt. 
Beteg  állapotában  is  folytonosan  vizsgálatokkal 
zaklatták,  1848  előtt  a  kamaránál  viselt  hivatala 
után  kijárt  nyugdíjától  megfosztották,  nővérét 
Almásynét  pedig,  mikor  Berzeviczéről  hazautazott, 
csak  egy  jóakarójának  figyelmeztetése  óvta  meg 
attól,  hogy  Kassán  le  ne  tartóztassák.  A  zsan- 
dárok a  parasztoknál  kémkedve  igyekeztek  kinyo- 

Berzeviczy  Albert ;  Régi  Emlékek.  5 

mozni,  hogy  mi  történik  a  földesurak  házánál 
s  minden  névnapi  vagy  ünnepi  összejövetelt 
conspiratió  gyanújának  örve  alatt  jelentettek  föl. 

Ilyenképen  természetesen  mindenki  ki  volt 
téve  a  gyanúsításoknak,  habár  valójában  a  mi 
vidékünkön  semmiféle  conspirálási  hajlam  nem 
mutatkozott. 

Az  Almásyné  ittléte  alatt  Berzeviczy  Emil 
házánál  állítólag  megtartott  titkos  összejövete- 
lekben való  részvétel  czímén  atyámat  és  Szmre- 
csányi  Ödönt  is  bevádolták  Bordolo  tábornoknál. 
Ez  parancsot  adott  Semsey  megyefönöknek,  hogy 
a  dologban  szigorú  vizsgálatot  tartson,  s  addig 
is  míg  minden  kiderül,  a  két  nevezett  földbir- 
tokost, mint  különben  is  nyugtalan  és  „a  dolgok 
új  törvényes  rendjéhez  nem  alkalmazkodó  egyé- 
neket'' azonnal  fogassa  el  és  soroztassa  be  kato- 
nának, mert  erre  az  utóbbira  már  azzal  is  rászol- 
gáltak, hogy  a  kassai  ütközetben  részt  vettek. 
A  kerületi  főispánt  helyettesítő  Fábry  István  előadó- 
tanácsosnak, Semsey  megyefőnöknek  és  Szalyovics 
alszolgabírónak  becsületére  vált,  hogy  a  rendeletet 
azonnal  végre  nem  hajtották  s  a  vizsgálat  során 
a  följelentés  alaptalanságát  kiderítették. 

Az  ilyen  üldözések  és  zaklatások,  melyekhez 
a  levéltitok  gyakori  megsértése  is  járult,  nem 
voltak  alkalmasak  az  1852-ben  végbement  első 
uralkodói  körút  talaját  előkészíteni  s  nem  lehetett 
csodálni,  hogy,  habár  a  megyefőnök  magyar 
nyelvű,  nagyon  lelkesen  hangzó  és  a  megyebeli 
minden  birtokosnak  megküldött  fölhívása  a  neme- 

seknek  Eperjesen  a  Felség  előtt  leendő  testületi 
tisztelgését  vette  czélba,  ezt  a  czélt  csak  nagyon 
gyarlón  lehetett  megvalósítani ;  a  csekély  számú 
megjelentek  képviselték  ugyan  majdnem  vala- 
mennyi megyebeli  nemes  család  nevét,  de  a 
családok  legméltóbb  képviselői  mind  otthon 
maradtak. 

Az  uralkodói  családban  1854-ben  végbement 
nász,  —  melynek  hazánkra  oly  áldásos  kihatá- 
sát akkor  még  senki  sem  sejthette  —  a  meg- 
kegyelmezések  egész  sorát  hozta  ugyan  meg, 
az  ostromállapotot  is  majdnem  egyidejűleg  kifeje- 
zetten megszüntették,  de  a  Buol-Scbauenstein 
gróf  elnöklete  alatti  minisztériumnak  a  nemsokára 
báróvá  előléptetett  Bach  eszméit  megvalósító  kor- 
mányrendszere semmivel  sem  volt  jobb  előd- 
jénél. Hogy  még  az  1848  előtti  magyar  kor- 
mányrendszer nyomai  is  eleny észszenek,  a  hely- 
tartótanácsot decentralizálták  s  minden  kerület 
kapott  egy  kis  fiókhelytartóságot ;  az  absolut 
uralom  szolgálatára  vállalkozott  magyarokat  majd- 
nem mind  elbocsátották,  s  helyettök  magyar 
ajkaknak  gyakran  kimondhatatlan  nevű  német, 
cseh,  morva  és  lengyel  hivatalnokokkal  árasz- 
tották el  az  országot,  a  kik  a  közigazgatás  leg- 
alsóbb fokáig  német  szolgálati  nyelvet  is  hoztak 
be.  A  mi  kerületünk  helytartósági  osztályának 
Kassán  főnöke  bizonyos  báró  Kotz  -Keresztély 
lett,  helyettese  Sacher-Masoch  lovag ;  Sárosban 
megyefönök  lett  Franz  von  Myrbach,  Ritter  von 
Rheinfeld,    cs.    kir.     helytartósági     tanácsos,     s 

5* 


68 


mesfvei  biztos  Szeredinszkv  Adolf ;  cseh  szoka- 
bírót  is  kaptunk  Kis-Szebenbe,  Laxának  hittak  a 
boldogtalant.  Később,  mikor  már  veszélytelenül 
lehetett  tréfálni  e  dolgok  fölött,  az  „Üstökösé- 
ben Tallérosy  Zebulon  levelei  „megkövetem  alá- 
san"  előrebocsátásával  emlegették,  egy  másik  lap 
pedig  verses  bokrétába  fűzte  az  ötvenes  évek 
Bach-huszár-hadának  exotikus  neveit;  emlékszem, 
hogy  a  versek  legjava  így  hangzott : 

„Schmutz,  Kozseluch,  Tumerauf,  Hornacek, 
Hrubi,  Melichar,  Schleimer,  Chrobacek. 
Satala,  Kreimel,  Safranek,  Weigl, 
Wavrra,  Sucek,  Prihoda,  Beigl. 
Wiplel,  Worel,  Wrtel,  Brix, 
Popelka,  Gzibulka,  Wavrecska,  Dix." 

A  pénzügyet  már  eredetileg  külön  szervezték, 
mert  a  kényszerkölcsönök  s  önkényesen  kivetett 
adók  beszedése  nagyon  sok  bajjal  járt ;  a  magyar 
ember  a  törvényes  adót  sem  szereti,  hát  még  a 
törvénytelent ;  most  azonban  —  az  ostromállapot 
helyett  cserébe  —  külön  szervezetet  adtak  az 
egész  rendőri  ügynek  is,  kerületenkint  rendőr- 
igazgatóságokat  állítottak  föl ;  a  kassainak  veze- 
tője Marx  Vilmos  lett.  Ezek  alá  voltak  rendelve 
a  híres  zsandárok,  a  kik  oly  élénk  emlékezeté- 
ben vannak  mindenkinek,  a  ki  az  ötvenes  éve- 
ket átélte.  Rémület  szállott  minden  magyar  házba, 
ha  a  községben  zsandár  jelent  meg,  mert  tudták, 
hogy  ezeknek  feladata  nem  a  személy-  és  vagyon- 
biztonság fenntartása  és  biztosítása,  hanem  első 
sorban  politikai  gyanúokok  kutatása,  a  hatalomra 
nézve  legkevésbbé  is  veszélyes  vagy  kényelmetlen 

egyéneknek  bármily  ürügy  alatt  való  hurokra  kerí- 
tése, és  azt  is  tudták,  hogy  ezek  az  emberek  értelmi- 
ségöket  és  megbizhatóságukat  messze  fölülhaladó 
hatalommal  vannak  fölruházva,  hogy  mindenüvé 
behatolhatnak,  mindent  és  mindenkit  átmotoz- 
hatnak, pusztán  szolgálati  esküjökre  való  hivat- 
kozással tett  tanúbizonyságuk  egymaga  börtönbe, 
söt  bitóra  juttathat  bárkit  s  e  mellett  jutalmuk 
a  följelentett  cselekmény  súlya  szerint  emelkedik. 
Széchenyi  „Bhck"-jében  az  ö  megsemmisítő 
gúnyával  ecseteli  a  zsandárok  garázdálkodását 
Magyarországon,  de  jótékony  humorral  is  fűsze- 
rezve kifakadásait,  megemlékszik  róla,  hogy  a 
magyar  vidékeken  harisoknak  nevezték  el  a 
Bach-rendszer  e  jeles  közegeit,  mert  a  mint  a 
haris  kiáltásával  maga  árulja  el  a  vadásznak 
hollétét,  a  zsandár  is  fényes  sisakja  csillogásával 
messziről  észrevehetővé  tette  közeledését ;  azt 
pedig  Várady  Gábor  jegyezte  föl  „Tarlózatai"-ban, 
hogy  a  mármarosi  zsidók  félelmökben  „der 
heilige  zsandár"-t  emlegettek. 

Az  ötvenes  évek  absolut  kormányzatának  egyéb- 
iránt azt  a  két  elismerésre  méltó  tulajdonságát 
nem  lehet  tagadásba  vonni,  hogy  igyekezett  az 
administratióba  és  törvénykezésbe  szigorú  rendet 
hozni  be  s  hogy  általános  irányára  nézve  demokra- 
tikus volt.  Az  1848-iki  törvények  közül  azokat, 
melyek  czéljaival  megegyeztek,  mint  az  úrbériség 
és  ősiség  eltörlését,  a  földtehermentesítést  és 
közteherviselést,  pátenseivel  megvalósította,  az 
osztrák  polgári  törvénykönyv  behozatalával  magán- 

jogi  téren  egyöntetűbb,  szilárdabb  jogrendet  létesí- 
tett s  hivatalnokai  utasítva  voltak  az  alsóbb  nép- 
osztályok érdekeinek  megóvására.  De  ezekbe  a 
jó  tulajdonságokba  is  bizonyos  kellemetlen  poli- 
tikai mellékíz  vegyült ;  nyilvánvaló  volt,  hogy  a 
kormánynak  czélja  az  is,  hogy  a  48-iki  reformok 
által  úg^'is  súlyos  gazdasági  válságba  jutott  úri 
osztályt,  mint  a  nemzeti  eszmének  is  legerősebb 
képviselőjét,  még  jobban  megtörje,  az  adminis- 
trativ  rend  kérlelhetetlen,  gyakran  kíméletlen 
érvényesítése  pedig  a  „rovott  múltú"  egyénekkel 
szemben  többnyire  nagyon  is  szembetűnően  viselte 
magán  a  vexatorius  czélzat  bélyegét. 

Az  első,  1852-iki  császári  körutazást  tudva- 
levőleg 1857  tavaszán  követte  egy  második,  melyet 
egy,  az  uralkodó  családot  ért  fájdalmas  gyász- 
eset szakított  meg,  úgy  hogy  folytatása  a  nyár 
derekára  maradt.  A  tekintélyesebb  földbirtokosok 
most  a  kassai  helytartósági  osztály  fejétől  kaptak 
igen  udvarias,  „ergebener  Diener"-ként  aláírt 
német  fölszólítást  a  tisztelgésre,  s  a  megyefőnökök 
a  körút  részletes  programmját  is  megküldték ;  a 
felhívások  ezúttal  sem  jártak  sokkal  fényesebb 
eredménynyel.  Udvarias,  de  igen  határozott  hangú 
volt  az  a  felszóhtás  is,  melyben  Laxa  főszolga- 
bíró a  császári  kiséret  számára  fogatokat  requirált; 
ebben  azoknak,  a  kikről  tudták,  hogy  négyesen 
járnak,  meg  volt  hagyva,  hogy  kocsijuk  négyes 
fogattal  jelenjék  meg  a  kitűzött  időben  és  helyen, 
hogy  a  kocsis  „vasárnapi  díszében-  legyen  s  a 
szerszám   „tiszta  és  csiaos".  A  levél  záradékában 

a  főszolgabíró  úr  bevallotta,  hogy  sok  nehézséggel 
kell  küzdenie  s  ezért  reményét  fejezte  ki,  hogy 
igyekezete  kellő  támogatásban  fog  részesülni. 
Igen  jellemző  azonban,  hogy  mikor  a  császári 
utazással  nehezen  érthető  kapcsolatban  Myrbach 
lovag  megyefőnök  megyei  szegényházak  létesítését 
indította  meg  s  e  czélra  gyűjtést  rendezendő,  a 
megyei  közönség  erszényére  appellált,  erre  vonat- 
kozó fölhívását  magyar  nyelven  adta  ki. 

Mint  egy  körülzárolt  várban,  úgy  élt  akkor 
kiki  családjában,  házában,  gazdaságában;  feledve 
a  mennyire  lehetett  a  külvilágot,  óvakodva  és 
tűrve,  csöndben  reménykedve  és  sopánkodva, 
el-elmerengve  a  múltakon  .  .  .  Erről  az  időről 
írta  Gyulai  Romhányijában : 

„Csak  a  szív  zajg  és  fel-feltámad, 
A  le  nem  győzött  boszú  s  bánat, 
De  népek  úgy  mint  egsí^esek, 
Megszoknak  és  felejtenek," 

Vájjon  felejtettünk-e?  .  .  . 

Atyám  könyvtárának  legóvottabb  rejtekében 
volt  egy  kis  könyv,  az  volt  a  czime :  „Hangok 
a  múltból"  ;  gondolom,  Kertbeny  szerkesztette  a 
forradalom  után  s  a  külföldön  nyomtatták ;  czim- 
lapja  egy  sírdombot  ábrázolt,  rátámasztott  czimer- 
pajzszsal,  Magyarország  koronátlan  czímerével; 
a  sírdombon  háromszínű  zászló  lengett,  rajta  e 
felírás :  „Még  jönni  kell,  még  jönni  fog  egy  jobb 
kor",  lenn,  a  kép  szögletében  pedig  egy  másik 
idézet    volt   olvasható,    a   Bajza    Apotheosisának 

szavai  a  „védelmezett  népjog'^-ról .  .  .  „melyet  zsar- 
nok tiport". 

Áhítattal  adták  és  áhítattal  vettem  kezembe 
mindig  azt  a  kis  könyvet;  bizonyos  félelemmel 
vegyes  áhítattal,  mert  meg  volt  mondva,  hogy 
ha  ez  a  könyv  zsandár  kezébe  kerülne,  abból 
nagy  baj  támadna.  Természetes,  hogy  csak  annál 
jobban  érdekelt  a  könyv,  annál  jobban  tetszettek 
versei  —  mert  versgyűjtemény  volt  az  egész, 
csupa  hazafias  költemény  a  forradalom  elötü, 
alatti  és  azt  közvetetlenül  követő  korból;  abból 
tanultam  meg  a  „ Szózat "-ot,  a  „Himnus"-t,  az 
„Apotheosis'^-t,  a  „Talpra  magyar"-t  és  lassan- 
kint egész  sorát  a  nemzeti  küzdelem  és  a  nemzeti 
fájdalom  dalainak. 

Az  ilyen  olvasmány  és  a  mindenki  lelkében 
élö  hazafiúi  bánat  költői  hajlamokat  keltett  igen 
sokakban ;  atyám  abban  az  időben  irt  egy,  később, 
a  hatvanas  évek  elején  kis  családi  lapunkban, 
a  „Próbakő "-ben  megjelent  ódaszerü  költeményt, 
e  czím  alatt:   „1849."  A  kezdete  ez: 

„Volt  nemzetünk, 
Volt  imádott 

Ős  hazánk, 
Melynek  vérrel 
És  vagyonnal 

Áldozánk. 
Volt,  de  nincs  ma  .  .  ." 

Azután  elmondja  a  költemény,  rajongó  hangon 
a  szabadságharcz  hőstetteit  és  diadalait,  elkesergi 
leveretését,  a  rákövetkező  elnyomatást  s  e  fohász- 
szal  végződik: 

„Egek  ura ! 
Fogadd  forró 

Imánkat : 
Csüggedéstől 
Őrizz,  áldjad 

Hazánkat. 
Hagyd  élni  a 
Magyar  nyelvet 

S  nemzetet, 
Büntesd  meg  azt, 
A  ki  minket 

Tönkretett  l" 

Egy  közeli  rokonunk,  Dessewffy  Gyula,  külön- 
ben nagyon  víg  kedélyű,  ötletes  ember,  fölkéretvén, 
hogy  gyermekkorban  meghalt  unokahúga,  Dobay 
Ferdinandék  egyetlen  gyermeke  sírjára  feliratot 
szerkeszszen,  ezt   a   kis   verset   vetette   papírra: 

„E  földi  bús  hazában 
Sajnáld  csak  azt,  ki  él ; 
Nyugalma  csak  halottnak 
Napunk  nyomorra  kél." 

Nem  irodalomtörténeti  szemelvények  igényével 
iktatom  ide  ezeket  a  költői  kísérleteket,  de  mint 
jellemvonásait  a  kornak,  melyben  a  haza  fölötti 
titkos  kesergés  a  verselést  a  lelki  megkönnyebbülés 
egy  nemévé  tette.  Néha  aztán  gúny  is  vegyült 
az  ilyen  versekbe ;  közkézen  forgott  abban  az 
időben  vidékünkön  egy  hosszabb  gúnyvers  a 
szomszéd  Szepesmegye  akkori  még  magyar 
tisztikaráról,  melynek  egyes  szereplőkre  vonatkozó 
maró    mondásait   később  is  ismételgették    néha. 

Az  ilyen  rebellis  verseket  természetesen  csak 
kéziratban  adogatták  tovább,  mint  a  hogy  általán 

abban  az  időben  nálunk  a  felvidéken  minden 
úri  házban  egész  csomó  kézirati  másolatot  őriztek, 
költeményeknek,  48 — 49-iki  beszédek,  kiáltványok 
és  harczi  daloknak,  továbbá  az  aradi  vértanuk 
utolsó  imáinak  lemásolt  szövegét,  sőt  rokonságunk 
nötagjai  bámulatos  szorgalommal  írták  le  és 
adták  tovább  azokat  a  leveleket  is,  melyeket  a 
szabadságharcz  után  Amerikába  kivándorolt  Ujházy 
László,  megyénk  nagy  szerepet  \^tt  fia  s  az  ö 
családtagjai  írtak  haza  tengerentúli  vándorlásaikról, 
letelepedésökröl,  az  Amerika  őserdőiben  létesített 
Üj-Budáról,  ottani  életükről,  s  melyeket  azután 
nagyobb  falusi  összejövetelek  alkalmával  esténkint, 
zárt  ajtók  mellett  olvastak  föl. 

Mert  a  hazafiúi  érzelmeknek  ebben  a  csöndes, 
titkos  cultusában  nálunk  is  a  nők  jártak  elől. 
És  ma  érthetetlennek  látszhatik,  hogy  rokoni 
körünkben  ezeknek  a  hazáért  lángoló  nőknek 
nagy  része  jobban  beszélte  a  német  és  franczia 
nyelvet  a  magyarnál,  s  levelezési  nyelvül  több- 
nyire a  németet  használták.  Akkor  e  fölött  senki 
sem  akadt  fönn,  mindenki  úgy  tekintette,  mint 
a  múlt  szükségszerű  következményét,  a  minő 
volt  az  is,  hogy  az  öregebb  úri  asszonyok  még 
latinul  értettek,  s  arra  gondolva,  hogy  szabadság- 
harczunk  hősei  közül  is  némelyik  csak  töredezve 
vagy  épen  nem  beszélte  nyelvünket,  nem  kétel- 
kedett senki  az  olyan  honleányok  hibátlan  magyar 
érzelmében,  a  kik  nem  tudtak  hibátlanul  beszélni 
magyarul. 

A  hol  ily  szellem  uralkodott,  ott  természetesen 

a  legőszintébb  kegyelet  s  egy  neme  a  csodá- 
latnak és  rajongásnak  környezte  mindazokat, 
kiket  az  elviharzott  hőskor  hírmondóiul  tekint- 
hettünk magunk  között,  sőt  minden  emléktárgyat, 
ereklyét  is,  mely  arra  az  időre  emlékeztetett :  egy 
golyót,  mely  valamelyik  rokonnak  mint  honvéd- 
nek fúródott  testébe,  vagy  egy  kis  fali  polczot, 
melyet  valamelyik  rabságra  itélt  jó  barát  fogsá- 
gában esztergályozott. 

A  leggyöngédebben  nyilatkozott  meg  ez  a 
kegyelet  szegény  Emma  néném,  a  Dessewffy 
Arisztid  özvegye  iránt,  ki  a  szivét  marczangoló 
fájdalom  ellen  előbb  a  daróczi  nagynéninél, 
azután  szüleim  házánál  keresett  menedéket  s 
életem  első  éveiben  egészen  Berzeviczére  jött  lakni, 
szomszédságunkban  a  Berzeviczy  Emánuel  házá- 
ban rendezkedett  be. 

A  szörnyű  csapást  követő  első  időben  rokonai 
tébolytól  vagy  öngyilkosságtól  féltették ;  lassan 
sikerült  a  szerető  nagynéninek  csendes  vigasz- 
talással, férje  emlékének  áhítatos  fölidézésével  és 
költői  olvasmányok  zsongító  hatásával  gyógyít- 
gatnia sebzett  lelkét,  békéltetni  meg  öt  az  élettel 
és  sorsával.  Az  első  időben  az  özvegy  sűrűn 
kereste  föl  férje  rokonait  s  azok  is  őt,  előbb 
kassai  lakásán,  azután  Berzeviczén,  hol  leg- 
kedvesebb szórakozása  a  velünk,  nővére  gyer- 
mekeivel való  foglalkozás  volt ;  néhány  év  múlva 
azután  oly  fordulat  állott  be  életében,  mely  őt 
egy  újabb  kötelékkel  csatolta  a  forradalom  dicső 
küzdelmeinek  emlékéhez. 

Az  ötvenes  évek  folyamában  egymásután  két, 
a  várfogságból  kiszabadult  honvédezredes  került 
be  —  mint  már  említettem,  —  rokonságunk 
körébe. 

Az  első  Dobay  József  volt.  A  Sárosmegyében 
törzsökös  Dobay-család  egy  a  székely«égbe  elszár- 
mazott ágának  sarja  volt.  kora  fiatalságától 
katona,  a  ki  a  szabadságharcz  számos  ütköze- 
tében tüntette  ki  magát,  úgy  hogy  főparancsnoka 
Bem,  kis  termetére  való  tekintettel  az  ő  „kis 
Leonidas'*-ának  szokta  volt  nevezni.  Miután  a 
forradalom  alatt  főhadnagyságtól  ezredességig 
vitte  föl,  csapatával  —  az  utolsók  között  — 
megadta  magát  Zsibón  s  szintén  az  aradi  fog- 
ságba került. 

Elítéltetésének  és  fogságának  körülményeit 
gyakran  beszélte  el  nekünk.  Az  októberi  kivég- 
zések után  több  héttel  hirdették  ki  neki  és  tár- 
sainak ítéletöket,  mely  kötél  általi  halálra  szólott; 
az  ítéletet  fölolvasó  hadbíró  e  pontnál  szándékosan 
megállott  s  miután  néhány  másodperczig  legel- 
tette tekintetét  a  vele  nyugodtan  szembenéző 
delinquensen,  folytatta  a  kihirdetést,  felolvasván  a 
legfelsőbb  kegyelemre  vonatkozó  értesítést,  mely 
szerint  az  ítélet  18  évi,  nehéz  vasban  töltendő 
várfogságra  lett  megváltoztatva.  Dobayt  Olmützbe 
vitték,  a  hol  a  vár  nedves,  alacsony  casemattái- 
ban  raboskodott,  eléggé  emberséges  bánásmód 
mellett.  Az  olyan  raboknak,  a  kiket  hazulról 
pénzzel  láttak  el,  tűrhető  volt  a  sorsuk,  meri 
maguk     gondoskodhattak    élelmezésükről,    saját 

ruhájukat  hordhatták,  olvasmányt,  írószereket 
rendelhettek;  de  a  kiknek  pénzök  nem  volt, 
azok  közkatona  ruhában  jártak  és  napi  20  krajczár 
Löhnungból  táplálkoztak.  Sétára  egy,  csupán 
néhány  lépésnyi  széles,  de  meglehetősen  hosszú 
sikátor  volt  rendelkezésükre  bocsátva,  melyet 
egyfelől  a  vár,  másfelől  egy  női  kolostor  fala 
szegélyezett,  s  a  hol  árnyék  hiányában  nyáron 
pokoli  hőség  uralkodott.  Dobay  bátyám  a  leg- 
szerencsésebb politikai  foglyok  közé  tartozott, 
mert  fogsága  kevesebb  mint  három  év  alatt 
véget  ért ;  ezt  a  gyors  amnestiát  a  közhiedelem 
orosz  és  osztrák  főtisztek  részéről  gyakorolt 
közbenjárásnak  tulajdonította,  kiknek  a  szabadság- 
harcz  alatt  hatalmába  került  családjaival  a  mindig 
lovagias  Dobay  fölölte  előzékenyen  bánt.  A  mikor 
őt  szabadon  bocsátották  —  1852  nyarán  — 
akkor  vitték  a  forradalomban  szintén  élénk  részt 
vett  atyját  Josefstadtba  fogságba.  Találkoztak  s 
atyja  már  ekkor  azt  tanácsolta  neki,  utazzék 
sárosmegyei  rokonaik  körébe  s  ismerkedjék  meg 
Dobay  Ferdinánd  még  fiatal  özvegyével,  atyám 
nővérével ;  de  ö  a  székelyföldre  ment,  mint 
monda,  azért,  hogy  magára  maradt  anyjának  az 
aratásnál  segítségére  legyen,  de  azzal  a  titkos 
utógondolattal  is,  hogy  Háromszékből  könnyebben 
szökhetik  ki  Törökországba,  s  Bem  példáját 
követve  ö  is  a  szultán  katonai  szolgálatába  lép. 
És  mégis  az  történt,  a  mit  az  atyja  kivánt: 
Dobay  ősszel  fölutazott  Sárosba,  hogy  húgát 
Klárit,  kit  néném,  az  özvegy  Dobay  Ferdinandné 

leányául  volt  fogadandó;  Pétermezöre  fölkísérje, 
s  a  vége  az  lett,  hogy  a  rózsás  arczú,  kellemes, 
víg  kedélyű,  élénk  vérmérsékü,  még  csak  32  éves 
vitéz  ezredes,  —  kit  egész  vidékünk  hamar  meg- 
kedvelt —  már  a  következő  év  elején  nőül  vette 
özvegy  rokonát. 

A  másik  ilyen  érdekes  jövevény  Máriássy  János 
volt.  Ö  is  ezredes  volt  s  ugyanolyan  ítéletet 
kapott  mint  Dobay,  de  neki  csak  az  1854-iki 
amnestia  szállította  le  a  büntetését,  úgy  hogy 
bét  évi  várfogság  után  1856-ban  került  csak 
haza  a  Szepességre  s  onnan  —  mint  rokonunk 
—  átjött  mindjárt  Berzeviczére  és  Daróczra  s 
itt  szövődött  mátkasága  nénémmel,  Szinyei 
Emmával,  a  ki  ha  valakiben,  benne  találhatta 
föl  első  férjének  hősi  erényeiben  méltó  utódját. 
Itt  nálunk  tartották  meg  esküvőjüket  is  s  mindketten 
annyira  ragaszkodtak  szüleimhez,  hogy  bár  azontúl 
lakó  hely  ök  János  bátyám  haraszti  birtoka  lett  a 
Szepességen,  az  első  évek  teleit  még  itt  töltötték, 
néném  előbbi  lakásán. 

A  Hernád- parti  Haraszt  régi  kastélyának  egyik 
boltíves  szobájában,  mely  hajdan  kápolna  lévén 
még  mennyezetén  viselte  az  I.  H.  S.  betűket  a 
kereszttel,  az  egyik  ablak  mellett,  repkénynyel 
befuttatott  keretben  olaj  festésű  kép  állott;  annak 
a  szép,  szőke  szakállú,  kék  szemű  vitéznek  a  képe, 
a  ki  a  ház  egyik  lakójának  feledhetetlen  első  férje, 
a  másiknak  szeretett  bajtársa  volt.  Olyan  volt  az  a 
hely,  mint. egy  házi  oltár,  melyen  az  elköltözöttnek 
•emlékét  az  élők  frigye  ápolgatta. 


IV. 


A  mi  Kis  világunH. 

Arról  a  kis  világról  akarok  most  beszélni, 
a  melyben  szolgabíró  és  zsandár  nem  parancsolt, 
a  mely  a  mi  szijkebb  és  tágabb  otthonunk  volt, 
a  csöndes  falusi  élet,  a  maga  mindig  visszatérő 
jelenségeivel,  a  legtöbbet  összejáró  rokonok  és 
barátok  köre,  a  leggyakrabban  s  a  gyermekekkel 
együtt  fölkeresett  közeli  helyek:  mindez  nekem, 
a  gyermeknek,  oly  soknak  s  a  mellett  oly  szép- 
nek, kedvesnek  és  jónak  látszott,  hogy  nem 
tudtam  elképzelni,  miért  és  mennyivel  lehetne 
szebb  és  jobb,  ha  az  a  külső  világ,  a  mely  kör- 
nyezett, kevésbbé  szomorú  lenne. 

A  mi  kis  világunknak  természetesen  az  esemé- 
nyei sem  voltak  nagyok.  Három  éves  voltam,  a 
mikor  vidékünkön  először  fordult  meg  egy  fény- 
képész. 

Kletzernek  hívták  s  Lőcséről  jött  a  Des- 
sewffy  Gyula  ajánlásával;   napokig  lakott  apám 

házánál  s  innen  kirándult  az  összes  közeli, 
rokoni  házakba :  mindenütt  lefényképezte  az 
egész  családot,  együtt  a  verandán  vagy  az  udvaron 
ülve,  a  fontosabb  személyeket  külön  is.  Nagy 
dolog  volt  ez  akkoriban  és  maradandó  emléket 
hagyott ;  ha  mást  nem,  a  gyermekeket,  az  unoká- 
kat mindig  érdekli  az,  láthatni,  hogy  néztek  ki 
„az  öregek"  —  egy  félszázad  előtt.  A  mi  egyik 
képünkön  rajta  van  „az  öreg  úr"  is,  mint  a 
hogy  általán  nevezték  Berzeviczy  Albert  bátyán- 
kat, a  ki  egy  évvel  később  végkép  hozzánk 
jött  lakni. 

Kedélyes  óráiban  néha  el-elmesélt  fiatalkori 
útjairól,  különösen  Olaszországról ;  képeket  és 
könyveket  is  hozott  onnan,  a  Vesuvnak  egy 
hatalmas  kitörését  ábrázoló  kis  színes  kép  élénken 
emlékezetemben  maradt.  A  zenét  nagyon  szerette 
az  öreg  úr,  sőt  fiatalabb  korában  költött  is 
zenedarabokat,  ép  úgy  mint  atyáin ;  Kisfaludy 
Károly  „Sárga  levél"  czímü  költeményét  meg- 
zenésítette s  élete  utolsó  évében  egy  családi 
ünnepély  alkalmával  mi  gyermekek  elénekeltük 
neki  a  saját  dalát ;  atyánk  tanított  meg  rá,  a  ki 
kitűnő  zenei  bahasával  és  meglehetős  gyakorlott- 
ságával sokáig  maga  volt  leányainak  zongora- 
mestere. 

Esténkint  szokása  volt  az  öreg  úrnak,  hogy 
hátratett  kezekkel,  lassú,  egyforma  lépésekkel 
sokszor  végigmérte  az  ebédlőt ;  ha  a  padlón  egy 
elejtett  tüt  látott  meg,  engem,  ki  a  másik  szobá- 
ban   játszottam,    beszófitott,    hogy    emeljem   föl 

és  tegyem  el,  mert  elvesznie  semminek  sem 
szabad. 

Egy  kissé  féltem  tőle,  mert  olyan  szigorúnak 
és  mogorvának  látszott,  pedig  tudom,  hogy  sze- 
retett s  nagy  jótevőm  volt.  1859  tavaszától  már 
nem  hagyhatta  el  az  ágyat.  Bennünket  gyermekeket 
reggelenkint  bebocsátottak,  hogy  jó  reggelt  kíván- 
junk az  öreg  úrnak ;  nővéreim  mentek  elől,  én 
leghátul;  velők  beszélgetett  néhány  szót,  azután 
odaszólt  nekem:  ,,Hát  te,  czikkes  tanú  vagy, 
nem  szólsz?"  Szent  István  napja  volt  épen, 
a  mikor  tudatták  velünk,  hogy  ma  már  nem 
mehetünk  be  az  öreg  bácsihoz,  mert  az  öreg 
bácsi  meghalt.  Akkor  hallottam  először  halálról 
a  házunkban.  A  temetés  idejére  bennünket  gyer- 
mekeket elvittek  valahová,  bizonyosan  Péter- 
mezőre  ;  azután  elvezettek  a  temetőbe,  a  mely 
egy  dombon  fekszik  Berzevicze  kertjei  fölött,  ott 
a  hol  régente  a  berzeviczei  vár  állott ;  ott  egy 
virágokkal  behintett  új  sírhantot  mutattak  meg, 
a  mely  mellett  letérdeltünk  imádkozni :  az  volt 
az  Albert  bácsi  sírja. 

Ez  alatt  az  idő  alatt  a  mi  otthonunk  kitágult; 
most  már  nem  csak  az  öreg  Péchy  Tóni  nénihez 
járhattunk  át  a  „János  udvara"- ba,  hanem  egy 
udvarral  tovább  Emma  nénénkhez  is,  a  ki  — 
mint  említettem  —  Berzeviczére  jött  lakni  s  itt 
is  kelt  egybe  második  férjével.  Kifogyhatatlan 
volt  ötletekben,  mesékben,  játéknemekben  a  mi 
számunkra,  egy  kis  őzet  is  tartott  kertjében, 
hogy  annál  szívesebben  járjunk  hozzá.    Én  meg- 

Berzeviczy  Albert:  Régi  Emlékek.  ö 

kínoztam  azzal,  hogy  mindig  a  Jónás  próféta 
tengerbe  dobatását  és  csodálatos  menekülését 
kellett  lerajzolnia  számomra;  a  biblia  összes 
eseményei  közül  ez  érdekelt  legjobban ;  minden- 
kinek, a  ki  hozzánk  jött,  rajzvizsgát  kellett  kiállania 
a  Jónás  esetének  ábrázolásával.  A  szent  törté- 
netekbe való  szemléltető  bevezetést  egy  pompás, 
nagy,  régi,  bőrkötésű  bibliának  köszönhettem, 
a  melyet  Nürnbergben  VVeigel  Kristóf  adott  ki, 
bizonyosan  a  XVIII.  század  elején,  s  a  mely 
csak  képeket  tartalmazott  Caspar  és  Jan  Luyken- 
töl,  meg  Antonio  Melonilól;  szövegül  csupán 
latin  és  német  versecskék  szolgáltak  minden 
kép  alatt. 

Mikor  aztán  Emma  néném  Máriássy  Jánoshoz 
ment  feleségül,  férje  egy  csapással  meghódított 
bennünket  gyermekeket  is,  és  legkedvesebb  bácsink 
lett ;  nagyon  élénk  és  víg  volt  mindig,  az  a 
hatalmas,  hős  ember,  a  ki  csatával,  bitóval, 
börtönnel  nézett  már  életében  szembe,  úgy 
évődött  velünk,  mhitha  maga  is  gyermek  volna. 
Örvendetesebb  eseményt  nem  is  képzelhettünk, 
mint  a  mikor  János  bácsiék  jöttek  át  később  a 
borzasztó  rossz  sihóczi  úton  Harasztról  vagy  mi 
mentünk  oda  hozzájuk.  Említettem,  hogy  házas- 
ságuk első  éveiben  a  telet  itt  töltötték  Berzeviczén; 
e  nélkül  ránk  nézve  nagyon  csonkák  is  lettek  volna 
a  téli  örömök,  s  különösen  a  télnek  legnagyobb 
öröme :  a  karácsonyest ! 

Kimondhatatlan  az,  milyen  rejtélyes  varázs 
fűződik  a  karácsonyest  gondolatához  gyermeknél 


83 


s  különösen  falusi  gyermeknél,  mert  hiszen  a 
városi  gyermek  annyi  karácsonyfát  lát  az  utczán, 
meg  a  boltok  kirakataiban,  mielőtt  a  magáét 
megkapja,  hogy  abban  illusiót  kelteni  vajmi  nehéz, 
s  ha  kelteni  sikerült,  azt  hamar  eloszlatják  az 
iskola-  vagy  játszótársak,  a  kik  érettségükkel 
kérkedve  kinevetik  azt,  a  kiben  még  gyermeki 
hitet  találnak. 

Atyám  íróasztalán  volt  egy  olyan  mutató- 
naptár, a  melyen  a  hónap  nevét  s  a  nap  folyó- 
számát  betett  lapokon  váltogatták ;  ha  az  deczem- 
ber  24-ikére  volt  igazítva,  az  én  szememben 
egészen  másfélének  látszott,  abban  a  hónapnévben 
és  abban  a  számban  valami  babonaság  rejtőzhetett, 
olyan  sokatmondóan  nézett  rám  mind  a  kettő,  mikor 
együvé  került.  Sehol  sem  találtuk  helyünket,  ha 
az  a  nap  ránkvirradt,  faggató  kérdezösködé- 
sünktöl  nem  volt  senkinek  menekülése.  S  mikor 
aztán  a  nagy  ebédlő  szárnyajtóit  lecsukták,  akkor 
már  az  örvendetes  izgalom  határt  nem  ismert, 
a  képzelet  lázasan  működött,  hogy  élénkbe 
állítsa:  mi  lesz  a  mögött  az  ajtó  mögött,  ha 
egyszer  föltárul !  Számláltuk  a  perczeket,  lassúk- 
nak találtuk  s  mégis  oly  végtelenül  édeseknek, 
annak  tudatában,  hogy  ahhoz  a  nagy,  a  leg- 
nagyobb örömhöz  vezetnek,  ahhoz  a  melynek 
a  puszta  emlékezete  elvilágított  egészen  odáig,  a 
hol  már  az  új  karácsony^est  örvendetes  várako- 
zása kezdődött. 

Pedig  bizony  a  karácsonyfa  dísze  vajmi  sze- 
rény volt  ahhoz  a  túlíinomult  fényűzéshez  képest, 

6* 

a  melyet  e  dolgokban  ma  már  ki  szoktak  fejteni ; 
de  micsoda  varázsos  fénye  volt  a  mi  szemünk- 
ben azoknak  az  aranyozott  almáknak  és  milyen 
csodás  színjátéka  az  üveggolyóknak,  hát  még 
milyen  boldogító  szaga  a  hosszú  tekercsről  levag- 
dalt viaszgyertyáknak!  És  rendesen  két  fát  is 
kaptunk  —  hiszen  a  közeh  erdőben  volt  elég ; 
a  mig  azoknak  a  fáknak  a  balzsamos  illatát 
éreztük  a  szobában,  addig  mindig  a  karácsonyest 
bubájának  a  hatása  alatt  állottunk. 

A  karácsony  ép  úgy,  mint  a  többi  nagy^  ünnepek 
falun,  természetesen  a  rokoni  és  baráti  vendég- 
látásnak is  ideje  volt;  néha  jó  hosszúra  kel- 
lett kihúzni  a  hatalmas  tölgyfaasztalt  a  nagy 
ebédlőben. 

A  nagy  ünnepi  ebédeknek  körülbelül  közepe 
táján  lehettünk,  mikor  künn  a  pitvarban  csizma- 
talpak dörzsölő  törlését  s  énekre  készülő  torkok 
köszörülését  hallottuk ;  pár  perez  múlva  a  falusi 
kántor  a  maga  recsegő,  reszkető,  borizü  hangjával, 
két  ministráns-gyerek  discantójától  kisérve  rázen- 
dített egy  ünnepi  szent  dalra,  melynek  végeztével 
bekopogtatott,  belépett  s  az  ajtó  mellett  maradva 
kenetdús  hangon  elmondott  egy  ünnepi  köszöntőt, 
a  miért  természetesen  kijárt  egy  pohár  bor,  meg 
borravaló  is.  Tekintve  azt,  hogy  udvarunk  a 
falu  végén  volt  s  hogy  akkor  még  sok  úri  udvar 
volt  Berzeviczén,  el  lehet  képzelni,  hogy  mire 
tőlünk  is  távozott,  az  ünnepnek  megfelelő  emel- 
kedett hangulatot  vitt  magával. 

Ezeken  az  ünnepi  köszöntőkön  kivül  még  egy 

ilyen  rituális  természetű  látogatás  divatozott  nálunk 
is,  iTiint  más  katholikus  faluközségekben:  a  viz- 
keresztnapi  házszentelés.  Ez  már  sokkal  komo- 
lyabb és  ünnepélyesebb  cselekmény  volt,  dél- 
előtt folyt  le  s  az  érkező  pap  számára  mindig 
egy  fehér  lepellel  letakart  asztalt,  két  égő  gyer- 
tyával készítettek  ki,  a  melyre  az  ezüst  keresztet 
letette,  melyet  aztán  mindnyájan  megcsókoltunk. 
Megvallom,  hogy  mikor  a  feltárult  ajtón  át  a 
pluviáléba  öltözött  plébános  énekes  kíséretével 
bevonult,  mindig  erős  megilletődést  éreztem ;  a 
kántor  ilyenkor  főkép  azzal  remekelt,  hogy 
krétával  rajzolta  az  ajtóra  a  három  király  nevei- 
nek kacskaringósan  összefont  kezdőbetűit. 

A  vendéglátás  akkori  mértéke  egészen  más 
volt,  mint  a  mostani;  az  egyes  ember  igényei 
szerényebbek  lévén,  sokkal  többek  igényének 
lehetett  megfelelni.  Báró  Eötvös  József  egy  szép- 
irodalmi töredékében  az  ö  tanulókorabeli  falusi 
életet  a  Tiszavidéken  így  jellemzi: 

„Azon  időben,  mikor  a  magyar  háznak  még 
nem  voltak  kapui,  s  ha  váratlan  vendégek  jöttek, 
a  szakács-  és  gazdasszonyon  kivül  senki  sem 
boszankodott,  mikor  névnapokon,  lakodalom 
vagy  vadászat  alkalmával  néha  négyen  is  elhál- 
tunk egy  szobában  s  az  is,  kinek  csak  pamlagon 
vagy  a  földön  jutott  ágy,  talán  keményebb,  mint 
kívánta  .  .  .  szinte  oly  megelégedetten  pihent, 
mintha  az  első  angol  kárpitos  készítette  volna 
nyughelyét  .  .  .  mikor  a  comfort  nem  abban, 
hogy    mindenkinek    tág    helye    legyen,    hanem 


86 


abban  kerestetett,  hogy  jól  férjünk  meg  egy- 
más mellett,  mikor  úri  házakban  az  ebéd  ideje 
egy,  a  vacsoráé  nyolcz  óra  volt,  s  lefeküdtünk 
jóval  éjfél  előtt,  mert  apáinktól  hallottuk,  hogy 
csak  az  éjfél  előtti  álom  erősít  .  .  ." 

Hát  ez  mind  szórói-szóra  ráillik  a  mi  felvidéki 
viszonyainkra  az  ötvenes,  sőt  még  a  hatvanas 
években  is. 

Itt  egyébiránt  csak  azokról  a  vendégeinkről 
akarok  megemlékezni,  a  kik  megszokott  alakok 
voltak  gyermekkoromban  szüleim  házánál  s  kik- 
nek némelyikével  még  sűrűbben  is  fogunk  talál- 
kozni e  lapokon  :  a  berzeviczei  atyafiságról,  azután 
a  legközelebbi  rokonokról,  kik  közül  már  ismer- 
jük Dobayékat  és  Máriássyékat.  Daróczon,  egy 
kis  félórányira  Berzeviczétől,  a  hová  a  nagyobbak 
néha  gyalog  is  átrándultak,  lakott  Szmrecsányi 
Ödön,  a  ki  nőül  birta  az  özvegy  Berzeviczy 
bárónő  egyetlen  leánygyermekét ;  ezekkel  annál 
többet  jártunk  össze,  mert  a  gyermekek  között 
—  kiknek  száma  fölment  tizenhatra,  —  mind- 
egyikünknek akadt  egy^-egy  kortársa,  kivel  benn- 
sőbb  pajtási  viszonyba  léphetett. 

Anyámnak  Máriássy-Szinyei  Emmán  kívül  még 
négy  testvére  volt  s  valamennyivel  szeretetteljes 
viszonyban  élt,  kiterjesztve  azt  a  családokra  is. 
A  legidősebbik  testvér,  kinek  családja  nem  volt,  az 
apa  nevét  kapta,  Lászlónak  hivták ;  az  süketnéma 
volt  gyermekkorától,  úgy  hogy  az  ö  kedveért 
mindnyájan  megtanultuk  az  ujjak  mozgatásával 
jelzett  hetükből  álló  siketnéma-abcét,  mert  abban 

az  időben  a  siketnémákat  még  nem  tanították  a 
száj  mozgásának  megfigyelésére  s  az  utánzás 
útján  való  tagolt  beszédre,  bár  nekem  föltunt, 
hogy  ha  nagybátyámmal  jelekkel  beszéltünk,  ö 
inkább  a  szájunk  járására,  mint  a  jeleinkre 
figyelt. 

A  második  testvér  Félix  volt,  a  ki  atyja  életé- 
ben Szinye-Uj válván  lakott  fiatal,  szellemes  és 
lelkes  nejével,  Jekelfalusy  Valériával,  később 
aztán  Jernyén  telepedett  le  nőtlen  bátyjával 
együtt,  s  abban  az  időben  már  szintén  hat 
nálamnál  idősebb  gyermekből  álló  családdal  birt. 

Volt  aztán  még  két  nővér,  Regina  és  Anna, 
az  első  Máriássy  Ágostonnál,  a  49-iki  alispánnál 
volt  férjnél ;  ezek  az  én  gyermekkorom  idejében 
Aboson  laktak,  Sárosmegye  alsó  szélén  s  leányaik- 
kal főkép  idősebb  nővérem  barátkozott  össze ; 
a  másik,  a  legifjabb  a  testvérek  közül  Görgey 
Constantinnál  volt  férjnél  s  Szepesmegyében 
lakott,  Görgőn.  Görgey  éknek  két  fiuk  volt,  kevés- 
sel idősebbek  nálam,  velők  nagyon  jó  czimbora- 
ságban  éltem  már  akkor,  gyakran  jártak  hoz- 
zánk Berzeviczére,  rendkívül  élénk,  pajkos  fiúk 
voltak,  a  kiknek  szilaj sága  engem  annál  inkább 
vonzott,  mert  csak  nővéreim  lévén,  mindig  leány- 
társasághoz  voltam  szokva.  Atyjuk  korai  halála 
után  anyjuk  egy  Krocska  Szilárd  nevű  minorita 
barátot  fogadott  nevelőül  melléjük;  ha  hossza- 
sabban időztek  nálunk,  az  is  velők  jött  s  itt  foly- 
tatta leczkéit;  csakhogy  társaságukban  legyek, 
én  is  fölcsaptam  ilyankor  diáknak,  bár  még  nem 


voltam  iskolás-sorban  s  szorgalmasan  próbáitara 
a  betűvetést.  A  leczkeór  k  alatt  csak  meg  volt 
valahogy  a  béke,  de  az  iskolán  kívül  a  Görgey 
fiúk  harczi  kedvöket  néha  egymással  szemben 
nem  tudták  fékezni.  Krocska  Szilárdnak  azonban 
ilyen  esetekre  is  meg  voltak  az  ö  elvei :  azt,  a 
kit  jobban  megviselt  a  csata,  rendesen  azzal  a 
salamoni  Ítélettel  csitította  el,  hogy  „a  ki  mit 
kap,  az  az  övé  I* 

Atyám  nagyanyja  révén  rokonságot  tartott  a 
Dessewffyek  lubotini  ágával,  kik  közül  legtöbb- 
ször Gyula  s  ennek  leánya  látogatta  meg;  sokat 
fordult  meg  Berzeviczén  s  élénk  levelezésben 
állott  atyámmal  Sándor  is,  a  jelenlegi  csanádi 
püspök,  a  ki  akkor  fiatal  pap  volt  s  gyakran 
versekben  írt  leveleiben  n  gy  szeretettel  emlé- 
kezett meg  mindig  házunkról  s  családi  körünkről, 
többnyire  tréfálva,  élczelve,  de  néha  világfáj- 
dalmas húrokat  is  pengetve.  Öreg  anyja  egy- 
idei?  Berzeviczén  lakott,  mert  leánvát  ki  fiatalon 
halt  meg,  Berzeviczy  Szilárd  bírta  nőül. 

Mint  atyám  jó  barátját  sokszor  láttam  házunknál 
Kubinyi  Lajost,  a  ki  abban  az  időben  több  fel- 
vidéki házban  nevelősködött,  s  bár  Fáy  András 
is  nagyra  tartotta  nevelői  képességeit,  egészen 
sajátszerű  pedagógiai  rendszerével  nehezen  tudott 
érvényesülni.  Több  könyvet  írt,  az  egyiknek  az 
volt  a  czíme :  „Haladók  és  maradók  csatáro- 
zásai." Irodalmi  téren  hozzászólt  különböző  gya- 
korlati, gazdasági  kérdésekhez  is,  egy,  a  lenter- 
melésről írt  pályamüvével  díjat  nyert,  bár  sokan 


kétségbevonták,  hogy  a  lent  a  természetben 
ismerte  volna.  Megjelenése,  modora  egy  félszeg, 
ábrándozó  asketa-tudós  benyomását  tette.  Halk 
beszédje  és  fellengös  levelei  egyaránt  magas  iro- 
dalmi színvonalon  állottak,  de  kevéssé  voltak 
élvezhetők ;  hogy  nemes  idealismiis  vezette  a 
nevelői  hivatásban,  azt  egyik  levelének  ez  a  val- 
lomása is  mutatja:  „Kilencz  évi  magányéletem 
kizárt  a  világból  és  én  kizártam  keblemből  a 
világot  .  .  .  Mindea  erőmmel  kitűzött  pályámnak 
kell  élnem.  Ez :  önöm  s  társam  tökélyesbítése. 
Önömé  oly  kevés  sikert  igér,  hogy  alig  méltó 
fáradalmamra.  Tényem  s  reményem  tárgya  ez 
ifjú  —  jutalmam!  az  ő  tökély esbülése." 

Derültebben  fogta  föl  a  világot  a  mi  nevető 
philosophusunk,  Erdélyi  Ferencz,  egy  már  akkor 
öregedő  ügyvéd,  ki  az  egész  Szinyei-atyaflságnak 
jogi  tanácsadója  volt.  Két  dologról  volt  ismeretes, 
hogy  hihetetlenül  sok  almát  tudott  megenni, 
és  hogy  minden  mondást  megnevetett,  tréfásat 
és  komolyat  egyaránt,  legfőkép  a  saját  mondásait. 
Habár  szerfölött  naiv  benyomást  tett,  sok  egész- 
séges életbölcseség  volt  benne ;  atyámat  mindig 
arra  intette,  legyen  kevésbbé  jó  s  a  helyett  egy 
kissé  önző ;  mert  egy  kis  önzésre  szükség  van, 
a  nagyon  sok  jóságot  az  emberek  se  meg  nem 
érdemlik,  se  meg  nem  becsülik.  Hanem  azért 
ő  maga  is  nagyon  jó  volt  és  egy  csöppet  sem 
önző.  Állandó  összeköttetést  tartott  a  száműzött 
üjházy  Lászlóval  és  családjával  s  mikor  az  öreg 
úr  1862-ben    átjött    Amerikából    és   Anconában 

tartózkodván  egy-két  évig,  ott  adott  találkozót 
a  hazában  levő  hozzátartozóinak,  a  találkozóra 
Erdélyi  is  elment  s  Ujházy  minden  tisztelőjének 
elhozta  a  száműzött  üdvözletét  és  fényképet, 
mely  az  ősz  fürtű  patriarchát  családja  s  barátai 
körében  ábrázolja. 

Mi  gyermekek  atyám  barátai  közül  legszíve- 
sebben láttuk  Irányi  bácsit,  az  Irányi  Dániel 
testvérbátyját  Istvánt,  a  ki  nagy  gyermekbarát 
volt  és  valóságos  gyorsrajzoló,  a  mit  mesélt,  azt 
mesélés  közben,  mindjárt  le  is  tudta  rajzolni, 
csak  úgy  ontotta  a  mesét  és  a  rajzot,  különösen 
az  én  nagy  gyönyörűségemre.  Egy  másik  neve- 
zetes ügyessége  volt  a  verselés,  különösen  a 
hexameterek  faragása  ;  apámhoz  intézett  összes 
leveleit  hexameterekben  írta,  még  pedig  megle- 
hetős kifogástalanokban,  a  mi  legfurcsábban 
akkor  hangzott,  ha  teljesen  prózai  tárgyakról 
szólt  a  levél,  például: 

„Szállj  le  a  földre  megint  te  halandó  szállj  le  a  földre, 
Commassálni  fogunk  sok  szántóföldeket  egvbe." 

vagy  máskor  így : 

„Hogy  Gyula  a  pénzét  megkapta  legyen,  hiszem  és  már 
Eddig  a  térít  vény  tán  vissza  is  érkeze  tőle  ?" 

Öt  is  majdnem  baj  érte  a  zsandár-korszakban ; 
egyszer  Kassán  besorozták  már  a  Was a- ezredhez 
s  el  akarták  vinni  Prágába ;  sikerült  azonban 
csakhamar    szabadulnia    s     természetesen     első 

teendője  volt  ezt  a  kalandját  is  ropogós  versek- 
ben megénekelni. 

Az  Irányi  István  verses  leveleinek  egyik  ked- 
vencz  tárgya  a  berzeviczei  postásasszony  volt, 
a  ki  gondolom  hetenkint  kétszer  elgyalogolt 
Eperjesre  s  oda  elvitte,  meg  onnan  elhozta  egész 
Berzevicze  postáját,  mellesleg  pedig  még  bolti 
megbízásokat  is  végzett.  Az  akkoriban  Európa 
sorsát  igazgató  franczia  császár  egészségi  állapota 
nem  birt  oly  fontossággal  a  mi  vidékünkre  nézve, 
mint  azé  az  öreg  tót  asszonyé,  mert  ha  ö  meg- 
betegedett, az  egész  világtól  el  voltunk  szellemileg 
zárva. 

Pedig  hivatása  elég  veszélynek  tette  ki  egész- 
ségét, söt  életét,  különösen  farkasordító  téU 
hidegekben ;  igaz,  hogy  ilyenkor  tökrészegen 
érkezett  meg  mindig,  de  soha  semmit  el  nem 
vesztett  és  el  nem  felejtett. 

A  mindennapi  újságolvasás  izgalmait  ilyenképen 
szerencsésen  nélkülöztük ;  mi  gyermekek  a  világ 
eseményeiről  egyáltalán  csak  a  képes  lapok  útján 
szereztünk  tudomást.  A  „Vasárnapi  Újság",  a  mely 
velem  majdnem  egyidejűleg  született  meg  s  egész 
gyermekkoromon  \^égig  jó  barátom  maradt,  meg 
egy-két  német  képes  folyóirat  képzeletünket  élénken 
foglalkoztatták  a  III.  Napóleon  akkori  viselt 
dolgaival,  a  párisi  kiállítással  és  congressussal, 
a  krimi  háború,  különösen  Sepastopol  ostromának 
iszonyaival,  a  Leviathan  óriás  gőzhajóval,  a 
kaukázusi  küzdelmekkel,  később  az  olaszországi 
háborúval.  1858-ban   indult   meg  az  „Üstökös",. 

körülbelül  egyidejűleg  a  Donati-féle  üstököscsillag 
megjelenésével ;  az  ötvenes  években  általán 
sokkal  több  üstökös  járt,  mint  azóta;  emlékszem 
arra  a  csodás,  nagy  sugárkévére,  mely  néhány 
héten  át  derűs  estéken  szinte  izgató  szokatlan 
fénynyel  árasztotta  el  a  nyári  eget.  Egész  groteszk, 
a  Jókai  fantáziájához  méltó  gondolat  volt  az  új 
lapot  ezzel  a  rejtélyes  jelenséggel  hozni  össze- 
köttetésbe s  a  kifogyhatatlan  élczü  Kakas  Márton 
alakját  mint  egy  paripára  ráültetni  az  üstökös 
farkára. 

A  hosszú  téli  esték  falusi  csöndjében  termé- 
szetesen nagy  szerep  jutott  a  könyveknek,  a 
rajzolásnak,  a  leányok  zongorajátékának  és  kézi- 
munkájának. A  kisebbek  a  képeket  keresték 
a  könyvekben,  a  nagyobbak  már  az  olvasmányt 
is.  A  Brockhaus  Conversations-Lexikonának  füg- 
geléke gyanánt  a  40-es  években  Heck  szerkesz- 
tésében Lipcsében  egy  három  vaskos  kötetre 
terjedő  kép-atlasz  jelent  meg  szép  aczélmetsze- 
tekkel,  egy  modernebb  füjtáju  Orbis  Pictus  ;  ebben 
búvárkodtunk  mi  gyermekek  nagy  előszeretettel, 
mikor  már  az  öreg  Bibliát  egészen  megemész- 
tettük. A  magyar  történelem  alakjai  és  jelenetei 
a  Geiger  képei  nyomán  formálódtak  meg  képze- 
letünkben, a  mi  nem  vált  ártalmunkra,  mert 
hiszen  a  magyar  történelmi  festészet  —  melynek 
különben  a  modernek  már  létjogát  is  tagadásba 
vonják,  —  azóta  nem  tudott  jobbakat  producálni. 
Ezenkívül  nagyon  beható  ismeretséget  kötöttünk 
azokkal  a  mülapokkal,  melyeket  a  j,pesti  müegye- 

sülét"  terjesztett  tagjai  között,  Weber  Henrik,. 
Molnár  József,  Kovács  Mihály,  Vizkelety  Béla, 
Orlay  Soma  festményeinek  reproductióival,  Mátyás 
király  bevonulásával,  Dezső  hősi  önfeláldozásával. 
Árpád  fejedelemmé  választásával,  a  Hunyadi-ház 
diadalünnepével,  Zách  Felicián  merényletével 
és  egyéb  történeti  jelenetekkel,  melyek  részint 
az  atyai  ház,  részint  a  rokoni  házak  fogadó- 
szobáinak falait  díszítették  s  szinte  nélkülöz- 
hetetlen inventárczikkeivé  lettek  a  felvidéki  gentry 
otthonainak. 

Habár  atyám  gondosan  gyarapította  könyvtárát^ 
az  akkor  még  nem  oly  szapora  irodalmi  terme- 
lést figyelemmel  kisérve,  irói  összeköttetésekkel 
bíró  egyik-másik  fővárosi  rokona,  barátja  taná- 
csának kikérése  mellett  meghozatta  annak  legjavát, 
az  olvasási  szükséglet  nem  érhette  be  csak  az 
újdonságokkal,  visszanyúltszivesen  a  régiebbekre  is» 
Emlékszem  az  ebben  az  időben  megjelent  „Halmay 
család"-ra,  Fáy  András  müvére,  a  mely  a  korra 
különösen  jellemző  modorban  igyekezett  családias 
elbeszélő  hangon  az  ismereteknek  úgyszólván 
összes  anyagát  népszerűen  feltárni.  Akkor  a  mi 
rokoni  körünkben  a  leányokat  legritkább  eset- 
ben küldték  nevelő-intézetekbe,  nevelönők  sem 
voltak  divatosak,  hanem  gondosan  összeválogatott 
könyvek  segítségével  az  anyák  maguk  nevelték 
leányaikat,  beleértve  legtöbb  esttben  a  zongora-  és 
idegen  nyelvi  tanítást  is  és  akárhány  példáját 
mutathatnám  föl  e  nevelési   rendszer   sikerének. 

A  karácsony   ünnepi   ihletével   még  leginkább 

a  húsvété  mérkőzhetett.  Ennek  már  nem  csak 
az  adta  meg  a  jellegét,  a  mi  a  házban  folyt  le : 
a  szentelt  hússal  való  lakmározás,  az  öntözködés 
és  vendéglátás,  hanem  főkép  az,  a  mi  a  templomi 
szertartás  körébe  tartozik.  A  zöld-csütörtöki  és 
nagypénteki  hosszú,  bizarr,  rejtélyes  jelentőségű 
ceremónia,  a  föltámadás  esti  ünneplésének  csodás 
mysticismusa  mély  hatást  és  hatalmas  vonzóerőt 
gyakoroltak  kedélyemre.  Akkori  plébánosunknak, 
Tulács  Sándor,  később  tiszteletbeli  kanonoknak, 
magas,  szikár,  imponáló  alakja,  jellegzetes,  mogorva, 
főinquisitori  arcza  s  vontatott  mozdulatainak 
előkelő  pongyolasága  jól  színezte  a  mély  sytnbo- 
likája  mellett  sok  tekintetben,  kétségtelenül  kissé 
színpadias  katholikus  ceremóniáiét.  A  gyász- 
énekek között  lassankint  levont  fekete  lepel,  a 
mely  darabról-darabra  láttatja  a  Cruciíixus  véres 
testét,  a  feszületnek  a  sírkápolnába  vitele,  ott 
vánkosra  helyezése,  olyan  volt  szemeimben,  mint 
a  kereszlhalál  megrendítő  tragédiájának  valóságos 
átélése.  És  azután  az  alkonyat  sejtelmes  óráiban 
a  föltámadás  hírüladása,  —  a  hanglétrán  három- 
szor emelkedő :  „Pax  vobis,  ego  sum,  Hallelujah!" 
elhangzása  után  csöngettyük  csiUingelése,  buzgó 
ének  és  hosszú  hallgatás  után  újra  megcsendülő 
harangszó  mellett  a  zsúfolt  templomból  a  tavaszi 
est  hüs  levegőjébe  kivonuló  körmenet:  mintha 
a  mi  lelkünknek  is  nyomasztó  börtönből  való 
kiszabadulását  hozta  volna  meg! 

Azt   a   természeti  hajlamot,  mely   a   gyermeki 
kedélylyel  az  erős  és  mély  benyomásokat  megkíván- 

tatja,  táplálta  és  mintegy  megszentelte  vallásos 
érzésem,  melyet  főkép  anyám  plántált  lelkembe 
és  ápolt  benne.  Az  ö  vallásossága  oly  tiszta  és 
erős  volt,  hogy  az  emlék,  melyet  bennem  hátra- 
hagyott mindenkorra  ellenszenvessé  tette  előttem 
a  vallástalan  nőket.  Nem  ismertem  senkit,  ki  az 
őszinteség  rovására  tüntető  vallási  túlbuzgóságot 
és  —  a  mi  vele  rendesen  együttjár  —  az  elfogult 
és  szűkkeblű  felekezeti  türelmetlenséget  határo- 
zottabban és  kiméletlenebbül  Ítélte  volna  el  mint  ő, 
s  mégis  nem  képzelhetek  rendíthetetlenebb  szilárd- 
ságú Istenbe  vetett  hitet  és  bizalmat,  mint  a 
minő  az  övé  volt.  Őrzöm  egy  1848-ból  való 
elsárgult  levelét,  melyet  atyámnak  írt  s  melyben 
elmondja,  hogy  egy  megyénkbeli  fiatal  katonatiszt, 
kinek  anyját  jól  ismerte,  most  tért  haza  az  olasz- 
országi hadjáratból,  a  hol  egy  ízben  8  óra  hosszat 
kellett  a  golyózáporban  állnia,  a  nélkül,  hogy 
megsérült  volna;  „ez  mutatja  —  úgymond  — 
mily  védelmet  nyújt  egy  anya  imája!"  És  ezt 
egy  hitves  írta  hitvestársához,  tehát  minden  czélzat, 
vagy  melléktekintet  nélküli  megnyilatkozása  volt 
az  lelke  mélységes  meggyőződésének. 

A  mi  berzeviczei  régi  kis  templomunk  akkor 
még  nekem  nagyon  nagynak  és  pompásnak  látszott, 
pedig  épen  azt  figyeltem  meg  legkevésbbé,  a  mit 
mai  szemeimmel  legbecsesebbnek  és  legérdeke- 
sebbnek találok  benne.  A  legrégibb  sírkő,  a 
Berzeviczy  Péteré,  a  ki  tárnokmester  volt  és 
szepesi  főispán  a  Zsigmond  idejében,  akkor  a 
torony  nyugati,  külső  falába  volt  illesztve ;  vörös 

márványba  vésve,  még  a  gothika  korszakának 
megfelelő  heraldikai  stilizálással  ábrázolja  czímer- 
állatunkat  a  kőszáli  zergét,  a  melyet  Comes 
Rutkerus,  mint  a  Gertrúd  királynőt  kisérő  s  Petur 
bántól  elátkozott  „meráni  fajzat" -hoz  tartozó 
„hospes  teutonicus"  választott  magának,  való- 
színűleg utalással  a  Tirolban  elhagyott  s  itt  újra 
föltalált  magas  bérczekre,  az  első  donátióképen 
kapott  tátrai  vidékre,  a  hol  letelepedésének  helyét 
unokája.  Kakas  mester  után  nevezték  el  Kakas- 
Lomnicznak. 

A  seki'estyeajtó  melletti  kis  pad  fölött,  a  hol 
az  öreg  templomszolga  szokta  az  áhítattól  egé- 
szen összegörnyedve  a  mellét  verni,  egy  barna 
márvány  epithaphium  Berzeviczy  Mártonra  — 
nem  az  erdélyi  kanczellárra  —  emlékeztet,  a  ki 
a  XVI.  században  a  törökök  elleni  hadjáratban 
a  Hatvan  melletti  táborban  esett  el,  ott  a  hol 
Balassa  Bálint,  a  maga  lovagias  hőstetteivel  tün- 
dökölt, egy  kis  fekete  márványtábla  pedig  a 
szentély  ívének  falában  Berzeviczy  Ezechielröl 
szól,  az  Albert  Volstán  testvéréről,  a  ki  mint 
kapitány  a  Napóleon  elleni  háborúban  Venzone 
mellett  vérzett  el,  ott  is  találta  sírját.  Mint  látható, 
családunk  harczias  múltjának  nem  egy  emlékével 
találkoztam  mint  gyermek  a  berzeviczei  templom- 
ban ;  de  rám  ezek  a  márványtáblák,  melyeknek 
latin  fölíratát  akkor  nem  is  értettem,  kevésbbé 
mély  benyomást  tettek,  mint  képbeszédével  az  a 
fára  festett,  triptichonszerü  halotti  emlék,  a  mely 
a  templom  bejáratával  szemben  levő  falon  függ, 

mint  1600-ból  való,  különösen  jelmeztani  szem- 
pontból érdekes  műemlék  azóta  színes  reproduc- 
tióban  is  közismeretes  lett  s  csodálatos  módon 
épenséggel  nem  a  Berzeviczyek  családi  emléke, 
hanem  a  Zmeskall  Jób  nejéé,  Geletffy  Petronelláé, 
a  ki  rokoni  látogatásra  jött  Berzeviczére  és  itt 
halt  meg,  s  a  kinek  gyászoló  férje  állíttatta  sírja 
fölé  ezt  az  emléket.  A  kép  alsó,  keskeny  része 
a  halott  családját  ábrázolja,  egy  oltár  körül 
sorakozva,  balról  az  apa  a  fiúkkal,  jobbról  az 
anya  a  leányokkal,  nagyság  szerinti  sorban, 
összekulcsolt  kezekkel  térdelnek  s  mindegyiknek 
feje  fölött  piros  kereszt  lebeg.  A  tábla  közepét  a 
vallásos  allegóriából  merített  nagyobb  kép  foglalja 
el:  Krisztus  diadala  az  ördög  és  a  halál  fölött. 
A  fehér  bárányoktól  vont  diadalkocsihoz  lánczolt 
alakok :  a  csontvázképü  halál  és  a  hosszúfarkú 
ördög  s  mindkettő  mögött  egy  oldalt  kacsintó 
óriási  szörny,  melynek  kilátott  szája  a  pokol 
lángjait  leheli,  az  enyémmel  együtt  sok  falusi 
nemzedék  gyermekképzeletét  foglalkoztatták. 

És  nemzedékről  nemzedékre  száll  az  a  hagyo- 
mány is,  a  mely  szerint  földesúr  és  nép,  nő  és 
férfi,  gyermek  és  öreg  végzi  ájtatosságát  az  ilyen 
falusi  templomban.  A  kegyuraság!  padokon  udvarok 
szerint  osztoztunk;  ezeknek  a  padoknak  a  polcza 
valóságos  múzeuma  a  gyakran  egy-két  száz  éves 
magyar,  német  vagy  latin  imakönyveknek; 
némelyiknek  a  felírásából  még  kivehető,  hogy 
melyikünknek  az  öreg  apja  használta ;  ott  feküsz- 
nek  jobbára  még  ma  is    mind  a  régi  helyükön, 

Berzeviczy  Albert :  Régi  Emlékek.  7 

senki  sem  őrzi,  senki  el  nem  csukja,  de  nem  is 
viszi  el  senki.  A  szentélyben  legbelül  térdepelnek 
a  gyermekek,  mert  Krisztus  urunk  kívánta,  hogy 
a  kisdedeket  hozzája  eresszék  ;  azután  sorakoznak 
a  hajadon  leányok ;  évtizedröl-évtizedre  figyel- 
hettem meg,  hogy  tűnnek  el  mindinkább  a  helyi 
népviseletre  nézve  jellemző  párták,  rezgők,  üveg- 
gyöngyökkel sujtásozott  tarka  szalagok;  nem 
tudom,  túlad-e  rajtok  vagy  csak  elrejti  s  nem 
használja  az  újabb  nemzedék?  de  az  bizonyos* 
hogy  a  vasutak  és  Amerika  befolyása  előtt 
mintegy  szégyenkezve  elrejtőzik  s  lassankint 
elpusztul  minden  néprajzi  különlegesség.  A  kegy- 
urak mögötti  padok  az  asszonyok,  a  még  hátrább 
levők  a  férfiak  helyei,  a  karzatokat  pedig  a 
legények  foglalják  el;  ha  a  templom  megtelik, 
akkor  természetesen  a  kőpadlón  kell  a  fiatalab- 
baknak térdepelniük  s  még  az  előpitvarba  és  a 
templomudvar  alacsony  kőrfalára  is  jut  elég. 

Ez  a  templomudvar  festőiségben  akármelyik 
régi  angol  church-yarddal  vetélykedhetik ;  rajta 
hatalmas,  ágas-bogas,  torzonborz  kőrisfa  terjeszti 
szét  lombjait,  árnyékot  adva  az  alatta  domborodó 
síroknak  is,  melyeknek  keltejét  —  a  legközelebb 
levőket —  a  fa  emelkedő  gyökerei  egészen  átnőtték. 
Tovább  kőoszlopoktól  környezve  lépcsőzetesen 
emelkedő  sírbolt  áll,  tetején  karcsú  obeliszkkel ; 
Berzeviczy  Bernát  építette  korán  elhalt  fele- 
ségének és  három  kis  gyermekének ;  az  obelisz- 
ket  a  Berzeviczy,  a  Fighei-Csathó,  a  Csicseri-, 
Orosz,    Péchy     és     Máriássy-családok     czímerei 

díszítik,    legalul   pedig   körülfutó   felírásképen  ez 
a  kedves  vers  olvasható: 

„Ti,  kiket  én  szeretek  s  kiktől  szerettetni  viszontag 
Egykor  az  ékt  legkedvesebb  álma  vala, 
A  mit  áldozatul  nyújt  szív  érzelme,  vegyétek : 
Áldozatom  bála,  tisztelet  és  szerelem". 

Szép  gondolat  volt,  a  sírbolt  mellé,  oda,  a  hol 
a  bejárása  van,  az  emeltebb  templomudvar 
falának  lábához  kis  kertet  ültetni;  ritka  szép 
fákat,  bokrokat  plántált  belé  Bernát  s  gyakran 
kérte  atyámat  levélben,  hogy  viselje  gondját  a 
kedvesei  sírkertjének.  Halálakor  reánk  hagyta  a 
sírboltot  is,  a  kertet  is ;  most  már  az  én  halottaim 
is  itt  nyugosznak,  de  gyermekkoromban  játszó- 
társaimmal közönyösen  futkostam  e  hely  körül 
s  a  sírbolt  vasajtajának  csillagalakú  nyílásán  be 
is  kiáltottunk  néha,  különös,  panaszosan  zengő 
visszhangot  csalva  ki  belőle.  Nem  jutott  eszünkbe, 
hogy  ez  a  halottak  nyugalmát  zavarhatja.  Sze- 
rettük a  kis  kertet,  a  mely  sajátságosan  ábrándos 
hangulatot  keltett,  kivált  ha  a  sárga  nyugati  égen 
a  fák  lombjai  feketén  rajzolódtak  le,  vagy  ha 
esti  ájtatosságnál  néha  a  templom  ablakain 
kiviláglott  a  fény  s  benn  fölzendült  az  orgona- 
és  énekszó. 

A  gyermek  nem  sokat  törődik  a  sírjaiban 
nyugvó  atyafisággal,  öt  inkább  az  élők  vonzzák ; 
az  akkor  élők  közül  a  fiatalabbak  némelyikének 
még  majd  később  sorát  kerítem ;  itt  csak  a  leg- 
vénebbekről  akarok  megemlékezni :  az  öreg 
Fereiiczröl,    a    ki   mind   az    öt  feleségét  túlélte, 

mindvégig  magyar  ruhát  viselt,  csak  latinul  vagy 
tótul  beszélt  folyékonvan,  minden  misére  eljárt 
a  templomba  s  minden  énekes  misét  végigénekelt 
a  pappal  együtt.  Fö  becsvágya  az  volt,  hogy 
elérje  a  „saeculum^-ot,  ez  azonban  nem  sikerült 
neki,  egy  pár  év  hiányzott  még  belőle,  mikor  a 
halál  elszólította :  pedig  nem  telhetett  már  nagy 
öröme  az  életben,  melyben  minden  újnak  látszott 
előtte,  ö  pedig  minden  újat  gyűlölt,  mint  az 
újságok  találmányát. 

A  régi  kor  maradványa  volt  az  öreg  Menyhért 
is,  valóságos  eleven  múzeumi  tárgy,  mert  mióta 
én  láttam,  a  szobájából  ki  nem  jött :  ott  ült  a 
kandallójával  szemben  levő  asztalnál  bársony 
házi  sipkával  a  fején  s  beszélt  a  régi  jó  időkről. 
Ö  is  részt  vett  a  napóleoni  háborúkban  mint 
Ezechiel,  de  sértetlenül  haza  került ;  emlékszem, 
hogy  egyszer  részletesen  elbeszélte  nekem  a 
Joachim  Murát  elfogatását  s  ki  végeztetését,  a 
melynél  jelen  volt.  Azt  mondták  róla,  hogy  a 
téli  estéket  gyufák  kettéhasogatásával  töltötte.  így 
akarván  elérni,  hogy  mindegyiket  kétszer  lehessen 
használni;  nagyon  takarékos  volt  az  bizonyos, 
de  a  mit  ő  lassan  gyűjtött  azon  örökösei  hama- 
rosan túladtak.  Felesége  a  legkisebb  termetű  nő 
volt  az  egész  atyafiságban  ;  névnapi  összejövete- 
lek alkalmával  olyan  furcsa  volt  az  ozsonna- 
asztalnál  látni  őt ;  mintha  a  díszhelyek  egyikét 
egy  gyermek  foglalta  volna  el. 

A  Berzeviczy  Emil  özvegye  —  mert  én  már  csak 
mint  özvegyet  ismertem  —  pompás  typusa  volt  a 

régi  szabású  falusi  nagryasszonynak.  Hogy  milyen 
munkát  végzett  férje  halála  után  szép  vagyonuk 
rendbehozásával;  a  miben  derék  fiai  voltak  segít- 
ségére, azt  természetesen  csak  később  tudtam 
méltányolni ;  de  gyermekkoromból  is  emlékemben 
maradtak  alakjának,  lényének,  kedélyes,  kedves 
vonásai.  Téli  estéken  még  leült  a  fonórokka  mellé  és 
pörgette  a  guzsalyt ;  minden  házi  állatát  maga 
nevezte  el  a  legváltozatosabb  nevekkel  s  minden 
udvarbeli  emberét  és  minden  házi  állatát  —  de 
söt  még  a  falubelieket  is  —  maga  gyógyította. 
A  társaságban  kedélyesen  kínálgatta  terményeit, 
számonkérte  mindegyiktől  a  névnapi  ozsonnát 
és  beszélt  arról  a  selyemruhájáról,  a  melyből 
halála  után  gyászmiseöltönyt  fognak  készíteni  és 
arról  a  másikról,  a  melyben  el  fogják  temetni. 
Csak  ájtatossági  dolgokban  nem  ismert  sem 
tréfát,  sem  megalkuvást ;  nálunk  szokásban  volt, 
hogy  a  tót  szentbeszédeket  csak  a  nép  hallgatta 
meg,  az  úri  osztálybeliek  a  mise  kezdetekor 
mentek  be  a  templomba.  Egyszer  „Tekla  néni" 
—  így  hittak  Emiinét  —  a  szentbeszéd  alatt 
érkezvén  meg  csézájával  a  templom  udvarán, 
egy  csapat  fiatalságot  látott  ott  ácsorogni.  „Hát 
ti  miért  nem  mentek  be  a  templomba?"  kérdezé; 
„Várjuk  a  prédikáczió  végét",  volt  a  felelet.  Erre 
a  nagyasszony  fölemelte  az  egyik  keze  gömbölyű 
mutatóujját,  —  a  másik  kezében  imakönyvét 
tartotta  a  mellén  —  s  szigorú  komolysággal 
szólt:  ,,Szent  Ágoston  mondja,  hogy  a  ki  az  Isten 
igéjét    hallani    nem    akarja,    az    fogja   testét   és 

dobja  táplálékul  a  kutyáknak".    S  azzal  suhogó 
selyemruhájában    megindult  a  templomajtó   felé. 

Két  szép  és  szellemes  leányát  német  bárókhoz 
adta  nőül,  a  kik  délczeg  dzsidás  tisztek  voltak 
az  osztrák  seregben  s  a  kikkel  Gyöngyösön  ismer- 
kedtek meg,  hol  sokat  időztek  atyjuk  nővérénél 
Almásynénál ;  az  egyik  leány  mint  fiatal  asszony 
halt  meg,  annak  a  férje  egészen  magyarrá  lett  s 
később  a  honvédségnél  szolgált  tovább,  a  másik 
Baden  nagyherczegségben  telepedett  le  férjével 
ennek  birtokán ;  ezeknek  látogatására  anyjuk 
gyakran  kiutazott  Németországba,  néha  egyedül 
s  rendkívül  közlékeny  és  társas  természetű  lévén 
mindig  ismeretségeket  kötőit  az  útban,  gyakran 
latinul  szólítván  meg  azt,  a  ki  elölte  érthetetlen 
nyelven  beszélt. 

Emiiné  kétszeresen  viselte  a  Berzeviczy  nevet, 
mert  annak  a  Lászlónak  a  leánya  volt,  a  kiről 
az  atyám  udvarát  elnevezték.  Ök  a  vizén  túl 
laktak,  a  Bernát  egykori  kúriájában,  a  melynek 
a  legszebb  kertje  volt  Berzeviczén ;  még  tó  is 
volt  benne.  Onnan  kezdve  jegenyefák  hosszú 
sorai  húzódnak  végig  a  helységen,  melynek  képe 
ettől  nyeri  jellegét.  A  Tárcza  vize,  a  mely  a 
községnek  ezt  a  részét  elválasztja  a  többitől, 
nagyon  rakonczátlan  néha  s  akármikor  elragadja 
a  pallót,  mely  akkor  az  egyedüli  összeköttetés 
volt  a  két  part  között;  ilyenkor  a  megdagadt 
folyón  kocsival  is  bajos  lévén  átjárni,  megesett, 
hogy  Emilék  ozsonnára  jöttek  hozzánk  s  kény- 
telenek voltak  éjre  is  nálunk  maradni. 

Az  Emil  udvarában  a  lakóházon  kivül  volt  és 
van  is  még  egy  emeletesnek  mondható  régi 
kastély,  a  melyből  szép  úri  lakot  lehetne  csinálni. 
Ezt  Berzeviczy  János  és  neje  Geletffy  Anna 
építették  1602-ben,  mint  az  egykor  fölvonó  híddal 
védett  föbejárás  fölött  levő  márványtábla  fölirása 
tanúsítja.  Ehhez  formában  egészen  hasonló,  bár 
kisebb  az  a  régi  ház,  mely  a  szépapámé  volt  s 
az  a  másik,  mely  a  templom  mellett  áll ;  a  három 
közül  csak  ez  a  legutóbbi,  mely  valószínűleg 
legrégibb  eredetű,  volt  lakva  gyermekkoromban ; 
ujabb  kinézésű  úri  házban  és  udvarban  azonban 
legalább  nyolczban  virágzott  akkoriban  a  famiUa ; 
most  ezek  közül  a  legtöbb  siralmas  elhagyatottság 
és  pusztulás  képét  nyújtja  s  szomorú  fejezetet 
beszél  el  a  felvidéki  gentry  történetéből. 

Mindig  azt  találtam,  hogy  az  erős  tavaszi 
virágillatok  legélénkebben  idézik  vissza  gyermek- 
és  ifjúkori  benyomásainkat,  emlékeinket;  a  mi 
modern  városi  életünkben  azonban  a  nagy  tökélyre 
vitt  horticultura  majdnem  állandóan  összevegyít 
minden  illatot,  mert  hiszen  mai  nap  van  rá  mód, 
hogy  majdnem  minden  időben  minden  virág 
virítson.  Nem  úgy  volt  régen,  a  falun,  akkor 
minden  virág  becsületesen  megtartotta  a  maga 
megszabott  idejét  s  azután  olyan  könnyű  volt 
visszaemlékezni  mindenre :  ez  akkor  volt,  a  mikor 
nárczis-  és  ibolyaszagot  éreztünk;  ez  a  gyöngy- 
virágok idejében,  ez  meg  a  pompás  orgona- 
virágzás  napjaiban ;  ebbe  az  emlékünkbe  a  rózsák 
virítanak  belé,  amabba  édesen  kábító  jázmin- illat 

vegyül,  mikor  meg  ez   történt,  akkor   a   hársfák 
állottak  teljes  virágzásban  .  .  . 

A  hársfavirágzás  idejének  volt  egy  egészen 
sajátos,  ünneplés  falusi  szenzácziója.  Sarlós 
Boldogasszony  napján  a  lőcsei  hegyi  templomban 
levő  csodatevő  Mária-képhez  egész  vidékünknek 
a  népe  el  szokott  zarándokolni,  néha  még  az 
úri  osztályból  is  egyik-másik  ájtatosabb  asszony- 
ság. A  nép  községenkint  csapatokba  összeverődve, 
templomi  zászlók  elövitelével,  a  kántor  után 
zsoltárokat  énekelve,  a  Tárcza  jobb  partján  emel- 
kedő hegyek  gerinczén  vezető,  szép  erdei  ösvé- 
nyen gyalog,  hajadon  fővel  vonult  Berzeviczén 
át  oda  s  ugyanúgy  tért  vissza.  A  visszatérés 
napján  már  délután  jöttek  egyes  kisebb  előcsapa- 
tok; alkonyat  felé  aztán  láthatóvá  lett  a  zarán- 
doksereg zöme,  a  mint  hosszan  kigyózó  vonalban 
ereszkedik  le  a  hegyekről,  az  esti  szellő  felénk 
hordta  a  távoU  énekszót,  mely  elhallgatni  látszott, 
a  mint  a  menet  leszállt  a  völgy  aljába.  A  falu 
előtt  aztán  csoportosultak,  fölfüggesztették  póz- 
náikra a  képes  zászlókat,  megszólalt  a  mi 
templomunk  harangja  üdvözlésül,  az  érkezők 
fogadására  kihozták  a  honn  maradt  zászlókat  is 
s  meghajtották  mindkétfelől  mikor  szembekerültek. 
A  mi  udvarunkból  épen  szembe  nézhettünk  a 
forduló  úton  közeledő  tömeggel;  mikor  az  út 
fölvert  porában  megjelent  a  sok  emberi  fej, 
fölhangzott  a  buzgó  ének  s  felettök  bókolva 
ringatódzott  a  sok  tarka  zászló,  —  az  kimond- 
hatatlanul    ünnepélyes,     szép,    szinte    megható 

jelenet  volt  ránk  gyermekekre  nézve,  a  melynél 
valószínűleg  egy  koronázási  menetet  sem  képzel- 
tünk szebbnek. 

A  turistika  és  a  nagyobb  batyús  kirándulások 
abban  az  időben  még  nem  voltak  divatban ;  a 
nyári  családi  örömök  többnyire  az  udvarban  és 
kertben  zajlottak  le  s  a  nagyobb  gyermekekre 
rábízták,  hogy  maguk  tegyenek  továbbmenö 
fölfedezési  utakat.  Néha  kivonultunk  mind  a 
„füzes"-be,  vagy  „kavícs"-ra  mint  a  hogy  szin- 
tén nevezték.  Ez  a  füzes  a  füz-égerfa  és 
nyárfával  beültetett  falufelöli  területe  a  Tárcza- 
völgy  itt  meglehetősen  széles  talpának,  a  mely 
partvédelmi  czélokra  keletkezett  s  legelővé  és 
hosszan  elnyúló  árnyékos  ligetté  bővült  ki 
idővel,  melyet  csörgedező  vízerek  járnak,  a  hol 
egész  egyenes  és  gyepes  úton  el  lehet  ballagni 
akár  egy  óra  hosszant,  le  lehet  telepedni  ozson- 
názás  végett,  a  tisztásokon  tüzet  is  lehet  rakni 
s  benne  burgonyát  sütni  és  a  mellett  a  sétáló 
vagy  pihenő  körülhordozhatja  szemeit  a  környező 
hegyek  szép  panorámáján.  Észak  felöl  a  magas 
Feketehegy  zárja  el  a  völgyet,  a  melyet  az  erdő- 
ségek miatt  nevezték  el  így,  melyek  régen  borí- 
tották, s  melyeknek  az  én  gyermekkoromban, 
fájdalom,  már  semmi  nyomuk  sem  volt;  ez  a 
hegy  igen  jó  helyre  telepedett,  neki  köszönhetjük, 
hogy  a  legzordabb  északi  szelektől  meglehetősen 
óva  vagyunk  s  Berzeviczén  korábban  fejlődik  és 
érik  minden,  mint  a  szomszédságban.  Vele  szem- 
ben erdősek  a  hegyek,  a  fenyves  leér  majdnem 

az  aljáig  azoknak  a  kisebb  völgyeknek,  a  melyek 
a  hegység  patakjait  eresztik  le  a  Tárczába, 
csekély  távolságban  sorakoznak  egymásután, 
úgy  hogy  a  füzesből  mindegyikbe  be  lehet  tekin- 
teni. Kelet  felöl  pedig  különös,  kúpalakú  hegy 
őrködik  a  vidék  fölött,  abból  a  fajtából  való, 
melyet  Eperjes  környékén  strázsoknak,  őrhegyek- 
nek neveznek ;  mi  mindig  a  Vezuvval  hasonlít- 
gattuk össze. 

A  legforróbb  nyári  hónapoknak  —  a  mikor  az 
ember  a  déli  órákban  még  a  mi  vidékünkön  is 
szívesen  menekül  a  legmélyebb  árnyékba,  vagy 
a  hűvös  szobákba,  a  hol  behúzott  ablakredőnyök 
mellett  álmodozva  hallgathatja  a  legyek  züm- 
mögését, —  ennek  a  nyári  időnek  egyik  leg- 
kedvesebb emléke  egy  elfutó  pillanat  képe,  mikor 
korán  elhunyt  Rózsi  nővéremmel,  kinek  gyermek- 
alakja mosolygó  tündérként  él  képzeletemben, 
nekünk  hosszúnak  látszott  távollét  után  ujjongó 
örömmel  megint  egymás  nyakába  borultunk.  Ö 
hét  éves  volt  akkor,  én  pedig  öt  s  ő  anyámmal  a 
híres  Balassa  tanácsára  a  szliácsi  fürdőben 
töltött  néhány  hetet,  mialatt  én  nagyobbik  nővé- 
remmel részint  otthon,  részint  Haraszton  tar- 
tózkodtam, Máriássyéknál  —  „Emma  mamá"- 
nál,  mint  a  hogy  őt  anyám  leveleiben  tréfásan 
nevezte. 

Haraszt  talán  az  egyetlen  hely  volt,  a  hol 
már  kicsi  gyermekkoromban  is  szívesen  időztem 
szüleim  nélkül  is  ;  valóságos  második  otthonommá 
lett,  mint  néném  második  anyámmá,  s  bár  bátyám 


lOT 


gazdaságában  volt  elfoglalva,  ráért  velünk  is  tré- 
fálni olykor.  A  kert  nem  volt  ugyan  nagy,  s  az 
ültetések  újak  voltak,  de  mindjárt  a  kert  szélén 
ott  folyt  a  Hernád,  a  melyben  sokkal  jobb  volt 
fürdeni,  mint  a  mi  malomárkunkban,  s  a  zsilipnél 
még  valóságos  kis  zuhatag  is  képződött ;  aztán 
a  folyó  mentén  egészen  közel,  sziklákhoz  vezetett 
az  ösvény,  a  melyek  nagyon  regényes  színben 
tűntek  föl  előttem.  Sziklára  épült  a  régi  kis  falusi 
templom  is,  a  kastély  előtt  pedig  nagy  emelt  tér 
volt  és  a  magas  földszint  fölött  két  emelet.  Igaz, 
hogy  a  második  emelet  nem  volt  lakásnak  kiké- 
pezve, valamikor  a  „patvaristák"  tanyáztak  benne, 
a  miért  „Patváriá"-nak  hívták;  annál  szebb  volt 
az  első  emelet.  Rám  nézve  már  a  sok  lépcsőn 
járás  is  az  újság  ingerével  bírt,  hát  még  a  vissz- 
hangos nagy  pitvar,  a  szép,  magas  boltozatos 
termek,  különösen  az  ebédlő-terem,  a  melynek 
a  falain  sok  régi  olaj  festésű  arczkép  függött: 
Máriássy-ősök  és  egyéb,  vidéki  vagy  országos 
notabilitások,  alispánok  és  katonák,  piros  és  kék, 
zsinóros  dolmányban,  csípőre  tett  kézzel,  a  kardöv 
fölött  stílszerűen  kidudorodó  hassal;  főpapok, 
mellükre  tett  gyűrűs  kézzel  és  hajporos  ősanyák, 
rózsaszállal  a  kezökben,  melynek  leveleire 
gyermekeik  nevei  voltak  írva.  Mi  gyermekek 
nagyra  voltunk  vele,  hogy  valamennyinek  tudtuk 
a  nevét,  aztán  reggelenkint  körüljártuk  az 
egész  sort,  mintha  jó  reggelt  kellene  nekik 
kívánnunk. 

Még    anyám    szliácsi   fürdőzése   előtt   voltunk 

egyszer  egész  családostul  Tátrafüreden,  erre  azon- 
ban nagyon  homályosan  emlékszem,  mert  akkor 
csak  négy  éves  voltam  s  a  Tátrával  való  meg- 
barátkozásom  későbbi  keletű  ;  annyit  tudok,  hogy 
Tátrafijred  —  vagy  inkább  Schmecks,  mint  akkor 
még  általánosan  nevezték  —  nagyon  nyomorult 
kis  hely  volt  az  ötvenes  években  ;  néhány  faházból 
állott  az  egész  s  abban  is  néha  oly  kevés  ember 
volt,  hogy  vidékünk  legkedveltebb  czigánybandája, 
a  Marczié  egyszer  elmenekült  onnan  —  Lublóra, 
még  ott  is  több  keresetet  remélhetvén  mint 
Schmecksen. 

Lubló  volt  a  mi  legigazibb  családi  fürdő- 
helyünk, már  Albert  bátyám  járt  oda  évenkint 
s  azután  anyám  is  mód  fölött  megkedvelte,  azt 
hiszem,  leginkább  pompás  izü  savanyúvizeért  és 
közeli  fekvéseért ;  később  lóháton  a  hegyeken  át 
akármikor  megjártam  harmadfél  óra  alatt  az 
útját,  küldöncz  is  megjárhatta  gyalogösvényen 
négy  óra  alatt,  úgy  hogy  anyám  rendesen 
már  reggeli  kávéjához  hírt  kaphatott  az  ott- 
honiakról. 

Kocsin,  az  országúton  menve,  elég  hosszú  volt 
az  út  Lublóra,  s  ezért  rendesen  úgy  tettük  meg, 
hogy  Pétermezön  Dobayéknál  ebédeltünk;  én 
nagyon  szerettem  ezt  az  utat,  mert  rajongtam 
a  várromokért,  első  gyermekkori  albumaimat 
mind  várak  képeivel  rajzoltam  tele  s  Lublóra 
menet  nem  kevesebb  mint  négy  várrom  ötlött 
a  szemembe.  Keltő  már  Berzevicze  közeléből 
látható:  Tarkeő,  a  mely  hajdan  a  Berzeviczyekkel 

közös  törzsből  származott  Tárczayak  fészke  volt 
s  azután  a  Dessewffyeknek  adta  egyik  elönevüket, 
és  Honig  vára,  latinul  Castrum  Újvár,  Péchuj falva 
fölött. 

A  mint  az  út  az  úgynevezett  „Pusztamezö"-t 
és  Lubotint  elhagyta,  a  Poprád  völgyébe  száll 
le,  s  itt  nem  magas  dombon  állott  a  Palochayak 
ösi  vára,  Palocsa  község  fölött.  Mikor  gyermek- 
koromban atyámmal  egyszer  megnéztük  ezt  a. 
várat,  még  födél  volt  rajta,  az  ablakokban  vas- 
rostély,  a  szobák  egy  részében  téglapadló  és  nagy 
zöld  cserépkemenczék,  az  egyik  konyha  nyitott 
tűzhelye  fölött  még  be  volt  kormosodva  a  kémény 
nyílása ;  látható  volt  a  várbörtön  is,  melybe 
nagyapámék  idejében  báró  Palochay  a  fiait  csu- 
katta be  azért,  mert  czopfjukat  levágták.  1856-ban 
temették  a  vár  melletti  családi  sírboltba  az  utolsó 
báró  Palochayt,  és  most  már  alig  látható  valami 
maradványa  a  várnak,  mert  a  Palocsa  hajdani 
urainak  leányágon  leszármazol  kőbányául  hasz- 
nálták építéseiknél. 

Az  utas  itt  egy  erdős  halmon  átkelve  elhagyja 
Sárost  s  a  mint  átlépi  Szepes  határát,  a  Poprád 
kanyarulata  fölött  megpillantja  Lubló  várának 
festői  romjait ;  ez  nagyobb  részében  már  akkor 
is  rom  volt,  de  néhány  szobáját  lakhatóvá  telte 
egy  sajátságos  ember,  a  ki  gyakran  belovagolt 
a  fürdőbe  s  a  kit  apámmal  meglátogattunk ;  a 
Szepesmegyében  igen  jó  hangzású  Raisz  nevet 
s  gondolom  a  lublóvári  előnevet  viselte,  közön- 
ségesen azonban  „Prinz  Hachold"-ként  emlegették,. 

mert  valóságos  várúri  allureökkel  lépett  fel. 
A  folyóparton  —  ugvane  pontról  nézve  —  sík 
réten  egy  magányos  szikla  áll,  afféle  erratikus 
tömb,  mely  valóban  úgy  néz  ki,  mintha  az  égből 
hullott  volna  alá  s  természetesen  nem  is  hiányoznak 
a  népmondák,  melyek  azt  az  ördöggel  s  a  lublói 
várúrral  vagy  a  folyóparti  molnárral  hozzák 
összeköttetésbe  s  arról  a  bizonyos  vérszerzödésröl 
szólnak,  a  melyet  a  kötelezett  meg  nem  tartott 
s  harangozással  védekezett  az  ördög  ellen,  ki 
aztán  a  harangszó  hallatára  elejtette  a  sziklát, 
melylyel  a  szerződésszegőt  sújtani  akarta. 

Lubló,  a  hová  már  három  éves  koromban 
elvittek  egyszer  s  a  hol  gyermekkoromban  majd- 
nem évenkint  megfordultam,  csöndes,  szerény 
női  fürdő  volt  akkor,  melyben  eseményszámba 
ment  egy  féríi  megjelenése.  Anyám  kedvencz 
lakása  a  .,fekete  traktus"  volt,  a  melynek  abla- 
kából félve  néztünk  ki  reggelenkint,  vájjon  a 
csobogás,  a  mit  hallunk,  csak  az  ugrókuttól  ered-e 
vagy  az  esőtől?  Mert  eső  sok  esik  ebben  a  kis 
erdős  hegykatlanban.  A  fürdő  tulajdonosai,  a  P. 
család  nagyon  előzékenyek  voltak  anyám  iránt 
s  mi  is  összebarátkoztunk  gyermekeikkel.  Az 
anyjukkal,  a  ki  csodaszép  nő  volt,  de  akkoriban 
már  betegeskedni  kezdett,  valami  rokonságot 
tartottunk,  az  atyjuk,  P.  Adolf  szép  tehetségű 
s  müvelts  gü  ember  volt,  de  szerencsétlen  különcz 
és  ábrándozó  s  talán  ez  volt  föoka  megzavart 
házaséletüknek.  Gyakran  láttam  őt  lovagolni 
vagy  csónakázni  a  park  taván  —  mindig  maga- 

nyosan  ;  később  elváltak  s  a  férj,  miután  Lublón 
nagy  búcsú-ebédet  adott  ismerőseinek,  egy  saját- 
ságos röpiratban  búcsúzott  el  családjától,  burkolt 
vádakkal  illetve  nejét  s  vallomásokat  téve  egész 
éleífolvásáról.  Egyszer  aztán  azt  hallottuk,  hogy 
P.  Adolf  a  nála  baráti  látogatást  tevő  s  öt  nejével 
kibékíteni  akaró  Máriássy  Edét  távozásakor  agyon- 
lőtte; a  tett  elkövetése  után  mindjárt  följelentette 
azt  maga  az  ügyészségnél  Lőcsén  s  mikor  a 
törvényszolgák  érte  jöttek,  késsel  szíven  szúrta 
magát  és  szörnyet  halt.  Fia,  kivel  sokat  jártam 
a  lublói  parkban,  szintén  különczczé  lett  és 
szintén  öngyilkossá. 

A  lublói  fürdőnek  föszépsége  a  hatalmas  fenyves- 
erdőből alakított  park  volt,  melyet  P.-ék  bizonyos 
regényes  adalékokkal  is  gazdagítottak ;  egy  helyen 
a  sötét  erdőmély  előtt  egy  Hygiea-szobor  fehérlett ; 
szemben  vele,  azon  a  ponton,  a  honnan  az  egész 
fürdő  áttekinthető  volt,  egy  sír  állott,  a  legszebb 
sétányt  a  fenyvesben  a  sóhajok  utjának  nevezték 
el,  a  legmagasabb  ülőhelyet  az  istenek  székének ; 
ha  valakit  meg  akartak  tisztelni,  a  tavon  kivilá- 
gítást rendeztek  úszó  máglyákkal,  melyeden  a 
szurkos  fenyőhasábok  paltogva  égtek  s  azután 
sisteregve  merültek  el.  Természetes,  hogy  mi 
gyermekek  is  szívesen  szakítottuk  meg  az  otthoni 
nyaralást,  hogy  néhány  napot  vagy  hetetanyánkkal 
Lublón  töltsünk. 

Ilyen,  —  nekünk  eléggé  változatos  —  benyo- 
mások, örömök  és  szórakozások  között  telt  el 
akkor  a  nyár.  A  napok  kezdtek  észrevehetőbben 

rövidülni,  a  varjak  esténkint  nagy  károgással 
gyülekeztek  csapatokba  a  jegenyéken,  néha 
zimankós  szél  jött,  pajzán  füttyel  gorombán 
rázva  meg  a  sárguló  fákat.  A  nyári  nap  még 
olykor-olykor  erőt  vett  a  ködön  és  legszebb  alkonyi 
bíborát  öntötte  ki  a  tájra,  de  mintha  ö  is  azt 
mondta  volna:  fáradt  vagyok,  most  már  eleget 
időztem  nálatok,  —  hagyjatok  menni,  majd  a 
jövő  évben  látjuk  egymást  megint!  ...  És  fájdal- 
matlanul váltunk  el  tőle,  hiszen  a  gyermek 
mindentől  fájdalmatlanul  tud  megválni.  A  rövid 
ősz,  mely  annyi  édes  gyümölcsöt  hozott,  hogy 
még  egyszer  kimutassa  a  természet  jótevő  pazar- 
ságát,  azt  a  zöld  lombsátort,  mely  a  nyári  nap 
heve  éhen  óvott,  arany  szőnyegként  terítette 
lábaink  elé,  —  azután  elköltözött  ő  is.  Az  ég  ólmos- 
szürke színt  váltott,  a  Feketehegy  felöl  fagyos 
szél  száguldott  végig  a  didergő  tenyészeten,  s 
mikor  másnap  reggel  felébredtünk,  már  fehér 
világ  környezett;  mi  ujjongva  üdvözöltük  az  új 
vendéget,  vigan  futkostunk  a  ropogó  hóban, 
mely  a  napsütött  dombtetőn  millió  gyémánt 
tündöklésével  vakított  .  .  .  nagy  volt  az  öröm  : 
megjött,  itt  volt  a  karácsonyfaosztó  tél! 


V. 
Ébredés. 

Magyarország  nem  akart  többé  csöndes  lenni. 

Az  absolutismusnak  nem  egészen  tíz  évi  uralma 
teljesen  elegendő  volt  arra,  hogy  benn  a  nemzet 
előtt  és  künn  a  világ  előtt  nyilvánvalóvá  váljék 
kudarcza :  képtelensége  akár  arra,  hogy  kibékítse, 
akár  arra,  hogy  hatalmi  eszközökkel  féken  tartsa 
a  nemzetet. 

Félelmes  lenni  megszűnt,  áldásossá  lenni  nem 
tudott;  el  nem  kerülhette  sorsát,  hogy  gyűlöle- 
tessé, sőt  hovatovább  nevetségessé  váljék. 

A  gyülöletesség  és  nevetségesség  közös,  eltö- 
rülhetetlen,  kiirthatatlan  bélyegét  Széchenyi  sütötte 
rá  sárga  könyvével,  a  „Blick"-el,  mely  1859 
tavaszán  terjedt  el  Magyarországon  és  azon 
kívül  is. 

A  bécsi  minisztérium  oszlopai  már  ugyanakkor 
ingadozni  kezdtek  ;  májusban  kilépett  belőle  Buol- 
Schauenstern  gróf,  kinek  helyét,  mint  külügy- 
miniszter Rechberg  gróf  foglalta  el ;  augusztusban 

Berzeviczy  Albert ;  Régi  Emlékek.  ° 

végre  megbukott  Bach  is,  helyette  Hübner  báró 
vette  át  —  rövid  időre  —  a  rendőri  ügyeket  és 
Goluchovski  gróf  a  belügyet. 

Időközben  azonban  még  valami  más  is  történt, 
a  mi  alkalmasabb  volt  a  bécsi  köröket  gondol- 
kodóba ejteni  a  „birodalom",  s  különösen  Magyar- 
ország képtelen  állapotai  fölött:  1859  tavaszán 
és  nyarán  lezajlott  Ausztria  háborúja  Olasz-  és 
Francziaország  ellen,  mely  Magentánál  és  Sol- 
ferinonál  az  osztrákok  teljes  vereségével  végződött, 
úgy  hogy  a  monarchia  csak  a  Napóleon  császár 
politikája  egy  hirtelen  fordulatának  s  a  Villafrancá- 
ról nevezett  békének  köszönhette,  hogy  területéből 
Lombardiánál  többet  el  nem  veszített. 

Mi  magyarok  a  szabadságharcz  leveretése  után 
előbb  valami  európai  beavatkozásra,  azután  valami, 
Ausztriát  szorult  helyzetbe  sodró  európai  bonyo- 
dalomra, szóval  „valami  véletlen  politikai  mennykö- 
csapásra"  alapítottuk  reményeinket.  Az  1854-iki 
krimi  háborúban  Ausztria  megőrizvén  semleges- 
ségét, reményeink  egyelőre  füstbe  mentek.  Később 
Olaszország  felé  néztünk,  az  emigráczió  is  ott 
és  Francziaországban  összpontosította  tevékeny- 
ségét. Az  absolutizmus  idézte  elő  azt  a,  más 
viszonyok  között  megfoghatatlannak,  sőt  rettentő- 
nek látszó  állapotot,  hogy  egy  monarchia  népé- 
nek nagy  része  áhitozza  a  monarchiának  kívülről 
való  megtámadtatását,  s  nnkor  az  megtörtént, 
óhajtja  és  reméU  a  monarchia  —  vereségét. 

A  következmények  pedig  az  óhajtást  is,  a 
reményt  is  —  igazolták. 

Csattanósan    jellemezte    ezt     az    időt    Arany 
László  a  „Délibábok  hösé"-ben: 

„Fonák  időszak  volt  ez  a  magyarra  ! 

Nem  sírva  vígadt,  de  ujongva  sírt ; 

Ön-fiait  ölé  a  harcz  viharja, 

S  itthon  örömmel  várt  felöle  hírt, 

S  míg  a  harcztért  saját  vérünk  takarja, 

Ugy  megvigad  t,  hogy  könnyével  se  bírt : 

Hurráh,  megint  egy  új  csatánk  veszett  el, 

Bár  benne  tízezer  magyar  esett  el  .  .  ." 

A  hadi  események  első  hatása  a  magyarság 
nekibátorodásában  és  szabadabb  mozgásában 
nyilvánult.  Ez  pedig  annál  nagyobb  súlylyal  bírt, 
mert  a  magyarság  talán  soha  oly  egyetértő  és 
összetartó  nem  volt,  mint  akkor;  azok,  a  kik 
magyar  létökre  a  Bach-korszak  alatt  szolgálatot 
vállaltak  vagy  szolgálatban  maradtak,  a  legritkább 
esetben  kerülték  el  a  hazaflas  társadalomból 
való  kiközösítést,  melyet  pedig  sem  decretálni, 
sem  kikürtölni  nem  kellett  —  sőt  nem  is  lehetett 
—  de  a  mely,  mint  egy  Kainjegy  rajtamaradt 
azért  mégis  az  illetőn  s  elrejthető  nem  volt. 
Emlékszem,  hogy  abban  az  időben  egy  csoport- 
fényképet láttam,  melyen  a  társaság  egyik  tagjá- 
nak a  feje  le  volt  ragasztva;  az  az  erkölcsi  lefejezést 
jelentette.  Igaz,  hogy  a  kik  ebben  a  kiközösítési 
actióban  a  leghangosabb  szót  vitték,  nem  voltak 
mindig  a  legelvhübbek ;  ismertünk  egy  szepesi 
urat,  a  ki  valahányszor  egy  hivatal  kedvéért 
eltévelyedett  magyarral  találkozott  az  utczán, 
utána  pillantva,  végtelen  megvetéssel  mondta  ki 
rá  a   sententiát:  „Pendebit!"  —  függni   fog   — 

t.  i.  az  akasztófán ;  s  később  ö  maga  is  ráfanya- 
lodott a  hivatalra. 

A  szabadabb  mozgás,  a  tekintélyét  veszített 
hatalomtól  való  félelem  megszűnte  meglátszott 
a  mi  vidékünkön  is. 

Az  ötvenes  évek  vége  táján  a  környékbeli 
hazafias  érzelmű  úri  nök  —  köztük  anyám  is 
—  rokonunk,  Dessevffy  Gyula  kezdeményezésére 
elhatározták,  hogy  a  Héthárs  vörösalmai  ütközetben 
1849  nyarán  elvérzett  honvédek  emlékét  oszloppal 
fogják  megörökíteni.  A  szerény  köemlék:  egy 
félig  letört,  megkoszorúzott  oszlop,  rajta  fölírás- 
képen csakis  a  csata  éve  és  napja  —  többet 
akkor  koczkáztatni  nem  lehetett  —  közadakozás- 
ból elkészült,  s  éjnek  idején  szép  csöndben  föl- 
állították közvetetlenül  az  eléggé  élénk  forgalmú 
országút  mellett,  egy  patak  partján.  Senki  sem  bán- 
totta, nyomozás  sem  volt  miatta,  a  hatóság  jónak 
látta  io^norálni  az  egészet.  Most,  néhány  év  előtt, 
az  emléket  egy  kiemelkedő  dombra  vitték  át,  ott 
szép  talapzattal,  kegyeletes  fölírással,  kerítéssel  lát- 
ták el,  s  a  fölavatási  ünnepélyen  közéletünk  vete- 
ránja. Bánó  József  emlékezett  meg  lelkes  beszéd- 
ben a  csatáról  és  az  emlék  első  fölállítóiról. 

Soha  a  környékünkbeli  társas  élet  olyan  élénk 
és  mozgalmas  nem  volt  mint  akkor;  vendéges- 
kedések, téh  és  nyári  mulatságok,  látogatóba- 
járások és  nagy  vadászatok  egymást  érték.  Igaz, 
hogy  többen  is  voltunk  akkor  birtokosok,  mint 
most.  Ha  apám  naplójában  lapozok,  olyan  helyek, 
olyan  családok  neveit    olvasom  benne,  melyekre 

már  visszaemlékezni  sem  tudok ;  nem  csoda, 
mert  hiszen  ismertem  vidékünkön  olyan  urilakot, 
a  melyben  még  magam  voltam  legénykoromban, 
ha  máskor  nem,  hát  kortesúton,  látogatóban,  és 
a  melynek  rombadölt  falai  közt  most  fü  nö. 

A  „Szózat"  és  a  ^.Hymnus"  éneklése  nálunk 
is  már  akkor  kezdett  divattá,  vagy  inkább  haza- 
fias szokássá  válni,  egyelőre  a  magánházakban, 
társas  összejövetelek  alkalmával,  később  aztán 
kivitték  az  utczára,  énekelték  minden  nyilvános 
sokadalomban.  Akkor  még  ezeket  a  dalokat  is 
a  hazafiság  teljes  értékű  megnyilatkozásának 
tekintették,  nem  csak  a  „Kossuth-nótát",  pedig 
az  is  ép  oly  ismeretes  volt. 

Különösen  Daróczon,  Szmrecsányiéknál  volt 
gyakran  nagy  vígság,  melynek  zajába  erős,  haza- 
fias érzelmek  kitörései  vegyültek.  Anyám  testvér- 
bátyjának, Szinyei  Merse  Felixnek  neje,  Jekel- 
falusy  Valéria,  mint  különben  is  költői  lelkületű 
nő  s  buzgó  honleány  kellemes  énekét  gyakran 
hallatta  ilyen  alkalmaknál;  volt  egy  dala,  mely- 
nek szövegét  aligha  nem  ő  maga  szerzetté  s  a 
melylyel  mindig  nagy  lelkesedést  tudott  kelteni, 
az  volt  a  czíme:  „Egy  bús  honleány  éneke", 
de  a  levert  szabadságharcz  fölötti  kesergés  mellett 
megcsendült  benne  a  bizalom,  a  remény  hangja  is  •' 

„Felviruló  szabadsága 
Vészbe  borult  a  magyarnak, 
De  jó  kedve  el  nem  hagyja, 
Bátorságot  ad  jelszava : 
Isten  és  Haza ! 

Bízzál  magj'ar  Istenedben, 
Lesz  még  derű.  életedben, 
A  mit  te  tevéi  az  elég  : 
Megbőszül  még  téged  az  ég  ! 
Csak  remélj,  magyar  ! 

Az  akkori  hatalom  tehetetlenségét  s  minden 
vállalkozásának  sikertelenségét  semmi  sem  bizo- 
nyitotta  fényesebben,  mint  az  úgynevezett  „pro- 
testáns pátens"  esete. 

Tudvalevőleg  gróf  Thun  Leó  csász.  kir.  vallás- 
és  közoktatásügyi  miniszter  1859  szeptember 
1-én  egy  császári  nyiltparancs  kibocsátását  esz- 
közölte ki,  mely  a  „két  hitvallású  evangélikus 
egyház"  törvényekben  biztosított  önkormányzati 
jogának  teljes  mellőzésével  azok  jövőbeli  szer- 
vezetét és  kormányzatát  rendeletileg  szabályozta. 
E  nyiltparancs  ellen  talpra  állt  nem  csak  az 
egész  protestantizmus,  de  az  egész  magyarság; 
a  tiltakozó  gyűlésekben  és  azokat  követő  lako- 
mákban részt  vettek  más  vallásúak  is,  még  a 
katholikus  klérus  tagjai  közül  is  többen,  mert 
mindenki  érezte,  hogy  itt  nem  csak  egy  hitfelekezet 
jogairól  van  szó,  de  a  hatalom  benyomulásáról 
a  törvényekkel  körülsánczolt  önkormányzat  oly 
terére,  melyet  addig  még  az  absolutismus  is 
megkímélt.  Az  elszánt  küzdelem  vége  a  pátens 
visszavonása  és  a  Thun  bukása  lett. 

Ebben  a  küzdelemben  az  első  csatakiáltás, 
mely  mindenütt  visszhangra  talált,  a  mi  felvidé- 
künkön hangzott  el.  Késmárkon  tartotta,  szep- 
tember 27-én  az  ágostai  hitvallásnak  tiszai  super- 
intendencziája     egyházkerületi    gyűlését.    Ebben 

Máday  Károly,  ki  a  Berzeviczy  Titus  lomniczi 
házánál,  a  jeles  író  és  egyházkerületi  felügyelő, 
Berzeviczy  Gergely  unokái  mellett  nevelősködött 
több  évig  s  kevéssel  később  a  tiszai  kerület 
superintendense  lett,  vitte  a  főszerepek  egyikét; 
a  másikat  nem  kisebb  ember,  mint  Zsedényi 
Ede,  az  aulikusnak  ismert  udvari  tanácsos,  az 
udvari  kanczellária  volt  referense,  a  ki  oly  éles 
és  tüzes  beszédben  kelt  ki  a  pátens  ellen,  hogy 
„közcsendháborítás"  miatt  Mádayval  együtt  perbe 
fogták.  A  kassai  törvényszék  négy  havi,  az  eper- 
jesi főtörvényszék  nyolcz  havi  börtönre  Ítélte 
Zsedényit.  Közönséges  rabként  tartották  Kassán 
fogva,  míg  a  legfelsőbb  kegyelem  —  nagyon 
rövid  idő  múlva  —  vissza  nem  adta  szabadsá- 
gát, s  ekkor  Kassa  egész  lakossága  diadalmenet- 
ben, a  Szózat  éneklése  mellett  kisérte  öt  bör- 
tönéből lakására. 

Zsedényit  akkoriban  sokat  dicsőítették  a  mi 
katholikus  házunkban  is,  úgyis  mint  személyes 
ismerőst,  mert  atyám  fiatalkora  óta  Pozsonyból 
ismerte  őt  s  néhány  évvel  amaz  események  előtt 
egész  családunk  találkozott  vele  Tátrafüreden. 

Most  aztán  már  nyíltan  és  hangosan  folyt  a 
küzdelem.  Egyik  oldalon  állott  a  magyar  társa- 
dalom, mely  érezte,  hogy  az  önkényuralom 
napjai  meg  vannak  számlálva,  változásnak  kell 
bekövetkeznie,  a  jövő  csak  jobbat  hozhat  s 
ennek  siettetésére  áldozatot  hozni,  kellemetlen- 
ségeket elviselni  érdemes ;  a  másik  oldalon  a 
hatalom,  mely  lépésről-lépésre  hátrálni  volt  kény- 

telén  a  lábai  alatt  ingadozó  talajról,  de  el  nem 
mulasztotta  visszavonulását  -—  legalább  boszú- 
állásképen  —  nyers  erejének  néhány  hihetetlenül 
brutális  kitörésével  fedezni. 

1859  október  27-én  volt  száz  éves  fordulója 
a  Kazinczy  Ferencz  születésének.  Régóta  folytak 
csöndben  az  előkészületek  annak  megünneplésére, 
de  mert  mindenki  tudta,  hogy  ez  kedvező  alkalom 
lesz  a  nemzeti  közérzület  hatalmas  megnyilatko- 
zására, a  hatóság  mindenféle  akadályokat  gördí- 
tett a  kezdeményezők  útjába.  A  kevéssel  előbb 
újra  fölélesztett  Akadémiában  báró  Eötvös  József, 
Szász  Károly,  Toldy  Ferencz,  Tompa  Mihály  és 
az  elnök,  gróf  Dessewífy  Emil  közreműködésével 
ünnepelték  a  Kazinczy  emlékét;  deczember  végén 
azután  sikerült  a  Kazinczy  sírjánál,  Széphalmon 
is  megtartani  a  rég  tervezett  ünnepélyt,  melyben 
Isten  szabad  ege  alatt,  a  téli  idő  ellenére  mintegy 
négyezer  ember  vett  részt  nagy  lelkesedéssel,  a 
vezérszerepet  báró  Senyey  Pál,  gr.  Andrássy 
Gyula,  Erdélyi  János,  Szemere  Miklós  vitték  s 
utána  még  bankettet  is  rendeztek  S.-A.-Ujhelyen. 
A  vidék  majdnem  mindenütt  kivette  részét  az 
ünneplésből;  Eperjesen  a  coUegium  újra  föléledt 
magyar  társasága,  melynek  valamikor  Kossuth 
is  tagja  volt,  rendezte  a  Kazinczy-ünnepélyt  s 
Herfurth   József   tanár    mondott    emlékbeszédet. 

HazaGas  ünnepélyeket  más  költőink  emlékére 
is  rendeztek  akkor  különböző  vidékeken.  Erdély- 
ben a  múzeum-egylet  megalapítása  ment  végbe 
nagy    lelkesedéssel.    Ugyanakkor    gr.    Dessewffy 

Emil  lelkes  kezdeményezésére  országszerte  meg- 
indult a  gyűjtés  az  Akadémia  palotájának  fölépí- 
tésére; atyám  is  gyűjtött  s  vidékünk  szerény 
viszonyaihoz  mérten  elég  szép  összeget  küldött  be. 

A  gazdasági  egyletek  megalakítása  hasonlóképen 
országszerte  jó  alkalmul  szolgált  a  sokáig  elnyo- 
mott közszellem  élesztgetésére.  Sárosmegyében 
már  1859-ben  megpróbálták  megalakítani  az 
egyesületet,  de  a  kormány  kifogást  tett  az  alap- 
szabályok ellen;  végül  a  Pestmegyében  már 
müködö  egylet  szabályait  vették  mintául  s  így 
aztán  1860  januárjában  Eperjesen  is  végbement 
szerencsésen  az  alakulás,  melyet  népes  lakoma 
is  követett.  Az  egyletnek  azonban  még  azután 
is  volt  összeütközése  a  hatósággal. 

Az  1860-iki  farsang  különösen  élénk  volt 
országszerte.  Akkor  ülte  teljes  diadalát  a  magyar 
viselet,  a  mi  természetesen  szintén  nem  csak 
a  nemzeti  érzés  kifejezése  volt,  de  a  létező 
állapotok  elleni  tüntetés  jellegével  is  bírt.  Az  új, 
hazafias  divat  hatalmába  kerítette  a  nöi  ruházatot 
is ;  a  divatlapok  színes  képekben  hozták  az 
„ingvállak"  és  „pruszlikok"  mindenféle  fajtáját, 
a  csipkés  kötényeket,  gyöngyös  pártákat,  arany- 
csipkés főkötőket,  a  női  kalapviseletül  alkalma- 
zott pörge  kalapokat  és  kucsmákat ;  legfurcsábbak 
voltak  a  sujtásos  menték,  melyeket  az  épen 
akkor  a  legnagyobb  túlzásba  vitt  abroncsos  szok- 
nyák —  ú.  n.  krinolinok  —  szélessége  szerint 
kellett  kiszabni.  A  fiatalabb  férfiak  nem  érték 
be  a    magyaros   úri    viselettel,    hanem  lehetőleg 

népiesek  is  akartak  lenni,  rövid  pitykés  dolmányt 
viseltek,  panyókára  vetett  szűrt,  kezükben  fokost ; 
ilyen  öltözékben  azután  szemükre  húzott  árva- 
leány-hajas  kalappal,  betyáros  pose-ban,  búsuló 
szegény-legényként  fényképeztették  le  magukat. 
Mint  hét  éves  gyermek  nem  is  sejtettem,  hogy 
én  is  tüntetek,  a  mikor  szüleim  lobogós  ingujjat, 
rojtos  gatyát,  piros  pitykés-mellényt,  sarkantyús 
csizmát  adtak  reám  s  később  ilyen  öltözetben 
vittek  a  városba  is;  nekem,  természetesen  örömöm 
telt  a  czifra  csikósruhában. 

A  palotást  a  pesti  nyilvános  bálokon  már 
1859-ben  kezdték  tánczolni ;  60-ban  már  mást, 
mint  magyar  tánczot  alig  tűrt  a  neki  buzdult 
közönség;  a  pesti  rendörigazgatóság  rendeletet 
adott  ki  a  bálokon  a  tánczrend  megtartása  érde- 
kében, a  zajongások,  zenemüvek  és  tánczok 
hangos  követelése  és  a  tüntetések  ellen,  rendőri 
közbelépéssel  fenyegetödzve.  Mindez  semmit  sem 
használt ;  legfölebb  szaporította  az  összeütközése- 
ket egyfelől  a  fiatalság,  másfelöl  a  rendőrség  és 
az  utczára  is  kiterjedő  tüntetések  és  éneklések 
elnyomására  fölhasznált  katonaság  között,  melyek 
tisztikarok  tömeges  kihívását  s  politikai  párbajo- 
kat is  vontak  maguk  után. 

A  katonai  beavatkozásnak  példátlanul  brutális 
esete  fordult  elő  az  1860-ik  év  farsangjában  a  mi 
közvetetten  közelünkben  melynek  tragikus  követ- 
kezménye lett  saját  rokoni  körünkben. 

Szepesmegye  délkeleti  részében,  a  Branyiszkó 
alatti  halmos  vidéken,    a    hol  az  országút  Eper- 

jestöl  Lőcse  felé  visz,  s  a  hol  a  Csáky  grófok 
mindszenti  kastélya  a  szepesi  püspökök  dombra 
épült,  várszerű  székhelyével  és  kathedrálisával 
néz  szembe,  Szepesváralja  fölött  egy  hirtelen, 
merészen  emelkedő  sziklán  állanak  az  egykori 
„Szepesvár"  regényes  romjai,  még  mai  pusztulá- 
sukban is  büszkén  uralkodva  az  egész  vidék 
fölött.  A  várhegynek  a  Hernádvölgy  irányában 
mintegy  folytatásául  szolgál  egy  Drevenyik  (faka- 
mara)  nevezetű,  sajátos  alkatú  sziklalánczolat, 
mely  szép  jégbarlangot  is  rejt  magában. 

Ez  alatt  a  hegy  alatt,  egy  az  országútról  alig 
látható  kis  fensíkon,  mely  a  Branyiszkó  erdős 
hegylánczával  néz  szembe,  terül  el  Puszta-Hotkócz, 
szintén  Csáky-birtok,  a  Csákyak  temetkezö-helye, 
melynek  barátságos  úrilakában  1860-ban  gr.  Csáky 
Tivadar  lakott. 

Ez  a  Csáky  Tivadar  amolyan  nyugtalan  vérű 
patriótaként  volt  ismeretes,  a  ki  később  a  66-iki 
háborúban  a  Klapka-féle  invasió  intézésében  is 
részt  vett  mint  ezredes  és  mint  a  Kossuth 
által  névleg  még  mindig  fönntartott  „magyar 
nemzeti  kormány"  képviselője ;  Szepesben  akko- 
riban általános  népszerűségnek  örvendett,  s 
miután  ott  minden  Csáky  a  megye  örökös  főispán- 
jának tekinthette  magát,  természetes,  hogy  a 
Tivadar  gróf  vendégszerető  házát  is  szívesen 
kereste  föl  a  vidék  legjobb  társasága. 

Lőcsén  1860  farsangjában  a  megyebeli  értel- 
miség bált  akart  rendezni ;  ezt  a  bált  a  megye- 
főnök, Simianovsky  lovag  úgyszólván  az    utolsó 

Órában,  minden  indokolás  néll^ül  betiltotta.  Erre 
gróf  Csáky  Tivadar  az  egész  bálra  készülődő  tár- 
saságot meghívta  a  maga  házához,  Hotkóczra ; 
el  is  jött  mintegy  nyolczvan  vendég  s  a  rögtönzés 
minden  nehézségeit  leküzdő  magyar  vendég- 
szeretet a  grófi  lakban  fényes  bált  varázsolt  elő, 
mely  a  legemelkedettebb  hangulatban  indult  meg. 
A  második  csárdást  hirtelen  pokoli  zaj 
szakította  félbe ;  a  terem  be  nem  csukott  ajtaját 
fejszékkel  és  puskaagyakkal  törték  be  s  katona 
és  csendörtisztektöl  vezetve  egy  szakasz  zsandár 
és  két  század  gyalogság  tört  be  rajta  szurony- 
szegezve: „A  törvény  nevében  csend!  semmi 
ellenállás"  kiáltozások  közt.  Elképzelhető  a  nők 
ijedelme  és  a  férfiak  fölháborodása,  mikor  a 
minden  elképzelhető  ok  nélkül  valósággal  dühöngő 
katonaság  a  zenekaron  átgázolva  az  egész  tár- 
saságot szuronyaival  betüszerint  a  sarokba  szo- 
rította. A  háziúr  előkelő  nyugalommal  vonta 
kérdőre  a  vezénylő  tisztet,  fölvilágosítva  őt  a 
felöl,  hogy  hiszen  a  társaság  egyszerű  fölszólí- 
tásnak is  megfelelt  volna  s  kár  volt  az  ő  min- 
denkinek nyitva  álló  ajtaját  erőszakkal  betörni, 
de  a  kissé  ittasnak  látszó  csendőrparancsnok 
csak  ujabb  kíméletlenségekre  és  durvaságokra 
ragadtatta  magát  s  miután  nyomban  összeiratta 
az  összes  jelenlevők  neveit,  visszautasítva  a  teát 
és  szivart,  melylyel  a  házigazda  váratlan  vendé- 
geit is  megkínálta,  kijelentette,  hogy  az  egész 
társaságnak  csoportokra  oszolva  nyomban  el  kell 
távoznia.    A   szánok    egyenkint  előállottak^  de  a 

bösz  harczosok  nem  győzték  türelemmel  s  mikor 
sürgetéseikre  a  fiatal  urak  egyike  Pulszky  Géza, 
azt  a  kedélyes  megjegyzést  tette,  hogy  hiszen  ö 
elmegy  szánkó  nélkül  is,  ha  a  zsandárok  szivesek 
lesznek  öt  a  hátukon  elvinni,  öt  és  magát  vele 
azonosító  társát,  Bujanovics  Sándort  nyomban 
letartóztatták  s  báli  ruhában  bokán  felül  érö 
hóban,  szuronyok  között  gyalog  kisérték  be  Sze- 
pesváraljára  s  onnan  szekerén  Lőcsére,  azzal  a 
kiadott  szigorú  utasítással,  hogy  szökési  kísérlet 
esetében  nyomban  lelövendök. 

A  holkóczi  eset,  melynek  emlékét  Csáky  gróf 
két  márványtáblán  örökítette  meg  azután,  kas- 
télya termében,  iszonyú  fölháborodást  keltett 
mindenfelé,  a  mely  még  fokozódott,  mikor  híre 
ment,  hogy  a  dolognak  folytatása  is  lesz  s  hogy 
az  összes  jelen  voltakat  —  a  nőket  sem  véve 
ki  —  kihallgatás  végett  a  poHtikai  hatóság  elé 
fogják  idézni. 

A  vendégek  között  volt  anyám  legfiatalabb 
nővére  is,  Anna  s  férje,  jrörgey  Constantin.  a  kik 
a  Hotkócz  és  Lőcse  között  fekvő  Görgőn  laktak. 
Görgey  rokonszenves,  ideális  irányú,  sokat  utazott, 
klasszikus  műveltségű  és  kiterjedt  olvasottságú 
ember  volt,  e  mellett  lelkes  magyar  hazafi  és 
gyöngéd  férj,  a  kit  mód  nélkül  felbőszített  a 
hatalom  közegei  eljárásának  minden  czivihzáczió- 
val  s  minden  lovagiassággal  ellenkező  durvasága, 
és  e  méltó  feUndulásának  kifejezést  is  adott  egy 
a  hotkóczi  esetet  leíró  lapközleményben,  mely  a 
Breslauer   Zeitungban    látott  napvilágot.  Folyton 

háborgó  kedélyét  nem  hagyta  megnyugodni  a 
gondolat,  hogy  az  ö  imádott  fiatal  felesége  is 
ilyen  ártatlan  módon  meghurczoltassék,  kihall- 
gattassék,  talán  bizony  még  be  is  csukassék  .  .  . 
Vérmes  testalkatú  ember  lévén,  mialatt  Lőcsén 
a  kaszinó  baráti  körében  nagy  hévvel  tárgyalták 
a  történteket  és  törlénendöket,  hirtelen  gutaütés 
érte  s  egy  óra  múlva  meghalt. 

Görgey  Constantint  mindenki  úgy  tekintette, 
mint  a  brutális  hatalmi  túlkapás  áldozatát,  s 
különben  is  tekintélyes  és  kedvelt  ember  lévén 
s  az  özvegye  és  két  árvája  iránti  részvét  általános, 
temetése  Görgőn,  márczius  4-ikén,  mint  atyám 
naplójában  följegyezte  „páratlan  volt  a  maga 
nemében,  nemcsak  népességére  nézve,  miután 
csak  az  urirendből  mintegy  kétszázan  voltak 
jelen,  de  főleg  a  rendkivüü  részvét  miatt:  a 
temetést  vezető  Biaczovszky  nagypréposttól  kezdve 
(ki  a  megboldogultnak  személyes  barátja  volt), 
minden  férfi,  nő,  úr  és  paraszt  zokogva  sírt  az 
elhunyt  sírja  fölött.  Béke  porainak!" 

Egy  másik,  nem  kevésbbé  tragikus  eset  még 
sokkal  szélesebb  körökben,  sőt  országszerte  keltett 
izgalmat. 

Pesten  akkor  úgy  hiszem  először  ünnepelték 
meg  1848  márczius  15-ikének  évnapját,  a  mi 
azóta  állandó  szokássá  vált.  Az  erősen  forra- 
dalmias  hangulatban  az  utczai  tüntetés  össze- 
ütközést idézett  elő  a  fiatalság  s  a  kivonult 
katonaság  között,  melynek  következtében  a  katonák 
sortüzet  adván,    Forinyák  Géza  első  éves  jogász 

megsebesült  s  kevéssel  később  sebébe  belehalt. 
Temetésén  április  4-én  a  czenzura  alatt  állott 
lapok  bevallása  szerint  25 — 30,000  ember  vett 
részt,  főrangú  hölgyekis  gyászruhában  kisérték  el  a 
szerencsétlen  ifjú  koporsóját  a  temetőbe.  Emlékére 
az  ország  legtöbb  városában  gyászistentiszteletet 
rendeztek  ;  Eperjesen  is  volt  ily  gyászünnepély, 
melyen  természetesen  atyám  sem  hiányzott. 

Minden  ilyen  esemény  növelte  az  uralkodó 
hatalom  iránti  elkeseredést  és  gyűlöletet,  de  többé 
senkit  meg  nem  félemlített;  a, Szózat",  a  „Hymnus" 
csak  annál  gyakrabban,  annál  lelkesebben  hangzott 
fel,  a  közönség  egyetlen  alkalmat  el  nem  mulasztott 
arra,  hogy  tüntessen,  hogy  a  maga  összetartását, 
lelkesedését,  elszántságát  kimutassa.  1859  Horvát- 
országra nézve  Ínséges  év  volt;  a  szűkölködő 
horvátok  javára  segélyactió  indult  meg  Magyar- 
országon, —  ezt  megtiltania  a  hatóságnak  termé- 
szetesen nem  lehetett,  - —  ámde  a  segélyactió 
érdekében  Pesten  nyilvános  előadásokat  is  rendez- 
tek, a  főrangú  világ  élénk  részvételével,  élő- 
képekkel, zene-  és  énekdarabokkal :  ez  aztán 
megint  kitűnő  alkalom  volt,  a  közhangulat  zajos 
megnyilatkozásaira  s  a  jótékony  czélú  előadás 
vége  az  lett,  hogy  az  egész  közönség  mint  egy 
ember  állott  föl  és  énekelte  leírhatatlan  lelke- 
sedéssel a  Hymnust.  Ezt  a  példát  nyomban 
követte  a  vidék  is,  de  most  már  a  hatóság 
óvatosabb  lett  és  nehézségeket  támasztott,  melyek 
miatt  például  Eperjesen  is  elmaradt  a  hasonló 
czélra  tervezett  műkedvelői   előadás. 

Ebbe  a  lelkes  hansulatba,  —  mintha  a  sfond- 
viselés  miad  a  megtörténteket  nem  tartotta  volna 
elegendőknek  a  nemzeti  közszellem  fölébresztésére, 
—  villámként  csapott  le  egy  iszonyú  hír:  a 
Széchenyi  István  hirtelen,  erőszakos  halálának 
a  hire. 

Hogy  ennek  a  veszteségnek  a  fájdalmától, 
hogy  átvonaglott  minden  magyar  ház,  annak 
legjobb  bizonyítéka,  hogy  én  ma  is  meg  tudnám 
mutatni  a  helyet,  a  hol  nekem,  a  hét  éves  gyer- 
meknek, szüleim  először  beszéltek  a  Széchenyi 
haláláról ;  én  is  meg  tudtam  érteni,  hogy  valami 
nagy,  gyászos,  végzetszerű  csapás  érte  az 
országot.  Növelte  a  megdöbbenést,  hogy  az 
öngyilkosság  oly  sajátságos  körülmények  között 
esett  meg,  melyek  kivált  az  akkori  izgatott, 
forrongó  hangulatban  alkahnasak  voltak  egy  elpa- 
lástolt gyilkosság  gyanúját  kelleni. 

Országszerte  gyászünnepélyeket  rendeztek,  a 
mi  vidékünkön  is ;  nem  csak  Eperjesen,  de  Kis- 
Szebenben,  Péch-Uj falván,  Roskoványban,  Dobón 
és  —  Berzeviczén  is.  Plébánosunk,  Tulács  Sándor 
alesperes  igen  jól  beszélt  és  írt  latinul,  de  a 
magyar  nyelvet  kevéssé  bírta,  s  miután  egy 
Széchenyi-ünnepély  alkalmával  nem  akarlak  a 
papot  tótul  szólaltatni  meg,  —  a  mi  nálunk  a , 
nép  nyelve,  —  atyám  a  szomszéd  Alsó-Szalók 
Kuppis  Lajos  nevű  derék,  tősgyökeres  magyar 
lelkészét  szólította  föl,  hogy  a  requiem  megtartása 
után  mondjon  a  szószékről  magyar  alkalmi  szent- 
beszédet, a  mire  ez  vállalkozott  is,  előre  jelezvén^ 

hogy  a  beszéd  óvatos  lesz,  „hogy  bárminő  cen- 
surát  kiállhasson",  de  kételkedve  jegyezte  meg, 
vájjon  lesz-e  ki  előtt  beszélnie?  „mert  a  berze- 
viczei  tót  köznép  előtt  magyar  beszéddel  lépni 
föl  igen  nevetséges  dolog  lenne". 

Az  aggodalom  alaptalannak  bizonyult;  a  tem- 
plomnak majdnem  valamennyi  padját  a  helyi  és 
környékbeli  értelmiség  töltötte  meg,  melynek 
soraiban  mi  gyermekek  is  áhítattal  hallgattuk 
végig  a  kétségkívül  óvatos,  de  azért  okos  és 
határozottan  hazafias  beszédet  s  az  istentisztelet 
végén  az  összes  ájtatoskodók  fölállva  buzgón 
énekelték  el  a  „Szózat"-ot, 

Csakhamar  azonban  még  a  Széchenyi-emlék- 
ünnepélyek is  szálkává  lettek  a  hatóság  szemében. 
Kassán  a  Széchenyi  emlékére  földdombot  akartak 
fölhányni  az  ország  legkülönbözőbb  vidékeinek 
földjéből,  olyanfélét,  mint  a  minő  a  Koszciusko 
emlékére  Krakóban  létesült;  mintegy  hatszáz 
értelmiségbeh  ember  gyűlt  össze  a  közeh  s  távoH 
megyékből  —  legtöbb  Sárosból,  —  de  a  rendőr- 
ség megtiltotta  a  dombhányást;  a  mint  jöttek, 
el  kellett  oszlaniok  az  embereknek.  Kevés- 
sel később  meg  Eperjesen  a  gazdasági  egy- 
let ülését  ugrasztották  szét  Myrbach  lovag 
megyefőnök  rendeletére  fegyveres  zsandárok.  Az 
emberek  már  nem  is  tudtak  haragudni  az  ilyenek 
fölött ;  az  erőszakoskodások  egyenesen  nevetsé- 
gesekké váltak,  a  mikor  mindennap  új  hír  jött  a 
megadandó  „constitutió*  felől  és  a  mikor  még 
a    „Verstárkter    Reicbsrath^-ban     helyet    foglalt 

Berzeviczy  Aliért :  Régi  Emlékek.  9 

magyar  urak  is  kénytelenek  voltak  kijelenteni, 
hogy  Magyarországot  tovább  is  alkotmányelle- 
nesen kormányozni    nem    lehet. 

Van  a  haragnak  egy  neme,  a  mely  már  nem 
ökölbe  szorított  kézben,  nem  villogó  szemben, 
nem  zokszóban,  de  jóízű  kaczajban  nyilatkozik 
meg;  a  haragnak  ez  a  húmorja  teremtette  meg 
azt  a  nótát,  a  melylyel  a  magyar  ember  1860—61- 
ben  könnyítgetett  a  maga  lelkén  : 

„Jaj  be  hunczut  a  német, 
Hogy  a  f  .  .  .  enné  meg  ! 
A  zúzáját,  a  máját 
Azt  a  hunczut  pofáját,  — 
A  ki  ezt  nem  akarja, 
Törje  ki  a  nyavalya!" 

Versnek  bizony  ez  nem  jó  vers  és  gondolatnak 
nem  nagyon  ízléses  gondolat,  de  bár  eldicseked- 
hetnénk azzal,  hogy  közéletünk  azóta  soha  ennél 
nagyobb  ízléstelenséget  nem  produkált! 

Ez  a  daczos  humor  megtermetté  a  maga  helyi 
gyümölcseit  is.  Eperjesen  a  „Cs.  Kir.  megyei 
hatóság"  hirdetményt  tett  közé  a  cserebogarak 
elpusztítása  érdekében;  a  szándék  jó  volt,  habár 
a  forma  kissé  kenetdúsan  atyáskodó :  rögtön 
szárnyra  kelt  egy  glossa,  mely  a  debreczeni 
„ diri- diri- dongó "-t  ilyenképen  variálta: 

„Eperjesen  kidobolták  : 

„Cserebogár"-t  ne  danolják. 
Cserebogár,  sárga  cserebogár, 
Mikor  száll  el  a  kétfejű  madár?"  .  .  . 

Bizony  annak  az  elszállására  még  jó  ideig 
kellett  várnunk ;  egyelőre  Olaszország  felé  néztünk, 
a  hol  Garibaldi,    kinek   neve   már    1859-ben   jó 

hangzásúvá  lett  nálunk,  a  maga  csodával  határos 
hőstetteit  vitte  végbe,  a  hol  két  magyar  kezdett 
vele  osztozni  a  dicsőségben:  Klapka  és  Türr! 
A  népdal  mindjárt  szárnyára  kapta  mind  a  háraiat 
Kossuthal  együtt,  el  is  osztotta  a  szerepeiket: 
Kossuth  tiszta  ruhát  hoz  a  szegény,  szennyes 
magyar  embernek;  Türr  Pista  meg  puskát,  és  a 
refrain  mindig  az,  hogy  „Éljen  Garibaldi!" 

A  Garibaldi  képe  —  minden  tilalom  ellenére  — 
úgy  elterjedt  akkor  Magyarországon,  mintha  saját 
nemzeti  hősünk  lett  volna;  olyan  képek  is  kerültek 
hozzánk,  a  hol  mind  a  hárman:  Klapka,  Türr  és 
Garibaldi  együtt  voltak  ábrázolva.  Én  is  leraj- 
zoltam természetesen  mind  a  hármat,  nem  sejtve, 
hogy  közülök  kettővel  valamikor  még  személyesen 
meg  fogok  ismerkedni,  —  hiszen  az  egyik,  még 
aggastyánkorában  is  nemes  hős-alak,  most  is 
közöttünk  jár  .  .  . 

Hogy  én  azok  szerint,  a  miket  a  felnőttek 
beszédjeiből  megérthetni  véltem,  gyerekésszel, 
hogy  képzeltem  magamnak  a  Garibaldi  szerepét 
nálunk,  azt  egy  akkori  rajzom  árulja  el,  a  melyen 
egy  fegyvertelen  magyar  viaskodik  egy  fegyveres 
zsandárral  s  Garibaldi  az  ő  megszabadítására  siet. 

Voltak  azonban,  a  kik  nem  akarták  bevárni, 
a  míg  Garibaldi  idejön  bennünket  megszabadí- 
tani, de  maguk  mentek  ki  hozzá.  Tüzes  és 
kalandvágyó  fiatal  embereknek  ilyen  kiszökései  már 
1859-ben  kezdődtek,  akkor  is  alakult  egy  magyar 
légió  Olaszországban,  1860-ban  is  egy.  AtyáQi 
sógorának,    Dobay    Józsefnek    egy    testvéröccse, 

9* 


132 


Károly  huszárhadnag^^  akkor  ment  ki  Olaszországba 
s  századosként  lépett  be  a  légióba  ;  ott  is  maradt 
azután  végleg,  a  piacenzai  huszárezrednél  szolgált, 
érdemeket  szerzett  az  abruzzoi  brigantik  meg- 
fékezése körül,  szépen  haladt  előre  az  olasz 
seregben,  ezredes  lett,  söt  később  altábornagy, 
piemonti  olasz  nőt  vett  el,  a  nyolczvanas  és 
kilenczvenes  években  ismételve  meglátogatta 
nejével  együtt  itteni  rokonait,  én  is  fölkerestem 
őt  Nápolyban  egyszer ;  derék  olasz  katonává  lett, 
de  lelke  mélyében  magyar  maradt  s  a  magyar 
nyelvet  sem  felejtette  el. 

Eközben  Ausztria  helyzete  mindinkább  tartha- 
tatlannávált; ,. tehetetlenül  feküdt  a  nagy  cadaver;" 
az  olaszországi  háborútól  okozott  pénzügyi  bajokat 
sehogy  sem  tudta  kiheverni,  mert  az  önkényesen 
kivetett  adók  nehezen  folytak  be,  a  katonai 
executiók  kifosztották  a  népet,  de  nem  sokkal 
gazdagították  a  kincstárt  s  megesett  az  is,  hogy 
ha  valahol  adóba  lefoglaltak  marhát  s  kurták  rá 
az  árverést,  az  emberek  összebeszéltek  és  nem 
jöttek  el  árverezni.  A  kormány  tekintélye  már 
nem  csak  benn  az  országban,  de  kifelé,  az 
„európai  concert'^-ben  is  tetemesen  megcsökkent: 
valamit  kellett  tenni  Magyarország  kibékítésére, 
s  így  —  megszületett  az  „októberi  diploma". 

Ez  ugyan  nem  adta  meg  azt,  a  mit  hirdetett, 
Magyarország  alkotmányát  vissza  nem  állította,  a 
48-iki  törvények  közül  csak  egynéhányat  ismert 
el  s  Magyarországnak  csak  provinciális  önrendel- 
kezési jogot  adott;  de  utóvégre  is   az,    hogy   az 

ország  egy  katonai  fökormányzóság  helyett  vissza- 
kapta a  régi  helytartó-tanácsot,  hogy  a  megyéket 
visszaállították  és  az  országgyűlés  összehívásának 
előkészítését  elrendelték :  a  múlthoz  képest  haladás 
volt,  félreismerhetetlen  jele  annak,  hogy  a  flatal 
uralkodó  elfogulatlan  jó  szándéka  fölébe  kere- 
kedett egy  magát  lejárt,  csökönyös  és  rövidlátó 
rendszer  végzetes  uralmának  és  kilátást  nyitott 
arra,  hogy  ép  oly  határozott  mint  eszélyes  maga- 
tartással a  nemzetnek  sikerülni  fog  a  maga  igazát 
teljesebb  mértékben  is  érvényesíteni. 

A  kevéssel  később  közzétett  főispáni  kineve- 
zések hatását  kissé  leszállította  az,  hogy  a  kineve- 
zettek közül  többen  —  még  pedig  igen  tekin- 
télyes férfiak  —  a  kinevezést  elveiknél  fogva 
visszautasították. 

A  mi  főispánunk  Gróf  Andrássy  György  lett, 
a  Széchenyi  barátja  és  munkatársa,  a  ki  megyénk- 
ben is  nagybirtokos  volt  és  Sárosmegyének  már 
1842-től  48-ig  főispánja,  az  ö  kineveztetése  tehát 
egészen  megfelelt  az  octoberi  diplomában  kifeje- 
zésre juttatott  ama  politika  szellemének,  mely 
az  alkotmányt  az  1848-iki  törvények  figyelmen 
kívül  hagyásával  47 -es  alapon  akarta  visszaállítani. 

Már  a  főispán  megérkezése  előtt  atyámnak  egy 
értekezletben  kellett  Eperjesen  résztvennie,  mely- 
ben a  fönnforgó  érdekellentétek  lehető  elsi- 
mításával megállapították  a  választandó  megyei 
tisztikar  névsorát.  Azután  megjött  a  főispán,  kit 
Eperjesen  nagy  diszszel  fogadtak  s  az  ő  saját 
vezetése  alatt  indultak  meg  —  meglehetős  döczö- 

gösen  —  az  újjászervezést  előkészítő  tárgyalások. 
Eközben  Myrbach  megyefönöknek  is  kijutott 
- —  egy  macska-zene,  melyből  nagyobb  tüntetés 
támadt,  a  kétfejű  sasok  leverésével,  csendőri 
közbelépéssel,  sőt  kisebb  sebesülésekkel  is. 

A  megye  újjászervezése  következtében  tulajdon- 
képen Sárosmegye  is  elvben  a  48-iki  alapra 
való  helyezkedés  mellett  nyilatkozott,  de  a  meg- 
egyezés kedvéért  s  a  gyakorlati  czélszerüségre 
való  tekintettel  nagy  engedmények  történtek. 
Nálunk  ugyanis  az  volt  a  helyzet,  hogy  a  megye 
utolsó  bizottságát  s  tisztikarát  is  1849-ben —  épen  a 
leghazafiasabb  elemekből  —  forradalmi  kormány- 
biztosnak kellett  kineveznie ;  ezt  a  kinevezett 
bizottságot  és  tisztikart  most  újra  életbeléptetni 
mégis  bajos  leit  volna  s  ha  az  utolsó  tisztújításra 
nyúltak  volna  vissza,  akkor  épen  a  nemzeti  ügyet 
cserbenhagyok  kerültek  volna  felül.  így  aztán 
községenkinti  választást  rendeltek  el,  melynél  a 
mi  járásunkban  főispáni  biztosokként  atyám  és 
Péehy  Lucián  jártak  el;  a  községek  által  válasz- 
tottak, a  deczember  19-iki  közgyűlésen  megválasz- 
tották a  megyei  bizottságot,  ez  pedig  másnap  és 
harmadnap   megválasztotta   a    megyei    tisztikart. 

A  főispán  két  beköszöntő  beszédje  férfiasan 
őszinte  megnyilatkozása  volt  az  ő  conservativ 
politikai  hitvallásának.  Elmondta,  hogy  „az  ősi 
alkotmányt"  —  mely  alatt  aligha  értette  a  48-ikit, 
—  a  legkeserűbb  érzések  között  látta  elenyészni, 
de  „felüdülése  iránt  kétségbe  soha  sem  esett", 
s  most  visszatér  öntudatosan  mint  az  a  ki  volt ; 

reményét  fejezte  ki,  hogy  az  ö  Felsége  „majdan 
koronázandó  apostoli  királyunk"  által  megnyitott 
téren  fokozatosan  minden  nemzeti  föladatunkat 
meg  fogjuk  valósíthatni,  de  kérte  honfitársait, 
hogy  „a  természet-ellenit,  a  lehetetlent  ne  kíván- 
ják*. „Idegen  Istenektől  ne  várjanak  semmit", 
hanem  utasítsák  nemes  szivöket  az  erények  leg- 
nehezebbikére :  az  önmegtagadásra",  s  szeren- 
csétlenségeinken okulva,  a  haza  javát  csak  „józan, 
törvényes  haladással*  mozdítsák  elö,  mert  Európá- 
ban egy  nemzetnek  sincs  talán  nagyobb  oka, 
a  „túlbuzgalom,  túlbecsülés  és  az  improvizácziók- 
tól"  óvakodni,  mint  nekünk. 

A  végbement  tisztújításon  aztán  megválasztották 
közfelkiáltással  első  alispánná  anyám  testvérét, 
Szinyei  Merse  Felixet,  másod-alispánná  pedig 
Bánó  Józsefet.  Atyám  a  béke  kedveért  bele- 
nyugodott, hogy  főjegyzővé  a  forradalmi  kormány 
idejében  mellőzött  Semsey  Pál  legyen  s  ő  beérte 
a  tiszteletbeli  főjegyzőséggel.  A  tisztújítás  folya- 
mában mondott  beszédek  telve  voltak  a  jövőbe 
vetett  reménynyel,  ünnepélyesen  Ígérték  a  pártos- 
kodások elfojtását  s  az  összetartást,  de  volt  olyan 
beszéd  is,  mely  kegyetlenül  ostorozta  a  Bach- kor- 
szak idegen  hivatalnokainak  szereplését,  a  „lézengő 
köcsög-kalapos  ijesztőket", akik  „féregként  marták, 
csípték  hazánk  testét,  míg  közel  volt  az  elve- 
széshez". 

Az  a  férfiú,  a  kit  a  közbizalom,  úgyszólván 
minden  előzetes  szolgálat  nélkül  az  első  önkor- 
mányzati tisztségre   emelt,    Szinyei   Félix,    akkor 

is  és  később  még  inkább  fényesen  igazolta  ezt 
a  bizalmat;  Sárosmegyének  történetében  hosszú 
időt  kell  áttekinteni,  hogy  találjunk  közéleti 
szereplöt,  ki  annyi  tekintélylyel  annyi  népsze- 
rűséget tudott  egyesíteni  s  mindkettőt  oly  igazán 
kiérdemelte.  Ideális  alakja  volt  ő  annak  a  letűnt, 
régi  megyei  életnek,  a  melyben  az  alispán 
^kormányzott,  nem  szolgált;"  könnyű  volt  kormá- 
nyoznia, mert  a  megye  fiai  önkényt  hajoltak 
meg  jelleme  és  esze  előtt;  nem  szolgált  embert, 
nem  is  ilyen  vagy  amolyan  rendszert,  hanem 
szolgálta  becsületes  meggyőződését  és  hazafiúi 
lelkiismerete  parancsát.  És  én  szerencsésnek 
tartom  magamat,  hogy  harminczegy  évvel  azután, 
hogy  Szinyei  Felixet  először  emelte  pajzsára 
Sárosmegye,  és  tizenhat  évvel  az  ő  sajnálatosan 
korai  halála  után  én  lehettem  az,  ki  arczképének, 
melyet  fia,  egyik  legjelesebb  festőművészünk 
festett,  leleplezésénél  róla  Sárosmegye  gyűlés- 
termében emlékbeszédet  mondhattam. 


Ví. 
Ezernyolczszázhatvanegy. 

Gyermekkoromnak  legmozgalmasabb  éve  volt 
ez  az  emlékezetes  év,  mert  a  közélet  gyors 
változásai,  melyeket  magával  hozott,  benyúltak 
házi,  családi  életünkbe  is.  A  mint  alkotmányos 
életünk  kivirított  a  tavasszal  és  elhervadt  az 
öszszel :  mi  is  az  év  folyamában  alispánék  lettünk 
és  megszűntünk  azok  lenni,  nagy  nehezen 
beköltöztünk  a  városba,  mikor  már  majdnem 
fölösleges  volt  s  kelletlenül  ott  maradva  mindig 
visszavágytunk,  nemsokára  vissza  is  tértünk 
a  falura. 

Atyámat  tiszteletbeli  főjegyzői  hivatala  s  még 
inkább  az  ö  lelkiismeretessége  és  buzgalma  már 
az  év  elején  gyakran  vitte  be  Eperjesre,  a  hol 
akkor  a  megyei  bizottmány  majdnem  állandóságba 
helyezkedett,  hogy  az  újjászervezést  végrehajtsa, 
s  a  megyei  élet  tizenkét  év  előtt  elszakadt  fonalát 
megint  összetoldja. 

Február  közepén  mindnyájan  berándultunk 
Eperjesre  s  ha  jól   emlékszem,  ez  volt    az    első 

alkalom,  a  mikor  várost  láttam.  A  színház  miatt 
mentünk  be  s  ment  be  velünk  együtt  a  vidéki 
intelligentia  nagy  része,  még  szomszéd  megye- 
beliek is,  mert  Eperjes  kis  színházában  nagy 
vendég  lépett  föl  akkoriban :  Egressy  Gábor  jött 
föl  néhány  előadásra  Pestről. 

Egressy  híréről  sokat  hallottam  már  akkor  s 
képeit  —  egyik-másik  hősszerepének  fényes  jel- 
mezében —  láttam  a  Vasárnapi  Ujság-ban;  a 
szinház  gondolata  már  magában  véve  élénken 
foglalkoztatta  képzeletemet  és  csöndes  vágyam 
az  volt  főkép,  hogy  „Bánk  bán"-t  láthassam 
egyszer.  Nagy  volt  tehát  az  öröm,  a  mikor 
Máriássy  János  bátyámék  —  a  kik  szintén 
bejöttek  az  Egressy  kedveért,  meg  a  mienkért 
—  a  színházzal  összeépült  „Fekete  Sas"  fogadó- 
ban, a  hová  szállottunk,  azzal  a  hírrel  fogadtak, 
hogy  még  ma  estve  meglátjuk  Egressyt  —  mint 
Bánk-bánt ! 

Az  Egressy  művészete  tragikai  hősszerepben, 
rám  —  a  nyolcz  éves  gyermekre  —  olyan 
benyomást  tett,  a  mely  nem  volt  egészen  ment 
a  csalódás  érzésétől.  Mintha  ez  a  Bánk  nem 
lett  volna  eléggé  „hős",  mintha  túlsókat  hányko- 
lódott, nyögött  és  jajgatott  volna.  Hanem  azért 
a  királynő  megölésének,  a  Melinda  holtteste 
behozásának  a  jelenetei  alatt  csak  úgy  égett  a 
fejem,  s  ha  talán  szó  is  fér  ahhoz,  hogy  a 
Bánk  bán  nyolcz  éves  gyermeknek  való  darab-e  ? 
annyi  bizonyos,  hogy  ennek  az  első  színházi 
estnek  a  benyomása  mély   nyomokat    hagyott  a 

lelkemben.  Másnap  is  Eperjesen  maradtunk  s 
akkor  háromféle  alakban  láthattam  Egressyt* 
mint  Krumm  Eliást  a  Kozebue-féle  „Legjobb  az 
egyenes  út"-ban,  mint  szavalót,  ki  a  Petőfi 
„Örülf-jét  adta  elö  s  még  egy,  ,,A  párisi  adós" 
czímü  víg  darab  főszerepében.  Az  „Örült"-et 
egy  helyen  állva  nagy  könyvvel  a  kezében 
szavalta  a  művész  ;  azóta  volt  alkalmam  magamnak 
is  sokat  gondolkodni  e  költemény  problémája 
fölött,  kísérletezni  is  vele,  s  arra  a  meggyőző- 
désre jutottam,  hogy  azt  vagy  felolvasni  kell, 
vagy  drámai  jelenetként  előadni;  állóhelyzetben 
való  pathetikus  szavalásra  nem  alkalmas.  „A  paris 
adós"  abban  az  időben  játszik,  a  mikor  még 
adósok  börtöne  létezett  s  bizonyos  esti  órán  túl 
az  adóst  üldözni  nem  volt  szabad ;  az  az  adós, 
a  kit  Egressy  személyesített,  a  III.  Napóleon  akkor 
nagyon  népszerű  kecskeszakállos  maszkjában, 
mindenféle  kaczagtató  helyzetek  közt  igyekszik 
hitelezőit  a  megváltó  óraütésig  hitegetni,  kiját- 
szani s  magától  távoltartani. 

Egressyt,  a  ki  legnépszerűbb  szerepeiből  válasz- 
totta azokat,  melyekben  Eperjesen  föllépett,  nagy 
lelkesedéssel  ünnepelte  a  felvidéki  közönség  is ; 
hiszen  bizonyos  tekintetben  nemzeti  hős  volt  ő 
is :  részt  vett  a  szabadságharczban,  azután  szám- 
kivetésbe ment,  majd  visszatérvén  eltiltották  egy 
időre  a  színpadtól.  Mindez  alkalmas  volt  fokozni 
népszerűségét,  művészetének  hatását,  különösen 
oly  napokban  a  minőket  1861  elején  éltünk,  a 
mikor  a  nemzeti  történetből  merített  színművek- 

választói  czenzusnak  a  felvidéken  való  fölemelése 
és  a  mellett,  hogy  képviselővé  csak  bizonyos 
nagyobb  vagyoni  czenzus  mellett  lehessen  valakit 
választani. 

Nálunk  a  képviselőválasztás  márczius  19-én 
zajlott  le ;  a  mi  kerületünk  jelöltjei  Bánó  József 
másodaüspán  és  Dobay  Hugó  pétermezöi  föld- 
birtokos voltak :  az  előbbi  mellett  az  egész  úri- 
osztály síkra  szállott,  az  utóbbi  kicsit  demagóg 
módon  kereste  a  nép  kegyét.  A  mi  tótjainknak 
szokásuk,  hogy  —  kivált  a  hol  több  egy  család- 
beli  birtokossal  van  dolguk  —  azokat  megkülön- 
böztetésül csak  keresztnevükkel  jelölik  meg  ;  ezek 
a  keresztnevek  azután  az  ö  használatukban  bizony 
néha  furcsa  átalakulásokon  mennek  keresztül ;  így 
Dobay  Hugóból  „Húga"  lett,  s  miután  az  „ablegát* 
szó  meg  „alligátor "-rá  alakult  át:  „Ilyen  (Éljen) 
Húga  alligátor"  volt  a  csatakiáltás,  a  melylyel  a 
választás  napjának  reggelén  a  kerületi  székhelyre, 
Héthársra  ijesztően  nagy  tömegekben  vonult  be 
a  falusi  nép.  Mi  mind  ott  voltunk,  a  gyermekeket 
sem  véve  ki ;  nekünk  gyermekeknek  nagy  lát- 
ványosság volt  ez,  a  felnőtteknek  nagy  munka : 
lótás-futás,  kapaczitálás  és  kiabálásból  álló  munka, 
a  mehiől  ú?v  berekedtek  mind,  ho^v  estére  már 
suttogni  is  alig  birtak.  A  küzdelem  heves  volt, 
egyszer  már  ütlegre  ment  a  dolog,  de  ekkor 
Szmrecsányi  Ödön  bátyám,  a  ki  mint  választási 
elnök  működött  s  rendkívüU  tekintélyt  tudott 
gyakorolni  a  nép  fölött,  fölállott  a  piaczon  egy 
asztalra,  fenyegetőleg  fölemelte  a  kezét  s  stentor- 

hangon  azt  kiáltá:  „Le  a  botokkal!''  El  is  tűntek  a 
botok  mindjárt  a  subák  alatt  s  a  csönd  helyreállt 
annyira,  hogy  az  elnök  komoly  intelmeit  meg- 
hallgathatta mindenki  s  a  választás  azután  zavar- 
talanul folyhatott  tovább. 

A  remélt,  sőt  előre  látott  eredmény  nem  maradt 
el:  az  összetartó  értelmiség  ellenállhatatlan  bom- 
lasztó erővel  nehezedett  rá  a  Dobay  Hugó-pártra. 
Bennünket  gyermekeket  már  Pétermezön^  a  Dobay 
József  bátyám  házánál  lefektettek  az  ágyba,  mikor 
a  fáradt  kortesek  végül  meghozták  a  hírt,  hogy 
Bánó  óriási  többséggel  —  570  szóval  —  győzött 
az  ellenjelöltnek  75  főre  leolvadt  pártja  fölött.  Ilyen- 
képen Dobay  Hugó  mégsem  lett  —  „alligátor." 

Április  6-án  összeült  az  országgyűlés.  Deák 
Ferencz  és  gróf  Teleki  László  vezetése  alatt  meg- 
alakult a  két  párt:  „felirat"  jelszava  alatt  a 
békülékenyebbeké,  „határozat"  jelszava  alatt  az 
intransigenseké.  Már  a  képviselőház  alakulása 
megmutatta,  hogy  az  utóbbiak  többségben  voltak ; 
akkor  még  a  nemzet  nagyobb  része  szivesebben 
hallgatott  Kossuthra,  mint  Deákra.  Azután  bekövet- 
kezett a  Teleki  László  váratlan,  rejtélyes,  érthetetlen 
öngyilkosságtól  okozott  halála,  mely  iszonyú  meg- 
döbbenést keltett  országszerte.  Rövid  szünet  után 
megindult  a  felirati  vita,  melynek  során  Deák 
Ferencz  örökké  emlékezetes  feliratát,  egy  a  parla- 
mentek történetében  párját  ritkító  remek  beszédje 
után,  daczára  a  határozati  párt  köztudomású 
többségének,  keresztülbocsátották.  De  —  állítólag 
a  részletes   vita   során    tett    módosítások    követ- 

keztében  —  a  feliratot   legfelsőbb   helyen  mégis 
visszautasították. 

Családunk  körében  is  mohón  lestek  az  ország- 
gyűlési hireket;  a  lapokon  kivül,  különösen  két 
nagybátyám  leveleiből  merítettük  értesüléseinket, 
a  kik  mindketten  képviselőkké  lettek:  Máriássy 
Ágoston  —  a  49-iki  alispán  —  Eperjesen,  s 
Máriássy  János  —  a  49-iki  ezredes  —  Szepes- 
Iglón.  De  sürün  levelezett  atyám  Várady  Gáborral 
is,  ki  szintén  fenn  volt  az  országgyűlésen.  Atyám 
többnyire  Eperjesen  időzvén,  anyám  pedig  Berze- 
viczén,  váltott  leveleik  is  főkép  a  nap  pohtikai 
eseményeit  tárgyalták  s  még  emlékszem  rá,  milyen 
lelkesedéssel  olvasta  föl  anyám  családi  körben  a 
Deák  Ferencz  felirati  beszédjét,  hogy  rajongott 
nálunk  már  akkor  mindenki  a  haza  nagy  böl- 
cseért! Minduntalan  a  Pragmatica  Sanctió-ról 
hallottam  beszélni  és  olvasni;  valami  igen  nagy 
dolognak  tarthattam  azt,  de  hogy  mi  tulaj  don- 
képen, arról,  természetesen  tiszta  fogalmam  nem 
lehetett. 

Június  elején  megjött  ismét  a  főispán  s  a 
megyei  dolgok  most  már  gyorsabban  haladtak 
előre.  A  képviselővé  választott  Bánó  József 
helyére  atyámat  választották  meg  másodaUspánná, 
s  mint  ilyen  a  törvényszék  elnöke  lett ;  az  alkot- 
mányos, választott  megyei  biróság  tényleg  át  is 
vette  teendőit  az  absolut  korszak  közegeitől  s 
atyám  szép  kis  ünnepélylyel  nyitotta  meg  műkö- 
dését. Azt,  a  mi  az  ő  saját  életelve  és  jeimondása 
volt:  „Suum  cuique",  ajánlotta   birótársainak  is 

vezérelvül,  s  hangsúlyozva  bizalmát   a  jövőben, 
helyesen  jelölte  meg  a  magyar  alkotmányos  bíró- 
ságok feladatául  azt,   hogy  a  régi  meg^^ei  rendszer 
kedélyes  Schlendrian-jától  és  az  absolut  korszak 
lelketlen  bureaukratiájától  egyaránt  megkülönböz- 
tetni igyekezzenek  magukat.  Atyám  beszédjét,  — 
melyre   a    biróság    egy    tagja  s  az   ügyvédi   kar 
képviselője  adott  visszhangot,  —  annak  a  remény- 
nek a  kifejezésével  zárta  be,    hogy   a   közönség 
bizalma  meg  fogja  könnyíteni  a  birák  eljárását  s 
áldást    fog    hozni    müködésökre,    s  ez  az  áldás, 
úgymond    „legyen   az   egyetlen,    de   legszentebb 
örökség,     mit     részrehajlatlan     birói    pályánkon 
gyermekeink  számára  kiérdemeltünk".  Ezt  pedig 
annál  több  joggal  mondhatta,  mert  az  újon  meg- 
választott törvényszék  tagjai   kénytelenek   voltak 
egyelőre  ingyen  vállalkozni  a  szolgálatra,  csupán 
abban  a  reményben,  hogy  majd  egyszer,  —  ha 
az  absolut  uralom  jónak  fogja  látni  a  pénzügyet 
is  kiadni  a  kezéből,  —  fizetést  is  fognak  kapni, 
a  mely  remény  az  alkotmányosság  rövid  tartama 
miatt  nagyon  hiúnak  bizonyult. 

No  de  azért  az  öröm  nagy  volt  a  törvény- 
kezésnek és  közigazgatásnak  a  közönség  bizalmát 
bíró  megyei  tisztviselők  kezeibe  való  vissza- 
szállása fölött.  Ez  az  öröm  itt-ott  pajzán  formában 
is  megnyilatkozott.  Emlékszem  rá,  mikor  atyám 
házánál  egy  későbbi  altábornagy  és  honvéd- 
kerületi parancsnok  nagy  fehér  ívre  szépen 
kiczirkalmazott  hetükkel  festette  rá  az  „1861." 
évszámot  eredményező  elmés  Chronostikont,  mely 

a  kis-szebeni  szolgabíró  szerencsétlen  nevével 
a  német  bíróságok  akkor  használatos  gúny- 
nevét —  „Kericht"  Gerícht  helyett  —  hozta 
kapcsolatba  s  a  melyet  azután  éjnek  idején 
szép  csöndben  fölragasztottak  a  szolgabírói 
hivatal  falára. 

Atyámnak  most  már  úgyszólván  folytonos 
eperjesi  tartózkodása  bennünket  is  gyakrabban 
hozott  mozgásba  s  mert  korom  már  nekem  is 
megengedte,  hogy  —  legalább  gyermekekkel 
megáldott  házba  —  vendégségbe  vigyenek,  elju- 
tottam olyan  rokoni  és  baráti  családok  körébe 
is,  melyeknek  tagjait  addig  csak  berzeviczei 
látogatásaikból  ismertem. 

Haraszt  és  Lubló  útjain  kívül  kezdtem  meg- 
ismerni Eperjes  útját  is,  a  mely  mindenütt 
a  Tárcza  mentén  haladva,  jókora  vargabetűt 
kanyarít,  hogy  a  megye  éjszaknyugati  szögletéből 
bevigyen  déli  részébe,  a  melynek  közepén 
fekszik  Eperjes.  Áthalad  Tárczának  dombon  fekvő 
temploma  alatt,  annak  a  dombsornak  a  szélén, 
melyet  még  atyám  „Tölgyaljá"-nak  nevezett, 
s  a  melyről  szemeim  láttára  tűnnek  el  vidé- 
künknek utolsó  tölgyei.  Áthalad  Krivány  tornyos 
kastélya  mellett,  a  mely  hajdan  a  Dessewffy 
grófoké  volt,  gyermekkoromban  már  a  Bornemisza 
családé ,  most  is  Bornemisza  Lajos  bírja.  Itt 
született  gróf  Dessewffy  József,  a  szellemes  író 
és  irodalombarát,  a  ki  Kassából  irodalmi  köz- 
pontot akart  létesíteni,  megindította  a  „Felső- 
magyarországi Minervát",  „Taglalatá"-ban  boncz- 

Berzeviczy  Albert ;  Régi  Emlékek.  10 

kés  alá  vette  a  Széchenyi  ,,  Hitel  "-ét,  a  miért 
a  „Világ"  maró  polémiáját  kellett  elviselnie 
s  akinek  kedélyes  szórakozottságáról  az  anek- 
doták egész  serege  forgót  közszájon  a  fel- 
vidéken 

Krivány  és  Héthárs  között  terül  el  az  úgy- 
nevezett kriványi  hegy,  a  melynek  magaslatán 
vitt  akkoriban  a  keskeny,  még  csak  korláttal 
sem  védett  út,  a  miért  ott  sok  baleset  történt. 
Egyszer  atyám  is  kifordult  itt  kocsijával  s  ugrás- 
közben erősen  megsérült;  mint  kis  diák  vele 
jött  akkor  Eperjesről  a  daróczi  fiúk  egyike, 
Szmrecsányi  Pál,  a  mostani  nagyváradi  püspök ; 
a  kis  fiú  meghúzta  magát  a  hegyről  lefelé  guruló 
kocsiban  a  nélkül,  hogy  legkisebb  baja  történt 
volna. 

A  Héthárs  melletti  csatáról,  Pétermezőröl  már 
szóltam ;  hogy  Héthársnak  a  temploma  mütörté- 
neli  nevezetesség,  azt  gyermekkoromban  nem 
tudtam ;  ott  nyugosznak  szép  faragott  sírok  alatt 
a  Tárczayak,  a  kik  a  mi  ősatyánktól,  Rutkertől 
származtak  szintén,  a  XIII.  században  Tarkő 
várából  egész  kis  vármegyével  felérő  uradalomra 
nézhettek  szét,  de  kihaltak  s  birtokaik  széjjel- 
mentek, a  legtöbb  Dessewífy-kézre  került,  a  hét- 
hársi  templomban  is  a  Tárczay-sírokat  Dessewífy- 
sírok  váltják  föl. 

A  Berzeviczénél  még  erdős  vidék  azon  túl  jó 
darabra  kopárrá  változik,  Péchujfalvánál  —  a  hol 
a  Péchyek  régibb  s  újabb  kastélyai,  udvarházai 
váltakoznak   —  lesz  ismét  erdőkben  gazdagabb, 

itt  éri  el  az  út  Kis-Szebent,  Sárosmegye  három 
szabad  királyi  városának  legkisebbikét  s  a  mi 
járásunk  politikai  és  törvénykezési  székhelyét,  a 
„hü  Szeben"-t,  mint  a  hogy  hazafias  magatar- 
tása elismeréséül  1849-ben  nevezték,  a  melynek 
kegyesrendi  convictusában  én  később  első  diák- 
éveimet töltöttem.  Akkoriban  még  állottak  Kis- 
Szeben  régi  várfalai,  melyek  a  tulajdonképeni 
várost  a  külvárostól  s  a  sok  gyümölcséről  híres 
kerttől  elválasztották,  és  állottak  a  kaputornyok, 
melyekben  dübörögve  visszhangzott  az  áthaladó 
kccsi  zöreje. 

A  következő  Orkuta  községet,  valamikor  „ür- 
kutjá'^-nak  nevezhették ;  Szent-Mihályon  a  Szirmay 
grófoknak  két  kastélyuk  is  volt ;  ezek  egyikét,  mely 
a  XVIII.  században  épült  s  érdekes  falfestésekkel 
is  ékeskedett,  legújabban  bontatta  le  a  mostani 
tulajdonos.  Innen  már  egész  szépségében  látható 
a  szabadon  álló,  csonka  kúp  alakú,  sürü  erdővel 
benőtt  hegyen  emelkedő  sárosi  vár,  mely  a 
mint  földrajzilag  közepe  a  megyének,  úgy  volt 
középpontja  régi,  harczos  történetének  már  az 
Árpádok  idejében,  azután  pedig  a  Rákóczi-név 
dicsősége  fűződött  falaihoz,  melyek  napjainkban 
szemlátomást  pusztulnak.  A  hegy  alatt  fekszik 
Nagy-Sáros  község,  ennek  a  kastélyában  fogták 
el  II.  Rákóczi  Ferenczet,  hogy  később  Bécs- 
újhelybe vigyék  fogságba.  Az  út  azonban 
elkerüli  a  mezővárost,  s  az  úgynevezett  „sárosi 
rónát"  környező  dombok  szélén,  a  Rákóczi 
egykori     halastavának     medenczéje     mellett     is 

elhaladva,  nagy  kerülővel  közeledik  a  kies  fekvésű 
Eperjes  felé. 

Abban  az  időben  néha  Szent-Mihálytól  jobbra 
kanyarodva  s  a  Tárczán  átkelve  ellátogattunk 
Osztrópatakára,  a  mely  a  bécsi  kincstárban  levő 
népvándorlás-korabeli  kincsleletéről  nevezetes  hely 
s  a  hol  kerületünk  képviselője,  Bánó  József,  ki 
előbb  roskoványi  birtokán  lakott,  ép  abban  az 
időben  rendezkedett  be  szép  udvarházában,  mely- 
nek üveges  verandájáról  az  egész  Tárczavölgyön 
s  a  szemben  elterülő  erdős  hegylánczon  lehetett 
végigtekinteni,  míg  kiterjedt  parkjának  regényes 
hátteréül  a  sárosi  várhegy  szolgált.  Bánó  Józsefet 
s  családját  a  mi  családunkhoz  olyan  barátság 
fűzte,  a  mely  fölér  a  rokonsággal ;  természetes, 
hogy  én  is  hamar  összebarátkoztam  fiaival, 
különösen  a  velem  egykoruakkal ;  ő  maga  a 
megyebeh  protestáns  egyháznak  is  vezető  embere 
lévén,  házánál  nem  egyszer  ünnepelték  Máday 
superintendenst,  kijártak  oda  sürüen  az  eperjesi 
kollégium  tanárai  is,  különösen  a  kedves  Herfurt 
József,  a  ki  egyforma  lelkesedéssel  szerette  a 
tudományokat  és  a  fiatalságot  s  igyekezett  szere- 
tetének ezt  a  két  tárgyát  egymással  is  meg- 
szerettetni. 

Elmentünk  néha  Eperjesen  túl  is,  egészen  a 
megye  szélére,  Abosra;  ott  lakott,  mint  már 
említettem,  nagybátyám  Máriássy  Ágoston,  akkor 
képviselő,  kinek  felesége  anyám  legidősebb  nővére 
volt,  Regine.  Nővéreimnél  idősebb  leányai  közül 
Mária   épp    akkor    ment    férjhez    Ferentzy    Elek 

debreczeni  ügyvédhez;  két  fia,  Tóni  és  Sándor 
már  diákoskodtak,  de  a  legifjabbik  Béla,  otthon 
volt  s  hozzám  korban  legközelebb  állott;  azzal 
sokat  játszottunk  az  abosi  kertben  és  házban, 
mely  gyönyörűen  fekszik  egy  hegy  tetején,  honnan 
a  szem  átfoghatja  Sárosmegye  Kánaán-ját,  az 
„Alsó-Tárcza"  szép,  viruló,  széles  völgyét, 
ellát  még  az  Olysva  völgyét  a  túloldalról  szegé- 
lyező magasabb,  erdős  hegyekre  is,  arra  az 
az  Eperjes-tokaji  hegylánczra,  a  melynek  felső 
vége  a  legszebb  opált,  alsó  vége  a  legjobb  bort 
termi.  Ágoston  bátyám  szenvedélyes  gazda  volt, 
birtokát  szépen  körülkerítette  jegenyesorokkal, 
mindig  terveket  szőtt  és  vasútról  ábrándozott. 
A  vasút  már  akkor  elkészült  Kassáig,  egy  év- 
tizeddel később  az  abosi  úrilak  előtt  is  ott 
robogott  a  gőzkocsi,  —  de  azt  bátyám  már 
meg  nem  érhette :  egy  évvel  később,  1862  tavaszán 
sírba  dőlt,  munkás  életének  még  majdnem 
derekán.  Ninon  nővérem,  a  ki  már  tizennégy 
éves  korában  csinos  verseket  írt,  Máriássy  Ágoston 
közéleti  szereplését,  korai  halálát  költőileg  elsiratta, 
mintegy  sejtetve,  hogy  a  lelkes  hazafi  szívét  az 
alkotmány  visszaállításába  vetett  remények  meg- 
hiúsulása törte  meg  .  .  . 

Többször  fordultam  meg  már  akkor  az  első 
alispán,  Szinyei  Merse  Félix  bátyám  házánál, 
Jernyén,  a  hová  Kis-Szebentől  kell  elkanyarodni 
s  a  mely  az  Abos  alatt  a  Hernádba  torkolló 
Szinye  folyó  vidékéhez,  a  Bánk-bán  egykori  ura- 
dalmához tartozik.  Jernye  a   legúriasabb  kastély 

volt  mindazok  között,  melyekben  akkoriban  meg- 
fordultam ;  sok  udvar,  gazdasági  melléképület, 
nagy  és  kis  üvegház  délszaki  növényekkel  és 
egy  messze  szétterjedő,  gyönyörű  facsoportoktól 
díszített  park  környezte,  a  templom  a  családi 
sírbolttal  és  a  paplak  is  hozzá  csatlakozott;  a 
kastély  maga  emeletes  volt,  homlokzatán  a 
családi  czímerrel,  emeleti  nagy  termének  bolthaj- 
tásos mennyezetét  freskók  borították,  mythologiai 
jelenetek,  középen  Saturnus  alakjával ;  a  kertet 
ugrókút,  barlang,  áthidalt  patak,  tó  szigettel  és 
remetelak  tették  ránk  gyermekekre  nézve  is 
változatosabbá,  s  az  öreg  süketnéma  Laczi 
bácsinak,  anyám  legidősebb  testvérének  egész 
külön  háza  és  külön  kertje  volt,  a  melyet  néha 
nekünk  is  megmutatott,  s  a  hol  minden  évben 
a  kertészetnek  valami  más  speczialitásában  végzett 
érdekes  kísérleteket. 

Szinyeiéknek  összesen  nyolcz  gyermekük  volt, 
ezek  közül  azonban  a  legifjabb,  István,  ki  atyja 
nyomdokaiba  lépve  igen  fiatalon  aüspán  s  főispán 
is  lett,  akkor,  mikor  én  először  jártam  Jernyén, 
még  a  világon  sem  volt.  Az  egyetlen  leánynyal 
Ninonnal,  hasonló  nevű  nővérem  —  mint  külön- 
ben is  kortársa  —  volt  jó  barátságban,  s  ezen 
a  réven  már  pár  évvel  előbb  hosszabb  tartóz- 
kodásra is  Jernyére  jött.  Az  én  korombeli  fiúk- 
kal, Zsigával,  Józsival,  Kálmánnal  —  kivált  ha 
még  a  Görgey  és  Jekelfalusy  fiúk  is  ott  voltak  — 
nagy  és  zajos  játékokat  és  mulatozásokat  vittünk 
végbe  az    udvar    tágas   köröndjén   meg    a    vég- 

nélküli  kertben ;  lovaglás  és  kocsikázás,  labdázás, 
bujósdi,  haramiajáték,  kundisz  fölváltva  járta, 
eszeveszett  rohanásokkal  és  hajszákkal. 

Mikor  becsületesen  ki  voltunk  fáradva,  össze- 
gyülekeztünk a  földszinti  nagy  ebédlőbe,  melynek 
ablakait  kiálló,  barokkdíszü  vasrostély  födte  s  ott 
körülülve  a  külön,  hosszú  gyermekasztalt,  a  süket- 
néma Laczi  bácsi  felügyelete  alatt  költöttük  el 
az  ozsonnát,  a  mely  szintén  nem  múlhatott  el 
mindenféle  móka  nélkül,  noha  az  öreg  úr 
szigorúan  ügyelt  a  rendre  és  csendre.  Ott 
az  ebédlőteremben  állott  a  nagyapánk  test- 
vérének, az  óriás  termetű  Szinyei  Pepinek  külön 
az  ő  számára  készült  széke,  a  mely  olyan  átme- 
netféle volt  a  szék  és  pamlag  fogalma  között; 
sokat  emlegették,  de  én  már  nem  láttam  a  Pepi 
bácsi  hátrahagyott  csizmáit  is,  a  melyeket  a  leg- 
véznább Szinyei  gyerek,  a  muzsikus  Zsiga  bujós- 
dinál  búvóhelyül  használt. 

Ozsonna  után  is  tovább  folyt  a  játék  a  szabad- 
ban, mindaddig,  a  míg  a  kastély  nagy  ajtajából 
a  lámpa  és  tüzfény  piros  sugárkévéje  végig 
nem  feküdt  a  sötét  udvaron  s  láthatóvá  nem 
vált  a  kivilágított  konyha,  a  hol  a  fehérbe  öltö- 
zött szakács  és  kukta  sürgölödése  jó  vacsorát 
Ígért. 

Ilyenkor  mi  is  fölvonultunk  a  nagy,  festett 
mennyezetű  terembe,  a  hol  rendesen  nyáron  is 
pattogott  a  kandallóban  a  tűz  s  a  hol  aztán  nekünk 
is  csöndesen  és  nyugodtan  kellett  viselkednünk, 
mert  itt  már  a  családapa  is  jelen    volt,  a  kinek 

a  gyermekek  előtt  föltétlen  és  nagy  volt  a  tekin- 
télye ;  rendesen  egy  szögletben  húzódtunk  meg 
s  hallgattuk  a  zongorajátékot,  hegedűt,  éneket, 
vagy  a  nagyok  beszélgetését,  én  néha  rajzommal 
mulattattam  a  többieket,  de  csak  addig,  míg  a 
nagyobb  fiúk  egyike,  Pál  festői  pályára  nem 
lépett ;  azontúl  aztán  Jernyén  nem  mertem  többé 
a  rajzónnal  előhozakodni. 

Szinyei  Félix  bátyám,  a  családfő  magas,  igen 
sovány,  a  betegségtől  kissé  megtört  alak  volt; 
jernyei  otthonában  épen  úgy,  mint  eperjesi  megye- 
házi szobájában  rendesen  föl  s  alá  járva  láttam 
öt,  csibukkal  a  kezében,  így  vett  részt  a  társal- 
gásban is. 

Sajátságos  volt  soványsága  és  beteges  állapota 
mellett  érczes,  hatalmas  hangja  s  villogó  szemeinek 
átható  tekintete ;  ha  pedig  megszólalt,  nem  csak 
hangja  és  tekintete,  hanem  szavainak  tartalma, 
szellemének  bennök  megnyilatkozó  fölénye  volt 
az,  a  mi  a  figyelmet  felé  fordította  s  nézetének, 
akaratának  érvényt  szerzett  nem  csak  a  vele 
érintkezőknél,  hanem  a  vezetésére  bízott  gyüle- 
kezeteknél is. 

A  kandalló  körüU  esti  társaságból  ritkán  hiányzott 
a  falubeli  plébános,  a  kedélyes  Tomanóczy  bácsi, 
a  kit  egészen  a  házhoz  tartozónak  tekintett 
mindenki,  de  a  ki  mint  derék  pap  és  még 
derekabb  hazafi  megyeszerte  tekintélynek  örven- 
dett; az  első  Szent  István-napi  ünnepély  alkal- 
mával, melyet  Eperjesen  1860-ban  megültek,  ö 
mondott  emelkedett  hangú  egyházi  beszédet. 

A  jernyei  családi  kör  különös  ihletet  nyert  a 
ház  szellemes  úrnőjétől,  a  már  többször  említett 
Szinyei  Jekelfalusy  Valériától.  Már  a  szülői  ház- 
ból —  a  szendrői  kastélyból  —  bizonyos  regényes, 
költői  hajlamokat  hozott  magával;  anyja,  Csáky 
grófnő  révén  ott  ismerkedett  meg  Eötvössel, 
Treforttal,  az  utóbbi  Lamartine  „Méditation"-jait 
ajándékozta  neki,  mely  kedves  olvasmánya  lett. 
A  haza  ügyeért  való  lelkesedésétől  indítva  1849-ben 
—  mint  már  említettem  —  vállalkozott  a  sebesült 
honvédek  eperjesi  kórházának  igazgatóságára,  a 
miért  a  muszka  uralom  ötven  kancsuka-ütésre  Ítélte, 
melytől  csak  elmenekülése  óvta  meg.  Azóta  a 
szabadságharcz  ieigázói  s  az  absolutismus  eszközei 
iránt  izzó  gyűlöletének  mindig  leplezetlen  kifeje- 
zést adott  versben,  dalban  s  a  hol  lehetett  — 
csípős  gúnyban  is.  A  véletlen  szeszélye  Csáky 
grófnő  házánál  az  ötvenes  években  egy  főrangú 
családból  való  osztrák  tábornokkal  hozta  össze, 
ki  a  forradalom  idejében  Schlik  vezetése  alatt 
harczolt ;  a  salont  a  csatatérnél  biztosabb  talajnak 
érző  generális  nagy  buzgalommal  igyekezett 
társalgásba  vonni  az  érdekes  fiatal  asszonyt,  ki 
azonban  a  szűkebb  hazája  felől  tudakozódót 
azzal  a  sokatmondó  válaszszal  némította  el,  hogy 
az  ő  otthona  a  Branyiszkó  közelében  van,  —  az 
a  vidék  bizonyára  ismerős  előtte  .   .  . 

Az  ötvenes  évek  elején  Szinyeiné  Balaton- 
Füreden  azzal  vonta  magára  a  figyelmet,  hogy 
a  sétányon  járó  Vörösmarty  előtt  térdre  borulva, 
kis  leánya  számára  áldását  kérte.  A   már   akkor 

beteg  költő  szelid  nyájassággal  fogadta  a  rajongást 
s  a  költeményeit  tartalmazó  kötetben,  melyet 
Szinyeinénél  talált,  maga  húzta  keresztül  a  Szózat- 
nak azokat  a  verseit,  melyek  az  eljövendő  „nagy- 
szerű halál "-ról  szólnak  s  a  „sírról,  hol  nemzet 
sülyed  el".  A  lelkes  honleány  Vörösmarty  halála 
után  sem  feledkezett  meg  róla,  mivel  tartozik  a 
nemzet  költőjének  s  a  mi  szegény  felvidékünkön 
jelentékeny  összeget  gyűjtött  a  hátrahagyott  árvák- 
nak nyújtandó  nemzeti  adomány  czéljára. 

Részint  balaton-füredi,  részint  tatra- vidéki  tartóz- 
kodása hozta  össze  Szinyeinét  Tomori  Anasztázzal, 
Szelestey  Lászlóval,  Pap  Gáborral,  Császár  Ferencz- 
czel,  Simonffy  Kálmánnal, az  öreg  Fáy  Andrással  s  az 
ötvenes  évek  költőnőjével  Flórával,  (Tóth  Kálmánné, 
Majthényi  Flóra)  kikkel  valamennyivel  levelezett  is 
s  kik  közül  többen  egy-egy  költeményt,  vagy  zene- 
szerzeményt küldtek  neki  emlékül.  Tomori  Anasztáz- 
zal  való  levelezésének  egy  közérdekű  ügy  szolgált 
főtárgyául;  a  „Hölgyfutár"  1860  febr.  18-iki  száma 
tette  közzé  Szinyei  Felixnének  az  iránti  felhivását, 
hogy  a  Nemzeti  Múzeum  dísztermének  asztala 
számára  a  magyar  hölgyek  egy,  az  összes  megyék 
czimereit  föltüntető  szőnyeget  hímezzenek ;  a 
díszterem  székei  és  asztala  czéljára  nagy  összeg 
gyűlt  is  össze,  melyet  azonban  később  a  könyvtár 
Széchenyi-termének  földíszítésére  használtak  föl. 

Érdekes  levelezés  fejlődött  Szinyei  Valéria  és 
a  száműzött  Ujházy  László  között,  kivel  családja 
már  a  szabadságharcz  előtti  időben  is  jó  barátság- 
ban élt.  1858-ban  Hamburgból  írta  Ujházy  első 

levelét,  melyben  magasztalással  halmozza  el 
Szinyeiné  lelkes  honleányi  érzületét ;  azután  napló- 
szem  leveleket  küldött  Texasból,  majd  meg  Anconá- 
ból  kereste  föl  soraival  a  hetvenéves  aggastyán 
^Kedves  Húgát **,  a  hol  „szinte  érezte  az  édes 
haza  tájáról  jövő  lég  fuvalatát  és  még  sem  szív- 
hatta azt  eredete  dicső  halmain".  Anconai  fény- 
képéhez e  kisérő  sorokat  írta,  Szinyei  Felixhez 
intézett  levélben  :  „Valériának  mondd  meg,  nincs 
már  kertem,  nincs  virágom,  mit  számára  szakít- 
hatnék és  csak  tövisek  nőnek  annak  ösvényén, 
ki  egyéb  emléket  Anconából  nem  küldhet  az  ide 
mellékeltnél."  Utolsó  küldeménye  azután  egy 
torzkép  volt,  melyen  a  szabadságharcz  engesztel- 
hetetlen, kétségbeesett  agg  bajnoka  maga  gúnyolta 
ki  a  67-iki  kiegyezés  siami  iker- párját. 

Szinyei  Félix  nejének  élénk  szelleme  és  kedélye 
fogékonysággal  birt  minden  nemesebb  élvezet 
iránt.  Szeretett  lovagolni  is,  még  az  ötvenes  évek- 
ben néhányszor  lovas  társaságban  jött  Berzeviczére, 
Daróczra  s  mert  a  természet  szépségei  rajongással 
töltötték  el,  szívesen  kereste  föl  az  erdők  mélyét, 
aregényes  völgyeket,  melyeket  aztán  költői  hangzású 
magyar  nevekkel  ruházott  föl.  A  mint  61-ben  meg- 
alakították Sárosban  is  a  megyei  nőegyletét,  ö  lett 
első  elnöke  s  a  vezetése  alatt  rendezett  jótékony- 
czélú  szinelőadásokban  maga  is  szerepelt  nép- 
dalokkal és  saját  szerzeményű  hazafias  költe- 
ményekkel. Minden  nyelvet  választékosan  és  tiszta 
kiejtéssel  beszélt;  társalgását  még  öreg  korában 
is,  mikor  nehéz  hallása  kissé  akadályozta  a  vele 

való  érintkezést,  szívesen  hallgattam.  Mindnyájan, 
kik  akkor  éltünk,  ismerjük  a  hatvanas  éveknek 
azt  az  uralkodó  romantikáját,  mely  még  nem 
felejtette  el  Himfyt,  lelkesült  a  Vörösmarty  román- 
czaiért  s  főleg  a  Tompa  virágregéinek  eszme- 
körében élt;  a  müveit  társaság  beszéd-  és  irási 
modora  kissé  dagályos  volt  akkor,  édeskés  és 
levendulaszagú,  de  legalább  a  mily  távol  állott 
a  népiestől  és  mindennapitól,  ép  annyira  idegen- 
kedett a  póriastól  és  Ízetlentől.  Ez  a  jelleg  némileg 
rajta  volt  a  Szinyeiné  beszédjén  és  Írásán  is,  de 
Ízlését  kortársaival  szemben  haladottabbnak  tün- 
tette föl  rajongása  az  Arany  költészetéért  s  külö- 
nösen értett  hozzá  társalgása  tárgyát  kiemelni  a 
mindennapiság  légköréből  s  érdekes  világításba 
helyezni,  úgy  hogy  minden  látogatás  a  szellemes 
matrónánál  egy-egy  érdekes  regényfejezet  benyo- 
mását hagyta  hátra. 

Néhai  Latkóczy  Mihály  tanár  a  Vasárnapi  Újság- 
ban ismertette  egyszer  Szinyei  Felixné  levelezését 
Arany  Jánossal,  mely  úgy  indult  meg,  hogy  ő  a 
br.  Eötvös  József  fölszólítására  alapítóul  lépett 
be  a  Kisfaludy-társaságba,  melynek  akkor  Arany 
volt  az  igazgatója;  Szinyeiné  vendégül  is  hívta 
a  költőt,  leírva  a  jernye- vidéki  erdei  magány 
minden  bájait,  de  a  nagy  lantos  szivén  akkor 
kegyetlen  sebet  ütött  a  sors  egyetlen  leánya 
halálával,  nem  akart  vendégségbe  menni,  kedves, 
meleghangú  leveleket  irt  azonban  a  müveiért 
lelkesedő  úrnőnek,  melyekben  szerényen  bírál- 
gatta a  saját  költészete  értékét.    „Alig  van  költő 

—  Úgymond  —  kinek  müveiből  kevesebb  szebb 
helyet,  sorokat,  mondatot  lehetne  kiirni.  Talán 
hiba,  de  én  e  hibát  előttem  fontosabb  czélokból, 
s  öntudatosan  követtem  el.  Megbüntet-e  vagy 
jutalmaz  érte  a  jövő  —  és  általában  lesz-e  jövő?" 

Ez  1867-ben  volt  irva ;  nagynéném  azután 
sem  hagyta  abba  a  levelezést ;  megöregedett,  de 
költőjeért  rajongni  meg  nem  szűnt.  Sajátságos 
végzése  a  sorsnak,  hogy  az  akkor  már  jó  ideje 
özvegy  Szinyeiné  1882-ben  alig  egy-két  nappal 
az  Arany  János  halála  után  költözött  el  maga 
is  abba  a  jobb  világba. 

Atyám  már  juhusban  végkép  elfoglalta  eperjesi 
megyeházi  lakását,  mi  azonban  a  nyárra  nem 
akartunk  megválni  Berzeviczétöl ;  néha  ő  is 
ellátogatott  hozzánk  s  egy  ily  látogatása  alkal- 
mával nem  épen  kellemes  meglepetésben  részesült. 
Említettem  már,  hogy  a  pénzügyet  az  abszolút 
kormány  ki  nem  adta  a  kezéből  s  ilyenképen  az 
önkényesen  kivetett  adókkal  szemben  a  rezisz- 
tenczia  tovább  folyván,  a  katonabeszállásolással való 
adó-exekuczió  is  tovább  folyt  s  nem  épen  rossz 
ötlet  volt  annak  örömeiben  a  másodalispánt  is 
részesíteni.  A  faluban  jó  sok  katonaság  volt  szét- 
szórva, nálunk  egy  hadnagy  szállásolt  legényével  és 
16  katonával,  mintegy  négy  napig.  A  hadnagy 
magyar  fiú  volt,  Faddynak  hivták,  vidám  volt 
és  ügyes,  én  főkép  azért  bámultam  meg,  hogy 
a  körülbelül  három  méternyi  körületü  vén  hársfa 
törzsére  föl  tudott  kúszni ;  ö  is  illendően  végezvén 
kellemetlen  tisztét,    mi    is    vendégként    bántunk 

Tele,  meg  is  kedveltük  és  sajnálattal  hallottuk 
néhány  é\"vel  később,  hogy  a  cholerajárvány 
áldozata  lett.  A  legénység  is  tisztességesen  viselte 
magát ;  a  csűrben,  a  hol  be  voltak  kvártélyozva, 
gondosan  óvakodtak  a  pipázástól.  Nekem  min- 
denesetre nagyobb  örömem  telt  ebben  a  váratlan 
látogatásban,  mint  apámnak;  katonákat  ilyen 
közelről  még  sohasem  láttam,  most  pedig  egész 
fölszerelésükkel  megismerkedhettem,  még  a  fegy- 
verüket is  kezembe  vehettem ;  így  aztán  sokkal 
nagyobb  tökélyre  vittem  a  katonásdit  is,  melyre 
már  akkoriban  vasárnap  délutánonkint  rendesen 
udvarunkba  gyűjtöttem  a  falubeli  parasztgyere- 
keket. Legjobb  barátom  a  dobos  lett,  attól  meg- 
tanultam dobolni  s  mikor  a  takarodót  verte 
esténkint  végig  a  falun,  én  is  elkísértem  és  buzgón 
vertem  a  saját  játékdobomat. 

Már  a  nyár  folyamában  is  egypárszor  meg- 
szálltunk megyeházi  hivatalos  lakásunkon ;  az 
akkor  még  régi  külsőségeinek  és  czifraságainak 
teljes  díszében  fénylő  megyei  élet,  reám  már 
újdonságánál  fogva  is  úgy  hatott  mint  egy  varázs- 
álom. Most  is  jól  emlékszem  rá,  mikor  Eperjesre 
mentünkben  az  országúton  először  láttam  egy 
teljes  diszben  lovagló  megyei  huszárt,  a  ki 
tarsolyában  valami  hivatalos  leveleket  vitt.  Meg- 
illetődéssel vegyes  büszkeséggel  léptem  be  mindig 
a  megyeház  kapuján,  mely  előtt  kivont  karddal 
parádés  hajdú  állott  őrt;  és  ezek  még  sokkal 
kedélyesebb  alakok  voltak  a  minapi  katonáknál, 
a  ruhájok  is   Ízlésem    szerint    sokkal    szebb    és 

díszesebb  volt,  mint  amazoknak  a  „lisztes  zsákjai", 
a  hogy  a  régi,  fehér  katonakabátot  akkor  nevezték. 
Óraütéskor  mindig  leszaladtam  az  atyám  lakásáról, 
hogy  lássam,  mikor  az  ört  felváltják ;  az,  a  melyik- 
nek az  ideje  letelt,  poziturába  vágva  magát, 
harsány  hangon  kiáltotta:  „Válts  fel!'^  erre  aztán 
a  hajdútanyáról  kardot  csörtetve,  sarkantyút  pen- 
getve jött  egy  őrvezető  és  egy  új  várta;  a  fel- 
váltó odaállt  a  fölváltandó  mellé,  csákójuk  alól 
egymásra  néztek  és  dünnyögtek  valamit,  én 
erősen  hittem,  hogy  most  adják  át  egymásnak 
a  vármegye  összes  titkait,  azután  a  fölváltott 
jobbra  átfordult  és  elmasirozott.  Milyen  fölemelő 
érzés  volt  az,  hogy  bennünket  ilyen  délczeg 
vitézek  őriznek!  Hát  még  milyen  ünnepélyes 
volt  a  léptek  visszhangja  a  régi  megyeház  nagy 
lépcsőcsarnokában,  a  hol  a  megye  népességének 
különböző  mezei  és  ipari  foglalkozását  ábrázoló 
nagy  képek  függtek  akkor ;  milyen  történeti  fon- 
tosság benyomását  tette  a  gyülésterem  a  maga 
patkóalakú  zöld  asztalával,  a  falról  lenéző  király- 
képekkel !  És  ez  lesz  ezentúl  a  mi  otthonunk, 
gondolhattam  még  akkor,  nem  sejtve,  hogy  az 
alkotmányos  dicsőség,  mily  hamar  fog  véget  érni. 
Várady  Gábor  már  juhus  3-án  azt  írta  atyám- 
nak: „Megnehezült  az  idők  viharos  járása  fölöt- 
tünk. Egységre  nem  fogunk  vergődhetni;  egy 
rész  határozatot  akar  hozni,  egy  rész  (ismét) 
magyarázó  s  a  leiratot  czáfoló  feliratot,  egy  rész 
pedig  vissza  akarja  állítni  a  Deák  felirati  javas- 
latát minden  változtatás    nélkül  ..."    A  meg- 

egyezés  azonban  mégis  létrejött ;  Máriássy  János 
bátyám  —  az  egykori  honvédezredes,  akkor 
képviselő,  később  altábornagy  és  honvédkerületi 
parancsnok  —  augusztus  nyolczadiki  leveléhez  utó- 
iratképen e  sorokat  toldotta:  „Délután  4  órakor. 
Kedves  Sógorkám!  Ilyen  gyűlést  még  nem  láttam; 
az  enthusiasnms,  melylyel  a  Deák  felirata  fogad- 
tatott, leírhatatlan ;  a  fölolvasás  előtt  még  voltak 
legalább  140-en,  kik  minden  esetre  határozatot 
kívántak;  a  lelkesedés  oly  nagy  fokra  nőtt  a 
remek  és  igen  erős  fölirat  olva«ása  alatt,  külö- 
nösen a  végén  előadott  rövid  recapitulatio  annyira 
hozott  bennünket,  hogy  túltevén  magunkat  a 
szabályokon,  elfogadtuk  a  20  ívre  menő  indít- 
ványt egyhangúlag,  minden  discussió  nélkül,  csak 
attól  tartván,  hogy  még  szétugrasztanak  mielőtt 
kinyomatott  volna". 

Ez  az  aggodalom  nagyon  igazolt  volt.  A  kor- 
mány, —  melyben  b.  Vay  Miklós  kanczellár  helyét 
időközben  gróf  Forgách  Antal  váltotta  föl,  —  a 
Deák  második  feliratára  az  országgyűlés  feloszla- 
tásával felelt  és  így  megint  igaznak  látszott  a 
Tóth  Kálmán  Bolond  Miskájának  egy,  akkor 
szállóigévé  vált  szójátéka:  hogy  „a  magyar 
tűrjön,  a  míg  Türr  jön". 

Habár  a  további  következmények  iránt  alig 
lehetett  valakinek  kételye,  atyám  —  ki  már 
nagyon  unta  az  eperjesi  magányos  életet,  s 
hosszabb  hivatali  elfoglaltságra  számítván,  birtokát 
tavaszszal  bérbe  is  adta  —  meg  nem  zavartatta 
magát    terve    kivitelében,    hogy    családját    télre 

bevigye  a  városba,  a  mit  a  szükséges  zongora- 
és  varróleczkék  is  igazoltak  némileg. 

Hónapokon  át  folyt  apránként  az  átköltözés  s 
a  berendezkedés  a  megyeházi  lakáson,  mintha 
mindig  azt  vártuk  volna,  hogy  az  egész  dolog 
fölöslegessé  fog  válni.  Még  az  öreg  Péchy  Tóni 
nénit  is  kimozdítottuk  helyéről,  ö  is  beköltözött 
utánunk  Eperjesre ;  engem  október  végén  vittek 
be  a  nevelőnkkel  s  valóságos  ómen  gyanánt  a 
kocsink  kereke  tört  el  útközben;  sötét  este  jó 
sokáig  kellett  vesztegelnünk  a  nagy-sárosi  rónán, 
míg  segítséget  kaptunk. 

Időközben  tudniillik  nevelő  jött  a  házunkhoz, 
a  kinek  feladata  volt  engem  és  Rózsi  nővéremet 
egyelőre  az  elemi  iskolai  tanulmányokon  végig- 
vezetni ;  Strauch  Albertnek  hívták,  zömök,  göndör- 
hajú; pelyhedző  állú  íiatal  ember  volt,  Szepes- 
Iglóra  való  s  az  eperjesi  collegium  theologiai 
tanfolyamát  végezte  el,  mely  akkoriban  tanár- 
képzőül is  szolgált.  Vele  egy  jövő  fejezetben 
fogok  bővebben  foglalkozni,  de  meg  kell  emlí- 
tenem már  itt,  hogy  igen  helyes  paedagógiai 
érzékkel  a  tanulásba  mintegy  játszva  igyekezett 
bevezetni  bennünket  s  mindent  elkerült,  a  mi  őt 
már  kezdetben  rideg  praeceptor  vagy  félelmes 
mumus  színében  tüntette  volna  föl  előttünk. 
Mintegy  beköszöntőül  mindjárt  az  első  hónapban 
szavalatokkal  egybekötött  színelőadást  rendezett 
velünk  Berzeviczén;  a  Kisfaludy  „Gyilkos"  czímü 
egy  fölvonásos  vígjátékát  játszottuk,  azután  pedig 
szavaltunk  csupa  hazafias  költeményeket  Petőfitől, 

Berzeviczy  Albert:  Régi  Emlékek.  11 

Bajzától,  Tompától;  a  szavalásban  részt  vett 
Strauch,  mindkét  nővérem,  én  és  unokatestvérünk 
Bolgár  Kálmán,  akkor  egri  gymnasiumi  tanuló. 
A  mint  felkerültünk  Eperjesre,  ott  Strauch  részére 
külön  lakást  bérelt  atyám,  az  volt  az  iskolánk, 
mindjárt  a  szomszéd  lakást  pedig  Péchy  Tóni 
nénénk  foglalta  el,  a  ki  aztán  gyakran  meg- 
ozsonnáztatott,  a  nélkül,  hog^'  csak  a  házat  is 
el  kellett  volna  hagynunk.  Én  még  azonkívül 
Strauch  egy  collegájához,  Kiszely  Ervinhez  is 
eljártam  s  attól  kaptam  az  első  leczkéket  a  nekem 
oly  kedves  rajzolásból;  egyszer  Kiszely  a  coUe- 
giumi  rajzórára  is  elvitt,  a  hol  először  láttam 
zajos  diáksereget. 

Azalatt  a  politikai  események  rohamos  egymás- 
utánban zúdultak  pusztítólag  az  újra  kisarjadzott 
megyei  életnek  még  zsenge  vetésére.  ,  Korán 
kihajtott  könny enhivésnek  leforrázta  leveleit  a 
dér",  —  mint  Jókai  írta  az  „Új  földesúr "-ban. 
Az  országgyűlés  feloszlatását  nemsokára  követte 
a  gróf  Pálffy  Móricz  helytartósági  elnök  katonai 
dictaturája,  mely  az  ostromállapot  kihirdetésével 
s  egy  sereg  elfogatassál  igyekezett  a  nemzetre 
ráijeszteni.  Október  végén  felfüggesztették  a  megyei 
bizottmányok  működését  s  a  pénzügyigazgatóság 
meghagyta  a  törvényszéknek,  hogy  az  absolut 
kormánytól  behozott  bélyegilletékeket  szedje  be 
s  azokról  számoljon.  A  törvényszék  ezt  a  föl- 
szólítást törvényesnek  el  nem  ismerhetvén,  véde- 
lemért a  megyéhez  is,  a  helytartótanácshoz  is 
fordult;    de  a  megye    nem    határozhatott,    mert 

gyűlést  tartania  nem  volt  szabad,  a  helytartó- 
tanács pedig  kitérő  választ  adott.  így  nem  maradt 
más  hátra,  mint  lemondani,  a  minek  megtevése 
végett  az  első  alispán  már  a  meghívóban  is 
magánértekezletnek  jelzett  összejövetelre  hívta 
meg  a  főbb  megyei  tisztviselőket  atyám  hivatali 
helyiségébe.  Én  a  mellékszobában  voltam  s  zajt 
hallván  az  utczán,  kinéztem  az  ablakon ;  akkor 
láttam,  hogy  az  utczát  szuronyos  katonaság 
lepte  el  s  néhány  perez  múlva  egy  tiszt  lépett 
be  atyámhoz,  ki  az  urakat  azonnaU  szétoszlásra 
szólította  föl. 

Jött  a  provizórium,  mely  a  Schmerling  lovag 
államminiszter  bölcs  reczipéje  szerint  be  akarta 
várni,  a  míg  a  magyar  nemzet  megpuhul  és 
beletörődik  abba  az  alkotmányosságba,  melylyel 
a  februári  pátens  megkínálta;  a  lemondott  megyei 
tisztviselők  helyét  kinevezettek  foglalták  el,  de 
már  nem  idegenek,  hanem  olyanok,  a  minőket 
a  hatalom  erre  a  czélra  az  országban  kapni 
tudott.  Főispáni  helytartó  Sárosmegyében  Hlaváts 
János  kerületi  főügyész  lett,  alispánok  Grohmann 
és  Beőr.  Atyámnak  azonban  a  maga  ingyen- 
hivataloskodását  még  egy  ideig  folytatnia  kellett, 
addig  tudniillik,  a  míg  a  törvényszék  leltárát  és 
teendőit  deczember  végén  formaszerüen  átadhatta 
az  új  régime  embereinek. 

Ilyenképen  az  alkotmányos  vármegye  hivatal- 
nokait a  tavasz  hozta  és  az  ősz  vitte  el,  az 
absolutismus  közegei  pedig  a  mint  a  téllel  tűntek 
el,  úgy  a  téllel  jöttek  is  vissza.  Ez  a  körülmény 

alkalmul  szolgált  egy  elmésségéröl  ismert  eperjesi 
mérnöknek,  Hvezdának,  hogy  tót  versekben  éne- 
kelje meg  ezt  a  jövés-menést  s  a  Bach-Schmer- 
ling  hivatalnokait  a  pereczesekkel  hasonlítsa 
össze,  a  kik  Eperjes  utczáinak  nagyon  ismert 
alakjai  voltak  s  szintén  a  kezdődő  téllel  jelentek 
meg  pántlikás  kalapokban  hosszú  botra  tűzött 
pereczeikkel  és  fülsértő  trombitájukkal,  a  kezdődő 
tavaszszal  pedig  abbahagyták  az  üzletet.  Ez  a 
hasonlat  közszólássá  lett  Eperjesen;  a  Hlaváts 
úr  gárdáját  mindenki pereczeseknek  hivta,  még  a 
hivatalos  aegis  alatt  rendezett  bálra  is  ráragadt 
a  „pereczes-bál"  elnevezés. 

Miután  a  megyeházáról  kitették  a  szűrünket  s 
időközben  beköszöntvén  a  tél,  falura  többé  vissza- 
menni nem  akartunk,  atyámnak  Eperjesen  más 
szállás  után  kellett  néznie.  Talált  is  csakhamar, 
a  főutcza  kellő  közepén,  szemben  a  „ Fekete- 
sas "-ról  nevezett  vendéglővel,  mely  akkor  már 
mindinkább  háttérbe  szorította  a  belváros  felső 
végén  levő  „Koroná"-t,  egy  szép,  barokkstilben 
csipkézett  oromzatú,  egykor  Drugeth-Van  der 
Nath-féle  házban,  mely  a  Zuhan  czukrász  özvegyéé 
volt  —  most  a  Schmidt  Gyuláé. 

Zuhan  svájczi  volt,  —  a  felvidéken  régebben 
minden  czukrász  olasz  volt,  vagy  legalább  is 
svájczi  —  és  ugyanazon  év  tavaszán  halt  meg 
hirtelen,  rendkívül  nagy  részvétet  keltve  elhuny- 
tával, mert  nemcsak  közbecsülésben  részesült, 
mint  polgár  és  üzletember,  hanem  személyes 
tulajdonainál  fogva   a  város  és   megye    legjobb- 

jainak  barátságát  is  bírta.  Halála  után  özvegye 
vitte  tovább  az  üzletet,  mely  a  földszinti  bolt- 
helyiségben volt  berendezve.  Ez  a  czukrászüzlet 
legédesebb  vágyaim  Mekkája  volt,  még  mielőtt 
annyira  közelébe  jutottam  volna;  azt  hiszem, 
minden  normális  megalkotásu  gyermek  szereti  a 
czukros  dolgokat,  s  a  Zuhanék  dicséretére 
constatálnom  kell,  hogy  olyanokat  tudtak  készí- 
teni, a  melyek  szépek  is  voltak,  jók  is.  Termé- 
szetes, hogy  kecsegtető  volt  mindezzel  a  szép  és 
jó  dologgal  egy  fedél  alá  kerülni,  a  hol  a  kapu- 
aljba nyíló  kivilágított  ablakok  még  azok  készí- 
tésének minden  titkait  is  elárulták. 

Az  emelet  utczai  részét  csak  mi  laktuk,  az 
udvari  földszinten  többek  között  egy  özvegy 
asszonynak  volt  szállása  egyetlen  fiával,  a  ki  az 
én  koromban  lehetett,  s  a  kinek  futkosására 
azzal  a  reménynyel  néztem  le  a  tornáczról,  hogy 
benne  játszótársat  fogok  találni.  Egy  napon  aztán 
azt  hallottam,  hogy  a  kis  fiu  súlyos  beteg  s 
mikor  másnap  kimentem  a  tornáczra,  a  lépcső- 
házban egy  leterített  asztalon  ott  láttam  a  kis  fiút 
ünnepi  ruhájában  összetett  kezekkel,  halványan, 
kiterítve  átlátszó  szemfödél  alatt  a  nyitott  kopor- 
sóban .  .  .  Akkor  láttam  először  halottat  s 
még  pedig  hozzám  hasonló  gyermek  holttestét  .  .  . 
Ez  a  látvány  végtelenül  lehangolt;  úgy  éreztem, 
mintha  valamit  elvesztettem  volna  mindörökre,  a 
minek  a  bírása  addig  boldogított,  mintha  egy 
tudat,  egy  gondolat  szállott  volna  meg,  a  melytől 
addig   ment   voltam    és    a    melytől    soha    többé 

szabadulni  nem  fogok  .  .  .  Azt  a  képet  soká 
nem  tudtam  elűzni  magamtól ;  mikor  tavaszszal 
egyszer  kisétáltunk  a  szép  eperjesi  temetőbe  is, 
a  sok  sír  között  elgondoltam,  hogy  vájjon 
melyikben  fekszik  az  a  kis  fiu,  a  kit  úgyszólván 
egy  napról  másikra  úgy  elcsöndesedni  láttam  .... 

A  Zuhan-ház  közel  volt  a  postaépülethez,  a  hová 
Rózsi  nővéremmel  iskolába  jártunk  „Strauch 
bácsi  "-hoz  s  mellesleg  mindig  az  öreg  Tóni 
nénihez  is  ;  nővéreim  a  Bornemisza  leányokkal 
barátkoztak,  én  főképen  Dienes  Lajossal,  a  kinek 
anyja  az  abosi  Máriássy  bátyám  nővére  volt  s 
a  kik  a  gróf  Dessev>'ffy-féle  házban  a  piacz  másik 
során  laktak,  a  honnan  az  innenső  oldalt  meg 
a  templom  környékét  lehetett  áttekinteni. 

Az  eperjesi  szép,  régi,  csúcsíves  Szent  Miklós- 
templom hatalmas  méretei  mellett  minden  benyo- 
más és  fogalom  eltörpült,  a  mit  addig  épületek- 
ről szerezhettem ;  nagy  csarnokainak  rejtélyes 
félhomálya  sejtelemszerüen  telt  meg  képzeletem- 
ben történeti  alakokkal  és  jelenetekkel,  a  melyek 
mivoltáról  nem  tudtam  volna  magamnak  számot 
adni,  de  a  melyek  a  pillérek,  a  faragványok,  az 
ívek  formáiból  látszottak  kifoszladozni,  mintha 
annak  a  kornak,  mely  ezeket  létrehozta  a  képei 
volnának  ők  is.  És  az  ilyen  képzelődésekbe  és 
álmodozásokba  mint  egy  vészharang  kondulása 
vegyült  belé  a  —  Caraffa  neve  ;  Caraffa,  vér- 
bíróság, börtönök,  kínzás,  vérpad  —  ezek  a 
fogalmak  végzetszerűen  vannak  hozzácsatolva 
az  Eperjes    nevéhez,    épen    ehhez  a  városéhoz, 

a  melyet  bájos  fekvése,  mosolygó  környéke, 
épületeinek  művészi  dísze  arra  látszik  rendelni, 
hogy  csak  derült,  vonzó  emlékeket  keltsen. 

A  kollégiumnak  akkor  még  ódon,  még  ki  nem 
épült  nagy  négyszögén  túl  az  a  XVIII.  század- 
ban rejtélyes  módon,  úgy  látszik  engesztelő  fogada- 
lomból létrejött  Mária-szobor  jelöli  a  helyet,  a  hol 
a  Caraffa  áldozatai  elvéreztek  ;  de  gyermekkorom- 
ban rám  sokkal  sötétebb  benyomást  tett  a  város- 
ház hátához  csatlakozó  s  egész  az  Árok-utczáig 
lefutó  börtönépület,  magas  oromzatos  kapujával, 
a  melyet  —  mert  mindig  zárva  láttam  s  még 
kis  ablakait  is  deszka  födte  —  képzeletem  a 
kínvallatások  minden  szörnyűségeivel  töltött  meg. 

A  városház  és  a  vele  szemben  fekvő  kerületi 
táblai  —  most  törvényszéki  —  épület,  kapu- 
szerüen  a  főpiaczról  kiágazó  utczák  fölébe  épül- 
tek ;  ezek  alatt  a  széles,  sötét,  az  utczát  áteresztő 
boltozatok  alatt  mindenféle  lebujok  nyiltak  akkor, 
pinczelakások  és  kofák  raktárai.  Többek  között 
Eperjes  leghíresebb  kofája  tanyázott  ott,  a  ki 
arról  volt  nevezetes,  hogy  1849-ben,  az  oroszok 
bevonulásakor  Paskewitz  berezegnek  elébe  ment 
s  hódolata  jeléül  koszorút  adott  át  neki ;  város- 
szerte csak  gúnyneve  alatt  volt  ismeretes  s  valaki 
pajzánságból  ezt  a  nevet  tanyájának  ajtaja  fölébe 
is  odaírta.  Egy  gyermekkori  barátom,  ki  a  megye- 
háza mögötti  katholikus  gimnáziumba  járt  isko- 
lába, onnan  jövet  s  a  kerületi  tábla  utczaboltozata 
alatt  elhaladva  megállott  a  rejtélyes  ajtó  előtt  s 
teljes  jóhiszeműséggel  hangosan  elolvasta  a  föl- 

írást ;  a  rettenetes  banya  azonban  ott  gubbasz- 
tott a  bejáró-lépcsön  s  hallván  a  maga  gúny- 
nevét, fölegyenesedett  és  elátkozta  a  kis  diákot 
minden  ivadékával  együtt  negyedíziglen.  Nem 
tudom  ez  az  átok  félemlítette-e  meg  barátomat 
annyira,  de  tény,  hogy  mindeddig  meg  nem  nősült. 
A  Fekete-sas  vendéglő  akkor  még  régi  alakjá- 
ban dísztelenkedett,  az  egyik  fele  ki  volt  épülve 
kétemeletesre,  abban  voltak  a  vendégszobák  s  a 
régi  tánczterem,  az  alacsonyabb  részben  a  kávé- 
ház s  e  mögött  a  régi  kis  színház,  melyet  jóval 
előbb  bontottak  le,  mintsem  az  ujat  fölépítették. 
A  vendéglő  mögött,  a  magyar-utczára  néző  szép 
új  redoute-épület,  mely  tánczteremnek  és  kaszinó- 
nak szolgált,  mint  már  említettem,  a  forradalom 
idejében  készült  el.  Eperjes  társas  élete  azonban 
sokkal  zajosabb,  fényűzőbb,  vígabb  volt  abban 
a  régi  időben,  a  melyben  a  bálok  a  Feketet-sas 
szűk  kis  termére  szorítkoztak,  de  a  mikor  Eper- 
jesen fényes  arisztokrata-társaság  is  csoportosult 
a  Dessewffy-Haller-Szirmay  grófok  köré  s  a  város- 
ban és  megyében  állomásozó  Vilmos-  és  Ferdi- 
nánd-huszárok, a  Valmoden-vértesek  tisztjei, 
Kassáról,  Sárospatakról  átjött  bajtársaikkal  együtt 
vitték  a  bálokon  s  a  vadászatokon  a  főszerepet. 
A  harminczas-negyvenes  években  Eperjesnek  egy 
szellemes  német  helyi  poétája  volt,  Ernst  Thomas 
Theodor  von  Krieger,  a  ma  is  virágzó  Csatáry- 
Krieger  család  elődje,  ki  Coblenzben  1833-ban 
megjelent  költeményeiben  a  legtöbb  Eperjes- 
vidéki   néprománczot    költőileg    feldolgozta;    ez 

többek  közt  egy  versfüzért  adott  ki,  melyben  a 
Haller  Ferencz  gróf  sebesi  és  dobrai  vadászatai- 
nak összes  részeseit  külön-külön  megénekelte ; 
ebből  látjuk,  hogy  alig  van  ma  Ausztriában  és 
Magyarországban  szereplő  főúri  család,  melynek 
valamelyik  képviselője  —  a  legtöbben  valószínűleg 
katonatiszti  minőségben  —  ezekben  a  sáros- 
zempléni vígságokban  részt  nem  vett  volna. 

Igaz,  hogy  akkor  Eperjesen  még  olyan  német 
világ  volt,  a  minőt  most  elképzelni  is  alig  tudunk ; 
Pulszky  Ferencz  is  följegyezte,  hogy  gyermek- 
korában még  az  ö  házuknál  is  tisztán  német 
szó  járta.  A  nagy  átalakulás  az  eperjesi  kollégium 
magyar  társaságából  és  a  bejáró  megyei  elemből 
indult  ki  a  negyvenes  években ;  azután  az  elnyo- 
matás kora  megint  megakasztotta  a  magyaroso- 
dást s  az  az  idő,  melyről  itt  beszélek,  indította 
meg  újult  erővel.  A  városi  egyletek:  a  nőegylet, 
dalegylet,  ha  magyar  szelleműek  is,  de  egészen 
német  nyelvűek  voltak;  a  nőegyletét  a  61-ben 
megalakult  megyei  nőegylet  olvasztotta  magába, 
a  dalegyletet  kissé  rossz  szemmel  nézték  akkor, 
előadásait  a  magyarságára  tartó  társaság  nem 
igen  kereste  föl.  A  magyarosodás  külsőségekben, 
viseletben,  föliratokban,  a  nevekben  is  erősen 
érvényesülni  kezdett ;  már  a  pereczeseknek  —  t.  i. 
az  igaziaknak  —  sem  volt  szabad  portékájukat 
más  mint  magyar  nyelven  kiáltani  ki  az  utczán^ 
a  virstlisek  pedig  füstölgő  Laczi-kony bájuk  mellett 
dideregve,  fagytól  piros  orral,  de  lelkes  magyar- 
sággal deklamálták : 

„Friss  virstli  melegen  ! 
Torma  hozzá  hidegen!" 

A  hatvanegyediki  nagy  lendületben  bízva,  a 
huszárkapitányból  színigazgatóvá  lett  Hidassy  Elek 
magyar  színtársulata  elkövette  azt  a  merészséget, 
hogy  az  egész  télre  Eperjesen  telepedett  meg ; 
ez  engem  és  nővéreimet  nagyon  boldoggá  tett 
ugyan,  de  a  szegény  színészekre  végtelen  nyo- 
morúságot hozott.  Mohón  lestem  mindennap  a 
színlapot,  melyet  reggelenkint  házhoz  hordtak  s 
melyen  rendesen  még  rajta  volt  a  nyomdafesték 
szaga;  városszerte  ismert,  különös  alak  volt  a 
kihordó :  szőke  szakállas,  hosszú  hajú  férfi,  kit 
azonban  nőies  hangja  és  járása  miatt  mindenki 
„Mariská"-nak  nevezett,  s  a  ki  mintegy  elfogadva 
ezt  a  minősítést,  női  kalapot  és  mantillát  viselt. 

Ma  már  az  eperjesiek  közül  is  kevesen  emlé- 
keznek arra  a  régi  kis  színházra,  —  a  mostaninak 
helyén  —  melynek  színpadján  akkor  Thália 
papjai  és  papnői  esténkint  az  ő  keserves  áldo- 
zataikat mutatták  be  múzsájuknak.  A  nézőtér 
fenekében  három  páholy  volt;  tyúkketreczekre 
emlékeztető  lépcsőn  lehetett  csak  a  középsőbe 
bejutni,  —  azt  Kubinyi  Albertek  bérelték  — 
s  azon  át  a  két  oldalpáholyba;  mi  rendesen  a 
jobboldalit  foglaltuk  el.  Sok  víg,  hősi  és  rémes 
darabot  is  néztem  végig  abból  a  páholyból ; 
egyszer  Salamon  király  sorsát  úgy  a  szívemre 
vettem,  hogy  elbújtam  a  páholy  zugába,  nem. 
tudtam  tovább  nézni  gyötrelmeit ;  épen  abban 
az  időben  tanultam  meg  könyv  nélkül  a  Vörös- 

marty  szép  Salamon-ját,  melynek  zengzetes  versei 
még  ma  is  eperjesi  napjainkat  juttatják  néha 
eszembe.  A  Hidassy  társulata  egyszer-másszor 
egyéb  mutatványok  rendezőivel  is  volt  kénytelen 
megosztani  a  színpadot;  így  például  egy  úgy- 
nevezett „Kaucsuk-emberrel",  aki  egy  szék  alá 
feküdve  sarkára  tűzött  villával  vitte  a  széken  levő 
tányérból  szájához  a  galuskát.  Ez  Eperjesen  nagy 
szenzácziót  okozott  és  sok  csíntalan  g^^ermeket 
indított  —  szüleik  legnagyobb  rémületére  —  a 
Kaucsuk-ember  mutatványainak  utánzására. 

Egyszer  Hidassy  ék  egy  „Garibaldi"  czimü 
regényes  darabban  akarták  a  népszerű  olasz  hőst 
Eperjes  közönségének  bemutatni ;  ez  bizony  telt 
házat  csinált  volna,  de  Hlaváts  úr  betiltotta 
az  előadását,  helyette  két  közönyös  víg  dara- 
bot kellett  végignéznünk.  Sikeres  vonzóerőnek 
bizonyult  Szabó  Pepi  akkori  népszínmű- diva 
fölléptetése,  ki  óriási  tapsokat  aratott  s  utána 
néhány  hétig  Eperjesen  mindenki  azt  az  akkor 
újdonság- számba  menő  dalt  énekelgette : 

„Széna,  széna,  széna  terem 
A  réten,  a  réten, 
Megcsókollak  édes  rózsám 
A  héten,  a  héten. 

De  mindez  nem  sokat  használt,  a  tél  vége 
felé  a  szegény  színészek  betű  szerint  éhezni 
voltak  kénytelenek;  ekkor  szüleim  előbb  névte- 
lenül „a  gyermekek  nevében"  egy-egy  kosár 
élelmiszert  küldtek  a  legínségesebb  szinész- 
családnak,  azután   pedig  atyám  gyűjtést  indított^ 

a  melynek  föczélja  tulaj  donképen  az  volt,  hogy 
a  színtársulat  legalább  tisztességgel  elmehessen 
,.jobb  hont  keresni",  míg  majd  Eperjes  is  egy 
„boldogabb  korszakban"  hathatósabb  pártfogásban 
részesítheti  őket. 

A  begyült  összeg  szétosztása  többszörös  érint- 
kezésbe hozta  atyámat  a  színészekkel,  a  kik  most 
már  minduntalan  hozzá  jártak  pártfogásért;  ütött 
az  a  boldog  óra  is,  a  melyben  V-t  az  én  első 
színpadi  ideálomat,  a  cselszövőt,  annyi  gonosz 
király  és  ármányos  hős  sötét  személyesítőjét 
mint  egész  közönséges  halandót  láthattam  a  mi 
lakásunkon  megjelenni  s  a  segélyösszegből  neki 
kijáró  competentiát  udvarias  bókolások  közt 
átvenni. 

Az  adakozók  között  a  legbőkezűbbek  egyike 
Keczer  Károly  volt,  egy  gazdag  különcz,  ki 
egyetlen  szenvedélyét  s  majdnem  állandó  foglal- 
kozását a  kártyázásban  találta;  a  „Fekete-sas" 
kártyabarlangjának,  a  melyben  már  a  harminczas 
évek  óta  nagy  játékok  folytak,  ő  volt  mindvégig 
legnagyobb  hatalmassága,  a  nélkül,  hogy  vagyonilag 
valaha  megrendült  volna.  Hires  volt  hidegvéréről 
a  játékban.  H.  mérnököt  Keczerrel  való  kártya- 
játék-közben ütötte  meg  a  guta,  úgy  hogy  feje 
kezére  hanyatlott  s  nyomban  meghalt ;  Keczer 
látván,  hogy  játszótársa  nyertesként  múlt  ki,  a 
legnagyobb  léleknyugalommal  olvasta  le  a  nyert 
pénzt,  s  elküldte  azt  a  pinczérrel  özvegyének,  a 
ki  ilyenképen  értesült  férje  haláláról. 

Egy  másik  különlegessége  a  Fekete-sasbeU  esti 

társaságoknak  az  öreg  Steinhübel  volt,  derék,  de 
régi  szabású,  német  beszédű  polgár,  a  kit  Meczner, 
egy  rendkivül  szellemes,  élezés  ügyvéd  egészen 
sajátságos  módon  használt  föl  a  társaság  mulat- 
tatására; bárgyúnak  mutatta  magát  Steinhübel 
előtt,  s  öt  a  legnaivabb  kérdésekkel  és  állításokkal 
faggatta,  m.elyekre  ez  egyideig  a  türelmes  oktató 
hangján  felelt,  időnként  azonban  végkép  elvesztve 
türelmét,  megbotránkozott  barátjának  tudatlan- 
sága fölött,  épen  e  megbotránkozásával  keltve 
legnagyobb  derültséget  a  tréfába  beavatott  társa- 
ság körében.  És  ez  így  ment  éveken  át; 
Eperjesen  már  az  ötvenes  évek  óta  a  többnyire 
német  szójátékok  körül  forgó  Steinhübel-Meczner 
adomáknak  egész  gyűjteménye  volt  forgalomban. 

A  szűkölködő  színészek  igyekezetén  kívül  néha 
egy-egy  jogászhangverseny  vagy  bál  szakította 
meg  az  eperjesi  tél  kisvárosias  csöndjét,  mely- 
ben mi  nevelőnkkel  szorgalmasan  készültünk  a 
tavaszszal  leteendő  első  vizsgálatra ;  nekem  a 
rajz  mellett  második  kedvenczem  a  földleírás 
lett,  és  az,  a  mi  a  kettőt  összekötötte :  a  térké- 
pek rajzolása.  Sokszor  gondolkoztam  azóta  a 
fölött:  miért  hanyagolják  el  mai  nap  az  iskolá- 
ban annyira  ezt  a  részét  a  földrajzi  tanulmány- 
nak, mely  nélkül  pedig  geographiai  ismereteinket 
megrögzíteni  alig  vagyunk  képesek?  A  családi 
lapban  is,  melyet  nevelőnk  1862  elejével  meg- 
indított, főkép  elképzelt  utazásaim  leírásai  érde- 
melték ki  a  szerkesztő  dicséretét. 

így  aztán  márczius   közepén   Páter  Chrisosto- 

mus  francziskánus  guardián  előtt  rokoni  társa- 
ság jelenlétében  Rózsi  nővéremmel  letettük  a 
vizsgálatot  —  ha  jól  emlékszem,  ^  három  első 
elemi  osztályból  —  s  utána  jutalmul  mindjárt 
elvittek  a  Szepességre,  Görgeyékhez,  Máriássyék- 
hoz,  Görgőre  és  Harasztra,  még  Lőcsére  is,  tehát 
szellemi  látköröm  a  szomszéd  Szepesmegye  szék- 
városának ismerete  által  is  tágult. 

Több  hetet  ily  kellemes  kóborlások  között 
töltvén,  májusra  még  visszatértünk  Eperjesre, 
melynek  most  már,  a  szabadba  hívogató  tavaszi 
időben  páratlanul  szép  környékével  is  megismer- 
kedhettem. A  bájos  Kálvária- hegy  gyei,  melyet  a 
XVIII.  század  végén  egy  lengyel  berezeg,  Radziwill 
építtetett  az  eperjesiek  számára,  s  melynek  kápol- 
nái kiíiczamodott,  festett,  féldombormüvü  alak- 
jaikkal s  a  Scala-Santa  rejtélyes  lépcsőzete,  nem 
kevésbbé  élénk  benyomást  tettek  akkor  rám 
annál  az  elragadó  kilátásnál,  mely  az  erdős  halom 
tetején  vár  az  ájtatos  látogatóra.  Néha  Strauch-al 
leczkeóránkat  is  itt,  a  Kálvária-hegy  árnyékos 
fái  alatt  tartottuk  meg.  Eperjes  panorámája,  mögötte 
az  alacsony  Táborhegygyei,  melyen  a  Fels  Lénárd 
ostromló  serege  táborozott,  a  Strázs  nevű  csúcsos 
hegyekkel  és  nem  kevesebb  mint  négy  várrom- 
mal: Sóvárral,  Sebessel,  Kapival  és  Sárossal 
mutatkozik  itt  egy  keretbe  foglalva.  A  Kálvária- 
templom köré  telepedtek  le  régebben  —  a  halottak ; 
nappal  szép  sírboltjaikban  nyugosznak  itt  Eperjes 
régi  kaíhoUkus  családjai,  a  XVIII.  század  végén 
s  a  XlX-nek    elején    itt    szerepelt  Paracelsusok, 

Van  der  Naatok,  Szirmayak,  Podhorányiak,  —  éjjel, 
kivált  holdvilágos  éjjeleken  bizonyosan  kinyiinak 
a  rozsdás  vasajtók,  s  az  oszlopos  porticusokból 
a  holtak  szellemei  kikívánkoznak  a  harmatos  fűre, 
a  templom  előtti  tér  korlátja  felé,  a  honnan  végig- 
tekinthetnek az  álomba  merült  csöndes  városon, 
a  folyók  kigyózó  ezüstszalagjain  s  a  míg  a  torony- 
ban megkondul  az  óra  és  a  hegyi  majorokban 
megszólalnak  a  kakasok,  visszasóhajthatnak  az 
elhagyott  élet  felé,  a  mely  akármennyi  szenve- 
dést hozott,  ezen  a  helyen  mindig  szépnek  látsz- 
hatik  ...  Ott  fekszik  a  nagyanyám  is,  Szinyey- 
Szentiványi  Anna,  a  kit  az  1831-iki  kolera 
ragadott  el  Eperjesen  s  azért  ott  kellett  eltemetni, 
sírjának  közvetetlen  közelében  egy  más  sirkö  áU 
ezzel  a  rejtélyes  német  fölírással:  „Hier  ruht 
eine  Sünderin".  Eperjes  minden  romantikusai 
évtizedek  óta  törik  a  fejüket  ennek  a  fölírásnak 
a  megfejtésén. 

A  Kálvária  templom  mögött  le  lehet  látni  abba 
a  völgyszorulatba,  a  melyben  a  „Borkút "-forrás 
vizét  hordozó  asszonyok  és  leányok  külön  kis  köz- 
társaságba szervezve  élnek ;  maga  Borkút  az  erdős 
Szent  László-hegy  mögött  van,  forrása,  melyhez 
Vak  Béla  király  üdülésének  és  Eperjes  alapításá- 
naklegendája fűződik,  nagy  áldás  volt  az  eddigrossz 
kútvizéről  ismeretes  városra  és  egyúttal  specziáli- 
tás,  mert  olyan  ásványvíz,  a  melylyel  a  fogadó- 
ban ingyen  szolgálnak  a  vendégnek.  A  Kálvária 
és  a  Szent  László-hegy  között  volt  az  az  erdei 
lak  is,  a  melyet  PetőO,  Tompa  és  Kerényi  költői 

versenyben  énekeltek  meg ;  ezt  a  dolgot  gyakran 
mesélte  el  nekünk  Irányi  Pista  bácsi,  a  ki  mind- 
háromnak barátja  volt  s  a  versenyben  biróul 
szerepelt.  Ö  Tompa  Mihálynak  Ítélte  oda  a  pál- 
mát, a  ki  azután  egy  följegyzésében  tagadásba 
vonta  az  erdei  lak  létezését  a  valóságban ;  most 
már  neiii  is  igaza  van,  mert  az  erdei  lak  nem 
létezik  többé,  de  egykori  létezését  Eperjes  soha 
magától  elvitattatni  nem  fogja  hagyni  s  nagyobb 
biztosság  okából  oszlopot  is  emelt  a  Szent  László- 
hegyen a  költök  találkozása  és  versenye  emlékére. 

Eperjes  séta-  és  kirándulóhelyei  sorába  tar- 
toztak akkoriban :  a  Hlatky-kert,  a  hol  fürdeni 
is  lehetett  —  most  Kosch-kert  —  a  Schmidt- 
kert,  Krieger-  most  Csatáry-kert,  azután  az  akkor 
még  csak  csírájában  levő  Czeméte,  az  iskolai 
majálisok  helye  és  a  bártfai-út  mentén  fekvő 
Magyar-Ischla,  a  melyet  valóban  csak  erős  kép- 
zelödéssel  lehetett  az  ausztriai  Ischllel  össze- 
hasonlítani. 

Eperjesi  benyomásaink  és  emlékeink  ■ —  bár- 
mily kedves  és  vonzó  volt  egynémelyik  —  nem 
csökkenthették  azt  a  vágyat,  a  melylyel  mind- 
nyájan visszakívánkoztunk  a  falura,  s  a  melyet 
május  vége  felé  ki  is  elégíthettünk,  mert  ekkor 
visszaköltöztünk  végkép,  és  így  a  külvilág  és  a 
mi  kis  világunk,  politika  és  magánélet  vissza- 
zökkentek oda,  a  hol  voltak,  az  alkotmányosság 
csalékony,  múló  délibábjának  föllünése  előtt. 


VII. 
Darócz. 

Berzeviczén  alul  Tárcza  község  előtt  folyik  be 
a  Tárcza  vizébe  a  daróczi  patak;  már  tudniillik 
—  folyik  a  mikor  folyik,  mert  szárazabb  nyári 
időben  úgy  eltűnik  a  kis  csermely  a  meder 
kavicsában,  hogy  mikor  még  híd  nem  volt  fölötte, 
senki  sem  tudhatta,  hogy  ott  pataknak  kellene 
lennie.  Pedig  néha  egész  árviz  hömpölyög  a 
tárczai  plébános  udvara  és  mezeje  között  s  azon 
a  ponton,  a  hol  a  bujdosó  daróczi  patak  a 
Tárczával  egyesül,  a  viz  ereje  —  talán  valami 
kis  földszakadással  párosulva  —  1813-ban  olyan 
katasztrófát  idézett  elő,  a  minőt  elhinnünk  is 
bajos  lenne;  ha  nem  rég  még  szemtanúi  nem 
éltek  volna. 

Ott;  a  hol  most  alig  látszik  egyéb  kimosott 
folyópartnál,  a  daróczi  völgytorkolattal  szemben 
és  a  Homolka  lankás  lejtőjének  szélén,  állott 
száz  év  előtt  a  Szirmay  grófok  megerősített 
várkastélya,  melynek  eredete  még  a  Tárczayak 
idejébe  nyúlt   vissza.  Fal   környezte    és   várárok 

Berzeviczy  Albert;  Régi  Emlékek.  12 

felvonóhíddal,  a  falon  belül  volt  a  vártemplom 
is  és  nemcsak  a  gazdasági  cselédek,  de  még  az 
urasághoz  szegődött  mesteremberek  lakásai  is ; 
és  ez  mind  egy  éj  alatt  pusztult  el,  1813  nyarán, 
három  hétig  tartó  esőzés  után,  a  vizek  össze- 
csapásának és  a  föld  megindulásának  a  hatása 
alatt.  A  Szirmay  grófok  távol  voltak  épen,  benn- 
lakó cselédeik  és  a  várkáplán  bajjal  menekültek 
el  s  nem  tudtak  egyebet  magukkal  vinni  a 
kastélyból  és  a  templomból,  mint  a  szentség- 
tartót és  egy  tükröt,  a  mely  épen  kezükbe 
került.  A  viz  még  a  sírboltból  a  halottakat  is 
elvitte,  a  Szirmay ak  egy  ősanyját,  Strassoldo 
grófnőt  Héthárs  mellett  halászták  ki  a  Tárczából ; 
ráismertek  a  halottra  kék  selyem  harisnyáiról,  el 
is  temették  ott  újra.  Mikor  a  várral  szemben 
lakó  erdész  hajnalkor  kinézett  ablakán,  azt  hitte, 
a  szeme  káprázik  vagy  köd  szállott  a  kastélyra ; 
pedig  nem  volt  az  sem  köd,  sem  káprázat  —  a 
kastély  eltűnt  mindenestül ;  ma  alig  található 
egy-két  kis  falmaradvány  belőle. 

Ezt  az  esetet  említi  Berzeviczy  Gergely  egy 
német^  évkönyvben  megjelent  egykorú  czikkében, 
mely  az  ugyanakkor  a  Tátravidéken  pusztított 
felhőszakadást  irja  le,  valamint  Krieger,  az 
eperjesi  német  poéta  egyik  versében,  és  ujabban 
elbeszélte  —  költői  alakban  —  gróf  Zichy  Géza, 
aki  azt  szintén  szájhagyományból  ismeri.  Nekünk, 
gyermekkorunkban  legtöbbször  beszélt  róla  a 
„daróczi  nagymama",  a  már  sokszor  említett 
özvegy  Berzeviczy  bárónő,   a  nagyapám,  Szinyei 

László  testvére,  a  ki  még  leánykorában  látta  a 
tárczai  várkastélyt,  mikor  szüleivel  Szinyéröl 
Palochára  kocsizott,  az  akkor  még  szintén  váruk- 
ban lakó  Palochay  bárók  látogatására. 

Ez  csak  egy  tárgy  volt  a  sok  közül,  a  mit  az 
öreg  nagyasszony  abból  az  időből  csodás  élénk- 
séggel elbeszélni  tudott,  ha  a  daróczi  nagy 
szobában  körülötte  letelepedtünk.  Ez  a  legjobb 
hely  volt  az  elbeszélésre,  mert  a  magas  boltívek 
alatt,  a  fehérre  meszelt  falakon  ott  függtek  a 
régi  képek:  haj  poros,  parókás  nő-  és  férfialakok, 
a  kiknek  egyike-másika  ugyanebben  a  teremben 
mulatott  valaha,  és  a  kik  saját,  vagy  ivadékaik 
személyében  a  nagymama  elbeszéléseiben  is 
szerepeltek :  az  első  báró  Berzeviczy,  annak 
anyja  a  franczia  származású  L'Hullier  Anna  Mária 
bárónő,  kinek  egy  rokonát,  mint  a  XVI.  Lajos 
gárdistáját  ölték  meg  Versaillesban  s  a  ki  80  éves 
korában  tánczközben  halt  meg,  —  tőle  örökölték 
a  Szmrecsányi-ivadékok  tánczkedvöket,  —  továbbá 
az  ő  második  férje,  Engelhardt  báró  tábornok, 
az  öregebb  Szinyei  László,  az  én  dédapám, 
nejével,  a  nagyon  erélyes  asszonyságnak  ismert 
Máriássy  Annával.  Azután  ott  volt  a  nagyasszony 
egykori  oktatója,  az  öreg  Richmann,  typikus 
paedagógus,  a  Goethe-Herder  korszakából.  Egy 
fali  asztalon  ott  állott  a  régi  vasszekrény  is, 
melyről  a  hagyomány  azt  tartotta,  hogy  valamikor 
szinig  telve  volt  aranyakkal  és  gyöngyökkel,  és 
a  nagy  szoba  emléktárát  kiegészítette  a  kis  kabinet, 
a  mely  a  kastély  egy  letompított  szögletében  úgy 

el  volt  rejtve,  hogy  senki  ott  szobát  nem 
keresett ;  ajtaja  is  könyvszekrénynyé  volt  átalakítva, 
s  a  könyvek  közt  a  kilincset  csak  a  beavatottak 
találták  meg.  Ez  a  titkos  kis  szoba  is  tele  volt 
régi  családi  és  baráti  arczképekkel,  a  süketnéma 
Szinyei  László  festéseivel  a  Biedermeyer-korszak- 
ból,  a  melyek  közt  az  egész  süketnéma  abc  is 
föl  volt  található,  minden  betűt  egy  akkori, 
ismerős  alak  személyesített. 

A  daróczi  nagyasszony  elbeszéléseiben  is  meg- 
nyilatkozott a  természet  gondviselésének  az  a 
gyöngéd  vonása,  a  mely  az  emlékezet  csodálatos 
clairevoyencejával  ajándékozza  meg  épen  az 
aggkort  épen  az  ifjúság  rég  elmúlt  napjaira  nézve. 
Olyan  visszaemlékezések,  a  melyek  az  élet  mozgal- 
masabb korszakában  már  egészen  elhalványulni 
látszottak,  bámulatos  üdeséggel  jelennek  meg 
ismét  az  öregkor  alkonyodó  láthatárán,  mintha 
a  természet  gondoskodnék  róla,  hogy  mielőtt 
annyi  küzdelemmel  és  szenvedéssel  telt  életünk- 
től megválnánk,  annak  legszebb,  legkedvesebb 
szakát  még  egyszer  végigélvezzük  emlékeze- 
tünkben. 

Ezek  az  elbeszélések  életteljes  képekben  vará- 
zsolták elénk  a  nagymama  gyermek  és  leánykorát, 
a  hanyatló  empire,  a  bécsi  congressus  idejét, 
mikor  a  férfiak  magas,  szoros  gallért,  csipkés 
inget  és  szűk  nadrágot  viseltek,  a  nők  pedig 
rövid  derekat  és  rövid  szoknyát  s  czipöszalag- 
jaikkal  körülkötötték  harisnyáikat;  a  mikor  a 
„pofoncsapott  kalap"   járta   és   a   karokra   vetett 

shawl,  a  mikor  az  egész  világ  lábujjhegyen  járva 
és  mélyen  bókolva  menüettet  tánczolt  és  a 
Mozart  zenéjéért  lelkesedett;  a  mikor  mindenki 
olyan  illedelmes  volt  és  minden  oly  ütemszerü, 
oly  kimért,  a  mikor  az  emberek  gyönyörködni 
vagy  kaczagni  tudtak  oly  dolgok  fölött,  melyek 
bennünket  ma  már  legfölebb  szánakozó  mosolyra 
indítanak,  és  sokkal  egyszerűbb  módon  jobban 
tudtak  mulatni  mint  mai  unokáik. 

A  nagyasszony  leánykori  emlékeiből  különösen 
két  deli  férfialak  képe  látszott  kisugározni ;  mind- 
kettő katona  volt  és  mind  a  kettő  korán  halt, 
meg.  Az  egyik  unokatestvére,  Máriássy  Károly 
volt,  kiről  még  aggkorában  is  ragyogó  szemmel, 
némi  megindulással  beszélt,  a  másik  testvérbátyja, 
Szinyei  Merse  Ferencz,  a  Napoleon-kori  osztrák 
hadsereg  egyik  legszebb  s  legvitézebb  tisztje, 
kedvelt  tánczrendező  a  nádori  bálokon  s  az 
Aspern  mellett  vívott  győzelmes  csatához  fűződő 
emlékezetes  tett  hőse.  Egy  franczia  ágyútelep 
bevételére,  mint  különösen  vakmerő  vállalkozásra, 
önkénteseket  toborzottak ;  ekkor  Szinyei  odalépett 
az  ő  sárosi  tótjai  elé  :  „Zamnu  hlapczi!"  (utánam 
fiúk)  kiáltá  s  a  bátor  földiek  élén  rohammal 
foglalta  el  az  üteget,  a  miért  mindjárt  a  csata- 
téren századossá  léptették  elő.  Keserves  végzet, 
hogy  ennek  a  derék  s  a  hadseregben  kedvelt 
tisztnek  halálát  kevéssel  később  nyomorult  boszú 
okozta.  Szigorú  levén  a  rend  és  fegyelem  fönn- 
tartásában, egyszer  erősen  megfenyített  néhány 
Beaulieu-ezredbeli    katonát,    kik   táborozás   köz- 

ben  egy  csapszékben  duhajkodtak;  ezek  aztán 
Klosterneuburgban  rálestek  s  estve  orozva  lelőt- 
ték. Haldokol'/a  kegyelmet  kért  gyilkosai  számára, 
de  háború  folyamában  ily  merénylet  kérlelhetet- 
len megtorlást  igényelvén  s  a  Szinyei  ezrede  is 
szinte  lázongva  követelvén  vérboszút,  a  gyilko- 
soknak nem  lehetett  megkegyelmezni. 

1818-at  írtak,  a  mikor  az  erős  testalkatú,  élénk 
szemű  és  élénk  eszű  Szinyei-Merse  Anna  hajadon 
férjhez  ment  báró  Berzeviczy  Vincze,  akkor  már 
37  éves  sáros-daróczi  földbirtokoshoz.  Vincze 
utolsó  férfisarja  lett  a  Berzeviczy-család  bárói 
ágának,  mely  Mária  Terézia  idejében  kapta  a 
hétágú  koronát  és  csak  három  nemzedékre  ter- 
jedt ki.  Ősatyjuk  az  a  Berzeviczy  János  volt, 
a  ki  nejével,  Máriássy  Évával  együtt  a  XVII. 
század  végén  s  a  XVIII-iknak  elején  élt,  és  a 
most  magtárul  használt  daróczi  régi-ház  szép 
mennyezeti  gerendáján  s  ajtaján  hátrahagyta  a 
maga  és  neje  nevét,  mint  „haeres  Darócziensis* 
ezzel  a  mondással :  „Jehovah,  desiderium  meum". 
Az  ö  fia,  szintén  János,  fiatal  korában  az  utolsó 
török  háborúk  alatt  fogságba  került,  s  a  daróczi 
levéltárban  megőrizték  a  leveleket,  melyekben 
börtöni  életét  írta  le  anyjának,  kortársára,  Mikes 
Kelem.enre  emlékeztető  zamatos  magyarsággal  s 
melyekhez  csatolta  egy  Bécsben  készült  képét  is, 
mely  öt,  mint  rabot  ábrázolja,  a  mint  a  patká- 
nyok körültánczolják.  Hazakerülvén,  kassai  tar- 
tományi biztos  és  királyi  tanácsos  lett,  nőül 
vette  a  már  említett  L'Hullier  Anna  Mária  báró- 

nöt,  ki  korának  rococo-stiljében  építtette  az  egy- 
kor Mansard-födeles  újabb  daróczi  kastélyt,  ott 
és  Kassán  élénk  és  vidám  társas  életet  honosított 
meg  s  a  ki  férje  érdemei  révén  megszerezte  leg- 
idösb  fiának  Ferencznek  a  báróságot;  Ferencz- 
nek  b.  Vécsey  Teréztöl  születelt  fia  volt  azután 
Vincze,  fiútestvérei  között  az  egyetlen,  ki  családot 
alapított. 

Báró  Berzeviczy  Vincze  érdekes,  bár  keveset 
emlegetett  alakja  kultúrtörténetünknek ;  neve 
elválaszthatatlanul  van  hozzákötve  nemzeti  színé- 
szetünk első,  hatalmas  kifejlődéséhez  s  e  téren 
szerzett  nagy  érdemei  elismeréséül  választotta  őt 
az  Akadémia  1832-ben  tiszteleti  tagjává  s  tartott 
róla  —  már  három  évvel  később  —  emlékbe- 
szédet „atyjafia  és  barátja*  gróf  Dessewffy  József 
az  akadémia  negyedik  közülésén. 

Ez  az  emlékbeszéd  meleg  érzéssel  és  finom 
szellemmel  mutat  rá  arra  a  nevezetes  jelenségre, 
hogy  Berzeviczy  Vincze,  ki  tót  vidéken  született 
s  akkor  német  ajkú  városi  értelmiség  körében 
töltötte  évei  legnagyobb  részét,  a  ki  az  iskolában 
latin  nyelven  tanúit  s  katonakorában  sokat  járt 
külföldön,  miképen  lett  mégis  a  nemzeti  nyelv 
és  nemzeti  szellem  egyik  legerősebb  terjesztőjé- 
nek, a  nemzeti  színészetnek  szervezőjévé,  a 
vegyes  ajkú  felvidéken,  Kassán  toborozván  össze, 
képezvén  ki  s  indítván  működésnek  azokat  a 
művészi  erőket,  melyek  azután  pesti  színpadun- 
kon egyesültek  az  egész  országot  beragyogó 
csillagzattá.  A  Berzeviczy   intendánsi    kezei    alól 

Kassáról  kerültek  ki  Egressy,  Déryné,  Kántorné, 
Lendvay,  Megyeri,  Szentpétery,  Szerdahelyi  s 
hogy  ezeknek,  valamint  az  egész  színtársulatnak 
mily  igazán  szellemi  vezetője  volt  ö  az  Abaúj- 
megye  és  Kassa  város  bizalmából  néhány  éven 
át,  nagy  anyagi  áldozatok  árán  viselt  intendánsi 
tisztében,  azt  ugyancsak  a  Dessewffy  emlékbe- 
szédjének Berzeviczyvel  való  beszélgetését  idéző, 
közvetetlenségük  által  megkapó  részei  árulják  el 
nekünk.  Látjuk  ezekből,  mily  komoly  szakérte- 
lemmel, mekkora  tekintélylyel  forgott  ő  színészei 
között,  mennyi  ügyességgel,  tapintattal,  kitartás- 
sal, sőt  furfanggal  is  uralkodott  szeszélyeik,  félté- 
kenységeik, gyakran  czéljukat  tévesztett  becs- 
vágyaik fölött  s  vezette  azt  a  sok  széthúzó  erőt 
öntudatosan  a  közös  czél  felé,  munkája  végez- 
tével arra  a  vallomásra  fakadván,  hogy :  „sokkal 
könnyebb  egy  katona-századot,  és  gondolom, 
több  ezredet  is  vezérleni,  mint  egy  színész  tár- 
saságot". Hogy  a  színészek  maguk  hálásan  őriz- 
ték az  egykori  kassai  intendáns  emlékét,  azt  az 
a  megilletődés  tanúsította,  mely  Egressy  Gáboron 
erőt  vett,  mikor  1861-iki  eperjesi  vendégszerep- 
lése alkalmával  a  Berzeviczy  báró  leányával, 
Szmrecsányinéval  találkozott 

Sajátságosan  hányatott,  szerfölött  regényes  élet- 
pálya volt  Berzeviczy  Vinczének  iskolája  arra  a  föl- 
adatra, melyet  magyar  színészetünk  érdekében  élete 
utolsó  éveiben  teljesítenie  kellett.  Szilaj  és  makacs 
természete  már  serdülő-korában  éles  összeütkö- 
zésbe hozta  öt  szintén  makacs  s  a  mellett  kissé  zsar- 

noki  hajlamú  atyjával.  Hogy  miként  jutott  már 
14  éves  korában  a  katonasághoz,  azt  máskép 
beszéh  el  gr.  Dessewffy  megemlékezésében,  és 
máskép  beszélte  el  nekünk  özvegye  Daróczon; 
annyi  kétségtelennek  látszik,  hogy  Berzeviczy 
részt  vett  már  az  1796-iki  s  azután  az  1809-iki 
Napóleon  elleni  háborúkban,  hogy  a  Dalton, 
később  Alvinczy-féle  ezrednél  s  a  horvát  szere- 
zsánoknál  is  szolgált  és  kapitányságig  vitte.  Már 
zsenge  korában  a  hadjárat  minden  fáradalmait, 
nélkülözéseit  és  szenvedéseit  meg  kellett  ízlelnie ; 
megsebesült  és  franczia  fogságba  is  került,  de 
viszont  e  katonaévei  alkalmat  és  módot  nyújtot- 
tak neki  különösen  a  legelőkelőbb  olasz  városok 
színpadi  és  zeneművészeti  viszonyaival  való  meg- 
ismerkedésre, miközben  lelkében  mélyen  gyöke- 
rező hajlamok  jutottak  mind  teljesebb  kifejlődésre. 
Franczia  hadifogságának  ideje  alatt  összebarát- 
kozott több  franczia  katonatiszttel,  kik  különösen 
művészi  tekejátékát  csodálták,  de  játékszenve- 
délye a  kártya  felé  is  vonta  s  úgy  látszik  e  körül- 
mény volt  oka,  hogy  szüleivel  való  kibékülése 
is  egyre  késett,  a  katonaságnál  sem  volt  maradása. 
Egyideig  valóságos  kalandor  életet  élt  s  ekkori- 
ban kötött  Bécsben  benső  barátságot  Kisfaludy 
Károlylyal ;  nem  szenved  kétséget,  hogy  színész- 
kedett is,  álnév  alatt  s  nem  közönséges  sikerrel, 
bár  életének  e  részéből  saját  családtagjai  előtt 
e  em  tett  leleplezéseket.  Végre  az  anya  gyöngédebb 
szive  volt  az,  mely  a  „tékozló  fiú"  hazatérését 
lehetővé  tette;  első  találkozásukkor  atyja  Kassán 

még  heves  szemrehányásokkal  illette,  de  Daróczon 
anyja  túláradó  örömmel  zárta  szivére.  A  teljes 
kibékülést  az  eljegyzés  hozta  meg,  mely  kezes- 
séget látszott  nyújtani  atyjának,  ki  az  egybekelést 
már  meg  nem  érhette,  arra  nézve,  hogy  fia  életé- 
nek hányatott  hajója  immár  biztos  és  nyugodt 
révbe  tért.  De  a  viharos  múlt  hátrahagyta  nyomait 
Berzeviczy  Vincze  lelkületének  bizonyos  keserű 
pessimismusában,  mely  abban  a  gyakran  hangoz- 
tatott mondásában  is  megnyilatkozott,  hogy  a  ki 
negyven  évet  élt  és  még  nem  gyűlöli  az  embere- 
ket, annak  nincs  szíve ! 

Házasélete  első  éveit  b.  Berzeviczy  Vincze 
Daróczon,  a  későbbieket  jobbára  Kassán  töltötte, 
a  hol  háza  volt,  ott  is  halt  meg  1834-ben, 
ötvenhárom  éves  korában,  hirtelen,  szélhűdés 
következtében,  mely  a  zömök,  vérmes  testalkatú 
embert  a  casinóban^  whistjáték  mellett  érte. 
Daróczot  nem  igen  szerette,  zordnak  találta,  a 
mint  hogy  az  is  lehetett  abban  az  időben,  a 
mikor  a  kastélyt  még  a  későbbi  park  szép,  magas 
fenyvese  nem  védte  az  északi  szelek  ellen  s  a 
lakóknak  nem  volt  egyéb  üdülőhelyök  mint  az 
út  felé  néző  kis  kert,  és  a  bejáró  pitvar  ülőkéi. 

Özvegye  most  egyedül  maradt  leányukkal, 
Máriával,  ki  tizenöt  éves  volt  atyja  halálakor,  s 
kit  gróf  Dessevffy  már  akkor  mint  „igen  jó 
nevelésű  elmés  és  kellemes  kisasszonyt"  jellem- 
zett, atyja  pedig  korán  kifejlődött  komolyságára 
való  tekintettel  mindig  „magister"-nek  nevezett. 
Kassai  házukat  eladván,  egészen  Daróczra  költöz- 

tek,  a  hol  nemsokára  nagy  családi  kör  képződött 
az  özvegy  körül.  Leánya  Szmrecsányi  Ödönhöz 
ment  férjhez,  az  egykor  Thurzó-féle  árvái  uradalom 
akkori  praefectusának  s  árvái  követnek,  idb. 
Szmrecsányi  Jánosnak  fiához,  egyikéhez  a  szép 
és  közszeretetben  álló  három  Szmrecsányinak,  kik 
közül  ketten,  János  és  Dárius  közhivatalba  léptek, 
az  előbbi  a  bírói  pályán  ért  el  magas  polczot, 
a  második  népszerű  főispánja  lett  Árvának. 

Berzeviczy  Mária  —  Miczi,  mint  általánosan 
nevezték,  —  a  Berzeviczy- család  bárói  ágának 
utolsó  sarja,  még  csak  tizenhat  éves  volt,  a 
mikor  —  kevéssel  atyja  halálát  követöleg  s  a 
bártfai  fürdőben  lejátszódott  rövid  mátkaság  után 
—  Daróczon  megülték  a  fényes  menyegzőt, 
melynél  a  tánczot  az  örömapa,  az  ősz  hajfürtjei- 
vel is  délczeg  öreg  Szmrecsányi  János,  nászasszo- 
nyával,  Berzeviczy  Vincze  özvegyével  kezdte  meg. 
A  fiatal  pár  néhány  hónapot  Árvában  töltvén, 
azután  végleg  Daróczon  telepedett  meg,  s  a  mint 
körülöttük  szaporodtak  a  viruló  gyermekek,  úgy 
zsendült  ki  és  terjedt  szét  a  bájos  kert  is,  melyet 
a  fiatalok  maguk  ültettek  arra  a  sivár  mezőségre 
ott,  az  udvaron  túl  elterülő  dombon,  a  hol  az  ö 
egybekelésök  idejében  egyetlenegy,  roncsaiban 
még  ma  is  a  gyermekektől,  unokáktól  tiszteletben 
tartott  vadcseresznyefa  állott.  És  a  kert  fái  nőt- 
tek —  mint  időmérői  annak  a  családi  életnek, 
a  mely  őket  is  létrehozta  s  mint  viruló  hirdetői 
annak  a  szeretetnek  és  boldogságnak,  mely  abból 
a  családi  életből  fakadt.  Nőttek,  mialatt  ültetőjük 

barna  fürtjei  megfehéredtek,  úrnőjük  élénk  alakja 
meggörnyedt,  a  szeretett  nagymama  pedig  a 
templom  melletti  sírba  költözött :  nőttek,  mialatt 
a  gyermekek  lettek  nagyszülőkké  s  az  unokák 
vitték  játékra  a  dédunokákat  ugy^anazok  alá  a 
lombok  alá,  melyeknek  árnyékában  ők  szőtték 
egykor  gyermekkoruk  álmait  .  .  . 

Egy  vers  fekszik  előttem,  a  melyen  szigorú 
kritikus  találhat  kivetni  valót,  de  a  mely  lehetet- 
len, hogy  érző  embert  meg  ne  hasson,  ha  tudja, 
hogy  azt  egy  öreg  asszony  írta,  öt  évvel  arany- 
lakodalma előtt  és,  hogy  az  annak  a  kertnek  a 
dicsőítése,  a  melyet  az  ő  imádott  férje  ültetett 
fiatalkorukban : 

„Hadd  mondjam  el  néked  —  dalban  áldva  téged  — 
Hálás  érzelnemet,  örök  hű  természet: 
Hogy  egy  emberélet  lankadtlan  szorgalmát 
Oly  bőkezűséggel  ím  megjutalmazád. 

Őtet,  a  ki  küzdve  csak  te  benned  bízott. 
Mikor  pusztaságban  kertet  alakított ; 
Kinek  fáradsága  százszor  semmivé  lett, 
Végre  te  —   bár  lassan  —  sikerhez  vezetted. 

Sovány,  rideg  zabföld  és  vad  dudva  helyett 
Most  bájos  facsoport  lombja  árnvókot  vet ; 
Körülte  zöld  pázsit .  .  .  Hisz  ez  oly  egyszerű !  .  .  . 
És  mégis  mondhatom,  hogy  kertünk  gyönyörű ! 

Távollétünk  alatt  —  egy  hosszú  télen  át, 
Ki  adott  rá  ismét  oly  bájos  díszruhát?  .  .  . 
Szépsége  bennünket  most  ujra  meglepett : 
Ezt  néked  köszönjük,  te  áldott  természet ! 

És  ha  kedvesink  most  itt  összejöhetnek, 
Ezt  is  némi  részben  köszönjük  a  kertnek. 
Áldom  én  azért  az  alakító  kezet 
És  vele  tégedet,  örök  hű  természet." 


A  daróczi  park  különösen  szép  nyírfáira  való 
emlékeztetéssel  a  „Nyírfa"  költői  neve  alatt  írta 
ezeket  a  verseket  nagynéném,  Szmrecsányiné, 
már  mint  nagymama,  abba  a  gyermeklapba,  a 
melyet  Vekén  az  ö  unokái  szerkesztettek,  kiművelt 
költői  tehetséggel  bírt  menyének  Szmrecsányi 
Paulának  gyermekei. 

Abban  az  időben,  melyről  itt  írok,  a  Szmrecsá- 
nyi házaspárnak  összesen  tizenhat  gyermeke  közül 
tizennégy  élt,  valamennyit  gonddal,  szeretettel, 
igazi  magyar  szellemben  nevelték  föl,  közülök 
példás  családanyává,  kitűnő  férűúvá  lett  nem 
egy  és  valamennyin  s  az  egész  családi  körön 
rajtamaradt  valami  abból  a  derűs,  vonzó  lélekből, 
a  mely  a  daróczi  nagyasszonyt  mindenkire,  kik 
ismerték,  oly  feledhetetlenné  tette. 

Bánó  József  a  történelmi  társulatban  Berzeviczy 
Edmundról  mondott  emlékbeszédjében  azt  mondja 
a  darócziakról :  „Volt  ennek  a  családnak  egy 
őrangyala,  az  anyós  ...  a  nők  legtökéletesebb 
mintaképe  :  Berzeviczy  bárónő  szül.  Szinyei 
Anna  ...  A  daróczi  ház,  ezen  páratlan  nőnek 
és  leányának  befolyása  alatt,  a  magyar  családi 
élet  legtiszteletreméltóbb  példáját  mutatja.  A  ki 
e  családdal  érintkezett,  köréből  csak  javulva 
távozhatott  ...  A  boldog  házasságnak  gyümölcse 
tizennégy  gyermek  lett,  s  valamennyi  a  nagyanya 
gondozása  alatt  nőtt  fel,  kit  közönségesen  daróczi 
nagymamának  neveztek  .  .  .  Ünnepnap  volt  nekem, 
ünnepnap  családomnak,  midőn  e  minta-háznép 
körében  a  „daróczi  nagymamát"  tisztelhettük  . .  /' 

Egy  nagyérdemű  tudós  barátom,  a  ki  mint 
diák  a  hatvanas  évek  legelején  az  egyik  Szmre- 
csányi  fiú  barátsága  révén  a  szünidő  alatt  Daróczra 
került,  még  most  is  megilletődve  beszéli  el, 
hogy  mikor  az  előtte  egészen  idegen  vidéken, 
barátjának  rá  nézve  idegen  családi  körébe  belépett 
és  a  karosszékében  ülő  nagymamához  vezették, 
az  két  keze  közé  fogva  fejét,  nagy,  beszédes, 
világító  szemeivel  belenézett  az  ő  szemeibe,  aztán 
nyájas  moso^ylyal  homlokon  csókolta  s  monda: 
„Te  az  én  Muki  unokámnak  legkedvesebb  barátja 
vagy,  ezért  én  is  szeretlek,  és  akarom,  hogy  jól 
érezd  magadat  nálunk!"  Attól  a  percztöl  kezdve 
barátom  úgy  érezte  magát  Daróczon,  mintha 
otthon  lenne  és  az  a  sok  leány  és  flú  körülötte 
mind  testvére  volna. 

A  nagy  szünidő  alatt  volt  természetesen  leg- 
zajosabb a  daróczi  ház  ;  a  fiúk  közül  ketten 
Bécsben  a  Löwenburg-convictusban  végezték 
a  gymnasiuQiot,  a  hol  a  Berzeviczy  Manó 
és  Emil  fiai  is  tanultak,  az  egyik  technikus 
volt  Bécsben,  kettő  kispap  Egerben,  illetőleg  Pesten, 
ezek  többnyire  csak  a  nagy  szünidőre  jöhettek 
haza;  ilyenkor  valóságos  ujraismerkedésre  volt 
szükség  a  sok  gyermek  között,  a  kik  egy  egész 
esztendőn  át  nem  látták  egymást.  Engem,  a  ki 
otthon  szűk  családi  körhöz  és  csendhez  voltam 
szokva,  gyermekkoromban  szinte  elkábított  a 
daróczi  roppant  népes  társaság  zaja,  meg  a 
minduntalan  megújuló  tán  ez,  —  tánczoltak  a 
szobában,  tánczoltak  a  szabadban,    az    udvaron 

a  ház  előtt,  maga  a  családfő,  Szmrecsányi  Ödön 
bátyám  járta  legelői,  daliásan,  nem  is  „halkan 
öregesen,  násznagyosan",  mint  Toldy;  forgatta 
leányait,  a  kiknek  némelyike  már  15 — 16  éves 
korában  lett  bájos  menyecskévé  s  a  kik  aztán 
nyaranta  férjestől  jöttek  Daróczra,  később  piczi 
gyerekestül,  —  Anna-napra,  a  mikor  a  nagymamát 
ünnepelték,  meg  Kisasszony  napjára  szeptember- 
ben, a  mikor  a  mamának  volt  névünnepe.  Egy 
ilyen  daróczi  családi  ünnepélyt  Fáy  Béla  kedvesen 
írt  le  a  „Nefelejts"-ben,  1860-ban;  akkor  egész 
hangversenyt  rögtönöztek  s  a  művész  mind  a 
családból  és  a  legközelebbi  rokonságból  telt  ki, 
a  Hymnus  éneklése  sem  hiányzott,  a  leányok 
szép  zongorajátékának  pedig  maga  az  ünnepelt 
mama  volt  a  mestere.  Emlékszem  a  próbákra, 
melyeket  akkor  a  fiatalság  a  körmagyarból  a  mi 
házunknál  tartott,  két  akkoriban  különösen  ünne- 
pelt szépség  is  részt  vett  bennök :  Jekelfalusy 
Berta  és  Hajnik  Irén.  A  daróczi  ünnepélyen 
azután  a  táncz  természetesen  véget  nem  ért 
virradás  előtt  s  zene  és  szép  szó  közt  folyt  bőven 
a  bor  is,  a  saját  termésű  pompás  hegyaljai,  melyről 
híres  volt  a  daróczi  ház  pinczéje. 

Szmrecsányi  Ödön  igazi  mintaképe  volt  a 
szeretetreméltó  háziúrnak;  gyönyörűsége  telt  a 
vendéglátásban  és  életszükséglete  volt  az,  hogy 
maga  körül  jókedvtől  sugárzó  arczokat  lásson. 
Értett  is  nejével  együtt  a  nagy  ház  vezetéséhez, 
szép  gazdaságában  pedig  a  képzelhető  leg- 
patriarchahsabb    viszony    uralkodott ;    azon    az 

úrbériség  eltörlése  nem  változtatott  semmit :  az 
ö  faluiban  minden  ember  azontúl  is  olyan  tisz- 
telettel, de  egyúttal  olyan  ragaszkodással  nézett 
a  földesurára,  mintha  valamennyiöknek  egy  sze- 
mélyben parancsolója  s  jóságos  atyja  is  volna. 
Legkedvesebb  alak  volt  azonban  az  öreg  úr  az 
ö  szép  kertjében,  követve  hatalmas  nagy  fehér 
komondoraitól.  Ha  nejét  karonfogva  végigsétálta  a 
gyönyörű  árnyékos,  széles,  kocsival  is  járható 
utakat,  miközben  fokos-botjával  utasításokat  adott 
a  munkásoknak  jobbra  is,  balra  is,  —  mert 
ebben  a  páratlanul  szép  parkban  minden  részlet 
az  ö  legszemélyesebb  eszméje,  alkotása  volt,  — 
ha  néha  összehajolva  boldog  egyetértéssel  meg- 
beszéltek valamit :  hogy  itt  kilátást  kell  nyitni  a 
fenyves  felé,  vagy  ütötelepet  alakítani  a  legújabb 
unokacsalád  számára:  olyankor  úgy  látszott, 
mintha  nem  csak  a  pázsiton  játszó  gyermeksereg, 
de  ezek  a  fák  és  bokrok  is  mind,  mind  az  ö 
családjuk  volnának  .  .  . 

És  ha  most  néha  a  daróczi  park,  vénségökben 
is  szép  árnyas  fái  alatt  járok,  szinte  hihetetlennek 
látszik  nekem  még  mindig,  hogy  az  útfordulónál 
nem  találkozom  többé  azzal  a  két  ismert  alakkal: 
a  galambősz,  délczeg  aggastyánnal  és  boldogan 
ráhajoló,  sugárzó  szemű,  jóságos  feleségével .  . . 


VIIÍ. 
A  „PróbaKő". 

Előttem  fekszik  három  piros  köté?ü  könyv: 
harmadfél  évfolyama  annak  a  „Próbakő"  czímü 
családi  gyermeklapnak,  melyet  nevelőnk,  Strauch 
Albert  vezetése  alatt  1862  januárjától  1864 
közepéig  szerkesztettünk.  Hogy  ennek  a  nevelőnk 
ügyessége  és  kitartása  által  ritka  hosszú  életűvé 
lett  s  mindvégig  tervszerű  következetességgel 
keresztülvitt  gyermekvállalkozásnak  sok  elisme- 
résben is  lett  része :  az  ma  már  az  én  szemem- 
ben nem  főbecse  a  „ Próbakő "-nek;  legnagyobb 
értéket  ma  .annak  tulajdonítok,  hogy  egész  gyer- 
mekkoromból az  a  harmadfél  év  áll  legélénkebb 
színekben  előttem,  a  mely  a  maga  élő  krónikáját 
hagyta  hátra  e  házi  lap  köteteiben. 

Maga  a  szerkesztő  nevslő  mondja  el  az  első  év- 
folyam végén,  hogy  a  lap  első  megindításakor  Eper- 
jesen, nem  is  gondolt  arra,  hogy  ez  a  vállalkozás 
egyéb  legyen  értelemgyakorló  szórakoztatásnál, 
növendéke  egy  gyermeki  ötleténél,  a  melynek  tért 

Berzeviczy  Albert;  Régi  Emlékek.  •*•" 

enged,  a  míg  komolyabb  nevelési  czéloknak 
ártalmára  nincs,  és  számolt  azzal,  hogy  kedvünk 
lankadása  hamar  fogja  más  eszközét  keresni  a 
szórakoztató  szellemi  játéknak.  Azonban  lassan- 
ként fölismerte  az  előnyöket,  melyekkel  ily  foglal- 
kozás jár,  ha  a  szülök  biztató  érdeklődése  és  a 
nevelő  kíméletes  irányítása  azt  szinte  észrevét- 
lenül a  nevelés  és  tanítás  czéljainak  eszközévé 
tudják  tenni,  és  így  történt  azután,  hogy  a 
„Próbakő"  lapjain  a  tanulás  és  a  mulatság  olyan 
szép  barátságos  egyességre  léptek,  mely  a  köl- 
csönhatás lankadhatatlan  erejével  biztosította 
vállalkozásunk  virágzását  mindaddig,  míg  csak 
annak  részesei  együtt  maradtak. 

A  hetenkint  megjelent  kis  lapban  részint  érte- 
kezések, részint  vitatkozások  alakjában  földol- 
goztuk szabadon  majdnem  az  összes  tanultakat, 
főkép  a  történetet,  földleírást,  természetrajzot, 
mellékletül  térképeket  és  rajzokat  is  szolgáltatva 
hozzá.  Ezt  aztán  kiegészítették  néha  elmélkedések, 
verselési  kísérletek,  regék,  kötött  vagy  kötetlen 
beszédben,  mindennemű  élményeink  s  a  látott 
helyek,  tett  kirándulások  leírásai,  szám-  és  betü- 
rejtvények  s  végül  a  szerkesztő  kritikája  és  a 
lefolyt  hét  napjainak  krónikája,  „Heti  Naptár" 
czímen. 

A  törzsmunkatársak  maguk  a  növendékek  voltak, 
t.  i.  Rózsi  testvérem  és  én,  kikhez  1862  őszétől 
kezdve  velem  majdnem  egykorú  unokatestvérem 
SzQirecsányi  Miklós  járult,  a  kit  szülei  Daróczról 
1  mi  házunkba  adtak  nevelésbe  s  a  ki  majdnem 

két  éven  át  szintén  Strauch  tanítói  vezetése  alatt 
állott.  Sürün  írt  azonban  a  lapba  idősebb  nővérem 
Ninon  is,  és  koronként  egyes  hozzánk  látogatóba 
járó  rokonok  és  barátok,  gyermekek  és  felnőttek 
is,  úgy,  hogy  a  „ Próbakő "-nek  szinte  híre  volt 
az  ismeretség  legtágasabb  köreiben,  a  szülök, 
rokonok  jutalmakat  tűztek  ki  egyes  benne  meg- 
jelenendő munkákra,  Daróczon  pedig  egyideig 
versenytársa  támadt  egy  második  családi  lapban, 
a  melynek  szerkesztője  akkor  ugyan  maga  is 
csak  diák  volt,  de  később  sokkal  többre  vitte, 
a  mi  Strauchunknál,  mert  ez  idő  szerint  —  püspök. 
Hosszú  évek  múltával  azután  a  „Próbakő"  régi 
mohos  törzse  új  hajtást  eresztett:  az  egyik 
munkatárs  gyermekei  vitték  ezt  az  új  hajtást 
virágzásra  „Szarkaláb"  czím  alatt  s  benne  anyjok 
verseivel  keltek  új  versenyre. 

Az  alaphang,  a  mely  a  gyermeklapnak  majdnem 
minden  dolgozatából  kicsendül :  az  a  búsongó, 
vágyó,  de  már  reményében,  öntudatában  meg- 
erősödött hazaszeretet  volt,  a  mely  a  hatvanas 
évek  elejét  jellemezte,  a  melyet  szülő,  nevelő, 
rokon,  barát,  az  egész  környezet  s  minden 
érintkezés  táplált  bennünk  gyermekekben  s  a 
mely  akkor  több  volt  tetszetős  és  megszokott 
frazeológiánál.  A  kilencz  éves  gyermek  a  benső 
meggyőződés  hangján  írta :  „Vájjon  nem  kell-e 
tehát  e  drága  honért,  ha  szükség,  százszor  a 
tűzbe  menni^  szabadságáért  a  végső  piros  cseppig 
—  halálig  küzdeni?"  Az  1862-iki  karácsonyt  a 
„Próbakő"  e  szavakkal  köszöntötte  : 

13* 

„Imádkozzunk  az  Istenhez,  — 
Ha  ő  segít,  jobb  ünnep  lesz  — 
Ad  ő  nekünk  karácsonyt  még : 
Imádkozzunk  szabadságért!" 

A  legjobb  versek  egyike  egy  tizennégy  éves 
leány  tollából  került  a  Próbaköbe ;  később 
iskolai,  óvodai  verseskönyvecskék  is  fölvették  s 
imitt-amott  szavalgatták  az  iskolásgyermekek ; 
„Magyar  gyermek"  a  czíme,  ebből  az  öt  vers- 
szakból  áll : 

„Ha  megvágom  az  ujjamat, 
Vagy  ha  megütöm  magamat. 
Nem  sírok  én,  nem  jajgatok, 
Mert  én  ma-gvav  gyermek  vag\'ük  ! 

A  mi  szűmben,  az  ajkamon, 
ígéretem  mindig  tartom, 
Soh'  senkinek  sem  hazudok, 
Mert  én  magyar  gA^ermek  vagyok. 

Megbocsátok,  ha  sértenek. 
De  velem  bármit  nem  tesznek, 
Mert  tudják  kicsinyek  s  nagyok. 
Hogy  én  magyar  gyermek  vagyok. 

Az  Isten  legelső  nekem, 
Utána  mindjárt  nemzetem, 
Mert  míg  e  világon  vagyok. 
Csak  magyar  gyermek  maradok  ! 

És  hogyha  templomba  meg^'ek, 
Hálát  ott  jó  Istenemnek, 

Először  is  azért  adok, 

Hogy  én  magyar  gyermek  vagyok ! " 

Az    egyik    hazaQas    költeménynek    a     vége 
elmaradt,  —  a    szerző    saját    vallomása    szerint 

azért,  mert  „nagyon  szabadon  volt  írva,  a  mostani 
időben  pedig  senki  sem  tehet  itt,  hazánkban 
valamit  szabadon,  kivévén  a  katonákat"  .  .  . 

Volt  atyámnak  egy  szellemes,  kedves  unoka- 
testvére, Kolosy  Miklós,  a  ki  utóbb  mint  Sáros- 
megye aranytollú  főjegyzője  nagy  érdemeket 
szerzett  az  újabb  megyeszervezés  körül,  egy  a 
közigazgatási  állapotok  nyomorúságait  jóízű  gúny- 
nyal festő  könyvével  is  feltűnt  s  a  nyolczvanas 
évek  elején  sok  testi  szenvedés  után  tragikusan 
hunyt  el.  Gondolkodásának,  írmodorának  olyan 
magyaros  zamata  volt,  a  minő  akkor  Sárosban 
a  ritkaság  becsével  bírt ;  ő  egy  búcsúztatót  írt 
az  Ínséges  voltáról  híres  1863-ik  évre,  mely 
ezzel  a  tárgygyal  ügyesen  fonta  össze  a  „Próbakő" 
czímét,  a  melyben  a  költemény  megjelent ; 
közlöm  első  és  utolsó  versszakát: 

,Száin-  s  nyomorban  páratlan  év 

Elmúltak  hát  napjaid  ! 
Ivadékod  hallja  most  már 

Áldozatid  jajjait! 
Óh  engedd,  hogy  ez  legyen  az, 

Mi  te  letiél  volna  bár, 
Legyen  méltó  már  nevére  : 

„Új",  azaz:   ^jó"  egyszer  már. 
Ezernyolczszázhatvanhárom, 

Sok  rád  mondja:  „Az  én  károm  !" 
Szüksége  ily  próbakőre 

A  magyarnak  nincs  jövőre  ! 


Biz  kijutott  mindenkinek 
A  próbakő  ez  idén  ! 

De  egy  igaz  magyarnak  sem 
Változtatott  ez  hitén, 

És  nem  is  fog !  kivált  ott,    hol 

kz  ifjabb  nemzedéket, 
Próbakő  késziti  elő, 

Edzeni  az  erőket. 
A  valódi  próbakőre 

Ti  is  ekként  készültök, 
Jóért,  szépért,  a  hazáért 

Már  mostan  is  hevültök  ; 
Cselekvéstek  éber  őre 

Serkentsen  újabb  erőre  : 
Sok,  sok  ilyen   „Próbakő "-re 

Van  szükség  most  és  jövőre ! 

Házunknál  akkor  nagyok  és  kicsinyek  egyaránt 
örültek  a  vasárnap  reggelre,  a  mikor  a  reggeli 
asztalhoz  „Strauch  bácsi"  magával  hozta  s 
bemutatta  a  , Próbakő"  új  számát  ;  atyám  nézte 
át  legelőször,  kinek-kinek  kijárt  az  elismerés 
érdem  szerint,  a  mi  különösen  olyankor  esett 
jól,  ha  szombaton  meg  kellett  szorítanunk  az 
üstökünket,  nehogy  elkéssünk.  Néhány  hónapon 
át  a  Próbakőnek  testvére  is  volt,  a  „Kleeblatt" 
czímü,  csak  havonkint  megjelent  házi  lap,  melyet 
szintén  a  három  növendék  írt  német  nyelv- 
gyakorlatképen, mi  fiúk  egy  pár  latin  dolgozatot 
is  közöltünk  benne. 

Házi  életünk  főkép  a  gyermekek  nevelése  körül 
forogván,  tanulmányainkra  is  mindig  inkább 
serkentőleg,  mint  zavarólag  hatott.  Atyám,  bár 
mezőgazdaságát  még  a  megelőző  évben  bérbeadta, 
talált  magának  birtokán  elég  teendőt,  s  azonfölül 
rokoni  jó  szive  és  szolgálatkészsége  s  a  bizalom 
révén,  melylyel  iránta  az  egész  atyafiság  visel- 
tetett,    a     nemzetsécf    és    közbirtokossácr     közös 

Ügyeinek  intézése  meg  a  családbeli  árvák  gondnok- 
sága is  legnagyobb  részt  reá  háramlott.  Gyakran 
kellett  Eperjesre  is  bejárnia,  ilyenkor  sohasem 
jött  üres  kézzel  vissza,  hanem  mindig  mindegyi- 
künknek hozott  valamit,  nekünk  legtöbbször 
könyveket;  „Rüstig  Zsigmond,  a  brémai  tenge- 
rész^^ —  egyik  válfaja  a  Robinson-históriáknak, — 
szintén  apám  egy  ilyen  eperjesi  útja  alkalmával 
került  a  házba  s  kedvencz  olvasmánya  lett  az 
egész  gyermektársaságnak.  Nagyban  divatozott  az 
ornithológia  is,  én  verses  madárregéket  irtam  a 
Gellert  meséi  s  Tompának  a  „Sas  és  csalogány" 
czimü  költeménye  mintájára;  Szmrecsányi  Miklós- 
sal örökké  madarakat  rajzolgattunk,  én  különösen 
a  sasért  lelkesedlem,  olyannyira,  hogy  a  leg- 
súlyosabb büntetés,  melyet  nevelőnk  olykor 
rám  szabott,  az  volt,  hogy  egy  időre  eltiltott  a  sasok 
rajzolásától ;  „magister  avium"  lett  a  nevem  s 
míg  előbb  csak  madarakról  szóló  könyveket 
kaptam  ajándékba,  utóbb  szobánk  szekrényeinek 
teteje  megtelt  kitömött  madarakkal  is.  Hogy  a 
vivarium  se  hiányozzék,  télen  egy  ablakban 
egész  rendszeresen  fogtuk  dióval  a  czine- 
géket  s  azután  megfigyeltük  életüket,  mula- 
tozásukat, viaskodásaikat,  némelyiknek  a  halálát 
is.  Egyszer  egy  furcsa  ritka  színű  madár  került 
a  fogságunkba,  melyet  sem  a  Hanák  természet- 
rajza, sem  a  Schubert- Virányi- féle  nagy  képes 
madárkönyv,  sem  a  Sárvári-Eőry  Andor  „Madár- 
világa", sem  a  gr.  Lázár  Kálmán  „Lég  urai"' 
szerint  —  több  kútfő  nem  állott  rendelkezésünkre, 

—  osztályozni  és  meghatározni  nem  tudtunk; 
végül  a  —  főszolgabíró  tekintélyéhez  fordultunk, 
a  ki  épen  Berzeviczén  tett  akkor  törvényt  s 
apám  házánál  lakott.  Az  öreg  úr  —  Űsz  Con- 
stantnak  hívták  —  szakértő  szemekkel  vizsgálta 
meg  a  csicsergő  kis  Anonymust  s  kijelentette, 
hogy  ez  „csicsirke".  Mi  összenéztünk,  mert  ilyen 
madárnevet  még  sohasem  hallottunk,  de  végre 
belenyugodtunk  a  kérdésnek  ilyetén  közigazga- 
tási úton  való  eldöntésébe. 

Az  ornithologiai  kedvtelésnek  még  tágabb  tere 
nyílt  künn  a  kertben  s  a  mezőn ;  a  harkály 
kopogását  ellesni  is  mulatság  számba  ment,  de 
egy  magasban  örvényző  héja  lecsapását  meg- 
figyelhetni —  az  már  esemény  volt;  Strauch 
néha  lelőtt  egy-egy  varjút  vagy  szarkát,  annak 
aztán  a  tollazata  színét  oly  alaposan  tanulmá- 
nyoztuk, hogy  többé  a  rajzban  hibát  nem  ejthet- 
tünk. Nevelőnk  —  a  mennyire  értett  hozzá  — 
igyekezett  a  kertészkedéssel  is  megismertetni ;  álta- 
lában gondja  volt  rá,  hogy  az  iskolai  órákon  kívül 
sokat  legyünk  a  szabadban.  Atyám  egy  barátja, 
Semsey  János  útmutatása  szerint  rendszeres 
tornafölszerelést  rendeztek  be  számunkra  a  kert 
egy  porondos  helyen,  ott  végeztük  a  tornázást; 
de  ennél  is  jobb  testgyakorlat  volt  a  csatázás, 
melyet  nevelőnkkel  a  kertben  folytattunk.  Ö  volt 
az  egyik  párt,  én  és  Szmrecsányi  Miklós  a  másik ; 
rendesen  valami  megerősített  positióból  kellett  az 
ellenfelünket  kizavarnunk,  a  ki  aztán  nem  késett 
visszaadni  a  kölcsönt.    Később    való-ágos    várat 

építettünk  az  ilyen  ostrom  játék  czéljaira ;  magunk 
ástuk  a  sánczárkokat,  magunk  hordtuk  össze  a 
kőfalat,  czölöpök  köré  fűzfavesszőket  fontunk, 
egy  régi  ajtó  szolgált  dobogóul,  fenyőgalyak 
fedélül;  mikor  készen  lett,  zászlót  tűztünk  ki  az 
ormára  s  nagy  ozsonnával  avattuk  íöl  és  termé- 
szetesen a  Próbakő  számára  is  lerajzoltuk  a  mi 
„várunkat". 

A    vasárnapi    katonásdi    alkalmával    g^^akran 
bejártuk  a  szomszéd  dombok,  völgyek  elejét,  de 
igazi  fogalmat  a  vidékről  akkor  nyertünk,  a  mikor 
atyám  és  Strauch  társaságában  először  másztuk 
meg  a  Feketehegyet.  Mezei  utakon  és  ösvényeken 
becsületes  járást  kellett  végeznünk,    míg  a  fölött 
a    mohos    sziklakő    fölött,    a   melynél    —    mint 
nekünk    mondták     —    boldogult,    öreg     Albert 
bátyánk  szokott  volt  megpihenni,  elértük  atyám- 
nak a  hegy   félmagasságában    levő    majorját,    a 
mely  akkor  —  eltekiatve  egy  pár  fiatal  jegenye- 
fától   —    teljesen    kopár,    lombtalan    környéken 
állolt ;  de  annál  szebb    a    széttekintés    innen    a 
szemben  fekvő  hegyláncz  mély  erdős  völgyeibe, 
Berzeviczére,   a    füzesre,    a    kígyózó    folyóra,    a 
barázdás  vagy  kalásztengeres    mezőkre  —  a  mi 
mind  térkép  gyanánt  szétterítve  feküdt  előttünk. 
Azután  kezdődött  csak  az  igazi  mászás :  falmeredek- 
ségü    sziklák    közt    kögörgeteges    árkokon    vagy 
sikamlós  füvön  vad  bozót   tövises    ágai    között ; 
a  szikla  néhol  annyira  hasonlatossá  lesz  a  vár- 
bástyákhoz, hogy    gyermekképzeletünkben    csak- 
hamar megszületett  a  rege  :  Tombócz  és  Rejteszeg 

szomszédvárak  regéje,  a  melyeket  testvérviszály 
miatt  ért  az  átok :  az  egyik  sziklává  lett  mindenestül, 
a  másikat  lehúzta    az  ördög  magához  a  mélybe 

—  annak  a  helyén  támadt  az  a  horpadás  ott^ 
a  széljárta  hegytetőn.  S  mikor  fenn  voltunk  a 
tetőn,  akkor  láttuk  még  csak  igazán  fáradságunk 
jutalmát :  a  lublói  vártól  a  sárosiig  ellát  itt  a 
szem,  a  sfácsorszád  határh égövektől  a  Strázsok 
kúpjáig,  a  Tárcza  ezüst  szalagját  egész  Héthársig 
kisérheti,  a  daróczi  kertben  távcsövei  kerestük 
játszótársainkat  ...  A  hegy  lejtője  északkelet 
felé  még  meredekebb  mint  a  berzeviczei  oldalon, 
a  közvetetten  alatta  fekvő  Polora  község  szalma- 
födeles házikóit  valóságos  madártávlatból  láttuk 
innen,  azt  hittük,  hogy  az  eldobott  s  nagy 
ugrásokkal  guruló  kőnek  egyenesen  a  házfedelekre 
kell  esnie.  Mikor  pedig  a  nyugati  hegyhátra 
mentünk  át,  onnan  a  Tátra  bérczeit  pillantottuk 
meg  a  távolban,  felhőkkel  vállaikon,  egész  tündöklő 
pompájokban,  s  lenn  a  Tárcza  összeszűkülő 
völgyében  összerakott  gyermekjátékként  sorakoztak 
Stelbach  (most  már  Csendespatak)  és  Balázsvágás 
ruthén  falvak  házai.  Leheveredtünk  a  fűszeres 
illatú,  bársonyos  érintésű,  mohos  gyepre  és 
elmerültünk  annak  az  új  világnak  a  szemléletébe, 
a  mely  most  tárult  csak  föl  előttünk,  pedig 
voltaképen  oly  közel  volt  hozzánk.  A  tiszta  hegyi, 

—  már  szinte  havasi  —  levegőben  a  szemhatáron 
élesen  rajzolódtak  le  a  hegy  sziklás  formái, 
óriásnak  látszott  a  pásztor  alakja,  ki  gúnyáját 
nyakára    húzva    ballagott    a    karám    felé  vonuló 

juhnyáj  után,  messziről  áthallatszott  a  nyájörzö 
kutya  ugatása,  a  rendetlenül  összecsendülő 
kolompok  olyan  ziláltan  hangzottak,  mintha  a 
nyáj  folytonos  rohanásban  volna,  pedig  inkább 
lassan  haladt,  csak  fejőkkel  bólogattak  a  juhok 
menésközben. 

Az  a  feketehegyi  kirándulás  lobbantotta  először 
lángra  szerelmemet  a  mi  gyönyörű  hegyeink 
iránt ;  lassanként  aztán  minden  részletökben, 
minden  színben  és  fényben  megismertem  és  meg- 
szerettem őket :  a  fenyveserdő  ábrándos,  fájdalmas 
sóhajtását,  mikor  a  szél  keresztülfut  sudarain,  nap- 
sütött aranyzöldjét,  amelynek  aljában  a  buja  fűben 
tücskök  czirpognak,  míg  lenn  a  völgy  árnyékos 
mélyében  az  összehajló  páfrány  alatt  zuhog  a  patak; 
a  hegyhátak  szélesre  elnyúló  kaszálóit,  ezeket  a 
virágtól  tarka  szőnyegeket,  melyeken  a  réti  munka 
idejében  fölcsendül  az  ének,  dalossá  lesz  a  határ, 
a  szembenfekvő  hegyekről  vígan  felel  a  szepesi 
népdal  a  sárosi  nóta  kesergő  hangjaira.  És  meg- 
szerettem az  erdei  vágások  dúsan  virító  növény- 
zetét is,  azokat  az  embermagasságú  virágbokro- 
kat, a  melyek  a  távolban  is  violaszínre  festenek 
egész  területeket,  a  lomberdők  és  cserjék  övét^ 
mely  „hervadóban  elbüvölőbb,  mint  fakadóban," 
mert  telített,  érett  őszi  színezete  a  vérpirostól 
az  aranysárgáig  minden  változatot  felölel  s  mert 
míg  a  tavasz  csak  pointilleur  módjára  színez,  az 
ősz  széles  színfoltokban  leli  kedvét. 

A  mi  sárosi  mezőink  tavaszi  és  nyárkezdeti 
virágdísze  leginkább    a    Szinyei    Pál    festményei 

által  szerzett  polgárjogot  a  művészet  világában  ; 
ö  vásznára  tudja  varázsolni  annak  egész  szín- 
pompáját, de  legnépszerűbbé  mégis  pipacs- 
flóránk lett  általa.  Ámde  a  pipacs  csak  a  har- 
sonája a  színek  ama  hangversenyének,  melyet 
a  természet  naiv,  öntudatlan  virtuozitással  rendez 
a  mi  mezőink  virácraival :  abban  megvan  a  maga 
fontos  szerepe  a  búzavirágnak,  a  kúszó  vad- 
bükkönynek, a  fehér  katalinvirágnak  és  korona- 
fürtnek, a  kék  harangvirágnak  és  kígyószisznek, 
a  sárga  kecskedísznek  és  oroszlánfejnek  s  a  bíbor 
mécs  virágnak;  még  az  árok  parti  nefelejtsnek,  az 
útszéli  bogáncskórónak,  az  illatos  kakukfünek  és 
démutkának  is;  olykor  még  a  nyár  derekán  szinte 
megrészegedünk  attól  az  illatpárától,  mely  szűk 
mezei  utakon  haladtunkban  ránkborúl,  mintha 
nyájaskodva,  majd  szilaj  öleléssel  minden  érzé- 
künket rabul  akarná  ejteni  a  természet. 

Azonban  a  legszebb  késő  tavaszi  álma  a  mi  fel- 
vidéki természetünknek  a  vadrózsák  virágzása;  való- 
ságos szentiván- éji  álom,  mert  a  legrövidebb  nyáréj 
idejébe  esik,  a  mikor  tavasz  és  nyár  egybekelnek :  a 
tavasz  menyasszonyként  vonul  a  völgynek  virágok- 
kal hintett  útján  vőlegénye  elé  s  ünneplésre  föl  van 
bokrétázvaaz  útszél,  a  mesgye,  a  liget,  a  dombtető, 
minden  vadrózsabokor  egy-egy  tündérkezektőlkötött 
bokréta,  mely  maga  is  a  menyasszonyt  példázza : 
élénken  ki  van  pirulva  mikor  megjelenik,  de  a 
türelmetlen  vőlegény,  a  nyár  forró  napjának  csók- 
jaival mindinkább  elhalványítja  a  hullatag  szirmo- 
kat s  az  ősznek  már  csak  a  piros  gyümölcs  marad. 

Az  ösz  mélabús  költészetét  először  a  Tompa 
verseiből  értettem  meg,  a  ki  első  kedvenczem 
volt  a  költők  világában  ;  a  tél  költői  kommentárját 
Petőfi  szép  természetfestése:  „A  puszta  télen" 
adta  meg,  a  nyári  falusi  élet  visszhangja  Arany 
„Családi  köré"-ből  csendült  felém.  Az  iskolai 
tanulás  mellett  emlékezetünknek  játszva  meg- 
szerzett kis  költeménykés;iltte  ilyenképen  most 
már  érzelmesebb  lyrai  versekkel  is  gazdagodott 
a  rendes  szavalati  darabok  mellett,  a  melyek 
közül  természetesen  nem  hiányozhattak  a  Garay 
„Kont''-ja  sem,  meg  a  Tóth  Kálmán  „Ki  volt 
nagyobb" -ja;  de  a  leglelkesebb  szavaimán ynak 
mégis  csak  a  „Rákücz!"-t  tartottuk^  azt  a  mos 
már  szinte  elfelejtett,  kissé  dagályos,  de  tüzes 
rhapsodiát,  mely  így  kezdődik:  „Elmerülve 
állok  a  munkácsi  téren",  s  a  melyet  mi  akkor 
—  helytelenül  —  a  Gyulai  Pál  müvének  tar- 
tottunk. 

Többé-kevésbbé  mindig  a  véletlen  játéka  az,  ho^y 
a  sok  közül  milyen  könyvek  kerülnek  egy  gyermek 
kezeibe  s  ez  a  véletlen  mégis  gyakran  elhatározó, 
különösen  a  gyermeki  képzelet  romantikai  világá- 
nak megalakulásában.  Nálunk  nagy  szerepet  vitt 
ebben  a  tekintetben  a  Jókai  akkor  megjelent  „Téli 
zöld"-je  a  maga  krimi  és  kaukázusi  történeteivel, 
s  különösen  a  „Khámok  utódjá"-nak  ábrándosan 
regényes  históriájával,  nem  különben  később  az 
Andersen  meséi.  De  sajátságos,  hogy  képzeletünket 
akkoriban  talán  legtöbbet  egy  könyv  foglalkoztatta, 
a  melyet  csak  jóval  későbben  olvashattunk,  de  a 

melynek  a  tartalmáról  sokat  hallottunk :  a  Jósika 
Miklós  „Hat  Uderszky  leány"-a.  Említettem  már, 
hogy  történeti  adatok  szerint  Berzeviczén  egykor 
várnak  kellett  lennie  s  a  hagyomány  annak  helyét 
a  temető  dombján  keresi.  BonGnius  említi  egy 
helyen,  hogy  Uderszky  huszita  rablóvezérnek 
volt  egy  mentsvára  „Sáros"  közelében  „in 
Poloniae  íinibus...  quod  Breznicze  nominabant". 
Tekintve,  hogy  milyen  önkényesen  alakította  át 
a  Mátyás  ékes  tollú  historikusa  a  helyneveket, 
épenséggel  nincs  kizárva,  söt  nem  is  valószinütlen, 
hogy  az  Uderszky  vára  csakugyan  Berzeviczén 
volt.  Ezt  hallhattuk  mi  is  gyermekkorunkban  s 
ez  hozta  oly  közel  hozzánk  az  Uderszky-reminis- 
centiákat;  hányszor  építettük  föl  székekből  az 
Uderszky  várát  minden  titkos  járataival  együtt, 
hat  leányának  nevét  könyv  nélkül  tudtuk ;  Bruna, 
Vanda,  Libussa,  Mira^  Bogumilla,  Velleda  s  addig 
nem  volt  nyugtunk,  a  míg  legalább  egy  csikó 
nem  Kapta  meg  a  „Mira"   nevet. 

Egy  másik  dolog,  a  mit  inkább  csak  vágytunk 
ismerni,  mint  ismertünk :  az  olasz  operák  eszme- 
és  zeneköre  volt.  Ninon  nővérem  némelyikből 
zongorakivonatot  játszott  s  egy  párat  ő  szüleimmel 
hallván  is  Eperjesen,  Kassán^  egyes  részleteket  el 
tudott  mondani  belőlük ;  néhánynak  a  librettóját 
régi  magyar  fordításban  megtaláltam  az  apám 
könyvtárában,  Máriássy  János  bátyám  pedig  több 
áriát  énekelni  is  tudott,  eredeti  olasz  szöveggel, 
például  Ernani-ból  a  király  fenyegető  szavait  don 
Rui  Gomez  de  Silvához  : 

„Lo  vedremo  oh  veglio  audace, 
Se  resistermi  potrai, 
Se  tranquillo  sfiderai 
La  vendetta  dei  tuo  re!" 

Bizonyosan  ezek  voltak  az  első  olasz  versek, 
a  melyeket  megtanultam.  így  aztán  festett  és 
kivágott  alakokkal  könnyű  volt  játékszinpadunkon 
eljátszani  a  Trobadourt,  a  Normát,  az  Ernanit. 
Ezeket  akkoriban  a  színpadon  láthatni  nem  jutott 
osztályrészemül,  az  első  olasz  opera,  a  melyet 
a  maga  valóságában  hallhattam,  a  Bellini  Son- 
nambulája  volt,  a  melyet  Kassán  adtak  elő, 
mikor  anyám  egyszer,  egy  jó  vizsgám  jutalmául 
a  „Felvidék  fővárosa" -ba  elvitt. 

Magunk  is  játszottunk  különben  színdarabot 
megint  s  természetesen  szavalással  egybekötve ; 
ezúttal  nevelőnk  írta  meg  a  darabot,  mely 
bennünket,  változtatott  nevek  alatt,  de  a  mi 
igazi  mivoltunkban  tüntetett  föl  s  melynek  rövid 
és  egyszerű  meséje  az  volt,  hogy  három  növendék 
és  a  ház  fölserdült  kisasszonya  a  nevelő  pálya- 
bírósága mellett  versenyeznek  egy  születésnapi 
köszöntővel,  melylyel  kedves  „Józsi  bácsijukat" 
akarják  meglepni  s  melynek  jutalma  az,  hogy  a 
pályanyertes  elszavalja  a  „ Rákóczi" -t,  „Józsi 
bácsi"  s  természetesen  a  többi  vendégközönség 
előtt.  Nekem  jutott  a  pályanyertes  szerepe  s 
az  ünnepelt  bácsi  Dobay  József  volt,  a  for- 
radalmi ezredes,  a  ki  szavalásom  után  meg- 
hatottan, könnyezve  zárt  karjaiba,  mintha  ő  is 
fölfohászkodott  volna  a  Rákóczi  szelleméhez,  hogy 


208 


„Vezérelj  el  minket  a  végső  csatára!"  Dobay- 
ban  mi  gyermekek  is  mindig  főkép  a  hős 
katonát  láttuk,  mert  járása,  magatartása,  beszédje 
mindig  katonás  maradt,  mint  gazdálkodó  föld- 
birtokos sohasem  tévesztette  szeme  elöl  igazi 
hivatását,  mely  később  újra  megnyilandó  volt 
előtte :  gazdaságában  is  lóháton  járt,  saját  nevelésű 
csínos  paripán,  otthon  pedig  mindig  hadászati 
könyveiben,  térképeiben  búvárkodott,  maga  is 
írt  egy  nagyobb  magyar  hadászati  munkát, 
melyet  az  akadémia  bírálata  alá  bocsátott,  s 
melyről  az  egyik  bíráló,  valószínűleg  Kis  Károly 
igen  elismerőleg  nyilatkozott;  később  német 
nyelven  adta  ki  az  1866-iki  osztrák-porosz 
háború  bírálatát. 

Az  olyan  alkalom,  mint  a  házielőadás  és  későb  a 
tánczleczkék  a  berzeviczeieken,  darócziakon,  péter- 
mezőieken kívül  rendesen  más  látogatókat  is  hozott 
körünkbe.  A  berzeviczeiek  között  ami  szemeinkben 
legnépszerűbb  alak  akkoriban  a  már  koros,  de 
fiatalos  kedélyű  Berzeviczy  Josua  volt,  egy 
minden  tekintetben  eredeti  jelenség,  mestere  és 
nélkülözhetetlen  részese  a  minden  esti  préferance- 
játszmának,  melyben  még  Strauchot  ismerte  el 
legveszedelmesebb  ellenfelének;  a  gazdálkodást, 
miután  vagyonát  nagy  igyekezettel  jó  rendbe  hozta, 
fiaira  bízta,  ő  maga  szemlélődő  életet  élt  azontúl  s 
komoly  foglalkozásnak  csak  a  kártyát  tekintette.  Be- 
szédje a  régi  sárosi  tótos  magyarságnak  és  német- 
ségnek példája  volt  még,  de  latinul  jól  beszélt, 
minden  szavából  egészséges  elme  és  egészséges 

humor  villogtak  ki  s  kecskeszakállas,  hosszúkás 
feje  is  nem  annyira  a  rútnak,  mint  inkább  a  hol 
öntudatlan,  hol  öntudatos  komikumnak  ellenáll- 
hatatlan s  mindig  mulattató  erejével  hatolt.  Ké- 
sőbb Szmrecsányi  Miklós  oly  jól  tudta  lerajzolni 
azt  a  jellegzetes  arczot,  hogy  képei  szinte  népsze- 
rükké lettek  s  ^Josua  bátyánk"  szörnyen  elcsodál- 
kozott, mikor  egyszer  e  rajzok  nyomán  Budapes- 
ten rá  nézve  idegen  emberek,  fölismerték  öt. 

Máriássyékon  és  Görgeyéken  kivül  abban  az 
időben  özvegy  Weiss  bárónő  is  —  Szinyei-Ros- 
koványi-réven  rokonunk  —  ellátogatott  hozzánk 
Bécsből,  leányával  Alfonsine-al,  ki  mint  zongora- 
művésznő több  sikerült  hangversenyt  adott  Pes- 
ten s  a  felvidéki  városokban  s  házunkban  is 
élénkítette  a  zenekedvet.  De  különösen  a  Med- 
veczky-Bolgái  rokonság  több  tagja  időzött  hosz- 
szasabban  nálunk.  Nagyatyám  nővére,  Ber- 
zeviczy  Antónia  Medveczky  Józsefnél  volt  férj- 
nél, ki  ügyész  volt  Eperjesen  a  30-as  40-es 
években,  később  Mármarosszigeten  törvényszéki 
elnök  s  legvégül  főtörvényszéki  bíró  Kassán ; 
Várady  Gábor,  mint  eperjesi  diák  házuknál 
akván,  nagy  szeretettel  emlékezett  meg  róluk. 
Ott  nőttek  föl  Medveczkyék  leányai,  kik  közül 
Auróra,  a  kiért  leánykorában  Sárosy  Gyula,  a 
költő  rajongott,  később  Bolgár  Ferencz  mármaros- 
szigeti  cameralis  assessor  neje  lett  s  anyja  azoknak 
a  Bolgár  fiúknak,  kik  a  60-as  években  oly  szíve- 
sen jártak  hozzánk  és  Pétermezőre,  a  hol  Dobay 
néném   nővéröket,    az    ifjabb     Aurórát    egészen 

Berzeviczy  Albert :  Régi  emlékek.  14 

házába,  leányául  fogadta.  Az  öreg  nagynéni, 
Medveczkyné,  már  mint  özvegy,  egyetlen  hajadon 
leányával,  Etelkával  1863  őszén  Kassáról  hozzánk 
költözött  Berzeviczére,  a  telet  házunknál  töltötte, 
tavaszszal  azután  külön  lakást  vett  egy  szomszéd 
házban,  ott  is  halt  meg  kevéssel  később. 

A  Bolgár  fiúk  közül  négyen  fordultak  meg 
akkor  nálunk.  Kálmán,  kit  már  említettem,  előbb 
egri  diák  volt,  majd  kassai  klerikus,  azután  letette 
a  kék  reverendát  s  jogászi  és  hivatali  pályára 
lépett,  most  tanfelügyelő  Baranyában;  klerikus 
korában  egyszermásszor  ő  mondta  a  vecsernyét 
berzeviczei  templomunkban  és  én  ministráltam 
neki ;  élénk,  víg  fiú  volt,  sokat  verseit  s  czikkeket 
küldött  a  „Próbakő"  számára.  Ferencz,  a  leg- 
ifjabbik,  a  mostani  államtitkár,  akkor  a  kassai 
katonai  iskolában  volt  kis  katona-növendék,  ott 
meg  is  látogattuk  anyámmal,  1864  nyarán  került 
először  házunkhoz. 

Legtöbbször  s  leghosszasabban  volt  nálunk  a 
„Próbakő"  idejében  a  két  legidősebb  Bolgár: 
Emil  és  Béla.  Emil  —  a  mostani  curiai  bíró  — 
akkor  tiszteletbeli  jurátus  a  királyi  táblánál  és 
gyakornok,  rokona,  Markusovszky  József  nagy- 
tekintélyű ügyvédi  irodájában,  korát  meghaladó 
komolyságával,  szép  képzettségével  s  már  akkor 
jeles  írói  tollával,  különös  mértékben  bírta  atyám 
bizalmát  és  szeretetét,  ki  sürü  levelezésben  állott 
vele  s  gyakran  hivta  őt  házunkhoz.  Minden 
irodalmi  s  könyvészeti  dologban  ő  volt  a  tanácsadó 
és  közbenjáró;  ő  juttatta  a  Dobay  József  tanul- 

mányát  az  Akadémiához  s  a  ,, Próbakő"  első 
kötetét  barátja  Vétsey  Tamás  —  akkor  Eötvösék- 
nél házi  nevelő  —  utján  báró  Eötvös  Józsefhez ; 
atyám  egy  nyelvészeti  kérdést  vetett  föl,  erre 
nézve  Bolgár  Emil  útján  kapta  meg  Fogarasy 
Jánosnak  az  ő  felfogását  megerősítő  véleményét. 
Pestről  írt  levelei  kimerítő  képét  nyújtották  mindig 
a  fővárosi  és  országos  közállapotoknak  is,  s  ha 
elhagyta  Berzeviczét,  sárosi  benyomásairól  köz- 
leményeket írt  a  „Vasárnapi  Újságba'',  melyekben 
egyszer-másszor —  örvendetes  megdöbbenésünkre 
—  még  rólunk  s  a  „Próbakő "-ről  is  megemlékezett. 

Öcscse  Béla  —  ki  akkor  21 — 22  éves  volt  — 
ma  már  nincs  az  élők  sorában;  1865-ben  halt 
meg  egész  fiatalon,  Péterváradon,  megsemmisítve 
azokat  a  reményeket,  a  melyeket  mindnyájan, 
kik  ismertük,  fűztünk  az  ő  jövöjéhez. 

Mint  nagytehetségű,  keblében  a  legnemesebb 
érzelmek  mellett  merész  álmokat  és  ideális  vágyakat 
melengető  ifjú,  egy  balul  sikerült  érettségi  vizs- 
gálat miatt  besoroztatott  s  kénytelen  volt  kadéti 
minőségben  a  kaszárnyai  élet  sivárságai  közepett 
tölteni  legszebb  éveit. 

Gyakran  betegeskedett,  egyszer  már  1861 
tavaszán  azt  írta  atyámnak,  hogy  fölvette  az 
utolsó  kenetet  és  várta  a  halált.  „Én  nem  félek 
a  haláltól  —  úgymond  —  de  most,  most  a  nagy 
idők  elején,  midőn  hazánk  sorsa  a  válság  pontján 
áll,  most  nehéz  lett  volna  és  keserű  a  halál!* 
A  bécsi  Alserkaszárnyában,  mialatt  gyakran  kellett 
a  zászlót  a  Burg  „vakprádéján*  előivinnie,  mialatt 

ezredese  számára  a  jövő  harczok  térképeit  kellett 
megrajzolnia,  vagy  szabad  óráiban  Bécs  mulató- 
helyein hallania  azt  a  dalt:  „Schleswig-Holstein 
meerumschlungen*,  sohasem  feledkezett  meg 
magyarságáról,  hazájáról.  „Legyen  meggyőződve 
—  írta  atyámnak  egyszer  —  hogy  német  egyen- 
ruhám alatt  tiszta  magyar  szív  ver,  mely  hazáját 
s  jó  rokonait  soha  meg  nem  szűnik  végtelenül 
szeretni."  „Óh  nem  hiheted  —  írta  egy  más 
alkalommal  nővéremnek  —  mennyi  béketürésbe, 
mennyi  lelki  küzdelembe  kerül  nekem  látszólag 
megelégedetten  viselni  oly  kötelékeket,  melyek 
ellen  minden  érzelmem,  minden  gondolatom  föl- 
lázad, a  legnagyobb  lelkiismeretességgel,  szigorú 
pontossággal  teljesíteni  oly  kötelességeket,  miket 
szívemből  utálok !  Küzdök  és  tűrök,  mert  tűrnöm 
kell.  A  végzet  rendelte  így  s  nekem  meg  kell 
nyugodnom  benne  ...  A  jövőben  bízva,  éjjel- 
nappal tanulok  s  dolgozom,  így  fogom  csak 
elérni  czélomat  s  így  rázhatom  le  az  utált  köte- 
lékeket s  léphetek  egykor  a  világ  elé  büszkén  a 
névre,  melynek  becsületet  és  maradandó  emléket 
szerezni  legfőbb  törekvésem  !  .  .  ." 

Ezek  a  nagy,  belső  küzdelmek,  melyeket  lel- 
kének önmagával  s  még  azonfölül  testének  gyönge 
szervezetével  kellett  vívnia,  készítették  elő  azt  a 
lelki  válságot,  melynek  súlya  alatt  később  leroskadt. 
Az  egyedüh,  a  mi  olykor  fölélesztette  reményeit, 
a  háborúra  való  kilátás  volt.  A  katonaság  —  úgy 
érezte  —  háborúban  a  legszebb  pálya,  békében 
megöli  őt! 

Már  1863  deczemberében  azzal  bíztatja  magát, 
hogy  ezrede  Dániába  vagy  Olaszországba  fog 
menni ;  azután  a  rákövetkező  márcziusban  szo- 
morúan jelenti,  hogy  reményei  nem  teljesültek, 
ezrede  nem  megy  Schleswigbe,  a  tett  mezeje 
zárva  marad  előtte  „s  míg  társaink  éjszakon 
győzelmeket  vívnak,  minket  testileg-lelkileg  föl- 
emészt a  gépies  exerczirozás,  a  reglement,  a 
parádé".  Egy  évvel  később  ismét  reménykedik: 
„Bécsben  már  csak  igen  rövid  ideig  leszek  s 
legközelebbi  levelem  talán  a  csatatérről  lesz 
datálva!"  A  hadjárat  végével  viszont  láthatni 
reméli  rokonait,  de  ez  nem  történhetik  meg  oly 
hamar,  mert  „a  schleswigi  hadjárat  remélhetőleg 
nem  álland  egyedül.  Bellona  fáklyájából  aligha 
egy  szikra  délre  nem  repül  ..."  Egyszer  már 
azt  írja :  „a  jövő  hó  15-én  megyek  Olaszországba", 
egyben  el  nem  titkolhatja,  hogy  „betegeskedése 
lehangolja  kedélyét".  Mellének  gyöngesége  okozta, 
hogy  —  e  részben  atyám  tanácsát  is  követve  — 
a  Miksa  császár  támogatására  1864-ben  szerve- 
zett mexikói  expediczióban  részt  nem  vett ;  mégis 
még  élete  utolsó  telén  is  reménykedett,  hogy 
„talán  tavaszig  háború  is  lesz.  Bár  csak  lenne ! 
Ez  a  legjobb  szórakozás  volna  a  mostani  unal- 
mas élet  után  .  .  .  Bár  csak  lenne  egy  kis  háború ! 
Ott  vagy  visszük  valamire,  vagy  meghalunk  — 
egy  kicsit  s  nagy  baj  az  se  lesz.  Egy  ember  a 
nagyvilágban  kevesebb  mint  egy  csöpp  a  tenger- 
ben ...  a  föld  kövérebb  lesz,  az  emberiség 
pedig   bizony    mondom,  nem  sokat  veszít.  Csak 

az  volna  baj,  hogy  akkor  nem  látnám  többé 
Berzeviczéts  azokat,  a  kik  Berzevlczén  vannak  ..." 
És  ez  az  utolsó  mondás  nem  volt  csak  egy- 
szerű szóvirág  vagy  nyájaskodás ;  magamis  azt 
hiszem,  hogy  azok  közül,  kik  gyermekkoromban 
házunknál  megfordultak,  az  ottszülötteket  kivéve, 
senki  sem  ragaszkodott  oly  rajongó  szeretettel 
Berzeviczébez  és  az  ottaniakhoz,  mint  a  korán 
elhunyt  Bolgár  Béla;  összes  levelei;  hátramaradt 
költeményei  tanúsítják,  hogy  rövid,  hányatott  és 
szenvedésekkel  teljes  életének  legnyugodtabb, 
legderültebb,  legboldogabb  napjai  azok  voltak, 
melyeket  szüleim  házánál  töltött.  Megható  az  a 
minden  aprólékos  részletre  kiterjedő  érdeklődés, 
a  melylyel  első  hosszabb  sárosi  tartózkodása  után 
minden  levelében  tudakozódott  a  mi  napjaink 
folyása  felől,  az  az  élénk  kép,  a  mit  magának  a 
mi  életünkről  képzeletében  festeni  tudott,  közös 
mulatságainkat,  olvasmányainkat,  kedvencz  zene- 
darabjait emlegetve,  odagondolva  mindenkit  óra 
szerint  megszokott  foglalkozása  körébe,  még  a 
házi  kutyákat  is  rendes  helyökre  .  .  .  „Most  — 
úgymond,  az  éjjeli  virrasztó  szolgálat  unalmas 
óráiban  —  legalább  van  időm  felőletek  gondol- 
kodni, ábrándozni,  elgondolom  majd,  hogy  fölétek 
is  az  a  kék  ég  terül,  hogy  a  hold  odasüt  a  ti 
udvartokra  is  ti  is  látjátok  a  fényes  csillagokat 
s  lelkem  majd  a  tejúton  eljut  ti  hozzátok  ..." 
Távoli  magányában  a  mi  tőlünk  jött  levelek  vol- 
tak majdnem  egyedüli  vigasztalói :  „Vidító  tavasz- 
nak napsugarai  voltak  azok  nehéz  pályámon   — 

írta  egyszer  —  s  ha  valami  bánt,  most  is  elő- 
keresem azokat  a  vidám  sorokat  s  visszagondolok 
azokra  a  szép  időkre,  miket  Berzeviczén  „a 
mennyországban"  töltöttem . . .  Mikor  súlyos  beteg 
voltam,  ha  csak  egy  kicsit  eszméltem,  imádkoztam, 
hogy  addig  ne  haljak  meg,  míg  azokat,  a  kiket 
annyira  tisztelni,  szeretni  tanultam,  még  egyszer 
meg  nem  látom!*  .  .  . 

A  körünkben  töltött  napokra  gondolva  írta 
ezeket  az  emléksorokat  is  : 

„A  szív  naptára  nem  egy  évre  szól, 
Örökre  írja  az  emlékezet. 
Sötét  belükkel  annyi  gyásznapot, 
Csak  néha-néha  egy-egy  ünnepet." 

Lehet,  hogy  ha  Bolgár  Béla  életben  marad, 
azok  a  nagyratörö  vágyak,  melyek  beteg  keblét 
koronkint  dagasztották,  nem  teljesültek  volna 
mind,  de  hogy  jelesebb  költőink  sorába  küzdte 
volna  föl  magát,  az  meggyőződésem.  Tudtommal 
költeményeiből  a  nyilvánosság  elé  csak  egy 
vidéki  lap  hasábjain  került  egynéhány,  pedig  a 
legtöbb  megérdemelte  volna  a  közlést.  Kis 
beszély ei,  melyeket  a  „Próbakő"  hozott,  akár 
érzékenyek,  akár  humorosak  voltak,  bármelyik 
lap  tárczájában  helyet  foglalhattak  volna.  Köl- 
teményeiből is  hozott  kis  lapunk  néhányat,  azt 
hiszem,  az  ő  emlékének  legméltóbban  azzal 
áldozok,  ha  belőlük  egyet-kettőt  ideiktatok. 

1861  vége  felé,  mikor  még  személyesen  nem 
is    ismertük,    küldte    be    ezt    a    „Nosza  rajta" 

czímü    verset,    melyben   a  visszatért   forradalmi 
menekültek  hangulatát  akarta  festeni : 

„Nosza  rajta  atyafiak, 
Itt  a  jó  bor,  igyatok, 
A  tölt  pohár  körbe  járjon, 
S  ürüljön  a  pinczelok. 

Rég  volt  mikor  utoljára 
Együtt  itiam  veletek, 
Könnyünk  hullott  a  pohárba, 
S  epét  ittunk  bor  helyett. 

Aztán  némán  összenéztünk, 
Némán,  szótlan  búcsú zánk, 
Ki  keletre,  ki  nyugatra 
Odahagytuk  szép  hazánk. 

Odahagytuk  ősi  fészkünk, 
Mint  a  szárnyanőit  madár, 
Evek  múltán  megtérendők 
A  honba,  mely   visszavár. 

Evek  múltak,  évek  teltek, 
S  újra  látjuk  szép  hazánk 
Melytől  egykor  messze  száUva, 
Annyi  könnyet  hallatánk. 

Eg\^ütt  ülünk,  régiek  mind, 
üjra  innám  veletek, 
De  a  pohár  érintetlen, 
S  bele  csordul  könnyetek. 

Némán  ülünk,  szótlan  ajkkal 
A  hol  annyit  vigadánk. 
Könnyünk  csordul  a  pohárba 
S  epét  iszunk  bor  gyanánt." 

Pétermezön  írta  ez  „Az  álom"-nak    czímezett 
versét : 

„A  lázongó  szívnek  tüzes,  forró  vágya 

Annyi  tündérálom  teljesültét  várja. 

És  hiába  várja,  az  álom  csak  álom, 

Az  angyalok  küldték,  hogy  a  földre  szálljon, 

Hogy  a  szenvedőnek,  ha  pokol  a  napja, 

Mit  nem  ád  az  élet,  az  álom  megadja." 

Mikor  már  elhagyta  otthonunkat,  hogy  oda 
soha  többé  vissza  ne  térjen,  1863  végén  ezt  a 
kis  költeményt  hozta  tőle  a  „Próbakő" : 

„Emlékezem  még...  elkondúlt  az  óra 
És  elhangzott  a  búcsúszó  .... 
Csak  én  tudom,  hogy  könnyét  visszafojtva 
Mit  szenvedett  a  búcsúzó. 

Emlékezem  még . . .  bár  könnyet  és  sóhajt, 
Vagy  üdvöt,  kincset  adjon  végzetem, 
Bár  vesszejével  száz  ily  messze  hajt,  — 
Én  nem  feledlek,  én  emlékezem. 

Emlékezem  !  s  míg  lelkem  halhatatlan, 
Endékelek  lelkemmel  él. 
Hozzátok  szállok  vágyban,  gondolatban 
S  az  éjnek  álma  rólatok  beszél. 

Lenyomhat  bánni,  sújthat  bármi  vész, 
A  míg  e  szívből  egy  porszem  leszen  — 
Ha  minden,  minden  elenyész  — 
Én  nem  feledlek,  én  emlékezem  . . ." 

A  nálunk  töltött  vidám  hetek  alatt  Bolgár 
Béla  egyszer  nevelőnkkel,  Strauch-al  költői  ver- 
senyre is  kelt,  lefordították  mindketten  magyarra 
a  lengyel  hymnus  verses  szövegét,  melynek 
szép,  mélabús  dallamát  érzelemteljesen  éne- 
kelgették nálunk,  kijlönösen  egy  galicziai  lengyel 
rokon  Berzeviczén  mulatása  idejében. 

Akkor  országszerte,  de  különösen  a  felvidéken 
nagyban    virágzott    a    lengyel- magyar    barátság, 

családunknak  pedig  még  különös  oka  is  volt 
bizonyos  vér-  és  érzelembeli  rokonságot,  tartani 
a  lengyelekkel,  miután  már  a  XVI.  században 
egy  jeles  tagja  nemzetségünknek,  Berzeviczy 
Márton  lett  lengyel  báró  és  kanczellárja  Báthory 
István  királynak.  A  lengyel  főnemesek  már  a 
XVIII.  században  előszeretettel  látogatták  a  bártfai 
fürdőt  s  Radziwill  berezeg  Eperjest  is  nagyon 
megkedvelte.  Már  az  1830-iki  lengyel  forradalom 
élénk  rokonszenvet  keltett  különösen  Felső- 
Magyarországban  ;  a  fölkelés  leveretése  után  sok 
lengyel  hazafi  jött  be  Sárosba,  képviselőházuk 
elnöke,  Osztrovszki  jó  ideig  vendége  volt  gróf 
Haller  Ferencznek  Sebesen,  közülök  többen  mint 
gazdatisztek,  titkárok,  házi  barátok  maradtak  a 
megyében.  Atyámnak  is  többízben  volt  lengyel 
gazdatisztje,  az  egyik,  Guminski  meg  is  nősült 
s  letelepedett  Berzeviczén.  Abban  az  időben  is, 
melyről  itt  szólok,  volt  egy  Wieruski  nevű  házi 
„lengyelünk",  szüleim  bécsi  levelezőjének  köz- 
lése szerint  egy  politikai  szerepe  miatt  csakugyan 
a  „fekete  könyv''-be  bejegyzett  egyén.  Apám  nem 
gazdálkodott  ugyan  már  akkor,  de  azért  Wieruski- 
nak  akadt  mindig  valami  dolga,  ha  fontosabbatnem 
talált,  befestett  mindent,  amihez  hozzáfért,  udvari 
kutunkatis,  még  pedig  nemzeti  szinüre  ;  festékeitől 
állandóan  firnájsz-szag  terjengett  az  udvarban,  s 
mikor  már  minden  befesthetövel  elkészült,  kato- 
násdink  felszerelését  vette  gondjaiba:  csákókat, 
patrontáskákat,  kardokat  gyártott  az  egész  sereg 
számára,  kimondhatatlan  gyönyörűségünkre. 

Ez  az  időszak  megint  lángra  lobbantotta  ország- 
szerte a  lengyel  barátságot;  már  1861-ben  Smolka 
majdnem  olyan  népszerű  ember  volt  Magyarorszá- 
gon, mint  Garibaldi;  ugyanakkor  Thaly  Kálmán 
lefordította  magyarra  a  „Jeszcze  Polszka"  szavakkal 
kezdődő  lengyel  nemzeti  dalt.  Atyám  már  az 
ötvenes  évek  óta  buzgó  keresésben  volt :  kereste 
egy  Galicziában  élő  atyánkfiát  —  minden  időben 
ki-kiszakadt  egy-egy  családbeli  a  szomszéd  Gács- 
országba  —  Berzeviczy  Ezechielt,  míg  végre, 
Menyhértek  egy  ugyancsak  lengyellé  lett  rokona, 
Csapliczkiné,  Berzeviczy  Xaviére  segítségével 
sikerült  őt  fölíedeznie  •  a  levelezésnek  meghívás 
lett  a  vége  s  1862  nyarán  Berzeviczy  Ezechiel 
—  akkor  mintegy  ötven  éves  legényember,  lelkes 
lengyel  patrióta  és  nagy  vadász  —  csakugyan 
nálunk  töltött  néhány  hetet  s  tanítgatott  ben- 
nünket lengyel  szavakra  és  dalokra.  A  két  nem- 
zet egyformán  búsongó  és  reménykedő  hazafi- 
sága a  rokonszívekben  még  könnyebben  megér- 
tette egymást  s  Ezechiel  távozása  után  küldözte 
még  egy  ideig  fényképeit,  emléktárgyait  és 
leveleit ;  azután  megszakadt  minden  összeköttetés 
közöttünk.  Mintegy  tizenöt  évvel  ezelőtt  vettük 
hírét,  hogy  meghalt.  Lengyel  honfitársai  úgy 
látszik  nagyrabecsülték ;  Javorski  volt  osztrák 
miniszter  s  a  lengyel  club  elnöke  egyszer  egészen 
elérzékenyült,  mikor  előtte  a  Berzeviczy  Ezechiel 
nevét  —  kevéssel  halála  után  —   fölemlítettem. 

Ez  a  rokoni  látogatás  természetesen  fokozta 
érdeklődésünket  és  részvétünket  a  kevéssel  később 

—  1863  elején  —  kitört  lengyel  forradalom 
iránt,  melynek  regényes  és  gyászos  eseményeit, 
hőstetteit  és  leveretésének  iszonyait,  Langiewitz- 
nek  és  bájos  barátnőjének  Pustowojtow  Henrietté- 
nek elfogatását  az  osztrák  határon  írásban 
és  képekben  részletesen  közölték  a  lapok.  Az 
öreg  Wieruski  sírva  hallgatta,  mikor  ezeket  a 
laphíreket  magyaráztuk  neki. 

Bizony  minálunk  Magyarországon  sem  voltak 
még  akkor  rózsás  állapotok :  hanem  hát  élni 
kellett  a  világgal,  a  hogy  épen  lehetett.  Bár  leg- 
idősebb nővérem  még  csak  15  — 16  éves  volt, 
el- elvitték  már  a  „magyar  vacsorákra"  Lőcsére, 
■egy  bálba  is  Eperjesre,  a  hol  jótékony  czélra 
abban  az  időben  is  rendeztek  nőegyleti  előadásokat, 
s  a  nőegylet  anyámat  elnökévé  is  választotta. 

Az  eperjesi  mulatságokon  néha  kikitört  a 
megyei  úri  társaság  és  a  vármegye  időszerinti 
hatalmasai  közötti  merev  ellentét;  egyébként  a 
provisorium  hivatalnokait,  mikor  szolgálati  functió- 
ban  voltak,  tűrhető  szívességgel  fogadták  a  falusi 
úrilakokban;  egyszer-kétszer  a  helyettes  alispánt 
is  vendégül  látták  szüleim^  mikor  valami  úrbéri 
erdők  ügyében  kellett  vidékünkre  kiszállnia.  A  fő- 
szolgabíróval jó  barátságot  tartott  atyám,  az 
szívesen  tette  a  mi  házunkat  törvénykezési  napo- 
kon a  maga  székhelyévé ;  mert  akkor  még  az 
emberektől  nem  kívánták  meg,  hogy  minden 
ügyes-bajos  dolguk  miatt  a  járási  székhelyre  men- 
jenek, a  szolgabíró  kijött  ítélkezni  a  falukba. 
Ilyenkor  a  bírák  behozták  mindazokat,  a  kiknek 

volt  a  rovásukon  valami  s  ezek  udvarunkban 
körülülve  a  nagy  hársfát,  aggodalmas  arczokkal 
várták  sorukat;  többnyire  czigányok  voltak  az 
istenadták  és  a  rövid  processus  vége  rendesen 
—  huszonöt  bot.  Mikor  azonban  már  az  exe- 
cutióra  került  a  sor,  akkor  a  delinquenseket  a 
deressel  együtt  átvitték  a  János-udvarába,  ben- 
nünket pedig  berendeltek  a  szobába,  hogy  ne 
lássunk  és  halljunk  semmit.  Látni  nem  is  láttuk, 
hogy  mi  történt,  de  a  minden  botütés  után  föl- 
hangzott jajveszékelést  bizony  a  szobába  is  hal- 
lani lehetett.  Estve  azután  a  főszolgabíró  azzal 
a  megnyugtató  tudattal  ülhetett  csézájába,  hogy 
ebben  a  határban  a  rend  és  igazság  uralma 
helyre  volt  áUítva ;  és  e  mellett  még  a  fogházak 
sem  panaszkodhattak  a  túlnépesség  miatt. 

A  provisorium  kormányzatával  szemben  álta- 
lában országszerte  bizonyos  türelmesebb,  békü- 
lékenyebb hangulat  kezdett  idö  haladtával  meg- 
nyilatkozni, a  mi  korántsem  az  állapotokba  való 
beletörődést  jelentette,  hanem  inkább  az  erős 
hitet  a  mihamarább  bekövetkezendő  változásban, 
s  e  mellett  kétségtelenül  annak  is  volt  tulajdo- 
nítható, hogy  az  összeütközések  és  zaklatások 
éppen  a  kormányzat  okulása  következtében  mind- 
inkább ritkultak. 

A  nemzet  most  is  passiv  ellenállásban  volt, 
de  az  1861-ben  tapasztaltak  óta  már  érezte  élet- 
erejét, remélt  a  jövőben  s  így  az  ellenállásba 
bizonyos  nyugalom  és  önbizalom  érzete  vegyült. 
Azonkívül    a    nemzet    most    világosabban    látta. 

határozottabban  tudta,  hogy  mit  akar,  s  arra 
nézve,  a  mit  akart,  egyetértett ;  ki  volt  az  fejezve 
a  Deák  második  föliratában,  melyet  az  egész 
ország  magáévá  tett  s  a  nemzet  bölcse  még  meg 
is  toldta  azt  egy  újabb,  bátorító  és  irányító 
nyilatkozattal,  azzal  a  beszédjével,  melylyel  az 
országgyűlési  emlékalbum  átadásakor,  a  báró 
Eötvös  József  üdvözlő  szózatára  válaszolt  1863 
márcziusában,  s  a  mely  nyomtatásban  és  kézirati 
másolatban  elterjedvén,  lelkesítő  olvasmányul 
szolgált  az  egész  hazában. 

1862  őszén  még  egy  pár,  az  absolutismus 
javakorára  emlékeztető  brutalitással  próbáltak  rá- 
ijeszteni a  nemzetre;  sajtóvétségek  miatti  befo- 
gatások  még  1863-ban  is  előfordultak,  de  a  várt 
hatás  elmaradt. 

Szeptemberben  a  péchujfalvi  határban  aka- 
dályoztak meg  Hlavács  megyefőnök  rendeletére  a 
zsandárok  egy  nagy  vadászatot  azon  a  czíinen, 
hogy  politikai  conspiratió  rejtőzik  mögötte. 
A  vadásztársaság  azonban  nem  vette  nagyon 
tragikusan  a  dolgot;  Humenyánszky  szolgabíró 
jelenlétében,  szuronyos  zsandároktól  körülvéve, 
telepedtek  le  a  tüz  mellé  és  elkezdték  énekelni 
a  „Szózat"-ot,  meg  a  „Hymnus"-t;  énekszóval 
vonultak  hazafelé,    —  semmi  baj  se  lett  belőle. 

1863  január  havában  Zemplénben  élő  roko- 
nunk, Berzeviczy  Bernát  ellen  hazug  följelentés 
alapján  vizsgálatot  indítottak  a  kassai  haditörvény- 
szék előtt;  de  következménye  ennek  se  lett. 
A    sárosmegyei   nőegylet   ugyanabban   az  évben 

jótékonyczélú  előadását  az  emlékezetes  márczius 
15-ikén  kívánta  megtartani;  azonban  Hlavács  úr 
keresztül  látott  a  szilán,  az  engedélyt  megtagadta 
s  az  előadást  egy  héttel  későbbre  kellett  halasztani. 

A  lengyelországi  fölkelés  kijlönösen  a  felvidéken 
tagadhatatlanul  bizonyos  nyugtalanságot  idézett 
elő,  de  korántsem  igazolta  azt  a  rémlátást; 
a  melytől  indítva  a  provisorium  közegei  a  gróf 
Gsáky  Kálmán  hotkóczi  és  a  Sváby  Imre  tótfalvi 
házában  motozást  rendeltek  el  s  mindkét  urat 
fegyverszállításban  való  részesség  czímén  hadi- 
törvényszék elé  állították. 

Egészen  elkésett  és  elhibázott  kísérlet  volt  az 
Almásy  Pálék  forradalmi  terve  1864  tavaszán; 
a  fölfedezett  fegyvercsempészés  és  a  főrészesek 
elfogatása  nálunk  is  riadalmat  okozott,  mert 
hiszen  Berzeviczy  Emilék  közel  rokonai  voltak 
Almásy  Pálnak,  de  a  vállalkozást  általában  nem 
helyeselték  s  a  kormány  okosan  tette,  hogy  szi- 
gorúbb ítéletekkel  nem  keltett  mesterségesen 
részvétet  a  kezdeményezők  iránt. 

A  schleswig-holsteini  háborút,  melyben  Ausztria 
győzelme  éppen  csak  jövendő  ellenségének,  Porosz- 
országnak megerősítésére  szolgált,  az  ország  teljes 
közönynyel  nézte,  sokkal  jobban  érdekelte  a 
magyarokat  a  Garibaldi  sorsa,  előbb  súlyos  beteg- 
sége, majd  diadalútja  Londonban  közbeszéd  tárgya 
volt  mindenütt,  a  róla  nevezett  vörös  flanell- 
ingek  kedvelt  női  viseletté  váltak  nálunk. 

Egyébként  a  külsőségekben  való  hazafias  demon- 
strálással akkor  kezdtünk  alábbhagyni,   a   mikor 

észrevettük,  hogy  már  senki  sem  dühösködik 
miatta.  Még  64-ben  is  olyan  levélpapírt  használt 
mindenki,  a  melyen  ilyen  fölírások  díszlettek: 
„Áldás  hazánkra!"  vagy:  „Hazádnak  rendület- 
lenül, légy  híve  óh  magyar!"  De  a  magyar  viselet 
a  nőknél  már  63  végén,  s  valamivel  később  a 
férfiak  nagy  részénél  is  veszíteni  kezdte  kurucz 
jellegét,  lassanként  egészen  helyet  adván  az  álta- 
lános európai  divatnak. 

1864  elején  atyám  azt  írhatta  már  egy  fiatal 
pesti  rokonának,  hogy  „a  hivataloskodást  most 
már  mindenkinek  megbocsátjuk"  ;  neki  ugyan 
eszébe  nem  jutott  volna  hivatalt  vállalni,  de  mint 
a  legtöbben,  ö  is  szívesen  látta,  ha  a  békésebb 
irányzatú  kormányzat  végrehajtóiul  a  törvény- 
hatóságokban is  tekintélyes  és  köztiszteletben 
álló  férfiakat  nyertek  meg ;  hi?zen  nemsokára  az 
országos  kormányzat  élére  is  oly  emberek  léptek^ 
kiket  ó-conservativaknak  ismert  ugyan  mindenkit 
de  senki  se  tartott  hazaárulóknak.  Ilyenképen 
1864  tavaszán  —  atyám  tanácsát  is  kikérve  — 
rokonunk,  Berzeviczv  Emánuel,  addisf  királvi 
táblai  bíró  vállalta  el  a  főispáni  helyettes  állását 
Sárosmegyében,  s  rokonságunk  fiatalabb  tagjai 
közül  néhányan  megyei  hivatalba  léptek. 

Ebben  az  időben  a  mi  házunknál  is  nagy  vál- 
tozás volt  készülőben ;  nevelőnket,  Strauchot,  ki 
már  deczember  óta  eljárt  vasárnaponkint  Kis- 
Szebenbe  prédikálni,  az  ottani  magyar-néme, 
ágost.  hitvallású  gyülekezet  lelkészévé  választotta 
meg,  1864  nyarán  installálták,  s  mindjárt  meg  is 

házasították.  Rendkívül  meleghangú,  hálatelt  leve- 
leket írt  a  távozó  atyámnak,  nemsokára  feleségét 
is  elhozta,  hogy  bemutassa  „boldogsága  tündér- 
napjainak szentélyében",  házunknál.  Mi,  gyer- 
mekek is  érzékeny  búcsút  vettünk  tőle,  kinek 
sok  hálával  tartoztam  különösen  én,  annál  érzé- 
kenyebb volt  búcsúnk,  mert  bizonyos  tekintetben 
a  szülői  háztól  való  megválást  is  jelentette:  el 
volt  határozva,  hogy  a  jövő  tanévre  szüleink  úgy 
engem,  mint  Szmrecsányi  Miklóst  iskolába  kül- 
denek, —  s  ezzel  véget  ért  a  „Próbakő"  kor- 
szaka, véget  ért  az  a  boldog  idő,  melyet  egészen 
a  szülői  ház,  a  családi  kör  meleg  fészkében  tölt- 
hettem ;  uj  másnemű  próbakő  várt  reánk :  az 
első  kilépés  —  a  világba. 


Berzeviczy  Albert :  Régi  emlékeim.  15 


IX. 
Első  iskolai  évek. 

1864  október  elején  —  mert  akkor  a  tanév 
még  októberrel  kezdődött  és  júliussal  végződött, 
—  illő  elbúcsúztatás  után  szüleim  elvittek  Kis- 
Szebenbe  a  piaristák  konviktusába,  a  hol  a  har- 
madik gymnasiális  osztályt  kellett  végeznem. 

Szörnyű  nagy  esemény  volt  ez  a  családra 
nézve,  hanem  azért  mindenki  arra  igyekezett, 
hogy  éri  ennek  az  eseménynek  a  nagyságát  minél 
kevésbbé  érezzem. 

Apám  már  két  héttel  előbb  elvitt  a  konviktusba, 
hogy  ott  bemutasson  s  hogy  én  is  megismerkedjem 
jövendő  otthonommal.  Pár  nap  múlva  azután 
Uhlár  Pál  kegyesrendi  tanárt  —  a  kinek  a  veze- 
tése alá  voltam  helyezendő  —  vendégül  láttuk 
Berzeviczén,  ez  is  olyan  ismerkedésféle  volt; 
mikor  aztán  bevittek  végleg,  szüleimnek  véletlenül 
valami  tennivalójuk  akadt  Eperjesen,  meg  Osztro- 
patakon,  így  aztán  másnap  megint  át  kellett 
utazniok  Kis-Szebenen  s  engem  meglátogathattak, 
így    október    folyamában    nem    kevesebb    mint 

négyszer    láthattam   szüleimet  s  a  hó  végén  — 
Mindenszentek  napjára  —  már  megint  én  jöhettem 
tanárommal  haza  látogatóba.  Hiszen  Kis-Szeben 
alig  másfél  órányira  van  Berzeviczétöl  és  ha  néha 
fölsétáltunk  a  kis    város    előtti    dombra^    onnan 
már  láthattuk  a  Feketehegyet.    Pétermezöt    még 
közelebb   értük;  oda  még   könnyebben    vihettek 
ki  tanárostul ;    akármikor  ott  találtuk    magunkat 
a  pétermezöi  végnélküli    ozsonnák  asztalánál,  a 
fölött    a    bizonyos    kávésabrosz    fölött,    a    mely 
piros  szövésű  képben  a  lipcsei  csatát  ábrázolta. 
Maga    Kis-Szeben  és  a  konviktus  is  alkalmas 
volt    rá,   hogy    ott    hamar    otthonosan    érezzem 
in  agamat.  Az  atyám  is  ott  kezdte    tanulmányait, 
egykori  direktora,  Kronovszky  Márk  még  élt,  bár 
rozoga  alak  volt  már  szegény ;  nem  tanított  többé 
s  rossz  lábai  miatt  földszinti  szobát  adtak  neki, 
hanem    egy    functiót    még    föntartott   magának : 
séta    után    a    convictoroknak    ö    szolgáltatta    ki 
reszketeg    kezekkel    az    ozsonnai    vajaskenyeret. 
Különben    convictor    csak    kettő    volt  abban  az 
évben :  unokatestvérem  Szinyei  Kálmán  Jernyéről 
és  Bornemissza   Lajos    Kriványból;  a  következő 
esztendőben  azután  még  kettővel    megszaporod- 
tunk. Bezzeg  régen  többeket  hoztak  ide  nevelésbe ; 
az  emeleti    folyosón    végig    elkormosodott   arcz- 
képek  függtek,  hajporos,  parókás  úrfiak,  sujtásos 
kábátokban,  a  legjobb  hangzású    családi    nevek 
viselői    a    felvidéken,  a   kik    ebben  a  Dessewffy 
István  tábornoktól  a  XVIII.    században    alapított 
convictusban  nevelkedtek,  s  néha  színdarabot  is 

játszottak  a  nagy  refectorium  színpadján,  mely 
még  akkor  is  állott.  Az  absolut  korszak  aztán 
megszüntette  ezt  a  kis-gymnasiumot,  de  1862-ben 
újra  megnyílt.  Osztályait  akkoriban  többnyire 
városi  gyermekek  népesítették  meg;  volt  köztük 
egy-kettö,  kinek  már  pelyhedzett  az  álla,  ezekre 
ráfogták,  hogy  miután  a  gymnasiura  csak  négy 
osztályos  és  szüleik  máshova  nem  küldhetik 
őket,  annyiszor-mennyiszer  végigjáratják  velők 
azt  a  négy  osztályt :  ezáltal  is  csak  okosabbakká 
lesznek  valamivel.  Az  iskolában  is  akkor  még 
fennállott  a  „testi  fenyíték".  A  legvásottabb 
fiúkat  olykor-olykor  a  „médium"-on,  az  egész 
osztály  szemeláttára,  az  iskolaszolga  által  meg- 
csapatták. A  „scuticá"-ra,  melylyel  ezt  az  operá- 
cziót  végrehajtották,  jól  emlékszem :  szíjakból 
volt  fonva  s  őzlábban  végződött ;  azt  hiszem,  az 
ütések  nem  voltak  oly  fájdalmasak,  mint  a  mekkora 
jajveszékelést  vitt  végbe  a  delinquens. 

Ebédnél  és  vacsoránál  a  téli  kis  vagy  a  nyári 
nagy  re^ectoriumban  láttuk  csak  valamennyi 
piarista  pátert ;  az  első  évben  Kutschera  volt  a 
házfőnök,  egy  régi  ember,  a  ki  még  nem  tudott 
magyarul,  Rehák  pedig  az  igazgató ;  a  második 
évben  aztán  atyámnak  egy  fiatalkori  jó  barátja, 
Várady  Móricz  került  oda  mint  rector  és  director 
egy  személyben,  kedves,  gavalléros  pap,  és  lelkes 
hazafi,  a  ki  élete  végéig  atyai  barátom  maradt. 
Nekem  praefectusom  az  első  évben  Uhlár  Pál 
volt,  kellemes  modorú,  müveit  ember,  kiből 
aztán    idővel    unitárius    tanár    lett;    a    második 

évben  Kucskovics  László  lett  a  mentorom,  élénk 
eszű  és  vérmérsékletű,  de  a  mellett  tudós  hajlamú 
fiatal  pap,  kivel  atyám  utóbb  barátságot  kötött, 
de  ki  már  pár  év  múlva  meghalt ;  én  könyveiért 
irigyeltem  öt,  különösen  egy  pár  nagyon  vastag 
szótára  volt,  sokért  nem  adtam  volna,  ha  az  én, 
akkor  embryóban  levő  könyvtáramban  ilyet  is 
bírhattam  volna.  Ezek  a  tanárok  gyakran  voltak 
velem  Berzeviczén,  meg  Jernyén  is,  a  hová  a 
Szinyei  Kálmán  szülei  vittek  ki  sürün  bennünket. 
Kivülök  még  emlékszem  a  Zách  ár,  Stanczell, 
Gáspáry  és  Fekete  tanárok  neveire. 

Volt  azután  a  convictusnak  még  egy  saját- 
ságos alakja ;  egy  szintén  inkább  csak  németül 
és  latinul  beszélő  öreg  spiritualistája  a  rendház- 
nak, a  kinek  ez  a  hivatala  hagyott  annyi  szabad 
időt,  hogy  egész  művészi  ügyességgel  foglalkozzék 
misemondó-ruhák  szabásával  is.  Duchon  Izidor- 
nak hívták,  ö  azonban  magát  foglalkozására  való 
tekintettel  „himmlischer  Schneider"-nek  nevezte, 
s  ezen  a  néven  volt  az  egész  felvidéken  isme- 
retes. Gyönyörűség  volt  a  műhelyében  összehal- 
mozott sok  bársony-,  selyem-  és  brokátszöveteket 
nézni;  munkaközben  mindig  énekelgetett,  több- 
nyire német  s  nem  mindig  épen  vallásos  dalokat. 
Miután  bennünket,  convictorokat  szívesen  látott 
magánál,  meg  is  tanúltunk  tőle  egyet-mást  s  én 
színes  papirosból  kifogástalan  casulákat  tudtam 
készíteni. 

Általán  a  templomi  dolgok  kezdtek  nagyon 
érdekelni;  szüleim  már  szinte  féltek,    hogy  még 

pap  válik  egyetlen  fiókból.  A  kolostor  közvetetlen 
szomszédságában  áll  a  szép  régi,  csúcsíves 
katholikus  plébánia-templom,  melynek  legszebb 
oltárát  azóta  elvitték  —  nem  tudom  miért  — 
az  iparművészeti  múzeumba.  Abba  mi  ritkán 
jártunk,  mert  a  mindennapi  reggeli  istentisz- 
teletet, a  mely  miatt  télen-nyáron  hatkor  kellett 
kelnünk,  a  nagy  templom  és  a  harangtorony 
közé  épült  külön  kis  piarista-templomban  tar- 
tották, a  hol  annyit  ministráltam,  hogy  nemcsak 
a  ministráns  dolgát,  hanem  az  egész  mise 
rendes  szövegét  könyv  nélkül  megtanultam. 

Akkor  általán  a  latin  szóval  még  barátságosabb 
lábon  állottunk,  mint  a  mostani  diákok;  közel 
estünk  még  ahhoz  az  időhöz,  a  mikor  az  egész 
tanítás  latin  volt;  ma  nem  tudnék  olyan  latin 
levelet  összekalapálni,  a  minőt  akkor  apámnak 
már  a  kis  gymnasiumból  irtam.  Persze  atyára 
jól  beszélt  latinul  és  néha  deák  társalgásra 
fogott ;  akkor  még  névnapi  s  egyéb  alkalmakra 
latin  köszöntöket  kellett  írnunk  s  elmondanunk, 
s  azonkívül  mindenféle  régi,  tréfás  versecskék  is 
divatoztak,  a  mikkel  a  kis  diákoknak  szájukna 
rágták  a  közönséges  latinságot ;  emlékszem  egyre, 
mely  speciális  felvidéki  productum  lehetett,  mert 
a  latin  szavakat  németekkel  keverte : 

„Surge  puer  jani  est  fruh, 
Quando  pastor  pellit  Kuli, 
Quando  pastor  pellit  Schwein, 
Jam  tu  debes  in  Schul  sein." 

Az  egyik  tanár  vezetése  alatt  kötelességszerűen 

végrehajtott  mindennapi  sétáinkon  —  melyeken 
néha  ott  lelkészkedö  s  irántam  melegen  érdek- 
lődő volt  nevelőm,  Strauch  is  csatlakozott  hoz- 
zánk —  a  kis  várossal  és  környékével  ugyancsak 
alaposan  megismerkedtünk.  Szeben  hajdani  hires 
takácsai  akkor  már  a  múlthoz  tartoztak,  kapu- 
tornyai is  eltűntek,  de  a  régi  városfalakból  és 
bástyákból  maradt  még  elég,  a  sánczárkokból 
pedig  pompás  gyümölcsöskerteket  csináltak. 
Legtöbbször  a  tót  nevén  „Svabluvká"-nak  nevezett 
kis  kénes  fürdőhöz  vitt  a  sétánk,  mely  túl  a 
Tárcza  vizén  egy  erdős  hegy  lejtőjén  fekszik  s 
abban  az  időben  még  csak  egy-két  ronda  házból 
állott.  Engem  jobban  érdekeltek  az  egyszerű, 
egyforma,  de  csinos  és  rendes  városi  házak, 
melyek  sorai  mellett  utczai  sétáink  alatt  elha- 
ladtunk ;  földszinti  ablakaik  oly  alacsonyak  voltak, 
hogy  esténkint  —  rendesen  függöny  sem  lévén 
rajtuk  —  beláthattunk  a  lakásokba,  a  hol 
kályhatüz  vagy  lámpa  világított  be  egy  csöndes, 
meleg,  családi  otthont,  a  melyhez  nekem  semmi 
közöm  nem  volt,  de  a  mely  mégis  —  otthon 
volt  és  nekem  eszembe  juttatta  az  én  otthono- 
mat, a  melytől  csak  másfél  órányira  voltam,  de 
a  mely  nekem  ilyenkor  mégis  —  nagyon  is 
távollevőnek  látszott  .  .  . 

Most  is  emlékszem  arra  a  téli  délutánra, 
mikor  már  alig  vártam  az  ünnep  előtti  utolsó 
leczkeóra  végét;  még  háromnegyedet  sem  kon- 
gott a  toronyóra,  mikor  a  tanterem  ajtaja  kinyilt 
és    benne    megjelent     barna     gallérköpenyében 

—  a  mi  öreg  inasunk ;  a  boldogtalan  azt  hitte, 
hogy  neki  a  tanár  úrnak  szóló  levelet  menten 
kézbesítenie  kell,  akárhol  találja  a  czímzettet  s 
ezért  egyenesen  benyitott  —  az  iskolába.  Majd- 
nem a  nyakába  borultam;  egy  félóra  múlva 
künn  ültem  a  szánon,  a  mely  fehér  tájon  át 
vitt  az  aranysárga  nyugati  ég  felé,  melytől  sötét 
kéken  vált  el  a  „Feketehegy".  A  rövid  téh 
napokon  előbb  szállott  le  az  est,  mintsem  haza- 
értünk volna  és  kigyúltak  a  csillagok,  fölkelt  a 
hold,  ezüstösre  festve  a  hómezőt.  Egyszer  üyen 
téh  estén  Tárcza  és  Berzevicze  közt  a  vízparton 
farkast  láttunk  kóborolni ;  akkor  általán  még  több 
farkas  volt  a  vidékünkön;  nem  csak  a  juhász- 
kutyáknak, hanem  a  nagy,  fehér  házi  komon- 
doroknak is  télre  vas-nyakravalót  kellett  viselniök, 
kiálló  szögekkel,  hogy  a  farkas  nyakon  ne 
ragadhassa  őket. 

De  ki  törődött  ilyenkor  a  farkassal;  óh  az 
ilyen  szánkózás  holdvilágos  estén,  víg  csilingelés 
közt,  nyikorgó  havon,  prüszkölő,  párolgó  lovak- 
kal —  hazafelé  !  milyen  élvezet  az !  Mikor  befor- 
dultunk a  faluba,  a  sok  nyájas  parasztház 
holdsütött  homlokával,  kivilágított  ablakaival  úgy 
nézett  ki,  mint  megannyi  barátságos  ember,  a 
kik  rendre  kikönyököltek  az  utczára,  hogy  moso- 
lyogva köszöntsék  a  hazaérkezőt. 

A  hosszabb  szebeni  tartózkodás  után  olyan 
sajátságos  benyomást  tettek  rám  otthon  a  szobák; 
a  kolostor  nagy,  üres  termei  és  folyosói  után 
minden  olyan  telerakottnak,    szűknek,  de  annál 

melegebbnek,  annál  bizalmat  keltöbbnek  látszott 
nekem.  Emlékszem,  hogy  abban  az  időben,  1865 
teién  kerültek  házunkba  az  első  petróleum- 
lámpák, nagy  újításképen,  mert  addig  a  házakban 
csak  gyertya  járta  meg  legfölebb  olaj  moderátor- 
lámpa,  a  gyermekszobákban  pedig  többnyire 
faggyúgyertya,  a  melyhez  mindig  koppantó  kel- 
lett; ilyen  koppantóból  egész  garnitúra  állott 
mindig  használatban,  ma  pedig  ez  egy,  az  ifjabb 
nemzedék  előtt  úgyszólván  ismeretlen  fogalom. 
Általán,  azt  hiszem,  hogy  az  anyagi  és  szellemi 
közlekedés  eszközein  kívül  az  utóbbi  ötven  év 
alatt  semmi  téren  sem  értünk  el  oly  rohamos 
haladást,  mint  a  világítási  eszközökben ;  hihetet- 
lennek látszik  az  ma,  hogy  milyen  világítással 
érte  be  az  emberi  szem  még  néhány  évtizeddel 
ezelőtt  s  alig  képzelhető,  hogy  a  világító  erőknek 
ez  a  szertelen  fokozása  az  agyrendszerre  valami 
hatással  ne  lett  volna. 

Az  első  kis-szebeni  iskolai  év  végeztével 
letévén  vizsgámat,  atyám  Uhlár  tanárral  együtt 
elvitt  Bártfára,  a  hol  akkor  anyám  mindkét 
nővéremmel  fürdőzött.  Bártfa  tulajdonképen  Sáros- 
megye közönségének  hivatalos  nyaralóhelye,  a 
hol  hajdan  a  nyári  közgyűlést  is  tartották  nagy 
vígságok  között;  a  Tapoly-  és  Szekcsövidéki 
főnemesi  és  nemesi  családoknak  majdnem  mind- 
egyike szép  nyaralót  építtetett  ott  magának  régeb- 
ben, gr.  Dessewffy  József  innen  írta  emdékezetes 
bártfai  levelét  Döbrentey  Gáborhoz ;  a  fürdői  élet 
élénkségének  és  előkelőségének  emeléséhez  hozzá- 

járult  régente  a  Fáraó-bank,  meg  azok  a  lengyel 
nagyurak  is,  a  kik  a  galicziai  fürdőhelyek  ujabb 
fellendülése  előtt  előszeretettel  keresték  föl  Bártfát. 
Még  a  mi  időnkben  is  szépen  volt  képviselve 
ott  a  lengyel  arisztokráczia,  de  a  magyar  nem 
kevésbbé :  a  Degenfeld-,  Forgách-,  Szirmay-,  Vay 
grófi  családoknak  különösen  sok  nőtagjára 
emlékszem  abból  az  időből.  A  ársas  élet  élénk 
volt,  kirándulások,  bálok  sürün  követték  egy- 
mást. Én  még  tanárom  ottléte  alatt  vele  együtt 
látogattam  meg  Bártfa  városát,  muzeumszerü 
levéltárát,  a  melyben  hóhérpallosok  váltakoztak 
alabárdokkal,  régi  dómját,  melynek  akkor  még 
torony  hiányában  csak  a  meredek  födele  ágas- 
kodott a  magasba,  a  zborói  várkastélyt  templomá- 
val, a  hol  az  Aspremontok  nyugosznak,  a  száz  hárs- 
fát, a  mely  alól  a  Rákóczi  György  levelei  keltez- 
tek, s  fönn  a  falu  fölötti  erdős  dombon  Mako- 
vicza  büszke  várának  romjait ;  a  szegény  Serédy 
Gáspár  kápolnáját  is  láttam,  ott,  a  hol  szörnyet 
halt,  mikor  e  vár  birtokát  elvesztette. 

Bártfai  lengyel  ismerőseink  közül  később  egy 
ellátogatott  hozzánk  Berzeviczére  is:  Broniewski 
Antal  lovag,  rokonszenves,  élénk,  szőke  bajuszú, 
kékszemű  fiatal  ember,  a  ki  galicziai  birtokáról 
négy  lovas  hintón  jött  el,  hogy  egy  hetet  házunk- 
nál töltsön,  a  hol  mindnyájan  megkedveltük  s 
a  hol  egész  rokonságunkkal  megismerkedett  és 
sokat  évődött  az  ép  akkor  nálunk  vakácziózó 
Bolgár  Ferenczczel,  ki  mint  intézetbeh  kis  katona 
a  « General  Bösenreiter"  névre  tett  szert.  Szeretett 

Berzeviczére  járni  ö  is,  habár  egyszer  veszedel- 
mes kalandot  kellett  itt  kiállania.  Húsvéti  öntö- 
zésre voltunk  túl  a  vízen ;  a  Tárcza  iszonyúan 
meg  volt  dagadva  és  mindig  emelkedő  hullámok- 
ban rohant  a  völgyön  lefelé.  Visszamenet  a  lovak 
kocsinkat  nem  birták  a  sodró  árból  a  meredekre 
kivájt  partra  fölhúzni ;  fölágaskodtak  s  a  kocsi 
már-már  oldalt  dőlt.  Erre  Bolgár  Feri  megemlé- 
kezvén róla,  hogy  ö  szabad  úszó,  beleugrott  a 
vízbe  s  úszni  kezdett ;  ámde  egy  ilyen  rohanó 
hegyfolyamban  kivált  katonaköpenyben  nehezebb 
boldogulni  mint  úszó-dressben  az  intézeti  uszo- 
dában; a  bátor  kis  katonát  majdnem  elvitte  a 
Tárcza,  csak  nehezen  halászták  ki  az  odacsődült 
tótok.  Szüleim  még  utólag  is  halálos  ijedségeket 
állottak  ki  mJafta,  neki  azonban  csak  lucskossá 
lett  egyenruhája  okozott  gondot  s  mindig  azt 
hajtogatta,  hogy  mit  fog  ehhez  a  kapitány 
mondani  ?  ! 

Azalatt  az  idő  alatt,  melyről  itt  beszélek, 
nagyot  fordult  a  politikai  világ.  A  haza  bölcse, 
megfigyelve  azt  a  békülékenyebb  hangulatot, 
mely  az  1864.  év  folyamában  úgy  a  magyar 
nemzet  körében,  mint  Bécsben  mutatkozni  kez- 
dett, 1865  évi  április  16-án  kiadta  történelmi 
eseménynyé  vált  húsvéti  czikkét,  a  mely  a 
„Botschafter"  obscurus  czímére  volt  intézve,  de 
a  melyet  sokkal  magasabb  helyen  értettek  meg 
és  részesitettek  rokonszenves  válaszban.  A  czikk 
alapgondolata,  hogy  valahányszor  még  eddig  valami 
csapást  mértek  alkotmányunkra,    mindig  a  feje- 

delmek  voltak  azok,  kik  mélyebb  belátással  és 
szigorúbb  lelkiismeretességgel  visszatértek  a  nem- 
zet joga  és  igazságának  útjára,  csakhamar  fényes 
igazolást  talált  az  uralkodónak  abban  az  akkor 
általánosan  elterjedt  hit  szerint  teljesen  önkény- 
tes,  személyes  elhatározásában,  melyhez  képest 
az  országos  gazdasági  egyesület  kiállítására  Pestre 
lejött,  s  ez  alkalommal  a  vezető  osztrák  poli- 
tikusokat távol  tartva  magától  s  a  tartózkodó 
fogadtatástól,  melyben  a  nemzet  részesítette, 
vissza  nem  riadva,  kereste  az  érintkezést  a 
magyarok  legjobbjaival.  Kevéssel  később  megbukott 
Schmerling  s  jött  helyébe  a  békülékenyebb 
Belcredi,  magyar  kanczellár  Majláth  György  lett, 
tárnokmester  és  a  helytartótanács  elnöke  br. 
Senyey  Pál  s  bár  az  erdélyi  külön  országgyűlés 
összehívása  és  a  törvényhalóságok  visszaállításá- 
nak mellőzése  még  a  törvényeket  megtagadó 
kormányzati  álláspont  megnyilatkozásának  lát- 
szottak, a  hatalom  csakhamar  megfelelt  az  erdélyi 
országgyűlés  követelésének  és  1865  deczemberére 
összehívta  a  közös  magyar  országgyűlést. 

Az  alkotmányos  fordulat  közeledésének  első 
jelére  sajátságos  dolog  történt  Sárosmegyében. 
Szeptember  végén  Eperjesen  a  megszüntetett 
megyei  élet  legtekintélyesebb  tényezői  értekez- 
letet tartottak  „a  politikai  küzdőtér  elfoglalása 
érdekében".  Ez  az  értekezlet,  melyben  termé- 
szetesen atyám  is  részt  vett,  másnap  magának 
a  főispáni  helytartónak,  Berzeviczy  Emánuelnek 
elnöklete   alatt    egész    hivatalos    formában    foly- 

tatódott,  benne  a  provisoriumtól  beállított  megyei 
tisztviselők  egész  bünlajstromát  —  nevek  neve- 
zése nélkül  —  fölsorolták  s  az  összes  részvevők 
bizalmatlanságuknak  adván  irántok  kifejezést, 
kivánták  a  megyei  közönség  bizalmát  biró  egyé- 
nekkel —  lehetőleg  a  61-iki  tisztviselőkkel  — 
leendő  fölcserélésöket.  És  a  megye  e  közvéle- 
ményével egyetértő  administrator  keresztül  is 
vitte,  hogy  a  tisztikart  —  mint  akkor  mondták 
—  epurálták,  a  leggyülöltebbeket,  köztük  épen 
a  vezető  tisztviselőket  is  eltávolították  s  Szinyei 
Félix  61-iki  aUspán  és  Péchy  Luczián,  mint  a 
megye  közönségének  jelöltjei  az  értelmiség  túl- 
nyomó többségének  unszolására  elfogadták  az 
erre  külön  fölhatalmazást  nyert  főispáni  hely- 
tartótól az  első,  ületőleg  másodalispáni  állásra 
való  kinevezést. 

Ezt  lehetett  úgy  is  tekinteni,  mint  az  elvi 
álláspont  feladását,  de  a  megyének  érdeke  csak- 
ugyan az  volt,  hogy  ügyeinek  vezetése  miha- 
marább a  közbizalmat  bíró  kezekbe  kerüljön; 
s  ekképen  Sárosmegyében  a  tisztújítás,  — -  mely- 
ről akkor  persze  senki  sem  hitte,  hogy  a  közbe- 
jövő háború  s  a  kiegyezés  elhúzódása  miatt 
csak  1867  tavaszán  fog  végbemehetni,  —  több- 
nyire a  már  hivatalukban  talált  egyénekkel  tölt- 
hette be  a  törvényhatóság  tiszti  állásait. 

Ennek  az  elrendezésnek  egyik  okául  azt  is 
emlegették,  hogy  Szinyei  Felixet  mindenkép 
alispánnak  akarták  megtartani,  már  pedig  a 
képviselőválasztás  megelőzvén    a    tisztújítást,  ha 

Öt  —  a  mint  kilátásban  állott  —  az  eperjes 
kerület  megválasztja  képviselőjévé,  könnyen  meg- 
eshetett volna,  hogy  többé  alispánságot  nem  vállal. 

Mert  a  képviselők  is  már  ugyanakkor  kerü- 
letenkint  ki  voltak  jelölve:  Eperjesen  a  még 
igen  íiatal  Bujanovics  Sándor,  kinek  Podhorányi 
Nándorral  kellett  viaskodnia,  Girálton  Bánó  Miklós, 
Bártfán  Hedry  Ernő,  Kis-Szebenben  Pillér  Gedeon, 
kinek  ellenjelöltje  Radványi  Imre  volt  és  Hét- 
hárson, a  mi  kerületünkben  atyám.  Bánó  József, 
a  ki  61-ben  volt  kerületünk  képviselője,  ezúttal 
Nyíregyházán  lépett  föl,  de  atyámat  azért  még 
sem  lehetett  egyhangúlag  megválasztani ;  ellen- 
jelöltje támadt  Péchy  Ferencz  személyében^  a  ki 
járásunknak  akkor  főszolgabírája  volt;  ugyanaz 
a  Péchy  Ferencz  volt  ez,  ki  utóbb  gr.  Andrássy 
Gyula  töke-terebesi  jószágigazgatója  lett  s  kinek 
jeles  tehetségű  fia,  Imre,  fiatalon  lett  tanácsossá 
a  külügyminisztériumban,  de  élete  virágában 
elhunyt. 

Októberben  már  nagy  hullámokat  vetett  a 
választási  küzdelem;  a  convictus  ablakai  alatt 
fáklyásmeneteket  láttunk  elvonulni,  hol  a  Pillér, 
hol  a  Radványi  tiszteletére ;  egyszer  az  én  szo- 
bámban épen  képviselőválasztást  játszottunk  a 
többi  convictorokkal  együtt,  mikor  távollevő  taná- 
rom szobájának  ajtaja  kinyilt  s  egy  szép  magas 
öreg  úr  lépett  be  rajta,  többek  kíséretében ; 
Pillér  Gedeon  volt,  a  képviselőjelölt,  a  ki  a  piaris- 
tákat is  sorra  látogatta.  Mikor  Mindenszentek 
napjára  tanárommal    Berzeviczére    rándultam,  a 


239 


héthársi  kerület  határától  kezdve  számoltuk  a 
falukban  kitűzött  zászlókat:  mennyi  van  Péchy 
Ferencznek?  mennyi  apámnak? 

Furcsa  kortesvilág  volt  akkor  a  mi  házunknál ; 
a  hány  nöi  kéz  volt,  mind  kokárdákat  gyártott, 
a  zászlók  kikészítése  is  nagyobbrészt  otthon 
történt ;  minduntalan  kortesek,  kérelmezők,  pana- 
szosok jöttek-mentek  s  mindenkivel  nagyon  nyá- 
jasan kellett  bánni;  dinom-dánomnak  vendéges- 
kedésnek se  hossza  se  vége.  Emlékszem,  hogy 
Mindenszentek  napján  —  a  mi  Berzeviczén 
„Kermes"  vagyis  templomavatás  napja  —  a  nagy 
ebédlőnk  hosszú  asztalát  körülülték  urasán  a 
berzeviczei  parasztgazdák ;  a  kik  máskor  az 
udvari  nagy  hársfánál  ahg  mertek  beljebb  kerülni 
azok  most  egész  otthonosan  telepedtek  le  a  mi 
.székeinkre,  ettek  a  mi  asztalunkról  és  koczint- 
gattak  az  apámmal.  Eltekintve  halina-ruháiktól, 
egészen  jól  festettek  ebben  a  helyzetben  ;  azt 
találom,  hogy  a  mi  tótjaink  erős  vonású,  jelleg- 
zetes, borotvált  arczai,  hosszú,  vállralógó  több- 
nyire barna  hajfürtjeikkel  egy  kissé  emlékez--, 
tétnek  az  olasz  renaissancenak  azokra  az  alakjaira, 
a  kiket  a  Donatello  vésője  s  a  Ghirlandajo 
ecsetje  örökített  meg. 

Az  öreg  Berzeviczy  Bernát,  a  ki  már 
tavaszszal  jött  Berzeviczére  s  itt  —  saját  kertje 
immár  nem  lévén  —  a  templom,  meg  az  apám, 
meg  az  Emilék  udvarát  és  kertjét  rendezte,  szé- 
pítette, már  épen  el  akart  utazni,  a  mikor 
beköszöntöttek  az  alkotmányos  saturnahák,  melyek- 

böl  ö  is  nagy  buzgalommal  vette  ki  részét ; 
egyéb  dolga  se  lévén,  napestig  járt-kelt,  informált 
és  capacitált,  ha  kellett,  még  csókolódzott  is 
az  elázott  tótocskákkal.  Az  Irányi  Pista  bátyánk 
tolla  is  működött ;  atyámat  nevenapjára  —  mely 
a  választás  hónapjába  esett  —  latin  és  magyar 
dystichonokban  üdvözölte  már  mint  leendő  kép- 
viselőt is  : 

„Ut  páter  es  laetae   sobolis,  sic  opto   praecorque 
Sis  mox  electus  jam  páter  et  Patriae  ! 

Sic  vigeat  nomen,  vigeant  tua  candida  vota 
Sic  applaudemus  nos  Theodore  tibi !" 

Ezeknél  a  latin  verseknél  egyébiránt  nagyobb 
elterjedésnek  örvendtek  azok  a  tót  kortesdalok, 
melyeket  Kurucz  héthársi  tanitó  szerkesztett  s  a 
melyeket  az  akkor  —  a  „krinolinok"  fény- 
korában— legdivatosabb  „Krinolin-nóta"  dallamára 
énekeltek.  Ugyancsak  Héthárson  lelkes  híve  volt 
atyámnak  a  pohárköszöntőkben  kifogyhatatlan 
Keménszky,  járási  orvos,  ki  eléggé  önzetlen  volt 
orvos  létére  minden  felköszöntését  e  szavakkal 
végezni:  „Környékezze  az  állandó  egészség  és 
lebegjen  a  szerencse  szárnyain!" 

Jó  kortesei  mellett  mindenesetre  a  saját  köz- 
tiszteletben és  közszeretetben  álló  személyének 
köszönhette  leginkább  atyám,  hogy  a  november 
22-én  Héthárson  lezajlott  képviselőválasztás  alkal- 
mával Péchy  Ferencz,  csakhatnar  látván  pártjának 
kisebbségét,  visszalépett  s  így  őt  egyhangúlag 
megválasztottnak  jelenthette  ki  Szmrecsányi  Ödön 

bátyám,    a    ki    ezúttal    is,    úgy   mint    61-ben  a 
választást  elnöki  minőségben  vezette. 

Deczember  hetedikén  atyám,  ki  már  pro- 
grammjában  a  Deák  hívének  vallotta  magát, 
elindult  az  országgyűlésre ;  zászlós  kocsisor  kisérte 
el  túl  a  választókerület  határán,  egészen  Eper- 
jesig; a  kisérök  között  volt  kegyesrendi  tanárom 
is,  Kucskovics  László.  Pestre  érkezve  egyik 
legelső  képviselői  functiója  volt  atyámnak  részt 
venni  a  magyar  tud.  Akadémia  új  palotájának 
fölavatásában,  melynél  különösen  a  br.  Eötvös 
József  beszédje  tett  nagy  hatást.  Másnap  aztán 
megérkezett  a  „császár"  és  14-én  Buda  várában 
megtartotta  trónbeszédjét,  mely  „nagy  lelkese- 
déssel fogadtatott"  s  a  melyben  a  ,,Rechtsver- 
wirkung"  elméletének  kifejezett  megtagadását 
jelentette  ez  a  mondat:  „Jogvesztés  egyrészről, 
merev  jogfolytonosság  másrészről,  kiegyenlítésre 
nem  vezethetnének." 

Atyám  még  a  trónbeszéd  napján  hivatalos 
volt  udvari  ebédre,  melyre  akkor  még  minden 
képviselőt  meghívtak  legalább  egyszer ;  az  ebéd 
után  az  uralkodó  vele  is  beszélt^  s  néhány 
nap  múlva  valamennyi  képviselő  fogadtatá- 
son volt  az  udvarnál,  mely  alkalommal  egyen- 
kint mind  bemutatásra  kerültek  ő  Felségénél. 
Ezek  a  dolgok  mód  fölött  imponáltak  a  választó 
kerületben,  s  a  jó  héthársiak  már  azzal  dicse- 
kedtek, hogy  az  ő  képviselőjük  mindennapos  a 
király  asztalánál. 

Megyénkben  különben  a  többi  kerületekben  is 

Berzeviczy  ALbeit;  Régi  emlékek.  lo 

a  már  előbb  a  központban  kijelölt  képviselőket 
választották  meg;  Bánó  József  is  bekerült 
Nyiregyházáról;  Kassán  a  keresztatyám,  báró 
Luzsénszkv  Pál  lett  képviselő,  Lőcsén  gróf  Csáky 
Albin,  a  ki  éppen  csakhogy  elérte  a  törvényes 
kort,  de  rövid  ideig  tartotta  meg  a  mandátumot, 
mert  a  megyék  szervezésekor  főispánná  nevezték 
ki  Szepesbe.  Azok  közül,  kik  atyámnak  az  első 
alkalommal  képviselőtársai  voltak,  magam  is  együtt 
képviselősködtem  még  16 — 20  évvel  később; 
Bujanovits  Sándorral,  Bánó  Józseffel,  Várady 
Gáborral,  Paczolay  Jái-ossal,  gróf  Csáky  László- 
val és  Albinnal,  Trefort  Ágostonnal,  Tisza  Kálmán- 
nal, Lehoczky  Egyeddel,  visontai  Kovács  László- 
val, lüss  Miklóssal,  gróf  Keglevich  Istvánnal, 
Mocsáry  Lajossal,  nógrádi  Szontágh  Pállal,  Szirmay 
Pállal,  báró  Perényi  Zsigmonddal,  Csanády  Sán- 
dorral, gróf  Szapáry  Gyulával,  Ivánka  Imrével, 
Somsich  Pállal,  ürbanovszky  Ernővel,  UUmann 
(Szitányi)  Bernáttal  és  Madarász  Józseffel. 

Az  országgyűlés,  melynek  képviselőháza  akkor 
a  Nemzeti  Múzeum  dísztermében  ülésezett  — 
rövid  ünnepi  félbeszakításokkal  —  1865  deczem- 
berétől  1866  júniusáig  meddő  feliratok  és  leiratok 
váltásával  telt  el ;  a  képviselőház  előbb  az  összes 
törvények  érvényének  elismerését,  szóval  a  teljes 
alkotmányosság  helyreállítását  követelte,  mielőtt 
a  szükségesnek  látszó  revisióra  áttér,  bár  e  czélból 
a  ^ hatvanhetes  bizottság"-ot  kiküldte,  a  kormány 
ellenben  vonakodott  a  közös  ügyek  új,  az 
1848-ikitöl    eltérő  rendezése  előtt  ráhelyezkedni 

a  törvényes  álláspontra.  A  kormány  felfogása, 
melyet  egy  kis  conservativ  csoport  képviselt,  a 
Deák  hatalmas  beszédeivel  szemben  a  képviselő- 
házban teljes  vereséget  szenvedvén,  a  főrendi- 
házba menekült.  Atyám  is  híven  kitartott  Deák 
mellett,  habár  a  conservativek  kivetették  rá  háló- 
jukat; sürün  levelezett  anyámmal  és  három  sógo- 
rával, Máriássy  Jánossal,  Dobay  Józseffel  és 
Szinyei  Félixel ;  Máriássy  a  „tigrisek"-hez  édes- 
gette öt,  mert  maga  is  határozati-párti  volt 
1861-ben;  Dobay  és  Szinyei  lelkes  és  föltétlen 
hívei  s  csodálói  voltak  Deáknak,  nemkülönben 
anyám,  a  ki  a  mily  szelíd  lelkületű  volt,  mégse 
állhatta  meg,  hogy  leveleiben  szenvedélyesen  ki  ne 
keljen  a  Bartal  György  conservativ  zászlóbontása 
ellen,  rajongással  szólva  nemcsak  Deákról,  de 
Andrássyról,  Ghyczyröl  és  Tiszáról  is,  kik  —  ha 
kell  —  „arkangyalokként  lángpallossal  fogják  nem- 
zeti jogainkat  megvédelmezni"  nem  csak  Bécs, 
de  az  Apponyiak  és  Bartalok  ellen  is.  Az  akkor 
még  nálunk  a  forradalmi  visszaemlékezések  iránt 
uralkodó  érzékenységre  nézve  jellemző,  hogy 
mikor  egy  pesti  bálon  gróf  Keglevich  Béláné 
mint  Lady  Patronesse  nem  akarta  a  hadsereg- 
beli tisztek  tisztelgését  fogadni,  anyám  levelében 
érthetőnek  találta  ezt,  mert  —  úgymond  —  „a 
meggyilkolt  Batthyány  Lajos  leánya  nem  társa- 
loghat a  Haynau  pribékjeivel". 

Atyám  nehezen  tűrvén  az  elszakadást  család- 
jától s  másrészt  abban  a  szerény  szerepben   is, 
melyet  mint  képviselő  vitt,  lelkiismeretesen  teljé- 
ié* 

síteni  akarván  kötelességét,  a  kölcsönös  vágyó- 
dásnak az  lett  a  vége,  hogy  1866  tavaszán 
anyám  leányaival  hosszabb  tartózkodásra  föl- 
utazott Pestre,  rokoni  látogatásokkal  kötve  ezt 
össze  Egerben  és  Debreczenben.  Egerbe  —  a 
hol  akkor  Görgei  néném  lakott  fiaival,  a  Szvo- 
rényi  igazgatása  alatti  híres  cistercita  gymnasium 
tanulóival  s  a  hol  Máriássy  püspök  is  rokon- 
ságunkhoz tartozott  —  nehéz  volt  az  eljutás 
abban  az  időben ;  kocsin  kellett  menni  Miskolcz- 
ról  Egerbe  s  onnan  gyorskocsival  Pestre.  Én 
csak  leveleiket  olvasva  képzeltem  el  mindazt  a 
sok  érdekeset  és  szépet,  a  mit  nővéreim  Pesten 
láttak  és  élveztek  s  visszatértök  után  nekiestem 
a  hozott  szinlapoknak,  operaszövegeknek,  melyek- 
hez élőszóval  kaptam  meg  a  kommentárt. 

Nemsokára  azután  oly  esemény  állott  be,  a 
mely  az  atyám  pesti  szalinaözvegységének  is  az 
országgyűlés  elnapolásával  véget  vetett,  sőt  még 
nekünk  diákoknak  is  a  szokottnál  korábban 
hozta  mecr  a  vakácziót:  kitört  Ausztria  kettős 
háborúja  egyfelől  Olaszország,  másfelöl  Porosz- 
ország ellen.  Mindkettő  nagyon  gyorsan  folyt  le 
s  a  délen  elért  győzelmek  nem  üthették  helyre 
az  éjszakon  szenvedett  iszonyú  vereségeket. 
Július  10-én  már  császári  manifesztum  jelent 
meg,  mely  elismerve  a  vereségeket,  jelentette, 
hogy  az  uralkodó  elfogadta  a  III.  Napóleon 
békeközvetitését  s  „ujabb  áldozatokra"  és  „a 
fejedelem  iránti  bizalomra"  hívta  föl  Ausztria  — 
és     Magyarország    —    népeit.    Július    végén    a 

Ministeriumok  már  pakkolództak  a  poroszoktól 
fenyegetett  Bécsben,  hogy  Pestre  költözködjenek; 
a  hol  már  helyiségeket  is  béreltek  számukra; 
a  császári  gyermekek  a  pesti  Zugligetben,  a 
Kochmeister-nyaralóban  laktak,  Pesten  tömérdek 
sebesült  katonát  ápoltak,  köztük  olaszokat  és 
poroszokat  is.  Július  20-án  még  Tegethoff  fényes 
tengeri  győzelmet  aratott  Lissánál,  két  nappal 
később  a  Pozsony  melletti  Lamácsnál  vagy 
Blumenaunál  magyar  földön  vívott  csatát  félbe- 
szakította a  nikolsburgi  fegyverszünet  híre,  melyet 
később  a  békekötés  követett. 

Nem  mondhatnám,  hogy  erre  mifelénk  valami 
nagy  izgalmat  keltett  a  háború.  Legfölebb  egy 
pár,  a  hadseregnél  levő  rokon  sorsa  iránt  érdek- 
lődtünk. Emlékszem,  mikor  Berzeviczy  Emánuel 
nagy  örömmel  jött  hozzánk,  mutatva  a  táviratot, 
mely  szerint  fia,  a  huszárhadnagy  a  königgrátzi 
csatát  végigküzdte,  a  nélkül,  hogy  baja  esett 
volna ;  hasonló  hírt  kaptunk  Bernolák  Károlyról, 
ki  a  vadászoknál  szolgált  s  kivel  Máriássy- réven 
tartottunk  rokonságot;  Mattyasovszky  Farkasról 
az  a  hír  jött,  hogy  elesett,  de  később  a  hír 
szerencsére  valótlannak  bizonyult.  Sebesült  kato- 
nát nem  láttunk,  az  oroszok  küszöbön  álló 
beavatkozásáról  beszéltek  egyes  rémlátók,  de  a 
nélkül,  hogy  hitelt  találtak  volna ;  még  a  cholera 
is  alig  jutott  el  hozzánk;  a  vereséget  magát  a 
magyarság  nemcsak  hogy  fájdalmasan  nem  fogadta, 
hanem  ellenkezőleg  attól  tartott,  hogy  a  győzelem 
mindenkorra  megfosztott   volna    kilátásunktól  az 

alkotmány  visszaállítására.  Nem  hiányoztak  han- 
gok, a  melyek  még  keveselni  is  látszottak  a 
leczkét,  mintha  sajnálnák,  hogy  : 

„az  a  fránya  burkus  már  haza  retirált". 

Hogy  azonban  Magyarországon  olyan  hangulat, 
mely  Ausztria  megszorult  állapotát  forradalmi 
vállalkozásokra  akarta  volna  kihasználni,  tényleg 
nem  létezett,  azt  a  Klapka-féle  betörés  csekély 
sikere  eléggé  igazolta.  A  Deák  Ferencz  örökké 
feledhetetlen  nyilatkozata  megnyugtathatta  az 
uralkodót  a  felöl,  hogy,  bár  egy  abszolút  kormány 
további  erőfeszítésekre  Magyarország  részéről 
nem  számíthat,  a  közjogi  kérdésben  a  magyarok 
Königgrátz  után  sem  kivannak  többet,  mint  a 
mennyit  Königgrátz  előtt  kívántak  s  a  mi  a  tizen- 
ötös-bizottság  munkálatában  ki  volt  fejezve. 
Azonban  a  sok  huzavona,  melylyel  a  kiegyen- 
lítést Bécsben  még  azután  is  kezelték,  csak- 
ugyan alkalmas  volt  a  Deák  és  pártja  által  kép- 
viselt mérsékelt  álláspontot  népszerűtlenné  tenni 
s  a  kiegyezés  híveinek  munkáját  megnehezíteni. 

Tehát  háborúról  és  choleráról  kevés  szó  esett 
nálunk,  de  annál  több  trichinekröl,  melyek 
1866  nyarának  valósás^os  rémei  voltak;  minden 
lap  trichinekröl  írt,  minden  laboratóriumban 
trichineket  vizsgáltak  s  a  mi  jó  sertéseink,  a 
magyar  gazda  büszkeségei,  mint  megannyi  halál- 
hozó szörnyetegek,  egész  gyászos  hírbe  keve- 
redtek. A  tudománynak  néha  mintha  öröme 
telnék  benne,  egy  időre  megrémíteni  azokat,  a 
kik    egyéb   vonzóbb    oldalai    iránt    érzéketlenek 

maradván,  hatalmát  csak  így  tudják  megérezni. 
Ilyenfélén  hatott  akkor  a  trichin- kutatás,  később 
a  baczillus-vizsgálat. 

Egyébként  a  nyár  zajtalanul,  kölcsönös  családi 
és  baráti  látogatások  között  telt  le ;  Szmrecsányi 
Miklóssal  sokat  voltunk  együtt;  kezdtünk  regényeket 
olvasni,  söt  én  egynek  az  írásába  is  vakmerően  bele- 
fogtam, gyakoroltuk  a  térképrajzolást  képzelt 
országok  térképeinek  szerkesztésével  is  s  ezalatt 
a  létező  világ  ismeretének  köreit  is  tágítani 
iparkodtunk.  Most  már  sürün  lovagoltam,  bejár- 
tam apám  erdőségeit,  ellátogattunk  báró  Men- 
gerssen  Ágostnak,  a  Berzeviczy  Emiiné  özvegy 
vejének  szép,  vadregényes  erdei  Tusculánumába, 
a  melyet  tulajdonképen  Balázsvölgynek  hívtak, 
de  a  melyet  Szinyei  Felixné  alapítója  után 
Emil- völgyének  nevezett  el.  Átrándultunk  a  Sze- 
pességbe  is,  a  kol  nekem  most  már  alaposabban 
kellett  körülnéznem,  mert  a  nyár  folyamában 
eldöntötték  az  intéző  hatalmak,  hogy  az  gtödik 
osztályt  a  lőcsei  kath.  gymnasiumban  fogom 
végezni. 

A  nyári  szünidő  azonban  nem  érhetett  véget 
egy  a  szűkebb  családi  és  helyi  köröket  mélyen 
megrendítő  tragikus  eset  nélkül.  Berzeviczy  Gézát, 
a  Josua  legifjabb  fiát,  ki  ép  akkor  szerezte  meg 
az  ügyvédi  diplomát,  Daróczon,  vadászás  közben 
közvetetlen  közelből  megserétezte  egy  az  ottani 
háznak,  vadászati  dolgokban  járatlan  vendége* 
A  sérülést  eleinte  mindenki  kicsinyelte  s  a  sérült 
fájdalmait  érzékeny  természetének  tulajdonítottuk ; 

de  csakkamar  kiderült,  hogy  a  lövés  a  hát- 
gerinczig  hatott  és  szegény  Berzeviczy  Géza 
néhány  nap  múlva  iszonyú  kínok  közt  meghalt. 
Esete  roppant  részvétet  keltett,  a  temetésre 
kivonultam  én  is,  a  koporsó  előtt,  kivont  karddal, 
melyre  czitrom  volt  felszúrva,  mellettem  pedig 
egy  kis  leány  tányéron  vitt  immortel-koszorút ; 
fiatal  férfiak  temetésénél  falun  akkor  ez  a  szokás 
járta.  A  temető-dombra  a  rekkenő  hőségben 
feljött  az  egész  atyafiság,  többek  közt  Gumin- 
szkyné  is,  Berzeviczy  Berta,  egy  beteges,  kissé 
exaltált  asszony,  ki  a  sok  zokogástól  éjjel  vér- 
hányást kapott  s  reggelre  meg  volt  halva;  így 
három  nap  alatt  két  családbelit  temettünk  el. 

Annak  a  nyárnak  az  emlékeiben  már  élénk 
szerepet  visz  egy  nálamnál  jóval  idősebb,  akkor 
mintegy  harmincz  éves^  de  szellemének  komoly 
iránya  mellett  nagyon  fiatalos  kedélyű  rokonunk, 
kihez  idővel  szorosan  csatoltak  hozzá  a  rokon- 
szenvnek és  barátságnak  akkortájt  még  csak 
fűződni  kezdő  kötelékei. 

Berzeviczy  Edmund  volt  ez,  az  Emil  és  Thekla 
legidősb  fia,  később  néhány  évig  Sárosraegye 
alispánja,  kinek  főkép  családunk  meglehetősen 
ismeretlen  történetének  föltárására  irányuló  írói 
tevékenységét,  mely  már  a  hatvanas  években 
kezdődött  s  csak  néhány  évvel  ezelőtt  bekövet- 
kezett halálával  szakadt  meg,  a  Történelmi 
Társulat  emlékbeszédre  méltatta.  Engem  akkor 
víg  kedélye,  mókái,  ötletes  mondásai  és  humoro- 
san   alkalmazott    idézetei    vonzottak    hozzá  leg- 

inkább,  de  haladó  korommal  nőtt  tiszteletem  és 
szeretetem  az  ö  ép  oly  eredeti  és  érdekes,  mint 
nemes  és  értékes  egyénisége  iránt.  Külseje,  mint 
mondják,  unokatestvéréhez,  Almássy  Pálhoz,  a 
49-iki  képviselőházi  elnökhöz  hasonlított,  kit  nem 
simertem.  Már  fiatal  korában  hivataloskodott,  s 
később  néhány  évig  megyénk  kormányzatát 
vezette ;  nagy  esze,  képzettsége,  lelkiismeretessége 
és  szeplőtlen  jelleme  őt  mintaszerű  hivatalnokká 
is  minősítették,  de  érzékeny  kedélye  és  ideális, 
a  viszonyokkal  megalkudni  nem  tudó  gondolko- 
zása nagyon  is  könnyen  hozták  őt  a  „politika 
exigentiáival"  és  az  emberi  gyarlóságokkal  össze- 
ütközésbe. Ezért  —  bár  veje  volt  az  akkori  főispán- 
nak, Szinyei  Felixnek,  —  nem  lehetett  őt,  mint 
alispánt  maradásra  bírni,  s  mikor  később  Kassa  és 
a  sárosmegyei  városok  főispánságával  kínálták 
meg,  annak  kedveért  sem  akart  többé  elszakadni 
megkedvelt  falusi  otthonától,  gazdaságától,  erdői- 
től és  gyümölcsösétől  s  csöndes  levéltári  tanul- 
mányaitól. A  mi  azonban  legsajátosabb  és  leg- 
érdekesebb vonása  volt  lényének,  az  szellemének 
zárkózott  élete  mellett  is  nagy  sokoldalúságában 
nyilatkozott  meg.  Alig  tud^k  rá  példát,  hogy 
valaki  annyira  visszavonulva  a  világtól,  müveit- 
ségét  mégis  nem  csak  el  nem  hanyagolni,  de 
azt  ugy  gazdagítani  tudta  volna  mint  ő  s  úgy 
meg  tudta  volna  őrizni  fogékonyságát  minden 
nemes  és  jó  iránt,  az  új  iránt  is,  a  mit  a  kor 
változása,  a  viszonyok  fejlődése  fölszínre  hoz. 
Halálával  oly  szellem  költözött  el,     melyet  kora 

nem  értékesíthetett  úgy  mint  megérdemelte  volna, 
melynek  fényében  csak  kevesen  gyönyörködhet- 
tek s  melynek  elvégzett  munkája  nem  ad  teljes 
fogalmat  erejéről  és  gazdagságáról. 

Beköszöntött  az  ösz  és  Lőcsén  nem  lévén 
cholerajárvány,  az  ottani  gymnasiumban  a  tanítás 
a  rendes  időben  vette  kezdetét.  Szüleim  oda 
vittek  és  Sváby  Nándor  igen  tekintélyes  ügyvéd- 
nél, ki  később,  a  szervezéskor  törvényszéki 
elnök  lett  s  kinek  nejével  Görgeyék  révén  távoli 
rokonságot  is  tartottunk,  helyeztek  el.  Más  érzel- 
mekkel keltem  át  a  szepesi  határhegységen  most, 
mint  mikor  vendégségbe  vittek  a  rokonokhoz. 
De  azért  szépnek  lászott  most  is  az  út,  mely- 
nek legmagasabb  pontjáról,  zúgó  fenyveserdők 
között  elterülő  tisztásról  gyönyörű  kilátás  nyílik 
egyfelől  a  távolban  kéklő  Tátra-hegylánczra,  más- 
felől a  Branyiszkó  emlékezetessé  lett  hágóját 
kétfelől  szegélyező  hatalmas,  erdős  hegyekre. 
Valamivel  tovább  haladva,  letekinthetünk  Szepes- 
vár  romjaira,  a  Csáky  grófok  mindszenti  kasté- 
lyára, melyről  azt  mondják,  hogy  annyi  ablaka 
van,  a  hány  napja  az  évnek  és  Szepeshely  két- 
tornyú püspöki  székesegyházára.  Kevés  oly 
összhangzatos  középkori  képet  ismerek,  mint 
ennek  a  még  ma  is  magas  fallal,  bástyákkal 
körített  püspöki  várnak  a  látványát,  a  mint  a 
mellette  elhaladó  utas  előtt  föltárul ;  a  magas 
fal  mögül  meredez  ki  a  szép  román  stílű  templom 
csúcsíves  járulékával,  a  Zápolyák  pompás  sírkápol- 
nájával.   Innen    kezdve    az  utat    hajdan    egész 

Lőcséig  mértani  egyenes  vonalban  építették ; 
akkor  az  volt  a  virtus :  ki  nem  térni  a  hegynek, 
a  minek  következménye,  hogy  a  mészkőtől  nap- 
fényben szinte  vakítóan  fehér  úton  legnagyobb- 
részt még  most  is  hol  hegynek,  hol  hegyről, 
folyton  változó  tempóban  járnak  a  kocsik. 

Svábyéknál  harmadmagammal  voltam  szálláson ; 
Heley  János  és  Bekényi  Béla  voltak  társaim, 
mindketten  hegedűszóval  kisérték  tanulásomat, 
mindkettőt  elvittem  az  ünnepekre  magammal 
Berzeviczére  is ;  azután  később  az  élet  még 
egyszer-másszor  összehozott  velők. 

Az  iskolában  itt  már  kevésbbé  kedélyesen 
mentek  a  dolgok,  mint  Kis-Szebenben ;  többen 
voltunk,  sok  tanárral  volt  dolgunk,  a  kikkel 
csak  a  tanteremben  jöttem  össze,  nem  a  szülői 
s  rokoni  házak  ozsonnaasztalánál  is,  s  a  kik  a 
tantárgyak  nagy  részét  majdnem  kizárólag  német 
nyelven  adták  elő.  Legtöbb  bizalommal  voltam 
osztályfőnökömhöz,  a  franczia  eredetű  Salamin 
Leóhoz.  A  vallástant  németül  kellett  tanulnom 
nekem  is ;  a  latin  nyelv  tanára  nem  mutatott 
különös  hajlamot  a  magyar  fiuk  iránt,  általán 
volt  az  intézetben  egy  pár  professzor,  a  ki  erős 
pánszláv  hírében  állott.  Legjobban  rászolgált 
erre  egy  Culen  nevű  igazgató,  kit  már  a  67-iki 
minisztérium  hozott  oda  s  a  ki  oly  vakmerően 
űzte  a  szlavizálást,  hogy  nemcsak  tótul  beszélt 
a  magyar  tanulókhoz,  hanem  magyar  neveinket 
az  érdemsorozatban  eltótositotta,  így  Gsákyból 
Cakyt,    Berzeviczyből    Brezoviczkyt   csinált,   míg 

végre  észrevették  a  hibát  és  eltávolították  a  tót 
apostolt  Lőcséről. 

Akkor  még  a  tanügyi  hatóságok  ugy  véleked- 
tek, hogy  a  diákoknak  egy  csöppet  sincs  ártal- 
mukra az,  ha  télen-nyáron  templomoztatják 
őket;  bizony  nekem  is  néha  csikorgó  hidegben, 
még  teljes  sötétségben,  gyakran  bokáig  érő  hóban 
kellett  reggelenkint  Lőcse  utczáin  végigbaktatnom. 
Mert  Svábiék  a  város  keleti  kapuja  közelében 
laktak,  a  kath.  gymnasium  pedig  akkor  is  a 
délnyugati  kapu  szomszédságában  levő  egykori 
jezsuita-kolostor  udvarában  volt  elhelyezve.  Az 
ezzel  összeépült  „régi  minorita",  egy  ideig  jezsuita- 
templom volt  az  istentisztelet  helye ;  szép, 
magas  csúcsíves  épület;  mely  belső  diszét  a 
barokk-kortól  kapta,  csonka  tornya  rátámaszkodik 
a  városkörfal  félig  rombadőlt  kapubástyájára,  a 
mely  itt  különösen  meredek  lejtőre  néz  le, 
annak  a  dombnak  a  lejtőjére,  melyre  az  egész, 
még  ma  is  várfalak  közé  szorított  városka 
ráépült. 

Nagyon  megszerettem  a  regényes  bástyasétányt, 
mely  körülfut  majdnem  az  egész  város  körül  és 
váltakozó  panorámában  mutatja  a  Fátra  közép- 
pontját: a  Királyhegy  méltóságosan  szétterülő 
nagy  hegytömegét;  tovább  az  „Özhegy"-et,  mely 
mögé  a  Tátra  rejtőzik,  a  mai  Lőcse-Füred  erdős 
völgyét  kanyargó  útjával  és  a  meredek  Mária- 
hegyet, apró  kápolnákkal  jelzett  állomásaival, 
tetején  pedig,  a  szétnyíló  erdő  lombkapujában  a 
búcsújáró-templomot,    a   melybe  a  mi  vidékünk 

ájtatos  hívei  is  elzarándokolnak  évenkint  s  a 
hová  mi  diákok  is  —  bár  inkább  csak  eprészés, 
erdei  kóborlás  kedvéért  —  fölsétáltunk  néha. 

A  város  keleti  szélén  —  a  hol  legkönnyebben 
voltmegtámadható,  ahola  rejtekajtóra  festve  látható 
az  áruló  „lőcsei  fehér  asszony"  alakja  —  Görgő 
felé,  kopár  halmok  emelkednek,  melyek  legma- 
gasabbika  az  akasztófa- hegy  nevét  viseli ;  oda 
jártam  ki  legtöbbet,  nem  csak  azért,  mert  legkö- 
zelebb esett  lakásomhoz,  hanem  főkép  a  miatt, 
hogy  innen  már  látni  lehetett  a  Tátra  hegyi ánczát, 
a  melyet  —  mint  lőcsei  gyermek  —  valószínűleg 
innen  pillantott  meg  először  a  nagy  magyar  festő- 
művész, id.  Markó  Károly  is. 

A  Tátrával  azután  —  bár  eleinte  csak  a  távol- 
ból —  alapos  ismeretséget  kötöttem;  ismertem 
névszerint  minden  csúcsát,  völgyét  s  lerajzoltam 
gyakran  ormainak  gyönyörű  lánczát.  De  a  mit 
az  ember  távolból  megszeret,  azt  közelebbről  is 
ismerni  vágyik.  Tavaszszal,  mikor  már  nagyobb 
kirándulásokat  lehetett  tenni,  a  szabad  napokat 
—  akkor  nem  csak  a  vasárnap,  de  a  csütörtök 
is  egészen  szabad  nap  volt  —  többször  hasz- 
náltuk föl  arra,  hogy  néhány  tanulótársammal 
elgyalogoljunk  a  Lőcsétől  éjszakra,  Dvorecz  falu 
fölött  fekvő  Gehól-hegyre ;  ez  legmagasabb  pontja 
lévén  a  vízválasztó  lőcsei  hegységnek,  innen  a 
szemlélő  egyenesen  lepillanthat  a  Poprád  széles 
völg^'ébe,  melyből  minden  előhegy  nélkül  közve- 
tetlenűl  emelkedik  föl  a  Magas-Tátra.  A  látvány 
szinte  megdöbbentően  nagyszerű.  A  Tátra  páratlan 

szépségének  a  titka  éppen  az,  hogy  aránylag  sík 
területről  tör  az  ég  felé,  mint  egy  álomképszerüen, 
hirtelen  fölmerijlö,  egészen  el'^zigetelt  világa  a 
havasi  élet  és  természet  csodáinak.  Lenn  még 
jól  termő  mezők,  kertektől  környezett  városok, 
feljebb  rengeteg  erdőség  zónája,  melynek  sötét 
színéből  csak  itt-ott  villannak  ki  fehér  házak  :  a 
hegyek  aljába  épített  fürdőhelyek,  melyet  csak 
itt-ott  szakítanak  meg  mély  völgyek,  ezüstösen 
csillogó,  sziklákon  végigzuhogó  patakokkal ;  még 
feljebb  a  törpefenyö  birodalma  már  csak  olyan, 
mint  egy  kopottas,  elrongyolt  szőnyeg,  a  melybe 
fogyatékosan  burkolódznak  a  meredek  lejtők  ;  s 
legfelül  a  tiszta,  kék  sziklaormokat,  iszonyú 
szakadékok  tagolják  szét,  bennök  örökhó  sávjai, 
fölöttük  kóválygó  felhők,  melyek  hol  itt,  hol  ott 
kapnak  el  egy  csúcsot  szemünk  elől,  feküsznek 
rá  egy  csipkézett  gerinczre  s  vetnek  hirtelen 
árnyékot  a  verőfényes  zöld  hegyoldalra. 

És  én  néztem,  néztem  ezt  órahosszant  s  úgy 
éreztem,  mintha  a  két  szemem  nem  volna  elég 
magába  fogadni  mindezt  a  csodát ;  néztem,  hogy 
tündököl  olvadozva  a  maga  örök  birodalma  hatá- 
rán a  hó,  hogy  vonul  följebb  utolsó  hírmondója 
a  télnek,  mely  „nyaralni  vad  bérczekre  költözött", 
miközben  mellettem  harsogva  szállt  ég  felé  a 
pacsirta,  megszólalt  a  tücskök  zenéje,  diadal- 
masan ujjongott  a  tavasz  .  .  . 

Nagy  tavaszodás  volt  az  a  hatvanhetediki ! 

Tavaszodás  a  természetben  és  a  szívekben  is, 
a  reményeiket  teljesülni  látó   honflúi    szívekben. 

Éreztük,  hogy  ez  már  nem  a  hatvanegyedik! 
csalékony  kikelet;  keserű  tanulságok  ideje  volt 
a  közbeeső  lustrum.  A  nemzetnek  súlyos  szen- 
vedések árán  megadta  a  sors  azt,  hogy  legyenek 
vezérei,  a  kiket  igazi  harczok  és  viszontagságok 
megpróbáltatásai  edzettek  erre  a  hivatásra,  legyen 
olyan  hite  a  jövendőben,  a  minőt  csak  az  érez, 
ki  már  szeiiibenézett  a  kétségbeeséssel,  és  legyen 
olyan  öröme  az  életében,  a  minő  csak  egy  halálos 
betegségből  fölgyógyultnak  szokott  lenni. 

Ez  az  önbizalom,  ez  az  életöröm,  igaz,  hogy 
sok  csalódásba  is  belevitt;  egyszerre  optimisták 
lettünk,  százával  termettek  az  egetvívó  titánok, 
a  „Hübele  Balázsok",  a  „Délibábok  hősei".  De 
azért  szép  kor  volt  az  mégis,  szép  azoknak  is, 
a  kik  a  nagy  nemzeti  fölbuzdúlás  unisonojába 
csak  a  gyermekhangok  discantóját  vegyíthették 
belé. 

A  kietlen  huzavona  megszakítását  előidézett 
fordulatot  nálunk  a  közvélemény  általában  báró 
Beustnek  1866  október  végén  külügyminiszterré 
történt  kineveztetésével  hozta  összeköttetésbe; 
kétségtelen,  hogy  ö  mindvégig  nagy  támasza  volt 
a  kiegyezés  ügyének.  Az  országgyűlést  november 
19-ikére  újra  összehívták,  atyám  is  fölutazott 
Pestre,  a  hol  előbb  csatározások  folytak  a  Deák 
pártja  s  a  „tigrisek"  és  szélsőbaloldaliak  közt, 
míg  a  Deák  deczember  hatodiki  beszédje  a  békü- 
lékenyebb álláspontot  juttatta  diadalra.  Hanem 
azért  mégis  februárig  kellett  várni,  míg  az 
Andrássy-minisztérium  megalakulhatott,   melynek 

tagjai  nem  voltak  ugyan  egyformán  ismertek  és 
kedveltek,  de  mely  a  maga  egészében  mégis  meg- 
alakulása perczében,  mint  a  régóta  oly  epedve 
várt  alkotmányos  szabadság  és  önrendelkezési 
jog  meghozója,  óriási  népszerűséggel  bírt  az 
országban. 

Valóságos  lelkesedés!  láz  ragadta  meg  a  nem- 
zetet; február  18-ika  táján  minden  legkisebb 
városban  fáklyászenéket,  kivilágításokat  rendez- 
tek ;  természetesen  Lőcsén  is.  Svábyék  ablakára 
én  készítettem  a  „transparens" -táblát,  mely  a 
magyar  czímert  hazafias  köriratba  foglalva 
tüntette  föl ;  a  fáklyásmenetben  nekünk  diákok- 
nak is  szabad  volt  részt  vennünk,  éltettük  torkunk- 
szakadtáig a  ,, független  felelős  magyar  minisz- 
tériumot" s  nem  bántuk,  hogy  az  arczunk  egészen 
kormos  lett  a  fáklyafüsttől. 

Hanem  azért  a  nagy  lelkesedés  közepett  sem 
volt  a  kormány  helyzete  rózsásnak  mondható  : 
künn  a  leskelődő  reactió,  benn  egy  gyakran 
kíméletlen  fegyverekkel  küzdő  ellenzék,  melynek 
egy  része  keveselte  a  kiegyezést,  más  része  a 
tiszta  personal-uniót  akarta,  m.agában  a  kormány 
táborában  mérhetetlen,  kielégítést  váró  igények 
és  ambitiók,  —  s  ilyen  körülmények  között  kellett 
a  kiegyezési  müvet  törvény  alakjába  önteni  s  az 
ország  újjászervezését  végrehajtani.  Márczius 
végére  készen  voltak  a  kiegyezéssel,  következtek 
a  megyék  szervezése  s  a  koronázás  előkészü- 
letei; egy  sereg  belpolitikai  kérdés  is  mozgásba 
jött,  atyám  is  benyújtott  egy  törvényjavaslatot  a 

curiális  zsellérségek  ügyében,  mely,  a  felvidéki 
viszonyok  szempontjából  nagyfontosságú  kérdés- 
nek tanulmányai  már  több  év  óta  foglalkoztatták. 

Sárosmegyében  —  lemondván  Berzeviczy  Emá- 
nuel főispáni  helytartó  —  sokan  már  akkor  a 
Szinyei  Félix  főispán ságát  emlegették;  főispánunk 
azonban  gróf  Erdődy  István  lett,  a  makoviczai 
uradalom  tulajdonosa,  egy  sok  jóakarattal  s  kedves 
modorral  bíró  nagy-úr,  a  kit  bevonulásakor  díszes 
bandériummal  fogadtak.  A  tisztújítás  nem  foly- 
hatott le  némi  dissonantiák  nélkül.  Sokan  atyámat 
kívánták  volna  másodalispánnak,  de  ö  kitért  az 
elől  a  vád  elöl,  hogy  két  sógor  osztozik  az 
alispáni  székeken;  azt  az  elvet,  hogy  a  61-iki 
tisztviselők  mind  újra  helyökre  állíttassanak,  nem 
lehetett  a  maga  teljességében  megvalósítani. 

Lőcsén  is  volt  bandérium  és  hosszú  kocsisor, 
mikor  a  főispán  bevonult,  kinek  személyében  a 
Csákyak  örökös  föispánsága  újra  föléledt.  Emlék- 
szem, a  Sváby-ház  kapuja  előtt  állottam,  mikor 
a  hosszú  menet  közepén  díszes  fogaton  egyedül 
ülve,  mint  halvány,  vézna,  kissé  beteges  kinézésű, 
de  szellem-  és  lélekteljes  tekintetű  ifjút  láttam 
meg  először  életemben  gróf  Csáky  Albint,  a  ki 
rövid  képviselősége  után  elfoglalván  ősei  helyét 
Szepesmegye  főispáni  székében,  megilletődötten 
komoly  arczczal  fogadta  az  őt  minden  oldal- 
ról környező  hódolatot.  Kineveztetése  által 
szabaddá  levén  Lőcse  képviselői  mandátuma, 
megindult  a  választási  mozgalom,  mely  bennünket 
diákokat    is    —    habár    csak    elméletileg  —  két 

Berzeviczy  Albert :  Régi  emlékek.  17 

táborra  szakított.  Görgey  Géza  görgői  földbirtokos 

—  később  hrádeki  kincstári  uradalmi  praefectus 

—  küzdött  a  pálmáért  Breuer  Sándorral,  a  ki 
utóbb  a  szepesi  városok  főispánja  lett.  Mindkettő 
deákpárti  lévén,  elvi  különbség  tulaj  donképen 
nem  volt    közöttük,  a  városi  polgárság  azonban 

—  mely  számbelileg  nagy  kisebbségben  volt  a 
falusi  választókkal  szemben  —  elvi  kérdést 
csinált  belőle,  hogy  Lőcsén  városi  ember  legyen 
képviselő,  ne  falusi  gentry,  s  e  törekvésével  meg- 
bukott, mert  a  pálmát  mégis  Görgey  vitte  el, 
bár  nem  nagy  szótöbbséggel. 

A  koronázásra  készülő  nemzet  ünnepi  hangu- 
latának ragyogó,  sima  víztükrébe  nagy  követ 
dobott  Kossuth  Lajos  egy  héttel  a  nagy  nap 
előtt  a  Böszörményi  László  lapjában  közzétett, 
Deák  Ferenczhez  intézett  híres  nyilt  levelével, 
mely  keserű  hangon  elitélvén  az  egész  kiegyezést, 
melyben  ö  „a  nemzet  halálát"  látta,  roppant 
izgalmat  keltett  országszerte  s  még  későbbi  követ- 
kezményeiben is  szenvedélyes  poütikai  harczok 
szülője  lett. 

Ma  szinte  hihetetlennek  tűnik  föl  az  a  rokon- 
szenves hang,  a  melyen  akkor  Róbert  Hamerling, 
az  osztrákok  jeles  költője  üdvözölte  a  magyar 
koronázást  a  Pester  Lloyd  június  8-iki  ünnepi 
számának  élén.  így  jellemezte  benne  a  magyar 
nemzet  diadalát: 

,Im  Busen  glühend  und  schmerzgedrückt, 

lm  Haupte  verstandesklar  : 
So  hast  du  gekámpft,  so  hasi  du  gesiegt, 

Hochherziger  Magyar ! 

Mit  festem  Muth  nnd  mit  Klugem  Sinn 
Unblulig  erkámpft  im  Gefecht, 

Falit  in  den  Schoss  dir  als  neuer  Gewinn 
Dein  tausendjáhriges  Recht ! 


Drum  werden  sich  spiegeln  gesegnet  und  hold 

In  des  Isters  brausendem  Tanz, 
So  láng  er  die  Woge  zum  Pontus  rollt, 

Die  Sterne  des  Ungarlands  !" 

Osztatlan  és  minden  utógondolat  nélküli  lelke- 
sedés, söt  elragadtatás  volt  az,  mely  ama  napok- 
ban külön öííen  a  királynő  ragyogó  alakját 
környezte.  Hogy  egyébként  a  közvetetten  részvevők 
és  szemlélők  nem  voltak  egészen  mentek  a 
muIt  emlékeiből  és  a  jövő  aggodalmaiból  reájuk 
nehezedő  árnyaktól,  azt  atyámnak  a  koronázás 
napján  naplójába  jegyzett  e  szavai  is  igazolják: 

„Ferencz  József  ausztriai  császár  magyar 
királyul  megkoronáztatott,  nem  oly  lelkesedés 
között  azonban,  minőt  a  magyar  nemzet  koronás 
fejedelme  iránt  érezni  szokott,  minek  oka  részint 
a  múlt,  a  mennyiben  az  országban  alig  van 
család,  mely  legalább  egy  tagját  ne  vesztette 
volna  el  1848  óta  a  csatamezőn  vagy  a  vesztő- 
helyen, nincs  ember,  ki  ne  érezte  volna  az 
1849-ben  behozott  absolut  rendszer  mindennemű 
zaklatásait ;  másrészről  oka  a  nem  nagy  mérték- 
ben nyilvánuló  lelkesedésnek  az,  hogy  a  szélső 
baloldal,  fölbiztatva  Kossuth  Lajos  nyilt  levele 
által,  bár  országgyűlési  tagjainak  száma  csak  13, 
a  magyar  nép  alsóbb  rétegeiben  az  országgyűlés 

17* 

többségét  hazaárulás  gyanújába  hozni  iparkodik 
s  így  a  többség  lelkesedési  nyilatkozatait  is  ellen- 
nyilvánulásokkal  elhomályosítani  szeretné.  Külön- 
ben nem  is  lelkesedés  az,  mely  az  országyülés 
többségét  az  osztrák  császárral  való  kiegyezke- 
désre,  Ausztria  népeivel  szövetkezésre  és  törvényes 
alapon  fejedelme  megkoronázására  bírta.  Indo- 
kaink :  hogy  véget  vessünk  valahára  oly  állapotnak, 
mely  az  eddigi  18  év  alatt  annyi  emberéletet  s 
annyi  vagyont  nyelt  el,  mely  nemzetiségünk 
kiirtását  tűzte  ki  czéljául  s  mely  milliárdokat 
szedett  föl  a  szabadság  elnyomására.  Igaz,  hogy 
ezek  elegendő  okok  a  végelszakadásra,  de  ez 
nem  megy  forradalom  nélkül  ;  a  forradalom 
következéseit  mi  magunk  érezzük,  érzi  szegény 
Lengyelország,  mely  Európa  által  fölbiztatva,  de 
magára  hagyatva  lett.  Indokunk  még  a  kiegyez- 
kedésre  a  keleti  népek  külön  érdekei  és  mindent 
absorbeáló  természete,  míg  ellenben  egy  Ausztria 
val  való  szövetségben  a  magyar  elem  a  sorstól 
vezérül  van  szánva,  neki  köszönhetvén  Ausztria 
is  alkotmányosságát".  .  . 

És  sötét  árnyékot  vetett  a  sors  kevéssel  később 
a  népével  kibékült,  dicskoszorúzott  uralkodó 
homlokára  is.  Június  8-án  volt  a  koronázás 
Pesten,  június  19-én  lőtték  agyon  mint  bitorló, 
békerontó  idegent  Queretaróban  a  mexikói  föl- 
kelők Miksa  császárt,  királyunk  öcscsét,  a  Habs- 
burg-Lotharingiai  uralkodóház  egyik  legrokonszen- 
vesebb, legjelesebb  tagját,  ki  igazán  ideális 
vágyaktól  és   törekvésektől    vezetve    adta    magát 

oda  a  lelketlen  európai  hatalmi    politika    hamar 
elhasználandó  játékszeréül. 

A  helyreállott  alkotmányosság  természetesen 
nagy  lendületet  adott  minálunk  is  nemcsak  a 
politikai,  hanem  a  társadalmi  élet  mindennemű 
nyilvánulásainak  is.  A  koronázási  ajándéknak  a 
48 — 49-iki  honvédek  javára  való  visszaajándéko- 
zásában  megnyilatkozott  nemes  és  magasztos 
kiengesztelő  gondolat  országszerte  mozgalmat 
keltett  a  honvédalap  gyarapítása  érdekében ; 
augusztusban  hangversenyt  rendeztek  e  czélra 
Eperjesen  is.  A  megyei  közgyűlés  alapot  létesített 
Dessewffy  Arisztid  szobrának  Eperjesen  leendő 
fölállítására;  a  szobor  ugyan  mindeddig  létre 
nem  jött,  de  a  vértanú-tábornok  képét  lefestették 
a  collegium  díszterme  számára  s  az  alap  jövedelmét 
egyelőre  a  visszaállított  jogakadémia  egyik  tanszé- 
kének dotatiójához  csatolták.  A  sors  úgy  akarta, 
hogy  ezt  a  tanszéket  elsőként  1878-ban  éppen 
én  foglaljam  el. 

Az  eperjesi  Collegium  is  akkor,  1867  szeptem- 
berében ülte  200  éves  fönnállásának  emlék- 
ünnepét, melyet  az  épület  fölállítandó  második 
emeletének  alapkő-letevésével  kötöttek  össze.  Erre 
a  czélra  Rochlitz  Béla,  a  collegium  egykori  tanít- 
ványa, mint  ausztráliai  lakos  indított  először 
gyűjtést.  Az  ünnepélyben,  melyre  atyám  engem 
is  elvitt,  az  ország  sok  kitűnősége  vett  részt: 
báró  Prónay  Gábor  evangehkus  egyetemes  fel- 
ügyelő, Máday  superintendens,  Zsedényi  Ede, 
Dózsa    Elek    képviselőházi    alelnök,    Gaganyecz 

eperjesi  gör.  kath.  püspök  s  mások,  de  legna- 
gyobb figyelem  és  érdeklődés  tárgya  az  emigráczió- 
ból  csak  nem  rég  hazatért  Pulszky  Ferencz  volt. 
A  templom  szószékéről  Bánó  Jözsef  és  Vandrák 
András  mondtak  beszédet,  Irányi  István  latin 
ódát  írt  s  szavalt  el  ez  alkalommal ;  az  üdvöz- 
lésekkel összekötött  kalapácsütések  sorát  Zsedényi 
kezdte  meg.  Mélyen  emlékezetembe  vésődött 
Pulszkynak  egészen  sajátságos  egyéniségét  jel- 
lemző pohárköszöntője  a  díszlakomán.  Ö;  úgy- 
mond, élete  nagy  részét  gyakorlati  gondolkozású 
nemzetek,  az  angolok  és  amerikaiak  között  töl- 
tötte;  nem  szereti  a  szóvirágot,  a  sok  beszédet; 
hanem  azért  mégis  meg  van  győződve  róla,  hogy 
a  mit  mondani  akar,  tetszeni  fog ;  ezennel  alapít 
ezer  forintot  a  Collegium  javára  ...  Az  össze- 
gyűlt nagy  közönség  tapsolt  ugyan,  de  azért 
mégis  mindnyájunk  érzése  az  volt,  mintha  az 
előrebocsátott  szavak  nem  lettek  volna  alkal- 
masak a  tetszés  fokozására. 

A  hatvanhetediki  nagy  tavaszodás  a  mi  családi 
életünkben  is  bimbót  fakasztott.  Rózsi  nővérem, 
ki  még  nem  töltötte  be  tizenhatodik  évét,  a  kit 
csak,  mert  korán  nagyra  nőtt,  úgyszólván  függelék- 
képen, hogy  ne  keljen  otthon  hagyni,  vittek  el 
egyszer-másszor  valami  mulatságra,  hamarosan 
menyasszonynyá  lett:  Máriássy  Ferencz  szepesi 
földbirtokos  menyasszonyává.  A  vőlegény  nem  a 
rokonságunkbeli,  hanem  a  protestáns  Máriássyak 
közül  való  volt.  egyetlen  gyermek,  akkor  már 
harminczadik  évét  meghaladott,  erőteljes,  magas, 

kissé  kövér,  de  szép  szőke  férfi,  a  ki  fiatalabb 
éveiben  mint  huszártiszt  szolgált  s  abban  az 
időben  halván  meg  atyja,  átvette  birtokai  keze- 
lését. Különösen  élénk,  beszélő,  nagy,  kék  szemei 
voltak,  melyek  versenyre  látszottak  kelni  ajkának 
kellemes,  mindig  érdeklő  és  vonzó  beszédjével 
s  melyek  akkor  is  fölragyogtak,  ha  zongorán 
vagy  cziterán  ábrándos,  kissé  mélabús  zenei 
gondolatait  tolmácsolta.  Volt  lényében  valami 
lágyság,  a  mi  annál  inkább  vonzott,  mert  egy 
olyan  hatalmas,  nagy  termetű  férfi  alakjában 
testesült  meg.  Mikor  először  vidékünkre  jött  s 
Daróczon,  Berzeviczén  megfordult,  minden  másra 
inkább  gondoltunk  volna,  mint  arra,  hogy  szeme 
éppen  ezen  a  fesledező  bimbón,  ezen  a  bájos 
gyermekleányon  fog  megakadni.  Aztán  láttuk, 
hogy  a  vígkedélyü,  csevegő,  nevető  Rózsikánál 
a  nem  várt  hódolat  fölötti  naiv  csodálkozás, 
szinte  ijedelem,  hogy  változik  megilletödéssé, 
érdeklődéssé,  hogy  kezd  szép  barna  szemei  sugár- 
törésében az  érzelmeknek  egy  eddig  ismeretlen 
új  világa  derengni,  láttuk,  hogy  a  cziterajátékból 
fölajánlott  önkénytes  leczkék  mind  hosszabbakká 
válnak,  az  új  ismerősöknek  mind  több  mondani- 
valójuk akad,  és  egy  lőcsei  bál  után  a  kedves 
haraszti  kastélyban,  jó  nénénk,  Máriássyné  varázsló 
kezei  alól  egyszer  csak  mint  mátkapár  kerültek 
elő  a  fiatalok. 

Ez  márcziusban  történt;  atyám  akkor  Pesten 
volt  és  anyám  repeső  kebellel  hosszú  leveleket 
írt  neki  gyermekök  szívének  nyíló  tavaszáról,  és 

leveleinek  minden  sorából  kihangzott  az  áldás, 
a  fohász,  hogy  az  a  tavasz  hosszú  boldogság 
hozója  legyen  .  .  . 

Szeptember  hóban,  Rózsi  nővérem  tizenhatodik 
születésnapján  volt  az  esküvő ;  férje  elvitte  öt 
márkusfalvi  otthonába,  a  mely  a  Hernád  partján 
fekszik,  közel  Haraszthoz. 

És  mi  azóta  úgy  éreztük,  mintha  a  berzeviczei 
régi  ház  ablakain  kevesebb  napsugár  hatolna 
keresztül. 


X. 
Pestenc 

Eperjesről  éjjeli  gyorskocsi  vitt  Kassáig,  hogy 
ott  atyámmal  együtt  vasútra  szálljak  —  először 
életemben  és  elinduljak  Pest  felé,  a  melyet  ter- 
mészetesen szintén  először  életemben  voltam 
meglátandó  1867  őszén,  a  kezdődő  tanévvel. 

Kassán  kora  hajnalban  —  még  éjjeli  sötét- 
ségben —  ültettek  be  bennünket  sok  más  utazó- 
val egy  kocsiosztályba;  az  útitársak  egy  része 
ismerős  volt,  a  többi  azzá  lett  a  hosszú  nap 
folyamában,  mert  öreg  este  volt,  mire  szerencsésen 
megérkeztünk  a  fővárosban,  lévén  akkor  még 
Pest  útja  Kassa  felől  a  tiszai  vaspálya,  a  mely 
Szerencs  -  Tokaj  -  Nyíregyháza-  Debreczen-Püspök- 
Ladány-Szolnok-Czegléden  keresztül  vitt,  tehát 
nagy  kerülő  volt  a  mostani  miskolcz- hatvani 
vonalhoz  képest. 

Pesten  ideiglenesen  atyámnak  abba  a  Kecske- 
méti-utczai  lakásába  szállottunk,  melyet  egyedül- 
létében használt,  csak  később  költöztünk  nagyobbá, 
miután  el  lett  határozva,    hogy  anyám  is  feljön 

hajadon  nővéremmel  a  télre.  Az  első  nap  dél- 
előttje még  szabad  lévén,  atyám  magával  vitt 
az  épen  csak  akkor  újra  megnyílt  képviselőházba 
s  elhelyezett  a  karzaton.  Akkor  a  képviselőház 
átmenetileg  az  Akadémia  új  palotájának  nagy- 
termében ülésezett,  addig  tudniillik,  míg  a 
Sándor-utczai  úgynevezett  „ideiglenes'^  ország- 
házat, mely  azonban  tényleg  harminczöt  évig 
szolgált  e  czélra  s  ma  is  fennáll,  eredeti,  czél- 
szerütlennek  bizonyult  hosszúkás  alakjából 
átalakították  amphitheatralissá.  Az  Akadémia  ter- 
mében hoss'íu  asztalokat  helyeztek  el  s  köréjök 
nádszékeket,  így  tanácskoztak  a  képviselő  urak, 
kik  közül  én  csak  a  legnagyobb  nevezetességeket 
tudtam  képeik  után  megismerni,  például  Lónyayt, 
ki  sokat  sürgölődött,  mert  az  első  önálló  magyar 
állami  kölcsönt  kellett  a  Házban  letárgyaltatnia ; 
vaskos  táskája  volt  —  talán  belefért  volna  az 
egész  kölcsönpénz,  s  egymásután  ette  a  czukor- 
kákat ;  a  keserűségek  —  később  következtek. 
Az  öreg  Szentiványi  Károly  elnökölt,  Deák  Feren- 
czet  akkor  még  nem  láthattam,  csak  később. 

Ilyenképen  Pesten  véletlenül  előbb  láttam  meg 
a  képviselőházat,  mint  az  iskolát,  a  mely  végett 
atyám  folvitt ;  hanem  másnap  már  eljutottam 
oda  is.  Hü  maradtam  —  a  piaristákhoz,  az  ő 
gymnasiumukban  iratkoztam  be  a  hatodik  osz- 
tályba ;  igazgató  akkor  Trautwein  Nep.  János 
volt,  a  ki  a  hittant  is  tanította;  osztályfőnök 
Lengyel  József,  a  latin  nyelv  tanára ;  tanáraim 
voltak    Kalmár     Endre,    a    későbbi     rendfőnök, 

kinek  előadásait  az  ókori  történelemből  néha 
egész  elragadtatással  hallgattam  s  róluk  pontos 
jegyzeteket  készítettem,  Lévay  Imre,  a  kit  azután 
szintén  rendfönökké  választottak,  továbbá  Cseh 
Ferencz,  Császár  és  Bánóczy,  később  Arányi  és 
Budaváry.  Osztályunk  rettentő  népes  volt :  hetven- 
nyolcz  volt  az  összeírt  tanuló  ;  ilyen  tömegben 
igazi  iskolatársi  pajtásság,  a  minőhöz  eddig 
szokva  voltam,  ki  sem  fejlődhetett  ;  nem  is 
ismerkedtünk  meg  mindnyájan,  barátságot  vajmi 
kevesen  kötöttünk.  Egyik  szomszédom  Fábián 
Lajos  volt,  a  költő  és  fordító  Fábián  Gábornak 
a  fia ;  ehhez  el  is  jártam,  atyjával  is,  a  kedves  öreg 
úrral,  ki  atyám  képviselőtársa  volt,  megismerked- 
tem. Másik  szomszédom,  Fejérpataky  Kálmán,  a 
mostani  akadémiai  ügyész,  felvidéki  családból 
való  volt,  melylyel  szüleim  is  barátságot  tartottak, 
Az  előttem  levő  padban  ült  Wlassics  Gyula,  kivel 
húsz  évvel  később  újítottuk  meg  a  barátságot, 
azután  Benyiczky  Gábor,  a  ki  fiatalon  halt  meg, 
Tallián  Dénes,  a  későbbi  báró  és  külügyminisz- 
teritanácsos. Pertik  Ottó,  a  mostani  egyetemi  tanár, 
ki  mindig  első  eminens  volt.  Jó  kedvében  néha  a 
hátamon  dobolt  kezeivel  a  Trefort  Ágoston  egyetlen 
fia  Ervin ;  mögöttem  ült,  kedélyes,  szókimondó 
fiú  volt,  kinek  erőteljes,  vérmes  külseje  hosszabb 
életet  sejtetett,  mint  a  minőt  megért.  Összebarát- 
koztam még  Egan  Lajossal,  a  ki  jeles  technikusa 
lett  a  kereskedelmi  minisztériumnak  és  Szilasy 
Istvánnal,  kinek  atyja  —  Pestmegye  akkori 
alispánja  —  rokonunk  volt. 

A  jó  Öreg  Lengyel  József  tan  árunkat,  a  kinek 
nag^^  tokája  volt,  halántékán  vukkllba  csavart 
haja,  és  pápaszemét  föl-  s  letologatta  a  homlokán, 
sokszor  lerajzoltam,  a  körülöttem  ülök  nem 
csekély  gaudiumára ;  a  túlnépes  osztály  elősegítette 
az  észrevétlen  „gyors  rajzolást",  melyhez  a 
Vagáts  és  Schibinger  gyakorló-könyvének  törté- 
netei is  bőven  szolgáltatták  az  anyagot;  kedvelt 
tárgy  volt  például  a  spártai  egyszerűségéről  híres 
hadvezér  és  király,  Agesilaos,  „quisolo  pallio  indutus 
ambulavit".  Egyszer  azonban  környezetem  derült- 
sége árulómmá  lett  s  akkor  egy  időre  szét- 
ültették az  incselkedő  társaságot.  Különben 
rajzolási  kedvemet  akkoriban  rendszeres  mederbe 
igyekezett  terelni  Engerth  Vilmos  tanár,  kinek 
rajzóráiban  egy  váczi-utczai  házban  vettem  részt, 
s  a  ki  még  magyar  és  német  nyelven  hirdette 
a  maga  iskoláját. 

Nagy  rokonszenvet  éreztem  egy  fiatal  kegyes- 
rendi tanárunk  iránt,  kit  Bánóczynak  hívtak  ;  a 
magyart  tanította  s  én  egyszer  egy  Írásbeli  dol- 
gozatot mutattam  be  neki,  melyben  akkori 
rajongásomat  a  „Karthausi"  stílje  iránt  szabad 
szárnyra  eresztettem;  valami  szörnyen  fellengös 
elmélkedés  lett  belőle  ;  emlékszem,  így  kezdődött : 
„Egy  hegytetőn  állok,  háromezer  láb  magasban..." 
Bánóczy  veres  tintával  egy  oldalt  teleírt  a 
gyakorlat-füzetemben,  csupa  jóindulattal,  sőt  némi 
buzdítással  is  megmagyarázván,  hogy  nem  kell 
mindjárt  a  felhőkön  lovagolni,  jobb  szépen 
leszállni  a  földre  s  úgy  tanulni  —  járni.  Nagyon 

elszégyeltem  magamat  s  a  tanóra  után  utolsónak 
akartam  kisompolyogni,  hogy  Bánóczy  észre  ne 
vegyen.  De  ö  az  ajtóhoz  állott  és  bevárt  s  a 
folyosón  végigkísérve,  még  egyszer  behatóan 
kifejtette,  hogy  miben  tévedtem.  Megköszöntem 
neki  szépen,  abban  a  reményben,  hogy  még 
sok  jóra  fog  tanítani ;  de  ez  a  reményem  nem 
teljesült ;  tüdövészes  volt  már  akkor  s  kevéssel 
később  abba  kellett  hagynia  a  tanítást.  A  baj 
hamar  végzett  a  fiatal  emberrel;  nemsokára 
temetése  alkalmából  kaptunk  —  szabad  délutánt. 
A  piaristák  társháza  és  gymnasiuma  egyike 
azoknak  a  kevés  épületeknek,  a  melyek  azon 
idö  óta,  melyről  itt  beszélek,  mind  máig  külsőleg 
változatlanok  maradtak ;  egyébként  igazán  nehéz 
a  mai  nemzedéknek  azt  a  Pestet  és  Budát  elkép- 
zelnie, a  melybe  én  kerültem  67-ben.  Nem  csak 
kisebb  és  szerényebb,  hanem  egészen  más  város 
volt  az  akkori.  A  pesti  és  a  budai  oldalon  egy-egy 
pályaudvar  volt,  a  pesti amostaninyugati  pályaudvar 
helyén  ;  Sugár-út,  Külső  nagykörút  természetesen 
nem  léteztek,  a  mai  belső  körút  legélénkebb 
forgalmú  helyein  félig  a  földbe  nyomott  föld- 
szintes viskók  álltak  roskadozó  födelekkel,  pl.  a 
Két  pisztoly-épület  a  Calvin-téren ;  híd  egyetlenegy 
volt  a  Dunán,  a  lánczhíd;  sikló  nem  létezett, 
hanem  az  alagút  kapuja  fölött  az  úgynevezett 
Elypsen  czukrászda  és  ülőhelyek  terültek  szét^ 
olyan  Hangi-kioszk  féle,  a  hol  néha  a  zene 
játszott  s  a  hol  az  elegáns  világ  ozsonnázni 
szokott.  Lenn  a  hídfőről  jövet  balra  egy  nagyon 

szerény  és  egyszerű  színház  nyílt  meg  kevéssel 
előbb;  a  homlokzatára  az  volt  írva:  „Hazafiság 
a  nemzetiségnek",  ez  volt  a  budai  magyar 
színház,  melylyel  először  hatolt  be  bátran  a 
magyar  szó  a  budai  teljesen  német  polgárság 
közé.  Volt  természetesen  német  színház  is,  a 
mostani  Erzsébet-tér  közepén,  éktelen  bódé,  de 
nagyobb  a  nemzeti  színháznál,  melyben  akkor 
opera  és  dráma  egyesítve  volt.  A  Rudasfürdőbe 
Pestről  evezős  ladikkal  jártunk  át,  a  Margit- 
szigetre egyáltalán  csak  csónakon  lehetett  eljutni,  az 
különben  még  valóságos  vadon  volt,  mely  leg- 
jobban illett  a  kolostorromokhoz ;  az  artézi  kutat 
akkor  fúrták  ki  épen  s  az  egyik  nevezetessége 
lett  az  elhagyatott  szigetnek.  Az  első  lóvasút 
még  csak  nem  rég  járt  az  úgynevezett  Széna- 
térről, vagyis  a  Nemzeti  Múzeumtól  Űj- Pestre. 
Vízvezeték  nem  lévén,  a  Dunavizet  puttonszerü 
tartókban  házhoz  hordták ;  a  vizet  szállító  kocsisok 
azt  kiabálták:  „Tauvósz!"  ez  annyit  jelentett, 
hogy  „Donauwasser",  mert  mást,  mint  német 
szót  még  akkor  kocsistól,  hordártól,  házmestertől, 
hallani  alig  lehetett.  Szobor  egész  Budán  és 
Pesten  nem  volt  más,  mint  a  Hentzi-emlék  a 
Szent  György-téren,  egy  szentkép  a  Rókus-kórház 
előtt,  egy  a  barátok  terén  és  egy  kőből  faragott 
nőalak  a  ma  már  nem  is  létező  „Halpiaczon'', 
a  ki  maga  is  halat  látszott  árulni,  mint  a  körülötte 
letelepedett  kofák.  Még  a  József  nádor  szobrát 
is  csak  később  állították  föl. 

A  Halpiaczhoz  közel,  mindenféle  rég  eltűnt 

átjáró  házakon  keresztül  jutottam  el  az  iskolába 
lakásunkból,  a  mely  a  Molnár-utczában  volt;  nem 
szívesen  emlékszem  rá,  mert  nagyon  sokat  beteges- 
kedtünk benne ;  a  sok  betegség,  mely  bennünket 
Pesten  ért,  volt  föoka,  hogy  olyan  hamar  hátat 
is  fordítottunk  neki;  én  kanyaróm  miatt  hetekig 
ki  voltam  zárva  az  iskolából;  mikor  jobban 
lettem,  ugyancsak  hozzá  kellett  látnom,  hogy 
egy  jeles  iskolatársam  segítségével  pótoljam  a 
mulasztottakat.  Üdülésem  ideje  alatt  sokat  kellett 
az  alsó  Dunasoron  sétálnom,  mely  legközelebb 
volt  lakásunkhoz.  Akkor  corso  még  nem  létezett, 
a  merre  az  ember  sétált,  a  dunai  halászbárkák 
lánczai  és  kötelei  voltak  kifeszítve,  vigyázni 
kellett,  hogy  mialatt  a  Gellérthegy  szikláinak 
szépségében  gyönyörködünk,  az  orrunkra  ne 
bukjunk. 

Hogy  visszavarázsoljak  valamit  a  ,^ Próbakő" 
idejéből,  mentorommal,  Spitko  Lajos  bölcsészet- 
hallgató val  —  a  mostani  tankerületi  főigazgatóval 
—  családi  lapot  indítottunk,  „Szünórák"  czím 
alatt;  legnagyobb  részét  én  írtam,  a  heti  krónikát 
is,  a  tohrajzokat  is  én  készítettem  belé,  több- 
nyire a  főváros  furcsaságainak  fölhasználásával 
s  a  Fliegende  Blátter  félreismerhetetlen  befolyása 
alatt,  mert  egy  kis  könyvtárban  ebből  a  folyó- 
iratból is  mintegy  ötven  kötetet  bocsátott  ren- 
delkezésünkre az,  kitől  a  lakást  béreltük. 
,,Szünóráim"-ból  egyébiránt  valamit  Mr.  Parksnak 
is  kellett  szánnom,  kitől  nővéremmel  együtt 
angol  leczkéket  kaptunk  s  ki  a  sok    lépcsőjárás 

következtében  lábát  törvén,  utóbb  Mr.  Nanglet 
küldte  helyettesképen  ;  Parks  még  a  nyolczvanas 
években  is  ismert  és  kedvelt  angol  nyelvmestere 
volt  Budapestnek. 

Pesten  és  Budán  is  tág  rokoni  s  baráti  kört 
találtak  szüleim  s  ebben  a  körben  én  is  találtam 
kortársakat  és  pajtásokat.  Szomszédságunkban 
lakott  Bernolák  Károly  táblai  biró,  Máriássy 
János  sógora,  családjával;  én  sokat  jöttem  össze 
már  említett  iskolatársaimon  kívül  a  Cseley  s 
Medveczky  fiúkkal.  Medveczky  Árpád  nyugal- 
mazott százados  hadbírónak,  atyám  unoka- 
testvérének felesége  német  nö  volt  s  egyik  leánya 
Schweizba  ment  férjhez;  egész  családja  kiváló 
nyelvismeretekkel  birván,  háza  úgyszólván  talál- 
kozási helye  volt  a  külföldieknek,  különösen  a 
konzulátus  tagjainak.  Szellemes,  ritka  műveltségű 
leánya,  Anna,  nővéremnek  volt  jó  barátnője ; 
én  leginkább  velem  egykorú  Árpád  fiával  barát- 
koztam, egy  nagy  tehetséggel  s  roppant  szorga- 
lommal, ambiczióval  megáldott  fiúval,  ki  még 
tanulókorában,  talán  épen  a  szellemi  túleröltetés 
miatt  halt  meg. 

Egyszer  szüleim  távollétében  épen  a  tornáczon 
voltam,  mikor  egy  magas,  szikár,  egyenes  tar- 
tású, már  öreges  úr  tudakozódott  utánuk ;  alakja 
rögtön  lebilincselte  tekintetemet,  mert  valami 
hihetetlenül  imponáló  volt  benne.  Névjegyét  átad- 
ván köszönt  s  elment;  a  világ  egyet  fordult 
velem,  mikor  a  névjegyre  rápillantottam,  ez  állott 
rajta:  Görgei  Arthur.  Az  előbb    istenített,    aztán 

árulónak  mondott  forradalmi  fővezért  akkor  láttam 
először ;  szüleim  azután  többször  is  összejöttek  vele. 

Atyámat  a  képviselősége  is  sokakkal  össze- 
hozta; nyájas,  megnyerő  modorú  ember  lévén 
s  mindig  kész  másoknak  szívességet  tenni, 
szerény  politikai  szerepe  mellett  is  széles  körök- 
ben kedvelték.  Akkor  még  a  képviselői  collegia- 
litás  is  több  tartalommal  birt,  mint  most;  a 
társaság  kevésbbé  vegyes  is  volt,  a  parlamenti 
modor  sem  volt  még  annyira  elvadulva  s  a 
politikai  carriere  sem  tette  még  fenhéjázókká 
nálunk  az  embereket ;  az  a  szokás,  hogy  egy- 
mást tegező  emberek  megadják  egymásnak  teljes 
titulusukat,  még  akkor  nem  volt  föltalálva ;  a 
miniszterek  is  csak  „tisztelt  barátom"  voltak. 
Különben  az  igazi  magyar  természetnek  az  a 
tulajdonsága,  hogy  keveset  ad  a  külsőségekre, 
czímekre,  épen  kapóra  jött  bizonyos  osztrák 
köröknek,  melyek  amúgy  is  szerették  volna  a 
magyar  kabinetet  csak  olyan  tartományi  helytartó- 
tanács-félének tekinteni  s  ez  ceremoniális  kérdé- 
sekben eleinte  összeütközéseket  is  okozott. 

A  képviselőktől  erős  munkát  kívántak  akkor; 
az  1867.  év  utolsó  heteiben  a  Ház  köznapokon 
10-től  4-ig  ülésezett;  pedig  akkor  még  sem 
rhetorikai,  sem  technikai  obstructió  nem  létezett ; 
igazi,  komoly  törvényalkotó  munka  volt,  a 
melylyel  az  Ausztriával  való  gazdasági  és  pénz- 
ügyi kiegyezésre  vonatkozó  törvényjavaslatokat 
mind  az  év  végéig  letárgyalták. 

A  quota-kérdés  fölötti  vita  alatt  egyszer  én  is 

Berzeviczy  Albert:  Régi  emlékek.  18 

meghallgathattam  a  képviselőház  tanácskozását; 
Perczel  Móriczot  —  a  ki  esernyővel  a  kezében 
ment  föl  a  szószékre  —  Ghyczy  Kálmánt  és 
Ignáczot,  Tisza  Kálmánt,  Kautz  Gyulát  és  Ivánka 
Imrét  hallottam  beszélni;  Tiszával  mérgesen 
összezördült  gróf  Bethlen  Farkas ;  egész  kis  vihar 
támadt,  pedig  hát  mostanság  nyájaskodásnak 
vennék  az  olyan  kifejezéseket,  a  minőket  akkor 
a  vita  hevében  használtak.  Egy  későbbi  ülésen 
már  Deák  Ferenczet  is  láthattam,  bozontos 
szemöldökei  alól  kedélyesen  villogott  tekintete  a 
szélsőbal  felé ;  de  bizony  csak  láttam,  szavát 
nem  hallhattam;  szinte  irigyelni  tudtam  nővére- 
met, a  ki  —  nem  járván  iskolába  —  gyakrabban 
jutott  el  a  t.  Ház  karzatára  s  egyszer  az  „öreg 
úr"-nak  egy  rövid  felszólalása  alatt  is  jelen  volt. 
Lassankint  mind  megismertem  a  poütikai  nota- 
bilitások arczait,  a  miben  nagy  segítségemre 
volt  az  épen  akkoriban  —  mint  mondják,  gróf 
Andrássy  Gyula  egy  ötlete  következtében  — 
megindult  Borsszem  Jankó,  melynek  geniális 
rajzolója,  Kliö  egész  arczképcsarnokot  hozott 
létre  karikatúrákból  s  különösen  a  Csiky  Sándor 
és  Patay  István  furcsaságai  számára  úgyszólván 
állandó  rovatot  nyitott;  a  Borsszem  Jankó-ban 
Patay  elválaszthatatlan  volt  a  makrapipájától, 
Csiky  pedig  a  csikóbőrös  kulacstól,  noha  azt 
mondják,  hogy  az  utóbbi  éppenséggel  nem  volt 
nagy  borivó, 

1868  tavaszán  főkép  a  honvédelem  szervezé- 
sének kérdése  foglalkoztatta  az   országgyűlést;  a 

radicalisabb  ellenzék  ezt  is  izgatás  tárgyává  tette, 
beleszólt  Kossuth  is  és  beleszólt  a  pesti  honvéd- 
gyűlés,  melynek  nagybátyám,  Máriássy  János 
volt  az  elnöke ;  a  honvédkérdés  körüli  vitákon 
kivül  izgalomban  tartotta  a  kedélyeket  a  Böször- 
ményi perbefogása,  a  demokrata-gyűlések  kihá- 
gásai s  a  Miletics  „Zasztavá"-ja  körül  csoporto- 
suló nemzetiségi  agitatió,  a  mi  mind  —  természe- 
tesen—  visszhangra  talált  a  képviselőházban  is. 

Egyéb  nagyobb  eseményei  voltak  annak  az 
évnek :  a  lipótvárosi  templom  kupolájának 
bedőlése  1868  január  havában,  Mihály  szerb 
fejedelem  meggyilkoltatása  a  Topcsideri  parkban 
június  10-én,  a  lengyelek  pesti  látogatása  Smolka 
vezetése  alatt  a  Galiczia  felé  építendő  vasút 
ügyében,  melynél  Sárosmegye  is  érdekelve  volt 
és  az  Ebergényi  Juha  bünpöre,  melyről  mindenki 
beszélt.  Június  derekán  igen  nevezetes  vendége 
volt  Pestnek;  Napóleon  Jeromos,  a  „Plon-Plon* 
vagy  vörös  berezeg  jött  el  Magyarországba,  a 
hol  fölötte  rokonszenves  fogadtatásban  részesült. 
Kevéssel  megérkezése  után  láttam  őt;  az 
,,Európá"-nak,  a  hol  megszállott,  erkélyére 
kilépett  s  ott  fogadta  —  nyájasan  mosolyogva 
—  a  közönség  éljenzését;  mesésen  hasonütott 
akkor  I.  Napóleonhoz  ;  szinte  azt  a  benyomást 
tette,  mintha  a  nagy  császár  alakja  vizióképen 
tűnt  volna  fel  előttünk. 

Még  februárban  eljött  hosszabb  tartózkodásra 
a  királyi  pár  is,  a  mely  Budavárában  akarta 
küszöbön  álló   legújabb    szaporodásának    örven- 

detes  eseményét  bevárni ;  de  az  esemény  sokáig 
megvárakoztatta  őket  is  s  az  egész  országot. 
Ápril  21-én  épen  ébredőiéiben  voltam,  mikor  a  Gel- 
lérthegyi erődágyuielkezdtek  működni:  lelkendezve 
számoltuk  a  durranásokat:  101  lesz-e  vagy  csak 
21?  Fiú-e  vagy  leány?  Bizony  a  huszonegyedik 
után  csönd  állott  be;  de  ennek  is  örültünk; 
van  ismét  egy  királyleány,  a  ki  magyar  földön 
született.  Volt  fényes  kivilágitás  és  zászlódísz 
másnap ;  az  egész  főváros  a  maga  gyermekének 
tekintette  a  kis  Mária  Valériát. 

Az  iskolaév  folyamában  csak  egyszer  hagytam  el 
szüleimmel  a  fővárost ;  a  húsvéti  ünnepekre  kirán- 
dultunk az  Alberti-Irsaközelébenfekvő  Kávára,  roko- 
nainkhoz, Puky  Mártonékhoz.  Ott  láttam  először 
alföldi  tájat,  magyar  falusi  életet.  A  Puky  Márton 
felesége  testvére  volt  Kolosy  Miklósnak,  tehát 
unokatestvére  atyámnak ;  pompás  magyar  asszony 
volt,  csupa  szívjóság  és  nyájasság  s  a  mellett 
ritka  tetterővel  és  gyakorlati  érzékkel  megáldva; 
neki  és  férjének,  a  jóizü  falusi  földesúrnak  a 
vendégszeretet  gyakorlásában  fényes  sikerrel 
segédkezett  egy  egész  kis  sereg  szép  leány  — 
fiók  nem  volt,  —  a  kik  közt  minden  kor  és  minden 
ízlés  megtalálhatta  a  neki  tetszőt ;  s  ha 
ki  kellett  bővíteni  a  társaságot  —  csak  egy 
kertajtót  kellett  kinyitni,  ott  laktak  Puky  György  ék, 
a  testvércsalád,  onnan  is  került  ki  vidám  fiatalság. 
Pukyékkal  egy  faluban  laktak  Wargáék,  kedves, 
egyszerű,  magyaros,  öreg  házaspár;  fiukkal 
Gyulával  —  a  ki  olyan  szépen  tudja  a  statisztikát 

a  költészettel  összeegyeztetni  —  már  akkor  barát- 
ságot kötöttem. 

Atyámnak  volt  rá  gondja,  hogy  Pesten  létem 
alatt  megismerkedjem  a  nevezetesebb  közgyűjte- 
ményekkel, melyek  közül  természetesen  a  képtár 
vonzott  leginkább ;  szívesen  eljártam  az  egyetemi 
könyvtárba  is,  mely  akkor  a  ferenczrendiek 
földszintes  kolostorépületében  volt,  a  barátok 
terén ;  ott  próbáltam  olvasmánynyal  tovább 
haladni  azokon  a  nyomokon,  melyeket  a  Kalmár 
Endre  történelmi  előadásai  jelöltek  meg  előttem. 
Egyszer  nagyon  belemélyedvén  a  könyvembe, 
nem  vettem  észre,  hogy  már  minden  olvasó 
elszéledt;  egy  barátságos,  gömbölyű  fejű,  sörte 
hajú  öreg  úr  jött  hozzám  s  figyelmeztetett,  hogy 
már  régen  —  kiharangoztak.  Toldy  Ferencz  volt, 
a  könyvtár  akkori  igazgatója. 

Toldyt  különben  más  alkalommal  is  láthattam ; 
végighallgattam  az  Akadémia  nagygyűlését,  szép 
palotájának  már  ismert  dísztermében.  Az  emel- 
vényen az  elnöki  széket  báró  Eötvös  József  fog- 
lalta el,  a  kinek  ajkáról  minden  szót  azzal  az 
áhítatos  csodálattal  lestem,  a  melyeta  „Karthausi'S 
a  ^ Búcsú",  a  „Végrendelet"  írója  keltett  bennem 
maga  iránt.  Elnöki  beszédje  biztos  kézzel  jelölte 
meg  az  Akadémia  hivatását  a  visszanyert  nem- 
zeti élet  s  a  kifejlett  nemzeti  irodalom  által 
teremtett  új  helyzettel  szemben.  Utána  Arany 
János,  a  „titoknok",  (akkor  még  ez  a  szó  is 
megjárta)  kelt  föl  szólásra;  jelentése  megemlé- 
kezett arról  a  szép  virágos  szőnyegről  is,  melyet 


a  magyar  hölgyek,  gondolom  a  koronázás  alkal- 
mából hímeztek  s  azután  az  Akadémia  termét 
ékesítették  föl  vele,  „hogy  a  tudomány  emberei, 
egyszer  legalább  egy  évben,  virágokon  tapossa- 
nak". Végül  —  szokás  szerint  —  áttért  az  év 
halottaira ;  még  most  is  fülemben  csengnek  a 
szavak,  melyekkel  ennek  az  annyira  megszokott 
befejező  motívumnak  ihletet  tudott  a  költő  adni: 
„Az  élő  —  úgymond  —  ha  egykorig  könynyel 
áztatta,  majd  mívelés  alá  veszi  a  rögöt,  mely 
kedves,  vagy  tisztelt  hamvakat  fedez ;  a 
megszakadt  nyomokon  új  munkásság  pezsdül, 
és  —  az  Akadémia  halhatatlan!" 

Arany  János  után  Toldy  Ferencz  tartott  emlék- 
beszédet Czuczor  Gergely  fölött,  azután  Horváth 
Mihály  ült  a  fölolvasó  asztalhoz,  a  ki  csak  nem 
rég  tért  haza  a  száműzetésből,  s  kinek  kopasz 
homlokán  az  átélt  és  leírt  1848— 49-iki  küzdel- 
mek dicsfénye  látszott  derengni.  „A  vármegyék 
szerepéről  nemzetünk  életében"  értekezett;  sike- 
rült közelébe  jutnom  s  úgy  éreztem,  mintha 
szemem  néha  fölfogta  volna  meleg,  beszélő 
tekintetének  fölragyogó  sugarát. 

Egyszer  az  Akadémia  heü  ülésére  is  elmentem ; 
valami  mathematikai  dolgot  magyaráztak  a  táb- 
lán, tehát  a  Ili.  osztály  ülése  lehetett,  de  Eötvös 
maga  elnökölt,  mert  akkor  még  az  osztály- 
ülésekben is  első  sorban  az  elnököt  illette  meg 
ez  a  jog. 

Nagy  nap  volt  rám  nézve  az,  melyen  atyám, 
—  valami   megköszönni  valónk   lévén,  —  báró 

Eötvös  Józsefhez  audiencziára  vitt  el.  Abban  a 
budavári,  úri-utczai  épületben  fogadott,  melyben 
magam  is  működtem  később;  szívdobogva  léptem 
be  s  azt  hiszem  inkább  apám  mondta  el  a  köszö- 
netet, mint  én.  De  zavarom  hamar  elmúlt,  mikor  a 
költö-miniszter,  a  kinek  karcsú,  alacsony  termetét 
fekete  attila  födte,  bevont  egy  ablakmélyedésbe, 
vállaimra  tette  a  kezeit  s  szemüvegén  át  annyi 
jóságot  és  annyi  ábrándot  sugárzó  lelkes  szemei- 
vel rámnézett;  barátságosan  kikérdezett  tanul- 
mányaim felöl,  aztán  buzdított,  hogy  csak 
tornázzak  sokat,  mert  kicsit  „pápista- színben" 
vagyok    s  azzal  nyájasan  elbocsátott. 

A  főváros  szellemi  élvezeteiből  a  mennyire  a 
közbejött  betegségek  s  iskolai  elfoglaltságom  meg- 
engedték, kivehettem  részemet.  Emlékszem  egy, 
a  Vigadó  nagytermében  lezajlott,  rendkívül  népes 
hangversenyre,  melyben  a  három  Strauss  testvér : 
János,  Ede  és  József,  kik  akkor  hírök  delelő- 
pontján állottak,  váltakozva  léptek  föl  a  kar- 
nagyi pálczával,  mindegyik  a  maga  szerzeményét 
adatván  elő  a  zenekarral.  János,  a  legidősebb, 
óriási  tapsokat  aratott  az  akkor  még  új  Donau- 
walzerrel ;  Edének,  a  bécsiek  későbbi  kedvenczé- 
nek  föllépését  és  szerzeményeit  tűzről  pattant 
elevenség  jellemezte.  Valódi  ellentéte  volt  József, 
a  legifjabb ;  már  alakja  is  egy  érdekes,  de  szen- 
vedő ábrándozót  mutatott,  kinél  még  táncz- 
zenéjében  is  a  fájdalmas  elem  uralkodik;  egy- 
két évvel  később  meg  is  halt  szegény. 

A    budai     népszínházban    akkor    az    „Ördög 

pilulái*-nak  bohóságain  mulatott  a  közönség 
nap-nap  mellett.  Én  természetesen  legszívesebben 
a  Nemzeti  Színházba  jártam  s  most  már  kielégít- 
hettem az  operák  utáni  vágyamat;  legjobban 
vonzottak  a  régiek,  de  az  újakat  is  majdnem 
mind  meghallgattuk.  A  Meyerbeer  „Afrikai 
nö"-je  akkor  még  majdnem  újdonság  volt,  s 
kiálhtása,  különösen  a  mozgó  hajó  nagy  szen- 
zácziója  volt  Pestnek.  Akkor  a  mi  operánk 
főszereplői  Ellinger  és  Pauli,  Simon  és  Kő- 
szeghy,  Kocsis  Irma,  Kendelényi  Fanny  és  a 
korán  elhunyt,  nagytehetségű  Humán  Olga 
voltak ;  de  valódi  kedvencze  a  közönségnek  csak- 
hamar Pauliné  lett,  ki  a  Fekete  Domino-ban 
aratta  legnagyobb  diadalait.  Akkor  tűnt  föl  a  Nemzeti 
Színház  repertoireján  —  rövid  időre  —  a  „Don 
Carlos"  czímü  opera,  Verdinek  talán  leggyöngébb 
müve,  mely  inkább  csak  díszleteivel  vonzotta 
egy  ideig  az  akkor  még  kevésbbé  elkényeztetett 
közönséget.  Még  rövidebb  életű  volt  az  Adel- 
burg  „Zrínyi"  czímü  dalmüve,  melyet  még  haza- 
fias tárgya  sem  juttathatott  Pesten  sikerhez. 
Egészen  más  jelentőségű  újdonság  volt  a  Wag- 
ner Lohengrinje,  bár  osztatlan  tetszést  az  sem 
aratott;  sok  szó-  és  toUvita  folyt  körülötte, 
akkor  ebben  látták  a  „jövő  zenéjét",  most  már 
a  legmodernebb  Wagnerismus  antiquáltnak  tekinti 
a  mester  e  müvét.  Mint  vendég  zajos  tapsokat 
aratott  nemzeti  színpadunkon  1868  tavaszán  az 
ezüsthangú  és  aranyhajú  Murska  Ilma,  főkép 
a  Rigoletto  Gildájának  szerepében. 

De  bár  drámát  kevesebbet  hallottam,  mint 
operát,  legmélyebb,  legmaradandóbb  színházi 
benyomásaimat  mégis  egy  pár  drámai  előadás- 
nak köszönhettem.  Columbusa  lettem  önön- 
magamnak  s  fölfedeztem  egy  rám  nézve  új 
világrészt,  melynek  neve :  Shakspere.  Csak 
három  darabját  láthattam  színpadon :  Macbethet, 
Hamletet  és  a  Szentivánéji  álmot,  —  még  hozzá 
meglehetősen  közepes  előadásban  —  de  ez  a 
három,  kulcs  volt  a  többihez  is  és  a  Kisfaludy- 
társaság  által  a  Tomory  Anasztáz  jóvoltából  ren- 
dezett magyar  Shakspere-kiadás  egyenként  meg- 
jelenő köteteit  senki  sem  sietett  úgy  megvenni, 
mint  én;  és  nem  csak  megvettem,  de  nagy 
részét  meg  is  tanultam  könyv  nélkül. 

A  Shakspere-darabok  nemzeti  színpadunkon 
akkor  kiállítás  és  összjáték  dolgában  alantabb 
színvonalon  állottak,  mint  most,  a  főszerepeknek 
is  talán  csak  némelyikére  voltak  a  színháznak 
jobb  erői,  mint  a  jelenben.  Én  Macbethet  is, 
Hamletet  is  az  ifjú  Lendvay  Mártontól  láttam,  a 
ki  nehezen  küzdött  az  atyai  örökségképen  rászál- 
lott  nagy  föladatokkal;  Greguss  is  azt  írta  róla, 
hogy  „sehogysem  fogta  föl  Hamletet."  Pompás 
Polónius  volt  Szigeti  József,  jeles  Claudius  Tóth 
József;  Felekiné  mint  Opheha  játékának  és  meg- 
jelenésének egész  varázsával  hatott ;  a  sírásót 
Szerdahelyi  adta,  Paulay  pedig  —  a  ki  még 
akkor  színészkedett,  Laertest.  A  királynő  szerepét 
Paulayné  játszotta  Hamletben,  Lady  Macbethet 
pedig  Jókainé  alakította  meg  nagy  művészi  erővel. 

Hamletet  akkor  adták  először  Arany  Jánosnak 
a  világirodalomban  páratlan  fordításában  ;  a 
közönség  falrengetö  tapsokkal  hívta  a  költőt; 
nagy  későn  aztán  megjelent  Paulay-Laertes,  mint 
rendező,  a  kárpit  előtt  és  jelentette,  hogy  a 
fordító  nincs  jelen. 

Mint  tanulónak  a  színházban  —  különösen 
ha  egyedül  mentem  —  legkedvesebb  helyem  a 
földszinti  állóhely  volt;  akkor  ugyanis  a  zárt- 
székek mentén  két  oldalról  körülbelül  egy  ölnyi 
szélességű  korláttal  elválasztott  terület  egészen 
a  zenekarig  szabadon  volt  hagyva  az  álló- 
közönség számára,  mely  érkezésének  sora  szerint 
foglalt  helyet.  Én  rendesen  már  színháznyitáskor 
ott  voltam,  hogy  egészen  előrejussak  ;  így 
legjobban  láttam  s  hallottam,  a  mi  a  színpadon 
történt  s  nem  törődtem  a  zenekar  dobjainak 
szomszédságával.  Egy  jó  képű  köpczös  fiatal 
ember  kezelte  akkoriban  az  üstdobokat ;  ez  Erkel 
Sándor  volt,  az  opera    későbbi    jeles  igazgatója. 

A  színház  legkedvesebb  mulatságom  maradt 
akkor  is,  mikor  már  a  tavasz  beálltával  a  város- 
erdő, a  zugliget,  a  lóversenyek  csalogattak  a 
szabadba ;  a  lóversenyeket  akkor  még  a  „Stáczió- 
utcza"  végén,  gondolom,  a  mostani  „népliget" 
helyén  rendezték.  Egyszer  egy  versenyről  haza- 
jövet szüleim  nagy  veszélyben  forogtak ;  a  kocsi- 
sor valami  forgalmi  akadály  miatt  hirtelen  meg- 
állott s  a  mögöttünk  menő  bérkocsi  rúdja 
keresztülfúrta  a  mi  kocsink  hátát ;  véletlen  szerencse 
volt,  hogy  nem-  a  szüleim  hátát  találta.  A  város- 

erdőbe  még  akkor  csak  a  Király-utczán  át,  a 
hírhedt  ^Blaue  Katz"  mellett  elmenve,  a  város- 
ligeti fasorok  közt  lehetett  eljutni;  a  köröndön 
magas  fü  nőtt,  az  emberek  körülötte  kocsikáztak 
és  sétáltak ;  a  vendéglővel  szemben  egy  széken 
ült  rendesen  Deák  Ferencz  és  adomázott  hívei 
társaságában.  Ott  hullámzott  az  elegáns  világ, 
fölvonultak  a  divat  és  „chic"  férfi  és  nőnemű 
hangadói ;  a  férfiak  öltözéke  furcsa  átmeneti 
állapotot  mutatott  akkor,  engedményeket  tett  a 
nemzetközi  divatnak,  de  mégsem  akarta  egészen 
cserbenhagyni  a  magyarságot.  Gróf  Keglevich  Bélát 
franczia  öltözékében  kétfelé  választott  hajával 
divatkép  gyanánt  rajzolta  le  a  Borsszem  Jankó ; 
ez  tehát  még  föltűnt,  köcsögkalapot  sem  mert 
még  senki  sem  hordani.  Legmegszokottabb  volt  a 
már  nem  magyar  szabású,  de  azért  még  magyaros 
gombbal,  kis  sújtassál  díszített  zsákkabát,  s  hozzá 
szűk  nadrág  és  harmónikásan  ránczolt  csizma ; 
ez  az,  a  mit  Arany  „félmagyarság^-nak  nevezett, 
neheztelve  mondván,  hogy  most  már  csak  „amúgy 
földszint  protestálnak,  hosszú  csizmaszárral", 
holott  az  ő  fiatalkorában  a  honfinak  keble  volt 
magyar  —  t.  i.  az  attila  —  s  csak  a  lába  német, 
vagyis  a  pantalon. 

A  városligeti  fasor  előtt  az  úgynevezett  „ Lövölde ''- 
ben  volt  egyike  a  legkedveltebb  étkezőhelyeknek, 
a  hol  esténkint  a  Sárközi  Ferkó  bandája  játszott, 
s  mindjárt  vele  szemben  az  egyik  circus,  a 
Cinisellié.  Mert  azon  a  nyáron  a  pestieknek  két 
circus  közt  volt  választásuk ;  a  másik,  a  Renzé, 

azon  a  tájon  állott,  a  hová  most  az  Andrássy- 
szobor  került.  Megtelt  rendesen  mind  a  kettő; 
Renznek  a  bohóczai  és  kötéltánczosai  voltak 
jobbak,  s  a  berendezése  fényesebb,  de  a  Ciniselli- 
rircusban  a  szép  Ciniselli  Emma,  kiről  egész 
legendák  keringtek,  mint  vonzóerő,  maga  fölért 
egy  egész  circus-személyzettel. 

Júliusra  bezárták  a  Nemzeti  Színházat  s  nagy 
átalakításokat  végeztek  rajta;  akkor  kapott  belső 
kárpitozása  kék  színt,  ezüst  díszszel,  a  mi 
azóta  már  ismét  helyet  adott  a  vörösnek 
aranynyal.  Anyám  és  nővérem  már  június  elején 
elhagytak  bennünket,  azonban  atyámnak  a 
képviselőház  ülései  miatt  és  nekem  az  iskola 
okából  ott  kellett  maradnunk  egész  júliuson  át. 
Az  uszoda,  a  circusok  meg  a  szabadban 
vacsorálás  segítettek  elviselni  a  nyári  meleget, 
a  melyet  rám  nézve  még  fokozott  a  vizsgálatok 
■  hevítő  ereje.  25-ikén  letettem  az  utolsót  is.  A 
derék  Kalmár  Endre,  miután  megcenseált,  azt 
mondta:  „Láttam,  hogy  ön  szeretettel  tanulta  az 
ó-kor  történetét ;  mondja  meg  nekem,  hogy  mind- 
azok közt  a  nagy  férfiak  közt,  a  kikkel  meg- 
ismerkedtünk, kit  tart  legnemesebb,  legnagyobb 
alaknak  ?"  Én  tétovázás  nélkül,  lelkesülten  feleltem: 
„Hannibált!*  „No  hát  kövesse  Hannibált!-  volt 
a  kedves  tanár  atyai  válasza. 


XL 
Szepes  és  Sáros  földjén. 

Az  én  hazám,  a  felvidék,  tele  van  csodás  szép- 
ségekkel, melyeket  csak  nem  régóta  kezd  meg- 
ismerni a  világ.  Nincs  oly  halhatatlan  hirdetőjük; 
minőre  az  Alföld  rónája  talált  költőjében,  de  mi, 
kik  bűvös  hatásuk  alatt  nőttünk  föl,  még  emiékökön 
is  édesebben  tudunk  elmerengni,  mint  a  föld 
bármely  más  bájainak  szemléletén. 

Nincs  a  felvidéknek  lenge  délibábja,  de  van 
bércze,  melyben  a  legmerészebb  álom  képzeletei 
látszottak  megkövesedni:  van  Tátrája!  Valódi  ura 
ez  az  egész  felvidéknek.  Ha  messze  tájékok 
hegyeiről  széttekintesz,  ott  áll  büszkén  előtted; 
ha  völgyön  vezet  utad,  a  völgynyílásban,  a  szem- 
határon váratlanul  merül  föl  kékes  koronája,  — 
mindenütt  jelen  van,  mint  az  istenség ;  ha  föltűnik, 
önkénytelenül  felé  fordulsz,  csak  az  ő  tündöklő 
pompáját  nézheted,  a  gomolygó  felhők  között  is 
az  ő  alakját  keresed,  mint  a  napimádó  a  napét. 

Nincs  a  felvidéknek  tengerC;  de  van  végtelenre 
nyúló,  hullámzó  fenyveserdeje ;  elmerülsz  benne, 
hogy  uj  életre  ébredj,  uj  életre  balzsamos  legétől, 

rejtett,  titkos  szépségei  varázsától ;  sóhajtó  fasu- 
darai,  zúgó  patakja,  csillámló  harmata,  madárdala, 
büszke  szirtéi,  zuhatagai  békóba  verik  minden 
érzékedet ;  úgy  érzed :  itt  kezdődik  az  élet,  itt  élsz 
csak  igazán ! 

A  mióta  a  nagy  világ  is  látogatni  kezdi  a  mi 
felvidéKÜnket;  magasztalva  egyes  tájait,  de  még 
mindig  nem  méltatva  minden  kellemeit,  a  regénye^ 
Hernádvölgy  egyike  lett  a  legismertebb  vidékeknek. 
Hisz  erre  visz  az  út  a  fővárosból  a  magyar 
Svájczba,  a  Tátravidékre.  Elhag-^^^a  Krompach 
vasmüveit,  csakhamar  szembeötlik  Haraszt,  a 
melyről  annyiszor  volt  szó  e  lapokon,  azután  egy 
nagyobb  helység  következik,  szép  kastélysorral, 
mely  mellett  —  szemben  a  gömöri  érczhegység 
kifutványaival  s  köz  vetetlenül  Igló  előtt  —  a  vonat 
elrobog.  Fenn,  egy  szirten  emelkedik  a  templom, 
mellette,  féhg  romba  dőlve,  áll  a  Máriássyak  régi 
vára  —  harczban  vénült  meg,  mint  a  család, 
melyet  uralt,  de  hogy  ez  túlélte  a  letűnt  viharos 
kort,  mutatják  a  templomon  alul  s  felül,  Csépán- 
és  Márkusfalván  végig  emelkedő  ujabb  úri  lakok  s 
a  félig  rommá  lett  vár. 

A  hol  a  Hernád  kanyarodik,  egy  valamennyinél 
nagyobb  kastély  homlokzata  néz  le  reá;  hajdan 
nem  volt  oly  nyájas,  mint  most,  mikor  a  vadszőlő 
fölkúszott  már  az  emelet  fölé  s  egészen  békésre 
simította  a  kerek  szöglettornyok  marczona  tekin- 
tetét ;  a  lőréseket  is  rég  nem  használták  már ;  a 
középső  torony,  fürge  szélkakasával  ujabb  keletű 
s  nem  olyan,  mintha  valamikor  ellenségre  lestek 

volna  belőle,  s  köröskörül  rég  eltűnt  a  sáncz, 
imitt  hosszú,  egyenes,  emeletes  házak,  amott  kies 
kert  zárják  be  az  udvart;  csak  a  nagy,  vasból 
készült  sárkányfejeken,  melyeknek  torka  a  magas 
párkány  mögött  meggyült  esővizet  löveli  le, 
maradt  meg  a  zimankós  régi  idők  komor 
árnyéka. 

Ehhez  az  urilakhoz  engem  kora  ifjúságom 
derült  és  gyászos  emlékei  kötnek ;  ifjan  meghalt 
nővéremet  itt  láttam  virulva,  boldogan,  asszony 
létére  még  teljes  gyermeki  vígságában,  —  és  aztán 
hervadtán,  a  ravatalon.  Ha  a  kastély  nagy, 
boltíves  szobáinak  ajtajában  megjelent  s  az 
alkonyodó  nap  fénye  karcsú  alakjára  hullott, 
míg  mosolygó  tekintete  kis  gyermekein  nyugo- 
dott, olyan  volt,  mint  egy  szelíd  őrangyal,  a  ki 
a  ház  boldogsága  fölött  virraszt;  az  is  volt  — 
nemcsak  úrnője,  őrangyala  is  a  háznak. 

Most  nem  él  többé ;  ott  fenn  nyugszik,  a 
sziklás  dombon,  a  templom  melletti  sírboltban; 
ez  legmagasabb  pontja  a  falunak,  ott  az  imád- 
kozó is  legközelebb  van  azokhoz,  a  kik  már 
elköltöztek. 

Ha  a  vidékre  est  borul,  fenn  a  sírbolton  még 
ott  játszik  az  utolsó  alkonypír,  mint  egy  vigasz- 
taló reménysugár;  de  lenn,  az  élők  lakai  már 
árnyékba  vesztek.  A  Hernád  csöndesen  zsongva 
siklik  tovább,  odaát  a  töltésen  zakatolva,  böm- 
bölve, piros  szemeit  kimeresztve,  fehér  füstöt 
lehelve  rohan  a  vonat;  utasa,  kinézve,  talán 
csodálkozik,    hogy    a  nagy    kastély    sok  ablaka 

közül  csak    egy-kettöböl    sugárzik    ki  fény  .  .  . 
Annak,  a  ki  ott  lakott,  már  más  fény  világol  .  .  . 

Én  arról  az  idöröl  beszélek,  mikor  még  ezen 
a  helyen  nem  volt  oly  csöndes  élet;  a  mikor  Pest- 
ről, az  iskolából  hazatérve  a  nyári  szünidőre, 
ponnyfogatommal,  első  nagyobb  kirándulásképen 
eljöttem  nővéremhez  látogatóba  Márkusfalvára, 
először  látva  öt  férje  oldalán,  háza  körében,  új 
otthonában^  még  gyermekies  kíváncsisággal  ismer- 
kedve meg  a  nagy  ház  minden  zugával,  fölfedező 
kutatásokat  téve  még  a  toronyszobák  porlepett 
polczainak  elfeledett  régiségei  között  is. 

Azután  következett  a  kert;  azzal  hamar  elké- 
szültem, mert  nem  volt  nagy ;  meglátszottak 
rajta  az  egykori  feszes  franczia  ízlésű  park- 
alakítás nyomai;  a  nagy  fenyőköröndön  túl, 
lépcsős  terasseon  haladtam  át,  egyenes  út  vitt 
innen  a  rococo-pavillonhoz,  a  mely  mint  egy 
nagyobbszerü  kastély  félbenmaradt  középső 
része  a  kert  hátterében,  a  túlsó  völgyre  lenézve 
emelkedik,  s  a  melyet  —  nem  tudom  mi  okból 
—  hagyományosan  Dardanelláknak  neveztek  el. 
Állítólag  Máriássy  Farkas  építette,  ki  általán 
nagy  építőkedvéről  volt  ismeretes  s  a  ki  mind 
a  hat  fiának  külön-külön  úrilakot  akart  hagyni; 
ő  képeztette  ki  rococo-stilben  a  régi  nagy  tor- 
nyos kastélyt,  mely  valószínűleg  ekkor  kapta 
középső,  csúcsos  tornyát  és  marquise-szerü 
bejáróját;  ő  alakította  a  franczia  kertet,  emelt- 
terekkel, vízmedenczével  és  ugrókúttal,  a  miból 
most  már  vajmi  kevés  maradt.    Dénes    fia   szá- 

mára,  a  ki  Draskóczy  leányt  vett  el,  annak  a 
kornak  a  pompázó  stíljében  akart  egy  újdonatúj, 
valamennyinél  szebb  kastélyt  emelni;  közép- 
része még  életében  elkészült,  homlokzatára  oda- 
illesztették a  Máriássy  és  Draskóczy  czímert  s 
ritka  szép  bolthajtása  dísztermének  mennyeze- 
tére a  régóta  özvegyen  élö  öreg  úr  magát  is 
odafestette  mint  Neptunt^  oldalán  szeretőjével, 
egy  szökehaju  czigány  leány  nyal.  Akkor  Máriássy 
Farkas  84  éves  volt,  de  a  czigányleányokon 
kívül  még  paripáit  is  szerette  ;  egyszer  föllovagolt 
a  szemben  fekvő  dombokra,  hogy  onnan  szét- 
tekintsen alkotásain  ;  hazamenet  elragadta  a  lova 
s  az  aggastyánt  szétzúzott  koponyával,  holtan 
hozták  haza. 

A  „Dardanellák"-ról  nevezett  kastély,  alkotó- 
jának e  hirtelen  halála  következtében  befejezetlen 
maradt;  azonban  valószínű,  hogy  az  építés 
tovább  haladt,  mint  a  mennyit  a  mostani  romok 
mutatnak,  s  hogy  a  két  oldal  felőh  szárnyat 
lerombolták  idővel,  mert  a  nyitva  álló  kürtök 
kormos  színe  arról  látszott  tanúskodni,  hogy 
az  épület  már  lakóhelyül  szolgált.  A  köomladék 
maradványaiból  fü  és  bokor  burjánzott  föl  s  a 
megmaradt  középrész  meztelen  oldalfalai  komo- 
ran néztek  le  az  egykori  pompa  elpusztult 
helyére.  Csak  a  kert  felé  néző  déli  homlokzat 
mutatta  még  meglehetős  épségben  a  rococo-stil 
sajátságos  szépségű  czikornyáit  s  festői  háttérül 
szolgált  az  emelttér  körüH  fasoroknak.  A  föld- 
színt hármas  ajtaja  előtti  széles,   nyilt  lépcsőzet 

erősen  romlásnak  indult  már,  a  nagy  koczka- 
kövek  helyenként  szétváltak,  sarkaik  közül  fü  és 
vadvirág  kúszott  elö,  néha  egy  sütkérező  gyík 
menekült  közéjük. 

Fenn  a  díszterem  az  emelet  egész  megmaradt 
részét  elfoglalta ;  abban  az  időben  csak  kívülről 
volt  egy  rozzant  hágcsó  hozzátámasztva  a  házhoz 
s  ez  volt  oka,  hogy  kevesen  látogatták  a  termet 
s  hogy  én  annál  jobban  kedveltem  meg.  Valóban 
méltó  volt  a  megnézésre.  Küszöbéről  —  a  nyak- 
törő lépcső  tetején  —  gyönyörű  kilátás  nyílt  a 
Tátrára ;  egész  hosszában  sorakozott  innen  nézve 
a  hegyláncz  s  képe,  kivált  nyári  estéken,  mikor 
a  bérezek  bíborszinben  ragyogtak,  feledhetetlenül 
szép  volt.  A  déU  oldal  óriási  ablakaiból  az  egész 
kertet  áttekinthettem :  szemben,  a  túloldalon 
ugyanolyan  ablakai  voltak  a  teremnek,  de  ezeknek 
a  redőnyeit  beszegezték,  csak  egy-kettő  volt 
megmozdítható,  ezekbe  olykor  haragosan  kapott 
belé  a  szél,  zörgetve  csapdosta  föl  s  le  és  si\itva 
hatolt  be  az  elhagyott  lakba. 

A  teremben  nem  volt  semmi  bútor,  semmi 
maradványa  a  berendezésnek,  csak  a  nagy 
kőlapokat,  melyeken  hajdan  a  kályhák  vagy 
kandallók  nyugodtak,  hagyták  meg  helyökön. 
Az  egész  mennyezetet  s  az  oldalfalak  nagy 
részét  is,  a  rococo-kor  jellegzetes  frescói  borí- 
tották, mythologiai  alakokat  ábrázolók;  nem 
voltak  remekmüvek  ezek  a  festmények,  de  regé- 
nyesekké váltak  környezetökben,  mint  egyedüli 
s    szintén    holt    lakói    az    elpusztult    kéjlaknak, 

mely  egykor  fény  és  élvezet  színteréül  szolgál- 
hatott s  most  üresen,  némán  és  romladozva  áll 
helyén,  csak  a  susogó  vagy  sivító  széltől  látogatva, 
mint  rég  elmúlt  idők  újra  fölhangzó  románcza, 
mint  egy  lant,  melynek  húrjai  elszakadoztak, 
melynek  dalnokát  rég  a  sír  födi. 

Első  és  abban  az  időben  gyakori  későbbi 
látogatásaimkor  Márkusfalván  sokszor  kerestem 
föl  ezt  a  helyet  szép  nyári  napokon,  gyönyör- 
ködve a  Tátra  látványában,  vagy  olyankor,  mikor 
az  év  őszre  hajlott  már,  a  levelek  sárgultak  és 
lehuUadoztak,  a  vidéket  zivatarok  látogatták  s 
az  eget  gyönge  felhőréteg  borítá  fátyol  gyanánt ; 
föl-  s  lejártam  az  elhagyott  teremben,  melyben 
lépteim  rezegve  visszhangoztak,  tekintetem  végig- 
futott a  fölöttem  lebegő  istenek  képein  s  azután 
álmodozó  hangulatban  ültem  le  a  kandalló  nagy, 
üres  kövére,  fejemet  tenyeremre  hajtottam  és 
szabad  szárnyra  eresztettem  képzeletemet. 

Az  ember  hangulata  néha  oly  élénken  kivánja 
meg  a  zenét,  hogy  képzelete  egész  zenedara- 
bokat képes  elővarázsolni ;  ily  hangulatban  voltam 
én  néha  ott,  abban  a  régi  kerti  kastélyban,  s 
képzeletem  játéka  vajmi  könnyű  volt,  mert  álmo- 
dozásaim kíséretéül  zenét  is  találtam:  künn  s 
az  ablaknyílásokban  a  szél  hallatta  danáját. 

Igen,  a  szél !  —  Ismerilek-e  a  szelet  úgy,  a 
hogy  megérdemli?  Bizonynyal  nem.  Apotheo- 
zisokat  zengünk  a  tavasz  bájairól,  esküszünk  a 
napra,  a  csillagos  ég  eszményképünk,  a  menny- 
dörgésbenaz  ég  haragjának  megszólalását  véljük 

19* 


292 


hallani,  istenítjük  még  a  zephyreket  is,  melyek 
forró  arczunkat  gyöngéden  legyezik,  s  fönn,  a 
magas  északon,  Dánia  fenyveseiben  egy  lángeszű 
ábrándozó  támadt,  a  ki  képnélküli  képeskönyvében 
mesélt  el  egyetmást  abból,  a  mit  az  „öreg  hold'* 
évezredek  óta  látott  a  földön,  de  senki  sem 
akad,  a  ki  ellesné  egyszer  a  szélnek  is,  a  fárad- 
hatatlan, bolondos,  szeszélyes  szélnek  egy-egy 
dalát. 

Nos,  mikor  ott  ültem  a  sivár  kerti  csarnok 
padlózatán  s  jött  az  északi  szél  és  zenélni 
kezdett  a  régi,  rongált  ablakok  természetes  aeol- 
hárfáján,  csodás  mesét  mondott  el  nekem  egy 
elbűvölt  királyfiról,  a  kinek  csak  hangja  volt, 
de  beszélni  nem  tudott ;  ez  a  királyfi  belésze- 
retett egy  királyleányba,  de  nem  tudta  megvallani 
neki  szerelmét,  s  ha  szíve  vágya  zavaros  panasz- 
hangokba tört  ki,  a  leány  kinevette  öt  s  gúnyolva 
utánozta  kiáltását.  Megvetett  szerelme  fölött  két- 
ségbeesve rohant  el  imádottjától,  vadul  száguldoz 
azóta  pusztákon  és  hegyszakadékokon,  harag- 
jában tova  söpri  a  nyomorult  teremtményt,  mely 
útjába  áll,  földig  hajlítja  a  kevélyen  emelkedő 
fák  sudarait  és  hasztalanul  keres  egy  lényt, 
mely  durva,  félelmes  panaszdalát  megérteni 
tudná,  egy  szívet,  mely  fájdalmában  osztozni 
akarna  .  .  . 

De  én  és  a  fölöttem  lebegő  istenek  —  a  régi 
terem  mennyezetének  festett  istenei  —  mi 
megértettük  öt;  hangja  szívem  mélyébe  hatolt 
és  bűbájos  álomba  ringatta  érzékeimet.  Az  alkony 

leszállott  s  vele  lassankint  élet  vonult  be  az 
elhagyott  házba :  a  falak  képei,  a  régi,  félig 
elpusztult  festmények  megelevenedtek  körülöttem ; 
az  öreg  Neptun  lassan  emelte  föl  nehéz  tricepsét 
és  haragosan  sújtott  le  vele  a  kagylószekere 
előtt  régóta  veszteglő  delphinekre  ;  vadul  ugrottak 
föl  a  csodalények  s  rohanni  indultak,  a  hullámok 
széjjelcsaptak  s  büszkén  emelkedett  föl  Amphitrite 
királyi  férje  oldalán. 

Most  vad  hajsza  indult  meg  a  mennyezeten 
köröskörül.  A  frescók  valamennyi  istenei  és 
félistenei  csatlakoztak  a  menethez ;  némelyikök 
a  letöredezett  vakolással  együtt  elvesztette  vala- 
melyik tagját,  ezek  nehézkesen  vánszorogtak  a 
többi  nyomában ;  amott  egy  kis  Ámor  ugrán- 
dozott, felajzott  nyilával  megsebezhető  szívet 
keresve. 

És  mindehhez  csöndes  dalt  dúdolt  és  búgott 
a  szél  s  dalába  belécsendült  a  künn,  a  kertben 
újra  megindult  régi  ugrókút  csobogása  .  .  . 

Végre  az  oldalfalak  alakjai  is  életre  keltek. 
Ide  szerencseistennők  voltak  festve,  bőségszaruik, 
melyek  eddig  mindig  ugyanazokat  a  kincseket 
mutatták,  most  változatosabb  tartalmat  kaptak: 
bűbájos  dolgok  bukkantak  belőlük  elő,  melyeket 
rég  ismerni  véltem  s  még  sem  tudtam  volna 
megnevezni ;  végül  tarka  csodavirágokat  hullattak, 
oly  bőven,  oly  mesés  pompában  —  se  virágok 
mindegyike  édes,  lágy  zenét  hallatott  .  .  . 

Egyszerre  kocsizörej  és  lódobogás  hallatszott 
alulról . . .  Egy  pillanat  alatt    mintegy    megmere- 

védve  állottak  meg  útj  okban  az  isten  alakok, 
minden  élettelen  festmény nyé  változott  megint 
még  a  szél  is  elcsöndesült  egy  perezre. 

A  képzelet  erejétől  csodálatosan  megélesült 
szemem  a  padlózaton  és  falon  áthatolt  a  kertbe, 
hol  a  kastély  emelt  tere  elé  ünnepi  menet 
érkezett.  Üveges  kocsik,  magasra  fölnyúló  rugók- 
kal, előttük  büszkén  ugrándozó  lovak,  fejőkön 
tolldísszel;  hátul  s  elől  czifra  öltözetű  szolgák 
ültek,  váltaikról  lengő,  sujtásos  szalagokkal; 
majd  udvari  aslovagok  léptek  elő  s  fogadták  a 
kocsikból  lábujjhegyen  kiszökdelö  hölgyeket; 
amazok  hosszú  parókát  viseltek,  melynek  fürtjei 
gazdagon  omlottak  bársony-  és  selyem-öltözé- 
kökre; ruhájuk  szárnyai  hátul  mereven  nyúltak 
szét  s  minden  bóknál  és  fordulatnál  pávafark 
módjára  forogtak.  Egyik  kocsi  a  másikat  követte ; 
a  hölgyek,  hajporozott,  magas  bóbitáikkal  mhid 
kiszállottak,  segítő  lovagjaikat  hol  egy  kézszorí- 
tással, hol  egy  szerelmes  pillantással  üdvözölve. 
És  a  nyájas  hölgyek  vidáman  kaczagtak,  az 
ugrókút  vize  vidáman  csobogott  —  s  ez  a  két 
hang  oly  szépen  összevágott. 

A  nélkül,  hogy  az  ajtó  kinyílt  volna,  a  terembe 
gyűlt  a  fényes  társaság ;  engem  —  mint  látszott, 
észre  sem  vettek,  mindjárt  tánczra  sorakoztak  s 
kezdetét  vette  a  gavotte. 

Nekem  oly  ismerősöknek  látszottak  ezek  az 
arczok,  ezek  a  kedves,  bájos  alakok,  mintha 
egyiket  vagy  másikat  láttam  volna  már  ott  lenn, 
a  kastély  földszinti  nagy   termeinek    és    torony- 


295 


szobáinak  elhalványult,  régi  pastellképein.  De 
ezekben  itt  igazi  élet  volt,  boldog  ifjúság  és 
önfeledt  öröm,  s  mégis  annyi  méltósággal,  olyan 
öntudatos,  szinte  komoly  nyugalommal  lejtették 
a  tánczot,  melynek  zenéje  néha  mintha  fájdal- 
masan fölsírt  volna .  .  .  Boszuságomra  egy  öreg, 
haj  poros  parókáju  gavallér,  kinek  egyik  kezében 
burnótszelencze  volt,  míg  a  másik  halálfejes 
elefántcsont-botra  támaszkodott,  mindig  ülőhelyem 
elé  állott,  hogy  elfödje  előlem  a  legszebb  tán- 
czoló  párt.  Most  azonban  mégis  közelembe 
kerültek.  A  táncznak  vége  szakadt  s  búcsú- 
zásul  a  hölgy  egy  piros  rózsát  nyújtott  tánczosa 
felé ;  ez  elkésve  kapott  utána,  a  rózsa  lehul- 
lott —  épen  elembe  s  én  mindkét  kezemmel 
megragadni  igyekeztem  .  .  .  Ekkor  hirtelen 
szélroham  csapott  be  a  terembe,  letörve  az 
ablakredőnyből  néhány  darabot,  mely  zörögve 
hullott  a  földre ;  üvöltve  nyomult  be  az  uj 
résen  a  vihar  s  vastag  porfelleg  szállott  föl  a 
padlóról  .  .  . 

Mikorra  a  porfelleg  elszállott,  a  rococo-társaság 
is  eltűnt  már,  a  szél  halkabban  dúdolt,  az 
egészen  elsötétedett  teremben  csönd  uralkodott, 
s  én  az  elkapott  piros  rózsa  helyett  száraz 
levelet  tartottam  kezembe  szorítva,  —  bizonyo- 
san a  szél  hozta  be,  az  ablakon  át. 

Még  mindig  nem  tudtam,  álmodtam,  vagy 
mindezt  láttam-e?  Gyorsan  emelkedtem  föl  s 
óvatosan  másztam  le  a  magas  hágcsón.  Mikor 
a  nagy    fasorba    befordultam,    fenn,    a    fenyők 

között  az  esti  szél  suttogott  s  a  távolban  egy 
csalogány  dala  zendült  meg  .  .  . 

Ilyen  és  hasonló  játékaira  a  képzeletnek  volt 
módom  bőven,  ha  magamra  hagytak  a  márkus- 
falvai  kert  rococo-pavillonjában  és  csöndes 
fasorai  között.  De  nem  voltam  sokat  egyedül ; 
nővéremmel  is  sok  csevegni  valónk  volt,  másik 
testvérem,  szüleim  is  odajöttek  néha  az  ünne- 
pekre, —  az  első  kis  unoka  karácsonyfájához, 
a  ki  fiú  volt  és  az  egész  atyafiság  kényeztetett 
kedvencze.  Sógorommal  gyakran  kilovagoltunk, 
vagy  kikocsiztunk,  egyszer  elvitt  batizfalvai  bir- 
tokára, a  mely  közvetetlenül  a  Tátra  alalt  feküdt; 
ilyen  közel  még  sohasem  jutottam  a  hegyóriá- 
sokhoz !  némelyik  ismert  csúcs  egészen  más 
formát  mutatott  innen,  kivált  ha  benn  voltunk 
a  kárpáti  rengeteg  közepében,  a  Vadasnak 
nevezett  nagy  vadászlakban,  a  mely  fölött  most 
a  felsö-hágii  telep  keletkezett. 

Ezeket  a  látogatásaimat  pedig  az  tette  lehetővé, 
hogy  a  hetedik  gymnasiumi  osztályt  megint 
Lőcsén  végeztem,  a  hová  annál  könnyebb 
szívvel  mehettem,  mert  ott  legkedvesebb  néném- 
nek  és  keresztanyámnak,  Máriássy  Jánosnénak 
a  házába  kerültem ;  az  alkotmányos  élet  ugyanis 
az  ő  férjét  másodszor  is  kizavarta  haraszti 
falusi  magányából,  a  megye  főpénztárnokává 
választotta  meg  s  e  minőségében  az  úgynevezett 
„kis  megyeházban"  lakott,  a  tulajdonképeni 
megyeház  szomszédságában,  a  főpiaczon,  úgy 
hogy  ablakomból  áttekinthettem    a    sétateret,    a 

casinoépületet,  háttérben  a  szép  Szent  Jakab- 
templommal, a  nagy  vendéglöt  és  a  régi,  csipke- 
oromzatos  Thurzó-házat,  szóval  Lőcsének  majd- 
nem összes  nevezetes  épületeit.  Szobám  gyülö- 
helye  volt  azoknak  a  tanulótársaimnak,  kikkel 
legjobban  összebarátkoztam,  s  kiket  azután  az 
ünnepekre  kivittem  magammal  Berzeviczére, 
vagy  Márkusfalvára  vagy  Görgőre.  Közülök  kettő 
úgy  tudom,  hogy  meghalt:  a  kedves  Fráter 
PaU  és  a  jószivü  Stróbl  Ágoston,  a  Stróbl  mes- 
ter testvérbátyja;  Bornemisza  Lajos,  ki  egy 
osztálylyal  lejebb,  de  szintén  Lőcsén  iskolázott, 
most  is  szomszédom ;  Kail  Géza  szepességi  fiú 
volt;  a  szathmári  Félegyházy  Ágostonnal,  mint 
a  tőzsde  titkárával  jöttem  össze  később  néhány- 
szor Budapesten,  vele  sokáig  leveleztem  is,  mert 
a  következő  tanévre  elhagyta   Lőcsét. 

Jó  collegiális  szellem  volt  a  fiúk  között,  se 
vallás,  se  nemzetiség,  se  rangbéli  vagy  vagyoni 
különbség  nem  akadályozta  a  pajtásságot;  az 
osztályban  egyetlen  zsidó  tanuló  volt  még  akkor, 
Lembergernek  hívták,  nagyon  tehetséges,  szorgal- 
mas, szegénysorsu  fiú;  sokat  tréfáltunk  vele,  de 
mindnyájan  szerettük.  Noha  az  alkotmányos 
kormány  csodálatos  rövidlátással  még  egyre 
küldte  a  pánszláv  hírű  tanárokat  Lőcsére,  a  sok 
tót  fiú  közt,  kikkel  együtt  voltunk,  semmi  áská- 
lódó  magyargyülöletet  nem  tapasztaltunk.  Az 
egyiknél  föltűnt,  hogy  szörnyen  nekilelkesedve 
és  könnybelábadt  szemekkel  játszotta  hegedűjén 
mindig  az  „Én  szegény  tót  legény "-t.   Az  olyan 

fiúhoz,  ki  valami  muzsikához  értett,  szívesen 
eljártunk  a  lakására  is.  Emlékszem,  hogy  egy 
Szmetana  nevű  iskolatársunk  énekquartelteket 
rendezett  lakásán,  melyekben  Stróbl  is  részt 
vett ;  padlásszobában  lakott,  nyaktörő  lépcsőn 
lehetett  csak  följutni  hozzá,  de  szívesen  mentünk 
el,  mikor  tudtuk,  hogy  összeülnek.  A  kivilágított 
padlásszobából  már  az  udvarra  kihangzottak  a 
szép,  érzelemteljes  német  dalok ;  mert  bizony 
magyarokat  nem  énekeltek,  akkor  Lőcse  még 
csak  kezdett  magyarosodni,  a  tanárok  nagy  része 
is  jobban  tudott  németül,  mint  magyarul.  Aztán 
különösen  zenei  téren  akkor  még  a  magyar 
jelleg  nagyon  kevéssé  érvényesült;  egy  pár 
iskolatársunk  énekelt  fellengős  magyar  szövegű 
dalokat,  melyeknek  semmi  magyar  rhytmusuk 
nem  volt;  általánosan  ismeretes  a  „Képeddel 
alszom  el",  mely  abban  az  időben  különösen 
kedvelt  dal  volt,  s  a  melynek  a  dallama  ép  úgy 
beillenék  német  vagy  olasz  vagy  akármilyen 
nótának.  A  régibb  diákok  még  latin  dalokat  is 
tudtak:  a  „Familias  pátert,"  a  „Gaudeamus 
igiturt"  s  egyebeket;  hiszen  például  a  selmecz- 
bányai  és  magyar-óvári  akadémiákon  a  hatvanas 
éveken  túl  is  még  egészen  német  Bursch- 
szokások  divatoztak. 

A  vármegye  fölszólalása  következtében  elker- 
getett Culen  helyére  igazgatóvá  Landiger  Antalt 
tették,  egy  szelídlelkü,  higgadt  gondolkozású 
paptanárt,  ki  azután  később  szepesi  kanonok 
lett.    A   latin    tanítását    Gerevics    Gusztáv    vette 

kezébe,  a  ki  csupa  szeretetből  jól  megnyaggatott ; 
majdnem  mindig  általam  fordíttatta  az  uj  anyagot, 
a  minek  én  egyébiránt  örültem,  mert  kitűnően 
gyakorlatába  jöttem  a  fordításnak  s  különösen  a 
VIIÍ.  osztályban  valósággal  élveztem  a  latin 
classikusokat;  eml  kszem,  hogy  Cicero  „De 
Senectuté"-ja  úgy  elragadott,  hogy  —  hihetetlen, 
de  igaz  —  szinte  örültem  az  öregségemre!  A 
görög  nyelv  tanárát  legjobban  gyűlöltük,  magáért 
is,  meg  a  tantárgyáért,  a  melyben  akkor  —  a 
hatodik  osztályban  kezdve,  heti  két  órában  — 
csakugyan  alig  lehetett  valami  eredményt  elérni. 
Túlterhelés  azonban  igazán  nem  volt  akkoriban ; 
heti  huszonöt  óránk  volt  a  kötelező  tárgyakból 
s  a  vasárnapon  kívül  a  csütörtök  is  recreatió 
volt,  és  még  sem  tudtunk  kevesebbet  a  mostani 
diákoknál. 

Az  új  kormány  mindenféle  didaktikai  experi- 
mentumokba fogott ;  örökké  változtatták  a  tan- 
tervet ;  így  eshetett  csak  meg,  hogy  én  némely 
tantárgyat  és  némely  autort  átugrottam:  mikor 
az  alsóbb  osztályokat  jártam,  akkor  a  felsőbbek- 
ben tanították,  mikor  meg  a  felsőbbe  kerültem, 
akkor  már  az  alsóban ;  így  jártam  a  lithurgiával, 
a  planimetriával  és  így  jártam  Liviussal  meg 
Tacitussal;  a  görögben  egyáltalán  nem  jutottunk 
az  Odysseához,  be  kellett  érnünk  a  Xenophon 
Anabasisával  és  az  Ilias  egyes  részeivel. 

A  lőcsei  életet  nem  csak  az  tette  rám  nézve 
kedélyessé,  hogy  Máriássyéknál  lakhattam  s  hogy 
a  Görgey    fiúk    is,    Arisztid    és    Jordán    —  kik 


3C0 


egy  osztálylyal  feljebb  jártak  —  ott  voltak 
anyjukkal  a  szomszédságunkban,  hanem  még  az 
is,  hogy  nővéreim  és  szüleim  minduntalan  bejár- 
tak Lőcsére ;  Márkusfalván  és  Berzeviczén  ezt 
találkozó-pontnak  tekintették,  szüleim  is  most 
többszörös  kötelékkel  voltak  Szepeshez  csatolva^ 
a  főispáni,  megyei  bálokra  szívesen  vitték  el 
hajadon  nővéremet  s  természetesen  annak  is 
örültek,  ha  engem  megláthattak. 

1869  tavaszán  a  körülmények  úgy  alakultak, 
hogy  nekem  a  jó  Máriássyéktól  búcsút  kellett 
vennem  s  át  kellett  mennem  lakni  unokatestvé- 
reimhez s  gyermekkori  játszótársaimhoz  a  Gör- 
geyekhez,  a  hol  ép  oly  kedélyes  otthont  találtam. 

Ezt  a  változást  pedig  az  idézte  elő,  hogy  új 
alkotmányosságunk  egyik  legemlékezetesebb  vív- 
mányaképen fölállították  a  honvédséget  és 
Máriássy  János  bátyámnak  le  kellett  tennie  a 
főpénztárnoki  tollat  és  föl  kellett  kötnie  —  a 
kardot.  Mindkét  nagybátyámnak,  a  kik  48-iki 
ezredesek  voltak,  fontos  szerep  jutott  a  honvéd- 
ség szervezésénél;  mindkettőt  már  az  év  elején 
fölrendelték  Budára,  Dobay  József,  ki  több  hadá- 
szati munkát  is  írt,  huzamosabb  ideig  a  hon- 
védelmi minisztériumban  is  működött  s  gondo- 
lom, nagy  része  volt  az  első  szabályzatok 
kidolgozásában  is ;  ő  Pozsonyban  lett  mindjárt 
az  első  szervezéskor  honvédkerületi  parancsnok, 
Máriássy  pedig  Kassán.  Emlékszem,  mikor  először 
láttuk  őket  fényes  ezredesi  egy enruháj okban,  — 
mert  a  sorhadra    való    tekintettel,    nem  lehetett 

Őket  mindjárt  tábornokokká  megtenni,  habár 
hatáskörük  szerint  ez  a  rang  járt  volna  nekik,  — 
s  mikor  aztán  képeik  megjelentek  a  Vasár- 
napi Újságban ;  ez  az  egész  országnak  a  hon- 
védség fölállítását  üdvözlő  öröme  közepett  nekünk 
saját,  külön  családi  örömünk  és  büszkeségünk 
is  volt ! 

Az  öröm  nagy  volt  és  nagy  volt  a  lelkesedés 
is,  melylyel  a  fiatalság  a  honvédség  toborzó 
zászlója  alá  sietett;  kivált  az  olyan,  kerületében 
ismert  és  népszerű  parancsnoknak,  mint  Máriássy- 
nak,  kinek  tiszteleiére  Lőcsén  a  különben 
inkább  hideg  és  számító  szepesiek  fényes  és 
lelkes  bankettet  rendeztek,  a  hívását  szíve- 
sen követték  az  értelmiség  legjobbjai.  Nemcsak 
olyanok  lettek  tisztekké,  a  kik  régebben  katonás- 
kodtak, mint  gróf  Csáky  Kálmán,  báró  Mengers- 
sen  Ágoston  és  Bydeskuty  Sándor,  hanem  fiatal 
gavallérok,  kikről  föltételezni  lehetett,  hogy  „jól 
fognak  festeni"  mint  honvédtisztek,  egy  szép 
napon  kardcsörtetve  jelentek  meg.  Az  első  csa- 
pat kiképzését  a  központban  végezték  el,  abból 
aztán  rajokat  bocsátottak  az  egyes  állomáshelyekre 
s  így  ment  a  kiképzés  tovább ;  Lőcsén  a  fél- 
város  kiment  az  első  érkező  honvédszakasz  elé, 
délczeg  legények  voltak,  csinosan  is  voltak 
öltözve,  mindjárt  tejben-vajban  fürösztötték  őket. 
Az  első  honvédgyakorlatok  mindenütt  ünnepély- 
lyé  alakultak  a  közönség  rokonszenves  érdeklő- 
dése miatt  s  miután  a  budai  zászlóalj  magától 
a  királynétól  kapott  zászlót,     csakhamar  ország- 


302 


szerte  megindultak  a  lelkes  és  zajos  zászló- 
avatások. 

Látszólag  minden  szépen  és  jól  ment,  de 
azért  a  honvédség  tagadhatatlanul  gyors  meg- 
alakulása és  fejlődése  érdekében  az  első  szer- 
vezőknek nem  csekély  nehézségeket  és  kelle- 
metlenségeket kellett  leküzdeniök.  A  kínálkozó 
elemek  nem  mindig  voltak  alkalmasak  is  és 
megbízhatók,  s  úgyszólván  mindent  semmiből 
kellett  teremteni ;  az  elhelyezés  kérdését  is  nehéz 
volt  máról-holnapra  nyélbeütni ;  e  mellett  az 
ellenzéki  sajtó  a  gúny  és  rosszakarat  minden 
fegyverét  mozgásba  hozta  a  fiatal  intézménynyel 
szemben  s  a  másik  oldalon,  a  közös  hadsereg 
részéről  is  mutatkozott  legalább  helyenként  haj- 
lam a  honvédség  egyenrangúságát  s  komoly 
katonai  mivoltát  kétségbevonni  s  elismerését  kül- 
sőségekben megtagadni,  a  mi  az  első  parancs- 
nokok részéről  nem  ritkán  ugyancsak  határozott 
és  erélyes  föllépést  igényelt. 

Még  a  véderőre  vonatkozó  törvények  nem  is 
mentek  át  az  életbe  s  az  országgyűlés  már  egész 
sorát  a  többi  közjogi  és  szervezési  kérdéseknek 
oldotta  meg ;  egymásután  következtek  a  törvény- 
kezési rendtartás,  Erdély  uniója  Magyarországgal, 
a  nemzetiségi,  népoktatási  és  vallásügyi  törvény, 
a  kiegyezés  Horvátországgal;  s  e  mellett  még 
az  országgyűlés  elintézte  a  költségvetést  és  a 
képviselőház  megalkotta  a  maga  szabályait, 
mindezt  alig  több,  mint  három  hónap  alatt,  a  mi 
természetesen  csak  egyetértő,   megfeszített  mun- 

kásság  mellett  volt  lehetséges,  és  úgy,  hogy  a 
képviselőház  a  legutolsó  napok  alatt  már  reggeltől 
estig  ülésezett.  Mindezek  elvégzése  után  a  király 
1868  deczemberében  ünnepélyes  trónbeszéddel 
bezárta  a  méltán  ^alkotmányozó"-nak  nevezhető 
országgyűlést  s  atyám  is  hazajött,  hogy  nyugodtan 
számoljon  be  valóban  lelkiismeretes  képviselői 
munkálkodásáról  és  magát  a  választók  ujabb 
Ítéletének  vesse  alá. 

Az  1869  márcziusában  lezajlott  választások 
eléggé  heves  küzdelemmel  jártak  ;  hogy  az  egyesült 
baloldal  senkit  sem  kiméit,  azt  legjobban  az  a 
tény  mutatja,  hogy  Deák  Ferencz  ellen  a  bel- 
városban az  öreg  Ujházy  Lászlót,  a  mi  hajdani 
sárosi  főispánunkat,  a  texasi  önkénytes  szám- 
űzöttet  léptették  föl,  a  kit  kevéssel  később 
bekövetkezett  halála  előtt  már  igazán  megkímél- 
hettek volna  ettől  a  kétes  megtiszteltetéstől. 
Deák  Ferenczet  természetesen  ő  sem  buktathatta 
meg,  s  a  Deák-párt  minden  izgatás  ellenére  nagy 
többséget  kapott  az  új  Házban,  de  a  coripheusok 
közül  az  általános  választások  alkalmával  kibuktak 
Lónyay,  Csengery,  Somsich,  Trefort  és  Zichy  Antal. 
Atyám  ezúttal  még  fényesebben  lett  megválasztva, 
mint  65-ben ;  egy  roskoványi  telkesgazda  próbál- 
kozott meg  a  föllépéssel  ellene,  de  alig  tudott 
néhány  szavazatot  összehozni. 

Lőcsén  gróf  Csáky  Tivadar  —  a  hotkóczi  bál 
egykori  házigazdája  s  később  a  Klapka-féle  betörés 
egyik  intézője  —  és  Andaházy  László  voltak  a 
jelöltek.  A  Csáky  programmbeszédjén  jelen  voltam; 

a  nagyvendéglö  termében  mondta  el,  egY  asztalra 
állva,  állig  begombolt  fekete  attilába  öltözve, 
melyből  magas  inggallér,  úgynevezett  ^,Vater- 
mörder"  meredezett  elö.  A  beszéd  tagadhatatlanul 
eredeti  fölfogásról  tanúskodott  s  a  helyhez  és 
alkalomhoz  volt  mérve ;  azt  bizonygatta  benne 
főkép,  hogy  boldogulásunk  főfeltétele  az:  legyen 
minél  több  magyar  anya,  a  ki  minél  több  magyar 
gyermeket  szül.  Ellenfele  Andaházy  —  a  ki 
később,  a  kilenczvenes  években  maga  is  bekerült 
a  képviselőházba,  —  bár  felvidéki  nemes  család 
szülöttje  volt,  hogy  hogy  nem,  mint  a  polgárság 
jelöltje  szerepelt;  szóval  a  két  év  előtti  jelszavak 
ismétlődtek,  az  eredmény  is  ugyanaz  lett,  csak- 
hogy Csáky  még  nagyobb  többséggel  győzött,  a 
mi  nem  akadályozta  az  ellenpártot  abban,  hogy 
a  késő  éjjelig  elhúzódott  választás  befejeztével 
fáklyásmenettel  tisztelje  meg  bukott  jelöltét, 
miközben  a  még  jobbára  német  ajkú  lőcsei 
polgárok  azt  kiáltozták :  „Wir  sind  gefallen,  aber 
wir  habén  gesiegt!" 

A  képviselőválasztásokon  kivül  1869  tavaszra 
még  más  választást  is  hozott  Sárosmegyének : 
Szinyei  Fehx  első  alispán  régi  és  változhatatlan 
elhatározásához  képest  visszavonult  a  magán- 
életbe ;  ,,igen  vágyódom  már  —  írta  atyámnak 
—  a  gyümölcsösömbe,  a  hol  nem  kell  a  bal- 
oldallal oly  kemény  harczokat  kiállani,  de  a  hol 
fürész,  kés,  ásó  és  kapa  segélyével  dominálhatom 
az  oppositiót!"  Pedig  hogy  a  „baloldal"  is 
tisztelte    és   szerette    személyét,    azt   nemcsak   a 

meleg  búcsúztatás  bizonyította,  hanem  még  inkább 
a  közöröm,  melyek  kevéssel  később  megtörtént 
kitüntetése  keltett,  mikor  az  új  első  alispán, 
Péchy  Lucián  vezetése  alatt  a  megye  színe-java 
kiment  a  jernyei  földesurat,  mint  a  Szent  István- 
rend lovagját  üdvözölni,  mintegy  előre  jelezve, 
hogy  a  ki  visszavonult  az  alispánságtól  az  nem- 
sokára főispánként  fog  a  megyeházába  újra 
bevonulni. 

Egy  másik  változást  Semsey  Pálnak,  az  egy- 
kori főjegyzőnek  s  csak  nem  rég  a  kis-szebeni 
kerületben  megválasztott  képviselőnek  táblai  bíróvá 
történt  kinevezése  idézett  elő ;  az  új  képviselő- 
választás Kis-Szebenben  beléesvén  a  vakáczió  ide- 
jébe, arra  atyámmal  én  is  elmentem  s  jelen  voltam 
a  rövid,  egyhangú  aktusnál  ;  karcsú,  szőke 
fiatal  ember  lépett  a  városház  kis  erkélyére  s 
rövid  pár  szóban  nagyon  talpraesett  beszédet 
mondott.  Ez  Hodossy  Imre  volt,  a  kit  akkor 
választottak  meg  először  képviselővé. 

Abban  a  vakáczióban  még  egy  más,  nevezetes 
közpálya  első  lépésének  lehettem  tanuja ;  szep- 
temberben tartotta  szülőhelye,  Darócz  templo- 
mában új  miséjét  unokatestvérem,  Szmrecsányi 
Pál,  jelenleg  nagyváradi  püspök.  Az  ünnepélyre 
eljött  Egerből  Máriássy  Gábor  püspök  is,  a 
család  rokona.  Sohasem  fogom  elfeledni  azt  a 
perczet,  mikor  a  fiatal  pap  elvégzett  miséje  után 
átszellemült  arczczal  adta  áldását  az  övéire  s  azok 
sorában  elsőként  a  boldogság  könnyeit  hullató 
jó  nagymamára  .  .  . 

Berzevicxy  Albert :  Régi  emlékek.  20 

Már  akkor  élénk  tárgyalások  folytak  egy 
változás  körül,  mely  csak  1870  tavaszán  követ- 
kezett be,  mikor  tudniillik  atyám  elfogadta 
Sáros-  és  Szepesmegye  királyi  tanfelügyelöségét 
s  e  miatt  lemondott  a  képviselőségről.  A  tekin- 
tetben, hogy  atyám  mire  határozza  el  magát, 
a  családban  soká  megoszlottak  a  vélemények, 
mert  a  kevésbbé  beavatott  körökben  az  addig 
nem  létezett  hivatal  jelentőségére  és  hatáskörére 
nézve  nagyon  zavaros  fogalmak  uralkodtak. 
Végre  győzött  atyámnak  a  közijgy  tevékeny 
szolgálatára  való  elszántsága,  egyesülve  azzal  a 
vágygyal,  hogy  budapesti  magányos  életével 
szakítson  s  hazajöhessen ;  mert  az  első  szervezés 
szerint  a  tanfelügyelő  saját  otthonában  is  szé- 
kelhetett, hatásköre  úgyis  a  legtöbbnek  több 
vármegyére  terjedt  ki ;  akkor  még  a  király  nevezte 
ki  a  tanfelügyelőket  s  hogy  milyen  súlyt  helyeztek 
ezekre  az  állásokra,  azt  tanúsítja  az  is,  hogy 
nem  kisebb  emberek  mint  Zichy  Antal,  Szász 
Károly,  Román  Miron,  Szelestey  László,  Réthi 
Lajos  vállaltak  tanfelügyelőséget. 

Atyám  bekövetkezendő  kinevezésére  való  tekin- 
tettel már  kevéssel  a  69-iki  választások  után 
levélváltás  tárgya  volt  közte  és  Eötvös  között 
nem  lehetne-e  helyére  a  mi  kerületünkben, 
Héthárson  a  saját  megyéjében  megbukott  Trefortot 
választatni  meg?  A  tervet  mégis  jobbnak  látták 
elejteni,  miután  Trefortnak  könnyű  volt  másutt 
szerezni  kerületet,  s  később,  mikor  a  kérdés 
tényleg  előállott,  Dessevvffy  Lajos  lett  a  jelölt,  a 

ki  sárosmegyei  származású  volt,  testvére  a  későbbi 
Csanádi  püspöknek,  egy  időben  Bécsben  szolgált 
s  akkoriban  elnöki  miniszteri  tanácsos  volt  a 
magyar  pénzügyminisztériumban,  a  mely  állás 
1875  előtt  tudvalevőleg  még  nem  volt  össze- 
férhetetlen a  képviselőséggel.  A  pünkösdi  ünnepek 
okából  én  épen  Berzeviczén  voltam,  mikor 
atyám  nagy  ebédet  adott  házánál  a  képviselő- 
jelölt tiszteletére,  melyben  a  kerület  főbbjei  vettek 
részt  s  éltették  zajosan  Dessewffyt,  ki  már  akkor 
ellenjelölt  nélkül  állott  s  pár  nappal  később  egy- 
hangúlag meg  is  választatott.  Az  ő  kíséretében 
volt  a  pénzügyminisztérium  egy  fiatal  tisztviselője, 
br.  Pongrácz  Emil,  kevésbbé  fináncz,  mint  inkább 
poéta  ember,  ki  aztán  meg  is  küldte  vendég- 
látóinak hálából  költeményes  kötetét  s  egy  útleírást, 
a  mely  a  suezi  csatornának  a  megelőző  télen 
végbement  megnyitása  alkalmából  Andrássy  kísé- 
retében tett  egyptomi  útjának  benyomásait  tartal- 
mazta. 

Abban  az  időben  én  már  nyolczadik  osztály- 
beU  tanuló  voltam  Lőcsén  s  miután  Görgeyék 
is  elköltöztek  a  városból,  visszatértem  Svábyék- 
hoz,  a  hol  lakótársaim  báró  Luzsénszky  Zsiga 
és  Bujánovics  Béla  voltak,  kikkel  nagyon  külön- 
böző természeteink  daczára  mindvégig  jól  meg- 
egyeztünk. 

Nagyon  zord  tél  után  különösen  szép  tavasz 
volt  1870-ben,  az  iskolán  kívüli  órákat  majdnem 
mind  a  szabadban  töltöttük,  Lőcse  szép  kör- 
nyékén,   elsétálva    egyszer-másszor    gyalog  is  a 

közel  fekvő  Görgőre,  kivált  mikor  tudtuk,  hogy 
a  Görgey  fiúk  is  —  kik  a  megelőző  évben  elvé- 
gezték a  gymnasiumot,  —  otthon  voltak.  Nekem 
már  gyermekkorom  óta  kedves  volt  a  görgői 
ház,  de  szívesen  ment  oda  mindenki,  a  fiúk 
tanulótársai  és  a  szepességi  társaság  színe-java; 
néném,  Görgeyné  rendkívüli  szívjóságával  és 
vendégszeretetével  úgy  fenn  tudta  tartani  a  ház 
positióját,  hogy  azon  népszerű  és  tekintélyes 
urának  halála  semmit  sem  változtatott.  Hozzá- 
járult ehhez  a  barátságos  ház  fekvése  is :  köz- 
vetetlenül  az  országút  mellett,  melytől  az  előkertet 
csak  egy  mély  árok  választotta  el :  azt  átugrani 
volt  sihederéveink  legnagyobb  virtusa.  Ha  künn 
ültünk  a  ház  előtt,  kíváncsian  hallgattunk  min- 
den kocsirobajra  s  néztünk  minden  emelkedő 
porfelleg  felé:  vájjon  ki  jön  látogatóba?  mert, 
hogy  úri  ember  elhajtasson  a  görgői  ház  előtt 
a  nélkül,  hogy  beszólna,  azt  szinte  kizártnak 
tekintettük.  Onnan  gyakran  elszólított  a  kugli- 
játék, a  mely  a  háznak  és  vendégeinek  kedvelt 
mulatsága  volt.  Én  inkább  csak  a  társaság 
kedveért  vettem  benne  részt  s  a  mikor  tehettem, 
besompolyogtam  a  boldogult  nagybátyám  hűvös, 
nagy  szobájába,  a  hol  a  redőnyök  miatt  fél- 
homály uralkodott  s  ebben  a  félhomályban  job- 
ban hatottak  a  falakon  függő  családi  arczképek 
és  lágyabban  hangzott  a  zenélő-óra,  mely  mindig 
a  Varázsfátyol  meg  a  Stradella  egy  dallamát 
játszotta.  Ilyenkor  a  kicsiny,  de  válogatott  könyv- 
tárában is  szabadon  böngészhettem.    Ott  ismer- 

kedtem  meg  a  Lamartine  Girondinjaival,  a  Mad. 
de  Staél  Corinnejával,  a  Rotteck  világtörténel- 
mével, a  Byron  és  Freiligrath  költeményeivel ; 
látszott  ezen  a  kis  gyűjteményen,  hogy  Görgey 
Constantin  bátyám  finom  érzésű  amateur  volt; 
kedvencz  íróinak  Tacitust   és   Byront    mondták. 

Egy  másik  kedvelt  sétánk  a  búcsújáró  Mária- 
hegy erdeje  volt;  ott  rendeztük  majálisainkat 
is,  amelyek  miatt  már  előzetesen  egész  napokat 
töltöttünk  fenn,  elemózsinánkból  és  italunk- 
ból juttatva  valamit  az  ott  lakó  vén  csősznek 
is,  a  ki  ilyenkor  nagyon  beszédes  lett  s  óra- 
hosszant  elmesélt  nekem  fiatalkori  katonáskodá- 
sáról. Abban  az  időben  kezdtem  rajongni 
Napóleonért  s  olvasgatni  az  ő  élettörténetét  s  ez 
a  boldog  vén  obsitos  látta  öt!  legalább  azt  álli- 
totta  s  élénken  festette  le  a  lipcsei  csata  izgal- 
mait. Hogy  megbizonyosodjam  igazmondásai 
felöl,  egyszer  a  zsebemben  odavittem  Napóleon- 
nak egy  kis  arczképét ;  rögtön  ráismert  s  bizony- 
gatta, hogy  valóban  úgy  nézett  ki,  a  mi 
aztán  még  érdekesebbé  tette  előttem  elbeszéléseit. 

A  Napóleon  története  mellett  legjobban  von- 
zottak akkor:  az  „Ember  tragédiája",  a  Jókai 
elbeszélései  és  a  „Szónokok  könyve **  Cormenin- 
töl ;  az  utóbbitól  föllelkesítve  s  e  munka  nyomán 
írtam  is  egy  kis  jellemzést  a  franczia  forradalom 
szónokairól,  melyet  Dolinay  kiadott  a  „Tanuló 
ifjúság  lapja "-ban.  Az,  hogy  valami  szellemi 
termékemet  nyomtatva  láthattam,  még  jobban 
fölébresztette  bennem   az   irodalmi    hajlamot,    s 

mert  e  hajlam  néhány  társamhan  is  mutatkozott, 
csakhamar  kész  volt  az  önRépzö-kör  terve; 
szabályokat  írtunk,  a  legnépszerűbb  tanárt  meg- 
választottuk elnökké  s  küldöttségileg  Landiger 
igazgatóhoz  fordultunk,  engedélyt  kérve  a  meg- 
alakulásra. A  director  azonban  nagyon  hidegen 
fogadta  a  tervet  s  az  általunk  választott  tanár 
mellőzésével  két  más  tanárból  alakított  bizott- 
ságnak adta  ki  „tanulmányozás  végett"  az  ügyet, 
a  kik  azt  ugyancsak  alaposan  tanulmányozhatták, 
mert  a  tanév  végéig  többé  semmit  sem  hallot- 
tunk felöle. 

Engem  és  társaimat  mód  nélkül  felháborított 
ez  az  eljárás,  s  fiatal  kedélyeink  még  meg  sem 
nyugodhattak  a  mikor  egy  másik  eset  még 
rebellisebbekké  tett  bennünket  az  alsóbb  és  fel- 
sőbb tanügyi  hatóságok  iránt. 

Abban  a  tanévben  jött  Lőcsére  Gy.  M.  tanár 
a  ki  a  VIII.  osztályban  a  bölcsészetet  tanította. 
Szép  műveltségű  ember  volt  s  előadásai  a  többi 
tanárokéhoz  hasonlítva  sokkal  irodalmibb  szín- 
vonalon állottak ;  hogy  inkább  egyetemi  kathed- 
rára  valók  voltak,  mint  középiskolába,  az,  a  mi 
szeműnkben,  a  kik  már  abiturienseknek  éreztük 
magunkat,  érdem  volt,  nem  hiba.  Szorgalmasan 
jegyeztünk  és  rajongtunk  a  „modern"  uj 
emberért,  a  kit  mindjárt  tervezett  önképzőkörünk 
élére  is  akartunk  állítani.  Azonban  az  uj  ember- 
nek már  a  tanév  elején  nagy  baja  támadt. 
Gondolom,  a  honvédek  tiszteletére  rendezett 
banketten   boros    hangulatban    összeszólalkozott 

egy  nagy  testi  erejéről  és  heves  vérm érsekéről 
ismeretes  tekintélyes  megyei  úrral,  a  ki  előbb 
tettlegesen  insiütálta,  azután  kardpárbajban  fél- 
holtra vágta. 

Ez  az  esete  Gy.-t  előttünk  természetesen  csak 
még  érdekesebb  és  regényesebb  alakká  tette,  de 
neki  —  ki  még  csak  helyettesként  volt  alkal- 
mazva —  állásába  került.  Még  súlyos  sebéből 
föl  sem  lábadt,  mikor  már  elmozdították,  nem 
a  párbajt  adva  okúi,  hanem  egyebeket,  mikben 
ö  csak  egynémely  feljebbvalójának  rosszakaratát 
és  cselszövényét  látta.  Petitionálni  akartunk 
érdekében  a  miniszterhez,  be  is  nyújtottuk  a 
kérvényt,  melyben  részvétemnek  és  méltatlanko- 
dásomnak  minél  ékesszólóbb  kifejezést  igyekez- 
tem adni,  atyámhoz  is  fordultunk,  ki  akkor 
még  képviselő  volt,  de  bizony  a  szegény  Gy.-n 
egy'  amar  segíteni  nem  lehetett.  Néhány  tár- 
sammal mindennapos  látogatója  voltam  a  sebe- 
sült tanárnak,  s  hogy  legalább  valamiben  szol- 
gálatára legyünk,  buzgón  terjesztettük  betegágyá- 
ról sajtó  alá  rendezett  nagyon  közepes  novellái- 
nak előfizetési  felhívását.  A  nyolczvanas  évek 
elején  aztán  mint  fiatal  képviselőt  egyszer  Buda- 
pesten fölkeresett  Gy.  M.  Külseje  kissé  züllött 
alakot  mutatott  s  beszédje  ijesztően  zavart  volt; 
már  akkor  feldúlt  családi  életét  siratta;  pár 
nappal  később  a  lapokban  olvastam,  hogy  neje 
ellen,  ki  elhagyta  öt,  gyilkossági  merényletet 
követett  el. 

A  színház  iránti  szeretetemnek  Lőcsén  termé- 

szetesen  kevesebb  élvezettel  hódolhattam,  mint 
Pesten ;  a  tél  első  felében  végtelenül  gyarló 
német  színtársulat  boldogította  a  löcseieket,  később 
a  Kétszery  magyar  társasága  jött  oda  s  próbál- 
kozott főkép  népies  darabokkal  és  rémdrámákkal. 
Mi,  a  félbemaradt  önképző-kör  tagjai  úgyszólván 
mindennaposak  voltunk  a  színházban  és  sorban 
megismerkedtünk  a  színészekkel ;  én  színdarabo- 
kat is  kaptam  olvasásra  tőlük,  melyek  némelyikét 
leírtam  s  azután  Berzeviczén  a  húsvéti  ünnepek 
alatt  előadtunk  kettőt,  mi  végből  az  arczmaszko- 
zás  minden  titkaiba  beavattak  a  színészek. 

Eközben  azonban  óriási  lépésekkel  közeledett 
az  érettségi  vizsgálat  ideje  s  én  szerencsére  még 
idejekorán  ébredtem  annak  tudatára,  hogy  most 
már  a  mindenféle  iskolánkívülí  szórakozásokkal 
föl  kell  hagyni  és  becsületesen  hozzá  kell  fogni 
a  tanuláshoz.  A  physika  és  mathematika  végig- 
ismétlése czéljából  kis  clubot  alakítottunk,  mely- 
ben a  legjobb  mathematikus,  Hinsenkamp  bará- 
tom vezetése  alatt  végeztük  el  ezt  a  föladatot. 
Azután  reggelenként  5-kor  kelve  s  a  szép  lőcsei 
bástyasétányt  egypárszor  végigmérve,  a  reggel 
üde  és  ihletés  óráiban  készültem  el  a  magyar 
irodalom-  és  világtörténetből.  Óh  szépek  a  kora 
ifjúság  nyári  reggelei!  még  a  tanulás  lekötött, 
egyhangú  munkájába  is  valami  páratlan  édessé- 
get és  életkedvet  vegyítenek. 

Augusztus  elsején  reggel,  a  régi  jezsuita-kolostor 
egykori  káptalan-termében,  mely  a  húsvéti  lelki- 
gyakorlatok helyéül  szolgált,  az  asketa  kinézésű 

cistercita  Juhász  Norbert  főigazgató  előtt  letettem 
az  érettségi  vizsgálatot.  Még  aznap  búcsút  vettem 
a  pályatársaktól  és  —  szétmentünk. 

És  ezzel  le  is  kell  zárnom  ezeket  a  lapokat. 
Más  élet  és  más  világ  az,  a  mely  egy  tizen- 
hetedik évét  betöltött  s  a  középiskolát  elvégzett 
ifjú  előtt  föltárul,  annak  tapasztalatai,  törekvései, 
vágyai  a  maguk  mélyebb,  nyersebb,  nyugta- 
lanabbul változó  hangnemével  nem  illenek  belé 
azoknak  az  emlékeknek  talán  egyhangú,  de  szelid, 
békés  és  tiszta  melódiájába,  a  melynek  ezt  a 
könyvet  szentelni  akartam. 

Két  sírkő  az,  a  mely  az  én  emlékezetemben 
ezt  a  korszakot,  gyermek-  és  serdülő-éveim  kor- 
szakát lezárja:  az  egyik  a  Rózsi  nővéremé, 
a  másik  a  keresztanyámé  és  nagynénémé, 
Máriássy  Szinyei  Emmáé.  Mindketten  az  1871. 
év  első  hónapjaiban  haltak  meg,  mindketten 
hosszas  szenvedés  után,  az  egyik  Márkusfalván, 
a  m.ásik  Aboson ;  ott  is  vannak  eltemetve. 
Máriássyné  koros  asszony  volt  már,  nővérem 
még  nem  volt  húsz  éves  és  már  két  gyermek  anyja. 

Azután  következtek  a  többiek ;  majdnem  min- 
den év  elvitt  egyet-egyet  azok  közül,  a  kikre 
azokból  az  évekből  szeretettel  emlékeztem.  Most 
már  igazán  keveseket  látok  közülök   az  életben. 

Hanem  azok  ketten  —  azok  legjobban  siettek ; 
mintha  nem  akarták  volna,  hogy  az  a  tiszta 
sugár,  melyet  alakjok  serdülő  éveim  rögtelon, 
pázsitos  útjára  vetett,  az  élet  ködösebb,  zivata- 
rosabb légkörében  elhomályosuljon,  mintha  úgy 

Berzeviczy  Albert:  Régi  emlékek.  20a 

kívánták  volna,  hogy  őket  zsenge  korom  édes 
emlékei  közé  temessem  s  azokkal  az  emlékeimmel 
együtt  szeressem. 

Ezekkel  az  emlékekkel  foglalkozva,  azok  vil'i- 
gába  elmerülve  egynéhányszor  meg  akartam 
kisérteni,  ifjan  elhalt  növéreai  alakját,  lényét 
leírni;  méltó  volna  rá  valóban,  hiszen  a  míg 
a  kór  hervasztani  nem  kezdte,  ritka  szépnek 
ismerte  el  mindenki  s  élénk  szellemének  és 
derült  kedélyének  szeretetreméltósága,  mond- 
hatni ellenállhatatlan  volt.  Egykori  nevelőnk, 
mikor  megöregedett,  egy  érzelemteljes  levelében 
visszaemlékezve  Berzeviczén  töltött  éveire,  azt 
írta  róla  :  ^,És  ott  volt  Az,  a  kit  mint  valóságos 
angyalt  a  mennyország  megirigyelt  a  földtől, 
boldogsága  tetőpontjáról  korán  szólítván  el  őt 
a  földi  élet  gyarlóságaiból  a  szellemek  tökély- 
vilácfába  ..." 

És  én  érzem,  hogy  nem  tudom  őt  leírni, 
hogy  minden  szó,  melyet  alakja  festésére  akarok 
fordítani,  csak  megbántása,  megcsonkítása  annak 
a  képének,  a  mely  lelkemben  él.  Az  ő  emléke 
is  egyike  azoknak,  a  melyek  e  lapok  teleírása 
után  is  leiratlanok  fognak  maradni.  Mert  vannak 
emlékek,  érzelmek,  a  melyeket  nem  lehet  egy 
szívből  a  másikba  átültetni ;  mélyen  gyökereznek 
minden  szálukkal  szívünkben,  benne  nőttek  föl, 
csak  benne  élnek  és  virulnak  és  vele  fognak 
meghalni. 

